
PREDGOVOR 


lek u novije doba počeše se prirodopisne znanosti širiti 
u širje krugove, pa več u to kratko vrieme stekoše one 
toliko ljubitelja kao malo koja druga znanost. Svi na¬ 
predniji narodi posjeduju danas obsežnu literaturu za širju 
prirodopisnu poduku, pa veliki dio ote literature potekao 
je iz pera glasovitih ljudi, koji su si znali uz sav svoj 
znanstveni rad ukrasti toliko vremena, da doprinesu nešto 
obćenitoj naobrazbi. Kako je u nas žalostno obradjena 
poučna knjiga, zna svatko, pa to me je ponukalo, da na¬ 
pišem niz članaka, da tim ponešto zadovoljim občenitoj 
potrebi. Komu je poznata prirodopisna poučna literatura 
u Njemaca, znati če, da tu ima mnogo sličnih radnja, 
kojim nije moči sa občenitoga stanovišta lahko prigo¬ 
voriti. One su mi bile ovdje uzorom, po kojem sam radio. 
Ali uz svu popularnost su te radnje za naše občinstvo 
ipak preveč znanstvene, meni je s toga bilo zaodjeti ih 
u laglju i razumljiviju formu, a ja ču laglje podnieti 
prikor, da sam gdjegdje i preveč popularan bio, nego da 
budem nerazumljiv. 

Mislim, da je suvišno, da ovdje spominjem čitavu 
literaturu, kojom sam se služio. 

Več sama narav ovoga spisa je takva, da se pri njem 
nesmije zahtjevati skroz samostalan rad, pa ću ovdje samo 

od glavnijih pomagala napomenuti: Musprattovu kemiju, 
Deutsche Rundschau, Virchov-Holtzendorffovu zbirku znan¬ 
stvenih predavanja, Koppovu poviest kemije i Quensted- 
tovu mineralogiju. Medju članci se nalaze dva — sol i 
petrolej — koja su već u ,,Viencu“ otisnuta bila, ali su 
oba ovdje znamenito preradjena i nadopunjena. 

U Zagrebu, 6. srpnja 1878. 

M. K. 

Uvod 


B»j ruda, što ih je čovjek do danas na zemlji upoznao, nije velik. 
Biti će svega skupa oko tisuću vrsti. Broj je taj zbilja premalen, 
ako ga prispodobimo sa brojem poznatih bilina i životinja, gdje 
ih na stotine tisuća vrsti poznamo. Pa ipak je ovaj maleni broj 
raznovrstnih ruda od ogromne važnosti po cielokupni život naše 
zemlje. Rude tvore središte i površinu zemlje; one daju biljci sje¬ 
dište, u kom ona svoje korenje širi i iz koga ona hranu izvlači, a 
sam čovjek je u rudstvu našao obilne koristi i pomoći. Čovjek ima 
razmjerno po broju više koristnih ruda nego životinja i bilina; 
može se skoro reći, da je veoma malo ruda, koje nebi ma u čem 
čovjeku koristile i služile. Kao redovita hrana služi čovjeku medju 
rudami jedino voda i sol, ali za to pozna liečničtvo veliki broj 
ruda, koje su u mnogih bolestih izvrstnim liekom. Ali sva ova 
korist izčezava prama onoj, što ju čovjek ima od ruda u svom 
družtvenom životu. Sav obrt, promet i trgovina imadu svoj temelj 
u rudstvu. Snaga i duševni razvoj čovječji našao je u rudstvu naj¬ 
snažniju podporu. Sa gdjekojimi rudami su upravo uzko spleteni 
pojedini odsjeci čovječje prošlosti i njegova razvoja. Kako silan 
upliv su imale pojedine rude na razvoj družtvenih odnošaja, to je 
što bi želio razjasniti i predočiti sa ovo nekoliko slika iz rud- 
stva. Izabrao sam samo nekoliko i to najvažn jih ruda, ali neka 
nitko nemisli, da je to sve, što je čovjek umio iz rudstva na svoju 
korist obratiti. Ni iz daleka! stotine ima jošte ruda, koje čovjeku 
na korist služe, ako im i nije korist tako obćenita i tako poznata. 

Kada je ruda od tolike važnosti po čovjeka, to nas nesmije 
iznenaditi, ako nas tko upita, što je ruda? pa u čem je taj stvor raz- 
ličan od biljke i životinje? 

Kišpatić: Slike iz rudstva. 

Životinje i biline radjaju se iz zamjeta, rastu, hrane se i 
napokon izumiru, a tjelesa im se razplinu u svietu, pa samo iz 
nove klice i zamjeta može nastati nova životinja i nova biljka. 
Rađjanje, rastenje, hranjenje i umiranje, što ga kod biliua i živo¬ 
tinja nalazimo, jest ono, što životom nazivljemo, pa za to i ve¬ 
limo, da životinja i bilina živi. 

A živi li i ruda? 

Ono što zovemo kod biline i životinje životom, toga ko rude 
nenalazimo. Ona je mrtav stvor n prirodi. U rudi doduše djeluju 
sile kao i u svakom predmetu ovoga svieta, ali te sile neproiz- 
vadjaju znakove vidiva života, kakovih kod životinjskih i bilinskih 
stvorova vidimo. I rude postaju i propadaju, ali to rađjanje i umi¬ 
ranje sasvim je đrugčije nego kod životinje i biline. Svaka nova 
ruda, što je na svietu tekom vremena nastala, uviek je postala 
iz drugih ruda tim, što su se one raztvorile u više ruda, ili što su 
se spojile u jednu novu rudu. Pa kada ruda propada i onda ona 
neprestaje biti rudom, od nje nastaju nove rude; ruda se raztvara 
i troši, pa to je njezina propast, ali pri raztvaranju i trošenju na¬ 
staju uviek nove rude. I tako je sa svakim stvaranjem novih ruda 
spojena propast drugih ruda, dočira sa svakim propadanjem na¬ 
staju nove rude. 

Kako rude postaju i nestaju, može svatko viditi, tko pogledje 
u starije rudnike. Tu će viditi, kako se na zidovih svakim danom 
sve više novih ruda pojavljuje, a kako se stare rude gube i troše. 
Modra i zelena galica, razne salitre i druge soli su rude, koje se 
neprestano pred našima očima stvaraju, a ima takvih primjera još 
mnogo više. 

Glavna i bitna raznoličnost pojedinih ruda leži u njihovu 
sastavu. Tko pozna zelenu galicu, neće možda znati, da ona sa¬ 
stoji od železa, sumpora, kisika i vodika, ili da je u modroj galici 
samo mjesto železa bakar, pa ipak je tomu tako. Rumenica (Zin- 
nober) je crvena ruda, u kojoj čovjek nebi mislio naći sumpora i 
žive, jer se na rumenici nevide niti svojstva sumpora niti svojstva 


Digitized by 


Google 



— 3 — 


žive, pa ipak je ona sastavljena iz obe ove poznate rude. U vatri 
možemo razstaviti rumenicu u njene sastavine, pa ćemo dobiti 
sumpor i živu. Ako podjemo dalje iztraživati sumpor ili živu, to 
nećemo moći sa svimi našimi sredstvi niti jednu niti drugu rudu 
raztvoriti, mi ćemo se osvjedočiti, da sumpor sastoji samo od sum¬ 
pora, a živa samo od žive. Iz toga ćemo viditi, da je izmedju ru- 
tnenice s jedne strane, i izmedju sumpora i žive s druge strane 
što se sastava tiče velika razlika. Sumpor i živu zovemo u znanosti 
počelom, jer nisu sastavljeni iz raznih tvari, dočjm rumenicu 
zovemo slučeninom, a znanost, koja nas uči, da li koje tielo 
počelo ili da li slučeno iz više počela, zovemo lučbom ili ke¬ 
mijom. Sve rude su ili počela ili slučenine. Medju ruđami, koje 
su ovdje opisane, jesu zlato, srebro, živa, bakar, železo, dijamant, 
fosfor, sumpor sama počela, jer se nedadu raztvoriti u druge tvari. 
Sol, petrolej, jantar, kameni ugljen, topaz, korunđ, smaragd, opal, 
granat slučene su rude iz više počela. 

Rude se u prirodi nalaze ili bez ikakva pravilna vanjska 
oblika, ili irnadu gdjekad tako liep pravilan oblik, da ga sam čovjek 
nebi mogao ljepše i pravilnije napraviti. Pravilni ovi oblici zovu 
se ledci. Pravilnost ova sastoji se u tora, da je uleđjena ruda 
ograničena pravilnimi pločami, a svaka ruda imade svoje oblike, u 
kojih se ledi. Tko je imao zgode motriti ledce bjelutka, granata, 
soli, dijamanta ili koje druge rude, morao se je diviti krasnim 
oblikom, što ih je narav sama postvarala, a tko je pobliže prou¬ 
čavao pravilnost ledaca, taj je našao i u rudstvu, koje je tako ozlo¬ 
glašeno radi svoje suhoparnosti, primamljive dražesti i ljepote. 

Da se ruda uledi, to ona mora biti raztaljena ili raztopljena. 
Ako nejma nikakvih zapreka, onda se čestice ovakve rude po nekoj 
sili, koja leži u naravi same rude, stanu privlačiti, pa se tako po¬ 
redaju, da svuda dobiju pravilan oblik i tako nastane ledac. 

Kemički sastav ruda i njihovi pravilni oblici, dva su naj¬ 
važnija svojstva, na koja su učenjaci ponajprije svoju pozornost 
obratili, a sav napredak u rudstvu imade poglavito u ovom iztra- 

živanju svoj temelj. Kemičko znanje u rudstvu bilo je kroz stoljeća 
skroz manjkavo, pa tek u prošlom stoljeću počelo je ovo pitanje 
bivati bistrije i jasnije. Kako krive nazore je učeni sviet u tom 
u prijašnjih viekovih imao, imati ćemo zgode kašnje više puta 
spomenuti. I nauka o ledcih razvila se je znanstveno tek početkom 
ovoga stoljeća. 

Kao što ostale znanosti tako nije ni rudstvo dospjelo do svoje 
savršenosti, radenom ljudstvu ostalo je još mnogo neriešenih pi¬ 
tanja. Sa svakim napredkom u znanosti sijedi uzastopce i korist, 
što ju čovjek od rudstva imade. Bila ova korist sada moralna ili 
praktična, to ona uviek zavriedjuje, da joj čovječanstvo posveti 
svoje sil* 

Što je do danas učinjeno i koju je korist do sada umio čo¬ 
vjek iz rudstva izvući, nastojati ću u ovo nekoliko članaka na¬ 
crtati. Jedino mi je žao, što ću morati u ovih člancih mimoići 
mnogu zanimivu znanstvenu stvar, jer neželim da uztrpljiva čita¬ 
telja izmučim, a još manje, da mu dosadim. 

ZLATO. 


i. 

Sjaj zlata je od početka zavladao tako maštom čovječjom, da si 
ona bez njega malo kada stvara kakva milja i sreće. Slava, čast, 
bogatstvo i sila od uviek je nalazila u zlatu najkrasniji ures. Ne- 
velimo li, daje čovjek, urešen svakom dobrotom, zlata vrie- 
dan? pa i nezovemo li ono, što nam je srdcu najmilije, zlatom 
svojim? Sve bajke i sve priče svih naroda rišu zlatom sve svoje 
svetinje. U njem nalaze vrhunac svake sreće, pa kada hoćemo, da 
obilježimo našu prošlu sreću, naše blagostanje, to velimo, da je to 
zlatno vrieme bilo. Svi narodi pripovieđaju o svojoj zlatnoj dobi, 
o sretnoj prošlosti, koju zamieniše sve tužniji dani, puni brige i 
borbe za svakdanji kruh. 

Požuda čovječjega srdca za svjetlim zlatom bila je uviek uz 
neki poetički uznos priputana, za to ju i nazivahu stari »svetim 
gladom« (auri sacra fames), koji niti je danas utišao niti če 
ikada utišati. Ni sami bogovi nemogoše se u mašti čovječjoj oteti 
zlatnoga sjaja i uresa. Stanovi i rajevi poganskih bogova nesamo 
da su prepunjeni zlatom, nego ih i voćke zlatnimi plodovi obasiplju. 
Sunce i zviezde, u kojih su stari narodi nazirali moći bogova, 
postvaraše po njihovu pričanju i nam na zemlji cienjeue kovine. 
Sunce, kao kralj svih nebeskih tjelesa, stvorilo je po mnienju 
starih zviezdoznanaca najplemenitiju kovinu, zlato; mjesec je stvorio 
srebro, merkur živu, danica bakar, mart železo, saturn olovo, a 
jupiter je stvorio kositar, pa tako je svih sedam glavnih nebeskih 
tjelesa, što sn 4 ih stari poznavali, imalo svojih sedam kovina; više 
ih onda nisu poznavali. 

Zlato je čovjek od svih kovina najprije mogao naći, jer se 
ono lahko nalazi čisto u naplovljenom piesku, pa se i lahko uočuje, 
jer je liepa kovna sjaja. Ako se još uzme u obzir, da se ono u 
vatri nemieuja, ali da se lahko kovati i raztezati dade, to nije 
čudo, što je čovjek zlato prije poznavao nego železo, pa ga stao 

tako cieniti, da je s njim spojio svoju sreću i blagostanje. U mnogih 
pričah naslikaše stari narodi svetu žedju za zlatom. 

Već u prastaro doba znalo se je, da rieka Phasis — sada ju 
zovu Rion — koja iztiče iz Kavkaza i utiče u Crno more, nosi 
znatnu množinu zlata. Ondašnji narodi stavljali su kudrave ovčje 
kože u rieku, zlato se je uplitalo u dlaku, a ljudi bi ga onda 
pobirali. Grci su za to dosta rano saznali, pa nije čudo što je taj 
poduzetni narod pohrlio onamo, da se obogati zlatom, kad i onako 
u početku svoga razvoja nije obilovao velikim bogatstvom. Put 
iz Grčke do iztočne obale Crnoga mora bio je u ondašnje vrieme 
i uz primitivne odnošaje brodareuja veoma pogibeljan, pa je bilo 
samo malo brodova, koji su se sretno sa puta vratili i donesli sa 
sobom zlata. Ovu potežkoću, pa i požudu za zlatom orisao i okitio 
je grčki narod u junačkoj priči o zlatnom runu ili o argonautih. 
Glavni sadržaj priče je ovaj: Athamas, kralj u Orchomenusu, 
oženio se sa boginjom oblaka i s njom dobio djecu Phrixisa i 
Hellu. Uz to spoji se on sa drugom umrlom ženom, koja zamrzi 
na prijašnju njegovu diecu. Majka da spasi svoju djecu, odpremi 
ih na zlatnorunom ovnu u daleku zemlju. Na putu pade Hella u 
more, a brat joj dospije u daleku zemlju kralju Ajetesu, koji ga 
gostoljubno primi. Ovna žrtvovaše bogovom, a zlatno runo njegovo 
spremiše. Pelias vladar u Jolkosu htjede svoga bratučeda Jazona, 
koji mu je htjeo kraljevstvo oteti, odstraniti, pa mu reče, da će 
mu vladavinu odmah predati, čim mu donese od Crnoga mora zlatno 
runo. Jazon pristade na to, pokupi najglasovitije junake onoga 
vremena, pa s njirai podje u Crno more. Sve neprilike nadvladaše 
na putu, oteše runo i vratiše se s njim natrag u Grčku. 

Kako se je grozno osvetila požuda za zlatom kaže nam priča 
o kralju Midasu, koji si je od Dionisa zaželio, da mu dade moć, 
da sve pretvori u zlato, čega se dotakne. On mu to dade, ali mu 
se onda stalo sve jelo i piće u rulcuh pretvarati u zlato, pa bi bio 
poginuo od glada, da mu Dionis na mnoge molbe nepomože i ne- 
rieši ga te moći. 

Požuda za zlatom počinila je u srednjem vieku stvari, ko¬ 
jim se još i danas čuditi moramo. U Europi se je nalazilo a i 
dovažalo tako malo zlata, da se nisu mogle niti najnužduije po¬ 
trebe podmiriti, a kamo li da se je moglo tim nezasitno čovječje 
srdce zadovoljiti. U glavi nekih ljudi stvorila se zamisao, da je 
moći proste kovine pretvarati u drage kovine, stvarati od železa, 

bakra, olova i kositra, srebro i zlato, te i pretvarati srebro u zlato. 
Neki Grk, Zosimus (oko g. 450 po Kr.) pripovieda u svojih spisih, 
da su nebeska bića u svojoj ljubavnoj zanešenosti našim zemaljskim 
ženam povjerili mnoge tajne, a medju njimi i to, kako je moći 
na umjetni način stvarati srebro i zlato. A žene valjda nemogoše 
toga zamučati, pa se nauka ova brzo razširila svietom. Zovemo ju 
naukom, jer ju je sviet kroz 1400 godina kao istinu smatrao i u 
nju vjerovao. Mnogi na glasu učenjaci još u 16., 17. i 18. stoljeću 
vjerovahu, da je moći pretvarati drage kovine u zlato. Nauku 
ovu nazivlju alkemijom. Nejma nam od ovoga ljepšega primjera 
u kulturnoj historiji, kako može strastna požuda za lahko stečenim 
blagostanjem dovesti do bludnja i prevara, s toga neka nam bude 
dopušteno ovdje se nešto podulje sa alkemijom zabaviti. 

U koliko je dosada sigurno poznato, čini se, da se je alkemija 
bolje počela širiti tek u 4. stoljeću po Krstu. Alkemiste doduše 
pripoviedaju, da je već Tubalkain bio alkemista, jer o njem 
sveto pismo govori, da se je razumio u izrađjivanje kovina. A i 
Moj šija im je bio alkemista, jer je u pustinji zlatno tele raz- 
topio u tekućinu, koju su ljudi mogli popiti. Svetoga Ivana 
evangjelistu opjevali su u hirnnah još u 17. stoljeću kao alke- 
mistu, jer je znao kamenje pretvarati u dragulje, .a drvo u zlato. 
No pravi alkemisti pojaviše se svojimi književnimi radnjami tek 
na koncu četvrtoga stoljeća. Bili su to većim dielom Grci sa visoke 
škole u Aleksandriji, s toga se čini, da je Egipat bio koljevkom 
alkemije. Godine 640. zauzeše Arapi Egipat, pa preuzeše u svoje 
ruke uzgoj prirodoslovnih znauosti, a medju njimi i alkemiju. Kada 
su Arapi zauzeli Španjolsku i ondje ustrojili više visokih škola, 
stala se je alkemija moćnije i po Europi širiti. Tako nalazimo u 
13. stoljeću u Francezkoj, Njemačkoj i Englezkoj već mnogo alke¬ 
mista, koji su ovu znanost u španjolskih školah naučili. U 14. 
stoljeću bila je alkemija razširena već po čitavom naobraženom 
svietu i to u tolikoj mjeri, da je papa Ivan XXII. g. 1317. jednom 
bulom zabranio učenje i širenje alkemije. Ali to nepomože ništa; 
alkemija se je sve do 18. stoljeća sve većma širila. Odavde poče 
ona sve više propadati, tako da su se početkom ovoga stoljeća 
samo još pojedini ljudi u svojoj zabiti sa alkemijom bavili. 

Do 16. stoljeća bili su svi kemici alkemiste. Cilj svih ke- 
mičkih iztraživanja bio je većim dielom samo taj, da se pronadje 
sredstvo, kojim će se moći proste kovine u zlato pretvarati. No u 

16. stoljeću počeše se pojedini ljudi baviti izključivo sa znanstvenim 
kemičkim iztraživanjem, neobaziruč se na alkeraističke težnje. 
Mnogi učenjaci u kemiji još u 16. i 17. stoljeću priznaju jošte 
mogućnost pretvaranja i oplemenjivanja kovina, ali se skoro ni¬ 
jedan nije htjeo s tim baviti. U 18. stoljeću počeše učenjaci ozbiljno 
pobijati alkemiju, dokazaše s jedne strane, da nije moguće jednu 
kovinu u drugu pretvarati, a s druge strane, da je većina alke- 
mista sviet varala i zasliepljivala. I znanost je pobiedila. 

Alkemiste su tvrdili, da ima na svietu neke tvari, koja može 
svaku raztopljenu prostu kovinu, čim se je dodirne, pretvoriti u 
čisto zlato. Stvar ovu nazivahu kamenom mudraca (lapis philo- 
sophorum) ili veliki magisterium, dočim je mali magi- 
sterium pretvarao proste kovine u srebro. Nije čudo dakle, da 
su se ljudi otimali za tako zamamljivim poslom, valjalo je samo 
naći kamen mudraca, pa eto te sretna, ugledna i bogata. Ali bio 
je to posao, kako alkemiste pripoviedaju, neizmjerno težak. Dugo 
vremena vladalo je medju kršćanskimi alkemisti to mnienje, da 
samo onaj može pronaći kamen mudraca, koji posjeduje posebnu 
milost božju. A onaj koji je zavirio u ovu tajnu, nesmije, ako 
neželi smrtno sagriešiti, nikom ju odati. Sveti Toma Aquino, 
koji o sebi veli, da zna pretvarati bakar u srebro, kaže ujedno, da 
alkemista nesmije biti brbljavac, te bacati biser pred svinje i oda¬ 
vati svoju tajnu onomu, koji bi s njom htjeo samo zadovoljiti 
svojoj svietskoj taštini. Mnogi su vjerovali da alkemista mora 
odmah umrieti, Čim izbrblja svoju tajnu. Alkemiste, koji su se iz¬ 
davali, da znadu praviti kamen mudraca, nisu ni uz najstrašnije 
muke tajnu odavali — jer ju dakako nisu znali. Najveći dio alke¬ 
mista je priznavao, da ove tajne nepozna, ali su za to svi smišljali 
na sve moguće načine, kako će do nje doći. Jedni su se dali na 
kemička iztraživanja, drugi su tražili pomoći u zviezdoznanstvu, 
neki su opet putovali po čitavom svietu, tražeć i propitkujuć za 
tajnu. Većina — dakako poštenih alkemista nije uz sav trud mogla 
tajni u trag ući, dočim su mnoge varalice odmah tajnu pronašli. 
Svi alkemistički spisi, koji govore, kako se ima priredjivati kamen 
mudraca, opisuju ovaj postupak tako nerazumljivo, tamno i tajin- 
stveno, da ih danas nitko nerazumije, a sigurno ih i za njihova 
vremena nitko razumio nije. 

Uz sve te potežkoće bila je svrha alkemije tako zamamljiva, 
da su se s njom kroz stotine godina najučeniji ljudi bavili. U svih 

stališih je bilo ljudi, kojim je alkemija bila najvažnija zadaća u 
životu. Mnogi vladaoci, biskupi, razni svećenici, lječnici i drugi 
učenjaci slove kao glasoviti alkemiste , a medju njimi nalazimo i 
dva kršćanska svetca. Mnoge propalice baciše se na alkemiju, da 
s ujom opet do imetka dodju i tako se broj alkemista sve više 
ranožao. No oni se nezadovoljiše, da pojedince rade, nego se složiše 
u družtva, nebi li tako laglje pronašli kamen mudraca. Jedan 
virteuberžki svećenik, koji u alkemiju nije vjerovao, napisao je g. 
1603. knjigu: »kimičkasvatba Hristijana Rosenkreuza«, 
da se malo našali i izruga alkemistom. U knjizi pripovieda on: 
kako je Rosenkreuz bio g. 1378 u Iztoku, ter ondje saznao za 
alkemističku tajnu, koju je onda, vrativ se u domovinu, nekim 
svojim prijateljem saobćio. No oko god. 1600. nadjoše istu tajnu 
u njegovom grobu napisanu, a sada ju čuva nekolicina najvriednijih 
ljudi. Oni sačinjavaju družtvo, koje se zove Rosenkreuzerovci. 
U družtvo se primaju samo najumniji ljudi. — Bila je to dakako za 
spisatelja izmišljotina i puka šala, no uskoro se počeše pojedini 
alkemiste hvaliti, da su oni članovi toga družtva, koje nije ni po¬ 
stajalo, a drugi opet rekoše, da su glavari družtva, pa primahu na 
svoju ruku nove članove u družtvo. I tako je iz sprdnje zbilja po¬ 
stala. — U 17. stoljeću stvorilo se je virtenberžko alke- 
mističko družtvo, komu je glasoviti filozof Leibnitz bio g. 
1666. i 1667. tajnikom. Pred konac prošloga stoljeća bilo je na 
glasu hermetičko družtvo, koje je doduše sastojalo samo od 
dva člana, ali po novinstvu počinilo toliku viku (g. 1796.), da je 
sviet mislio, da ovo družtvo broji kao članove najučenije alkemiste. 
Ljudi stadoše se sa svijuh strana pismeno obraćati raznimi upiti 
na hermetičko družtvo. Po velikom broju na družtvo upravljenih li¬ 
stova vidi se, kako je u to doba alkemija još raširena bila. Bilo je 
tu listova od vojničkih častnika, lječnika, selskih učitelja, tajnih 
ratnih savjetnika, ljekarnika, urara, orguljaša, bravara, krojača, 
cipelara, a svi pišu otvoreno, kako su dosada u alkemiji radili, ali 
da nisu ništa postigli, nego mole svjeta od družtva, misleći, da ono 
zbilja postoji. Družtvo držala su dva lječnika, koji sn zbilja vjero¬ 
vali, da je moći naći kamen mudraca. Oni su na muoge listove 
odgovarali, izdavali novine i diplome, a nitko prevare nije osjetio. 
Početkom ovoga stoljeća stadoše se pojedinci iznevjerivati družtvu, 
jer ih ono nije do željene svrhe dovelo. Ono je postajalo sve sla¬ 
bije, dok nije napokon 1819. sasvim izčeznulo. Sa družtvom pro- 

pade i alkemija, a danas čini se da nejma već čovjeka koji bi u 
nju vjerovao. 

Ako uzmemo u obzir, kako se je za prvo doba alkemije u znan¬ 
stvenoj kemiji veoma malo znalo, to se nećemo toliko čuditi, što 
su ljudi lahko u mogućnost alkemije povjerovali. I danas proizva- 
djaju se miešanjem nekih kovina takve smjese, koje po boji i svje¬ 
tlosti zlatu mnogo naliče. Stari su to znali, ali su mislili s prvince 
da je takova smjesa zbilja čisto zlato. K tomu su još mnogi na 
glasu i pošteni učenjaci uvjeravali sviet, da su na svoje oči vidili 
kako se proste kovine pretvaraju u zlato. Sviet dakako nije mogao 
znati, da su učenjaci bili prevareni, pa su im sliepo vjerovali. 
Svetski sudovi su od 12. do 16. stoljeća često imali posla sa alke- 
mističnimi radnjami, pa su uviek priznavali istinitost alkemije. Za 
gdjekoje alkemiste i mnoge kraljeve pripovedahu, da su svoj ogromni 
imetak alkemijom stekli. Pa tko da nebi onda u alkemiju vjerovao? 
Požuda za sjajnim zlatom zasljepila je sve razrede ljudi, sve se je 
za njim otimalo. 

Najveću važnost alkemiji dalo je svakako to, što su se za nju 
zauzimali mnogi kraljevi i carevi. Samo da navedemo nekoliko 
primjera. — Englezki kralj Henrik- VI. bio je veliki prijatelj 
alkemije. U mnogih ratovih potrošio je silan novac, pa ga je htjeo 
alkemijom opet steći. Stoga pozvao je sve plemiće, doktore, profesore, 
i svećenike, neka se posvete alkemiji, nebi li mu tim pomogli 
platiti državne dugove. Pa zbilja stvoriše se družtva, koja su pravila 
zlato i kovali novac, koji je dakako bio kriv. U inozemstvu su 
brzo ušli u trag toj prevari, pa nisu htjeli primati englezki novac. 
I Francezi su pravili krivi novac; — Englezi su ga primali jer 
nisu znali, da i Francezi varaju. Njemačka carica Barbara (g. 
1440.) pravila je krivo srebro i zlato, pa ga prostom narodu pro¬ 
davala. — Njemački car Rudolf II. (1576—1612) podupirao je 
i nagrađjivao velikodušno sve alkemiste, koji su mu mogli dokazati, 
da znadu tvoriti zlato. On im je podielivao visoko plemstvo i razne 
državne službe. — Osim toga nije bilo skoro vladara ili bogatijega 
plemića, koji nebi držao u službi kojega alkemistu. Gdjekojim je 
išlo dobro, ali većina je zlo prošla. Mnogi priznaše, da još nisu 
pronašli kamen mudraca, pa ih onda sramotno protjeraše. Nepo- 
šteniji pravili su krivo zlato, ali i ti zlo prodjoše. Kada su im ušli 
u trag prevari, a oni ih povješaše. Gdje njsu mogli prevaru odkriti, 
tamo su ih mučili groznimi mukami, da im tajnu izmame. — 

Neki alkemista je pod imenom grof Mamugnauo iza g. 1578. 
pravio velikašem po Italiji zlato, prodavao im naputke, kako 
će to sami praviti, pa je odsvakale prije pobjegao, nego što su mu 
prevaru odkrili; — g. 1588. otišao je u Njemačku pod imenom grofa 
Bragadina. U Monakovu ga prepoznaše i uloviše, te ga u po¬ 
zlaćenom odjelu objesiše na pozlaćenih vješalih. Sličnu sudbinu đo- 
živiše i drugi. Fridrik, knez virtenberžki držao je stalna vješala za 
lažljive alkemiste. — Godine 1695. pojavio se je u Madridu neki 
Don Domeniko Manuel Caetano, conte de Ruggiero, 
sin nekoga napuljskoga seljaka. On se je hvalio da posjeduje ka¬ 
men mudraca. U Madridu ga nagovoriše, neka ide bavarskomu 
knezu u Brussel. Ovdje zavara u toliko kneza, da ga je on ime¬ 
novao felđmaršalorn i zapovjednikom jedne pukovnije, počastnim 
upraviteljem Monakova itd. U skoro opazi knez, da preveć novaca 
izdaje, ali da ništa nedobiva, pa stane alkemistu bolje motriti. 
Kada je to ovaj opazio htjede pobjeći. Sada su tek ušli u trag nje¬ 
govoj prevari, s toga ga odvedoše u Bavarsku u zatvor. Godine 1704. 
dodje opet na slobodu i ode u Beč, gdje je pred carem Leopoldom 
I. pretvarao tako liepo kovine u zlato, da ga je ovaj u službu uzeo. 
U to umre car, a alkemista stupi u službu kneza falačkoga Ivana 
Vilima, komu je obećao da će u šest nedelja napraviti 72 mili- 
jona talira zlata. Knez mu je davao novaca, a prije nego je šest 
nedelja izteklo, nestane ga. God. 1705. primio gaje veoma prijazno 
kralj Fridrik u Berlinu, gdje je zlatne kule obećavao. U dvoru 
ga s toga štovaše kao kakova kneza, a kralj ga imenova generalom. 
U skoro zapaziše, da bi htjeo umaknuti, pa u to stigoše sa svijuh 
strana viesti o njegovih varka. Kralj ga dade uhvatiti i zatvoriti, 
ali on pobježe, pa kada su ga s nova uhvatili i vidili, da uz svu 
silu nezna praviti zlato, a oni ga g. 1709. po starom običaju 
pozlaćena objesiše. — Neki Dubois imao je kamen mudraci, pa 
je pred kardinalom Richelieu-om i Ljudevitom XIII. zlato 
pravio. Oni mu htjedoše izmamiti tajnu pa ga zatvoriše, ali ništa 
nepostigoše. Napokon ga odsudiše na smrt i objesiše. I takvih ne¬ 
sretnih primjera mogli bi u velikom broju još navesti. U obće ni¬ 
jedan alkemista, za koga se je govorilo da posjeduje kamen mu¬ 
draca , nije bio siguran za svoj život. U zasjedi bi ih ubijali, mi- 
sleć, da će kod njih naći kamen mudraca, pa se tim obogatiti. 

I tako je znanost kroz tolika stoljeća lutala po tmici, pri- 
redjujuć uz to sve to više gradiva za ozbiljniji i znanstveniji rad. 

Alkemija ustupila je mjesto realizmu, čovjek se je uzdigao nad 
tajinstveni viek, te nije više tražio sreću i blagostanje u kamenu 
mudraca, nego u svestranu iztraživanju prirode. Duh čovječji oslo¬ 
bodio se je tim onih veriga, koje su ga vezale uz tajinstvenost 
naravi, pa krenuo putem, koji nam je stvorio svaki napredak i 
blagostanje u čovječjem životu. A zlato ostalo je i ostati će u 
rudstvu najplemenitijom kovinom; ono je odsele služilo samo čistoj 
znanosti, oslobodjenoj od svake predsude, te obrtu i trgovini. Ovdje 
je ono učinilo čovjeku velikih usluga. Na učinke ove smije čovjek 
ponosom gledati, jer su mu zasluge sjajnije od samoga zlata. 


II. 


Svrnemo li sada našu pozornost na uporabu zlata u čo¬ 
vječjem životu, to ćemo viditi i ovdje, da se je zlato uzko oplelo sa 
duševnim razvojem samoga čovječanstva. Kolikogod je čovječanstvo 
napred koracalo, toliko je i raznolika postajala uporaba zlata, te 
pri svakom razvoju čovječanstva vidjamo, da je vriednost zlata 
druga postajala i da je ono služilo čovjeku za druge i nove svrhe. 

U najstarijoj dobi služilo je zlato čovjeku ili kao simbolična 
oznaka u životu ili kao ures. 

Začetak čovjeka i njegov konac najvažniji su to časovi 
našega bivovauja, pa za to i je prastaro čovječanstvo s jedne strane 
za ljubav i sretan život, a s druge strane za grob i smrt 
kao slikovnu oznaku izabralo najplemenitiju i najprije poznatu 
kovinu. Sjajnim zlatom mislila je mladež predobiti srdca djevo¬ 
jačka, steći si njim u djevojke ljubav i sreću. Sluga Abrahamov 
kada je pošao prositi Rebeku za Izaka, donio joj je zlatnu kopču, 
težku pol kese zlata, te dvie zlatne narukvice, vriedne deset kesa 
zlata, nebi li joj tim predobio srdce za Izaka. A kod nas na selu 
još mnogi momak proseć djevojku, pruža joj pozlaćenu jabuku, pa 
kad mu ju ona primi, znade, da mu je odmah i srdce poklonila. 
Zlatni prsten je i danas kod svih naobraženih naroda znak ljubavi 
i sretne ženitbene sveze. U kraljevskih grobovih bogata Egipta, 
koje danas izkapaju, nalaze uviek po koji ostatak zlatnoga dia- 
dema, koji je riesio ćelo moćnoga kralja ili zlatnu zmiju, koja je 
u ono prastaro doba predstavljala kraljevsku vlast nad životom 
i smrću podanika. 

U kulturnom razvoju čovjeka od mnogo veće važnosti je upo¬ 
raba zlata za ures. Kulturna poviest svih naroda nas uči, da je 


Digitized by 


Google 



13 


čovjek zlato počeo ponajprije upotrebljivati za to, da njim uresi 
svoje vlastito tielo. Čovjek je smatrao, da mu je tim tielo postalo 
ljepše i uglednije u očima drugih ljudi. Kada je čovjek nabrao 
veću množinu zlata, stao si je njim uresivati svoj stan i tako na¬ 
stade zlatno posudje i pokućtvo. Zlato je dobivalo tim sve veču 
vriednost i cienu. Ljudi su za zlatom sve više težili, za nj su da¬ 
vali druge svoje vriedne stvari, pa se tako stade po malo zlato 
uvlačiti u promet i trgovinu. S početka su ljudi pri kupovanju i 
prodavanju svoga pokretnoga imetka primali i izdavali surove ko¬ 
made zlata, dok napokon nisu od njega skovali si novac i uveli 
ga tako u svjetsku trgovinu. 

Veoma je to naravan i lahko raztumačiv pojam, da je čovjek 
počeo zlato, čim ga je upoznao, ponajprije upotrebljivati za to, da 
s njim svoje tielo ukrasi. Čira je čovjek u duševnom razvoju po¬ 
nešto uznapredovao, te čim je počeo svoju vlastitu osobu nešto više 
cieniti, stao je i pomišljati, kako če si tielo ukrasiti. Dok se je 
čovjek po šumah skrivao, nije dakako tu potrebu ni osjećao, no 
čim se počeo udruživati, nadošli su novi zahtjevi, a medju njimi 
je svakako važnu ulogu imao i ures tiela. Nije onda još bilo pro- 
mienljive mode u odielu, čovjek je hodao na polu gol, pa se je 
zadovoljio i tim, što si je tielo šarenimi bojami mazao. Taj običaj 
nalazimo još i dan danas kod prastarih indijauskih plemena, što 
po američkih šumah ili pustih obalah živu, te kod nekih na¬ 
roda u nutrnjoj Africi. Što danas nalazimo kod poludivljih naroda, 
to je nekada bilo u običaju kod naših pradjedova. Na veoma mnogih 
mjestih u srednjoj Europi nadjoše iz prastare dobe takve tragove 
i ostatke, da iz njih smijemo zaključiti, da su si ondašnji narodi 
mazali tielo crvenom bojom. Uz bojadisanje tiela uvukao se i drugi 
običaj, koji je čovjeku mnogo manje posla i neprilika zadavao. Na 
tielo si stao vješati liepa pera, plodove, perle, a pri tom je birao 
sve to ljepše i riedje stvari, tako da mu se je ukus sve više ugla- 
djivao. A kada je čovjek napokon na zlato naišao, postalo mu je 
ono radi liepa sjaja i boje najmilijim uresom. 

Posve naravna je posljedica, da je čovjek onda i za svoje bo¬ 
gove kao najdostojniji nakit zlato-.smatrao. Pogledjimo kud nas je 
volja u bogoštovje starijih naroda, svuda ćemo viditi hramove, ki¬ 
pove i slike bogova zlatom nakićene. Stari Izrajelićani načiniše si 
u pustinji kao boga zlatno tele. Kralj David natrpao je u hram, 
što ga je sazidao, zlata u vriednosti od 9000 milijona forinti, a 

poznato je, da je i Salamonov hram bio izkićen zlatom od neizmjerne 
vrieđnosti. Pripovieda se, da je Mojsijin stolac sa oba kerubina i 
sa svimi svjetilnjaci i posudami bio od čista zlata. Poganski bo¬ 
govi su bili većim dielom od sama zlata, a svećenici njihovi služili 
su bogovom u pozlaćenih odorah i sa zlatnim posudjem. Taj običaj 
prešao je u kršćansko doba, tako da i danas u kršćanskoj crkvi 
mora neko posndje ako ne od sama zlata a ono bar pozlaćeno biti. 
Zlato postade uz to i za sama čovjeka znakom najvećega dosto¬ 
janstva i moći. Kraljevi i vladari svih naroda već u staro doba 
sjahu u zlatu i srebru. Pojedinim kraljevom nesamo da je prestol, 
žezlo i sav nakit od zlata, nego i posude, iz kojih su častili svoje 
goste, bile su od suhoga zlata. Zlatni ures perzijskih kraljeva vriedio 
je na 24 milijona forinti, a indijskim vladarom je zlatom sjalo sve, 
što se oko njih nalazilo. Pripovieda se, da je u jednom indičkom 
gradu već u prastaro doba bilo mnogo zlatara, jer su se ondje 
svi stanovnici u veliko zlatom kitili. 

U razvoju družtvena života nadošlo je još nešto, radi čega 
je postalo zlato tako željenim i traženim predmetom a to je promet 
i trgovina; ona je dala zlatu novu vriednost i važnost. U prvo 
doba čovječjega udruživanja stanovali su na blizu samo uajbliži 
poznanci i srodnici. Život im je bio u to doba veo'ma jednostavan, 
pojedinac je imao male zahtjeve, pa ako je što jedan uztrebao, 
što je drugi suviše imao, lahko mu se je bilo pomoći. Valjalo 
mu je samo u zamjenu dati dotičnomu takvu stvar, koju je opet 
ovaj trebao. Ova trgovina osnivala se je samo na izmienjivanju 
najpotrebitijih stvari. Ali čovjek je u razvoju svom i dalje išao. 
On je došao u doticaj sa odaljenijimi i tudjimi narodi, a i u svo¬ 
joj vlastitoj okolici prekinuo je onaj stari rodbinski odnošaj, jer 
mu se je htjelo što samostalnije živiti i razvijati. U takvih odno- 
šajih nije čovjek više mogao pri trgovanju zamienjivati ma koji 
svoj gospodarstveni proizvod, jer mu ga je bilo sada težko odpre- 
mati, a onda nije svaki predmet bio za sve jednako potreban i od 
iste vrieđnosti. Valjalo je tu sada naći takve predmete, koje su 
ljudi posvuda jednako trebali, te koji bi prema tomu posvuda od 
iste ciene i vrieđnosti bili. Takvi predmeti postadoše u medjuna- 
rodnoj trgovini ono, što je danas u nas novac. Ljudi izplaćivahu i 
kupovahu potrebnu robu sa volovi, kožami i sličnimi predmeti, 
koje je čovjek svaki dan trebao. Latinska rieč za novac »pecmnia« 
znači prvotno marva ili blago, jer su stari Rimljani jako mnogo 

u trgovini izplaćivali sa rogatom marvom. Slavenski i germanski 
narodi trgovali su u srednjem vieku sa svojimi gospodarstvenim! 
predmeti. Ruski novac rubalj dokazuje, da su stari Slaveni u 
svietskoj trgovini izplaćivali sa tkaninom, te su pod rubljem 
razumjevali komad tkanine od stanovite vriednosti, a još i danas se 
je kod nas ta rieč sačuvala. Kasnije su izplaćivali kovanim novcem, 
koji je isto toliko vriedio kao komad platna, a novcu tomu ostade 
ime rubalj. Jakutski nomadi a i neki drugi sjeverni narodi izplaćnju 
sve a i sam porez sa kožami kao sa novcem. Indijanska plemena 
u južnoj Americi računaju sa goveđi, a pri prodavanju uzi miju 
jednu alpakn (vrst preživača) kao jedan dolar. U Novom Seelandu 
su sve do malo prije mjesto novca veoma često rabili duvan i 
puščani prah, a na mnogih mjestih iztočne Afrike se još danas 
rado primaju komadi soli mjesto novca. U samom Kairu izplaćuje 
egipatski podkralj radnike u svojoj tvornici sladora mjesto sa nov¬ 
cem sa komadi sladora. Radnici nose dobiveni slador u obližnje 
dućane, pa za nj traže i dobivaju potreban živež. 

Način ovaj trgovanja nije se mogao posvuda dugo uzdržati. 
Gdje je narod postao napredniji, te gdje se je trgovina bolje raz- 
granila, tamo posegnuše za kovinami, da im one olahkote promet. 
Medju. kovinami bilo je zlato u tu svrhu najvažnije. Za njim su 
se svi napredniji narodi otimali, ono je bilo najskuplje, pa je i u 
manjih komadih predstavljalo dosta veliku vriednost, a to je baš, 
što daje zlatu pri trgovačkom zamienjivanju najveću važnost. I 
tako postade zlato novcem. S početka ljevaše zlato u šibke, a 
kašnje počeše od njega kovati novac. 

Kada su ljudi počeli upotrebiji vati u trgovini novac, veoma 
je težko reći. Obično se uzimlje, da je to počelo već u najstarije 
doba, a za Egipćane se veli, da su oni prvi stali novac kovati. 
Najsigurnije viesti o prvom novcu nalazimo kod Grka. Najstariji 
poznati zlatni novac čuvaju u bečkom starinarskom muzeju. On 
potiče iz Mizije, a računaju, da je 2500 do 2600 godina star. Naj¬ 
stariji srebrni novci su 2400 godina stari. Novija oštroumna iztra- 
živanja dokazaše na temelju sv. pisma i po nekih starih povjestni- 
čarih, da je novac još mnogo starija poriekla, a jedna u kamenu 
izkljesana slika, nadjena u tebanskih ruševinah, koja je već 4400 
godina stara, ovlašćuje nas, da možemo držati, da je već u ono 
doba novac u običaju bio. — Ako i je novac tako stara poriekla, 
to se on ipak nije posvuda jednakom brzinom udomaćio. Uporaba 

novca se je širila veoma lagano. Uz novac se je kod mnogih na¬ 
roda dugo još i sa drugimi predmeti trgovalo i izmienjivalo, tako 
da nije moći skoro kod nijednoga naroda označiti točno dobu, kada 
je prestalo u trgovini izmienjivanje robe, a kada se je posvema 
udomio novac. Kod starih Grka i Rimljana bilo je u trećem i četvr¬ 
tom stoljeću njihove slave uz novac još i trgovine sa drugimi pred¬ 
meti. A kako vidjesmo gore iz nekoliko navedenih primjera ima 
još i danas naroda, gdje se novac nije još posve udomaćio, a biti 
će sigurno još mnogo ljudi na svietu, koji kovana novca još ni 
vidili nisu. 

Iz svega ovoga predočuje nam se dosta jasna slika o tom, 
kako je zlato uz napredak čovječji mienjalo svoju važnost. Svuda 
vidjamo, da su zlato svagdje, gdje god je ono bilo poznato, po¬ 
najprije upotrebljivali za pravljenje uresnina i posudja, a onda tek 
da su od njega počeli kovati novac. Cim se je više trgovina raz¬ 
vijala, tim se je veća množina zlata u novac kovala, a i veliki 
dio zlatnih uresnina odplovio je u novčare. Ljudi mišljahu u to 
vrieme, da novac sačinjava kod naroda bogatstvo, no doskora se 
osvjedočiše, da je to puka prevara, jer da narodi mogu biti zado¬ 
voljni i u izobilju živiti, ako su im samo uredjeni odnošaji produkcije, 
jer će onda imati na sve strane dovoljne vjeresije (kredita). I tako 
je danas povjerenje i vjeresija u narodu sigurno od veće vriednosti 
nego što je bio prije novac. Najbolje nam je to dokazala francezka 
država, koja je posije zadnjega rata u kratko vrieme izplatila 
Njemcem ratnu odštetu od 5 milijarda franaka, premda joj je vla¬ 
stita blagajna skroz prazna bila. — Novo ovo shvaćanje narodnoga 
blagostauja je uzrok, zašto se danas veliki dio zlatnoga novca vraća 
opet u radionice, da ih ondje čovječje ruke za umjetne i obrtne 
svrhe upotrebe. Očevidno se opaža, da kovani novac gubi svoju 
negdašnju važnost i da ga manje biva kod svih naroda, kod kojih 
se gospodarenje i naobraženje nalazi na višem stupnju. Da li će 
jednom zlatni novac sasvim iz prometa izčeznuti, težko je još danas 
odlučno reći. Englezka prometne u vanjskoj trgovini 6300 milijuna 
forinti, premda u zemlji nejma više od 100 milijona forinti kovana 
novca, dočim Njemačka uz svoju vanjsku trgovinu od 3000 milijona 
forinti imade u državi 1200 milijona forinti kovana novca y pa je 
za to ipak Englezka bogatija i prometnija od Njemačke. 

Prije uego što spomenemo izradjivauje zlata u novac, listiće, 
uresine itd., neće biti suvišno, ako svrnemo ovdje, gdje govorimo 

o novcu, našu pozornost na jedno veoma važno pitanje, koje je 
upravo kod nas u Austriji baš u novije vrieme postalo toli zna¬ 
menitim. Mislimo ovdje pitanje o novčanoj vrednoti 
(Wahrungsfrage). 

Novac, što ga svakim danom kroz naše ruke promičemo, 
nejma jedino tu važnost, da nam olahkoti kupovanje i prodavanje, 
nego ima i tu zadaću, da nam bude mjera za naš posao i rad. 
Sve što stvorimo, bio to najuzvišeniji ili najprostiji posao, ima 
samo jednu mjeru, a to je novac. Sto radnik svojim plugom, iglom 
ili rukom izradi ili što umnik svojim duševnim radom uzradi i 
stvori, sve se to svadja po svojoj vriednoči na mjeru u kovanu 
novcu. Srebro i zlato ima po svojoj vriednosti, koja se nikada ne- 
gubi, biti nepromienljivom mjerom svaloga rada. Da se neizvrgne 
ovo mjerenje kojekakvoj samovolji, ustanoviše oblasti kovanom 
novcu stalnu vrednotu. Jedni uzeše kao mjerilo ujedno zlatni i 
srebrni novac, te tako stvoriše dvostruku vrednotu (Doppel- 
wabrung), dočim u drugih državah usvojiše ili samo zlatnu vred¬ 
notu (Goldvvahrung) ili samo srebrnu vrednotu (Silber- 
wahrung), praina tomu da li uzeše kao mjerilo ili samo zlatni ili 
samo srebrni novac. 

Čovjek bi u prvi čas mislio, da je sasvim svejedno, ma se 
koje mu drago vrednote država držala, ali tomu ipak nije posve 
tako, jer se vriednost zlata i srebra ipak vremenom ponešto mie- 
njati može. Za zlato i srebro vriedi ono isto načelo, koje i za svaku 
drugu robu, da če im tim viša ciena biti, čim ih manje ima i čim 
se više traže, dočim če tim jeftiniji biti, čim ih više ima i čim se 
manje traže. Kada se je u staroj Grčkoj nagomilalo silno zlato tim, 
što su dovukli u Grčku silno blago perzijskih kraljeva, te što su 
ljudi, popnstiv u vjeri, opijenih sve hramove, pa što je napokon 
Aleksandro Veliki sneo silno bogatstvo iz Iztoka, postade zlatan 
novac veoma slabe vriednosti, a dobra postadoše neizmjerno skupa. 
To se je dogodilo kašnje još nekoliko puta: ponajprije, kada su 
Rimljani iz Egipta dovukli silno zlato kao ratnu odštetu, pa onda 
kada je Karlo Veliki pobjedio Avare i od njih oteo sve njihovo 
blago. No najbolje se je to osjetilo, kada su odkrili u Peru-u i 
Meksiki veoma bogate srebrne rude, pa dovukli oto srebro u Europu. 
Izmeđju god. 1550 do 1640 postade radi toga srebro za 150 po¬ 
stotaka jeftinije. 

Kišpatić: Slike iz rudstva. ^2 

U današnje vrieme se ciena samoga zlata ili samoga srebra 
mnogo baš nemienja, ali je za to ciena zlata prama srebru nekim 
promienam izvrgnuta. Ove promiene zavise poglavito o dobivanju 
i o uporabi jedne ili druge kovine. Ako uzmemo, da se je od god. 
1500 do god. 1840 našlo po vriednosti 6141 milijun forinti zlata 
i 13.275 milijuna forinti srebra (dakle skoro 32 postotka zlata i 
68 postotaka srebra), a od god. 1819. do 1873. da se je našlo 
6.700 milijuna forinti zlata i 3.100 milijuna srebra (dakle 68 
postotaka zlata i 32 postotka srebra), to je sasvim naravno, da 
je u prvom slučaju moralo zlato biti mnogo skuplje od srebra, jer 
ga je manje bilo, dočim je kašnje ciena zlata prama srebru bila 
nešto niža. 

Od godine 1848. do 1865. počelo je silno srebro odticati u 
iztočnu Aziju, jer su ondašnji narodi za svoju robu najradje srebro 
primali, a upravo u to doba se je srebra malo nalazilo, s toga je 
morala ciena srebru u Europi prama cieni zlata ponešto narasti. 
No od god. 1866. počela je opet ciena zlata prama cieni srebra 
rasti, jer se je manje srebra izvažalo a mnogo dovažalo. U to se do¬ 
godi još nešto, što je povisilo cienu zlata prama srebru. God. 1865. 
naime sklopiše Francezka, Belgija, Švicarska i Italija novčarski 
savez, u kom uvedoše zlatnu vrednotu. Tomu savezu pridrnžiše 
se uskoro Skandinavija, Rumunjska, Španjolska, Portugalska, a 
napokon proglasi g. 1871. i Njemačka, kada je dobila 5 milijarda 
franaka od Francezke, zlato kao zakoniti novac, po kom se ima 
mjeriti i računati svaka zasluga. Zlato se je sada više tražilo, jer 
se je od njega stao silan novac kovati, pa mu je i ciena morala rasti. 

Njemačka je nakovala n. pr.: 

do g. 1871. 266 mil. fr. zlata i 900 mil. fr. srebra 
od g. 1871. do 15. ožujka 1875. 576 » » » i 47 » » » 

a Amerika je od god. 1848. do god. 1872. nakovala 1941 mil. for. 
zlata a samo 180 mil. for. srebra. 

Za vrieme zadnjega poldrug stolječa stajala je ciena zlata prama 
cieni srebra tako, da je 1 kilogram zlata po prilici toliko vriedio 
koliko 15£ kilograma srebra. Danas vriedi kilogram zlata nešto oko 
16£ kilograma srebra, pa tako stoji danas vriednost srebra tako 
nizko, kako još nikada nije stojala. 

Iz ovoga je lahko viditi, da nije moči sa zlatom i sa srebrom 
ujedno mjeriti vriednost zasluge i robe, jer njihova medjusobna 
vriednost neostaje uviek ista. Da se tomu zlu doskoči, uvede 

Francezka g. 1803. dvostruku vrednotu i ustanovi zakonom, 
da posvuda i uviek imade kilogram zlata toliko vriediti koliko 15.| 
kilograma srebra. Ali taj pokus nepođje dobro za rukom. Vanjski sviet 
i trgovina nije puno marila za taj zakon. Kada je izvan Francezke 
postalo zlato skuplje, uzimao je vanjski sviet od Franceza samo 
zlatan novac, jer je on tu bio jeftiniji, i tako ostade Francezka bez 
zlata. To se je dogodilo i drugim državam, gdje je bila uvedena 
dvostruka vrednota. 


Nije dakle drugo preostalo nego uvesti ili zlatnu ili srebrnu 
vrednotu. Pri zlatnoj vrednoti imade samo zlatni novac stalnu 
i zakonitu vrieduost, dočim srebrni novac služi samo kao sitan 
novac za laglji promet. Pri srebrnoj pako vrednoti imade 
samo srebrni novac zakonitu valjauost, dočim je tuđe zlatni novac 
kao svaka druga-roba, koja može u cieni rasti ili padati prama 
tomu, da li je zlato skuplje ili jeftinije. 

Koja od obiuh ovih vrednota ima prednost, nije moći redi, jer 
to zavisi o mnogih okolnostih. Mi vidjamo, da su narodi obično 
ponajprije za srebrnim novcem posegnuli. Ali to nebje slučaj ili 
samovolja, nego nutrnji razlozi, osnovani na kulturnom razvoju 
naroda. Velikoj masi pučanstva kao da se više mili srebrni novac 
radi njegove blistajuče biele boje nego samo zlato. Za rad i za 
svoje proizvode prima puk radje srebro, jer ga dobiva više, pa mu 
ga je i laglje čuvati nego sitni zlatni novac. A u starom i sried- 
njem vieku bilo je srebro laglje dobivati, nego zlato, s toga je 
posve naravno, da je u to vrieme srebrni novac bio pretežniji. No 
kada je u novije vrieme odkrićem zlatnih poljana u Kaliforniji i 
Australiji stalo u Europu doticati silno zlato, tad počeše uvadjati 
zlatnu vrednotu sve države, kod kojih je bila trgovina velikog 
svietskoga zamašaja. Zlatom su se mogle lahko izplatiti i izbrajati 
velike svote novca; zlatni novac se može laglje i jeftinije razpo- 
šiljati, a i jeftinije kovati, a to su pri velikoj trgovini i prometu 
veoma važni razlozi. Ako azijatski narodi, pa i Rusija još i danas 
imadu srebrnu vrednotu, to nam je lahko protumačiti, jer im je 
svietska trgovina slabija i jer narod radje ima srebrni novac od 
zlatnoga. Kada bi ovi narodi uveli zlatnu vrednotu, težko bi to 
osjetila sva Europa, jer bi tim srebro još mnogo jeftinije postalo. 
Teže je razumjeti, zašto se Austrija još uviek drži srebrne 
vrednote, kada ona po svietskoj trgovini zauzimlje u Europi šesto 
mjesto, te ima na 1000 milijuna forinti vanjskoga prometa. Ima 

dakako i Austrija svojih razloga, ali ti su od manje važnosti. U 
Austriji postoji već dugo vremena papirnati novac, pa se mnogim 
čini, da je kod nas kovani novac od uzgredne važnosti. Kada bi 
danas htjela Austrija uvesti zlatnu vrednotu, o čem se u novije 
vrieme u novčarskih krugovih mnogo pomišljalo, to bi ona pri toj 
promieni silan novac izgubila. Od godine 1865. postalo je srebro 
za 7 postotaka jeftinije, pa bi pri promieni vrednote n. pr. na¬ 
rodna banka, kojoj gotovi novac skoro u samom srebru sastoji, 
odmah 6 do 7 milijuna forinti izgubila. Sto Austrija izplačuje i 
računa u srebrnom novcu, to jako mnogo smeta njenom vanjskom 
prometu. Tako ako n pr. Austrijanac izplačuje svoj dug kojem 
vjerovniku u Berlinu sa kuponi srebrne rente, tad Berlinac, izmie- 
njujuč dobiveni novac, gubi uviek do 7 postotaka. — Svi osjećaju, 
da to dugo nemože obstati, sada je samo pitanje vremena, kada 
če i Austrija svojim novčarskim sustavom stupiti u kolo ostalih 
europejskih naroda. 

III. 


Neke činjenice, koje smo več i tekom ove razpravice iztakuuli, 
zavele bi možda koga, te bi pomislio, da če vremenom ciena zlatu 
znatno spasti. Ako i jesu u zadnje vrieme našli u Americi i Au¬ 
straliji prebogata zlatna polja, to ipak nije vrieduost zlata ni naj¬ 
manje pala. Ljudi su znali svu tu množinu dobro i koristno upo- 
trebiti. A i nije nade, da če se skoro opet nači koja nova Kali- 
fornija, da podmiri čovječji glad za zlatom. Prije se je bojati, da 
če vremenom u toliko zlata pomanjkati, da čovjek neče moči sve 
svoje potrebe podmiriti. Zlato kuju, kako več spomenusmo, svakim 
danom sve manje u novac, ali se za to ipak neče zlatu ciena sni¬ 
ziti, jer se s druge straue zlato počimlje sve više upotrebljivati za 
druge tehničke svrhe, a to je baš, zašto u novije vrieme zlato to¬ 
liko ciene i traže. 

Veoma je težko u brojevih označiti, koliko se potroši zlata 
na novac, a koliko na umjetničke svrhe. Uzimlje se, da se je od 
god. 1500 do 1848. po prilici 19.400 milijuna forinti zlata i srebra 
našlo. Godine 1848. računaju, da je bilo na čitavoj zemlji oko 
4650 milijuna forinti zlata i srebra u novcu i šibkah, stranom u 
prometu stranom u pohrani kod novčarskih' zavoda. Tu je dakle 
samo jedna četvrtina zlata i srebra, što se je za tri i pol stolječa 
našla, došla u promet kao novac. Od god. 1849. do 1874. našlo 

se je 9.500 milijuna forinti zlata i srebra, a od toga se nije pod- 
puno niti polovica za novac upotrebila. 

Kako se je ostalo zlato i srebro upotrebilo, o tom se još manje 
znade. Mnogi misle, da se veliki dio ovih kovina tim.izgubi, što 
se novac u prometu liže i troši, te što se onda s toga mora od 
staroga novca novi kovati. Računaju, da se zlatni louisdor u pro¬ 
metu na toliko izliže, da svake godine postane za jedan novčić 
jeftiniji. Zlatni listići, kojimi se pozlaćuje koža, papir, drvo i sto¬ 
tina drugih stvari, propadaju za uviek upravo tako, kao što i ono 
zlato, kojim se staklo i porculan pozlacuje. A koliko se zlatna 
novca u zemlji izgubi i zakopa! Silni su to brojevi. No još više 
leži zlata i srebra po svietu u uresninah i posudju; — ima tu 
sigurno stotine i tisuće milijuna. Izračunati to neče moči nitko. 
Englezi računaju, da se na godinu 160 do 200 milijuna forinti 
zlata i srebra izradi za umjetničke i tehničke svrhe, a to iznosi 
po prilici trećinu svega onoga zlata i srebra, što se prosjekom kroz 
godinu dana nadje. U samom gradu Birminghamu se u raznih 
radionicah svake nedelje 1000 unca (1 unca ima 35 grama) zlata iz¬ 
radi, dočim u drugih 8 gradovah englezkih trebaju na nedelju na 
600 uuca zlata na izradjivanje zlatnih listića. Na zlatno posudje i 
druge uresnine, što u Englezkoj u jednoj godini pobiljeguju, potroše 
na godinu 50.000 unca zlata i 400.000 unca srebra. Ako uzmemo, 
da još mnogo toga podje u sviet nebiljegovano, to se potroši u 
englezkoj umjetničkoj obrtnosti najmanje 7 do 8 milijuna forinti 
na godinu. Koliko druge države troše zlata i srebra na umjetničke 
i obrtničke svrhe, to neznamo, ali su sigurno i tuđe svote neiz¬ 
mjerno velike. 

Cisto zlato je posebne žute boje i jaka kovna sjaja, a zvuči 
slabo, jer je mekano. Ono je 19£ puta teže od istoga objama vode, 
pa je od njega samo još platina (21 '5) i iridik (24'5) teži. Od 
srebra je mekše, a raztezati se dade u neizmjerno tanke listiće i 
žice. Na suhom ili vlažnom zraku, pa ni u najvećoj jari raztopljeno 
neće se ni najmanje promieniti. Proste kiseline ga neizjedaju 
niti netope. Za raztapanje zlata upotrebljuju najobičnije kraljevsku 
vodicu (Konigswasser; smjesa solne i dušične kiseline), a poznato 
je, da se ono lahko i u živi raztapa. Zlato se tali u toplini od 1200° 
Celsiusa (po Daniellu; 1031° C. po Becquerellu, 1240° C. po 
Riemsdyku), te po tom treba veću toplinu od srebra (1040°) a 
manju od bakra (1330°). Raztaljeno zlato je modrušasto zelene 

boje. Uz veliku električku struju svjetie tanke žice zlata zelenim 
plamenom, te se pretvaraju u paru. — Kada se zlato raztali, tad 
se razširi, a kada opet ohladni, postane uže, pa to je uzrok, zašto 
se zlatne uresnine skoro nikada neljevaju nego uviek kuju. 

Kako je zlato skupo, pa kako se lahko radi svoje mehkoće 
troši, to se ono riedko kada čisto izradjuje. Obično ga miešaju sa 
drugimi kovinami, a ponajviše sa bakrom i srebrom. Ovakve smjese 
postaju tvrdje, čvršće, laglje se u vatri tale, premda se nešto teže 
raztežu a i ponešto boju promienjuju. Smjesu zlata sa bakrom 
zovu crveno karatiranje, sa srebrom bielo karatiranje, 
a smjesu sa bakrom i srebrom ujedno mješovito karatiranje. 

Smjesa zlata sa bakrom je oštro-žute boje, a gdješto i nešto 
crvene, a smjesa zlata sa srebrom biva bjelo-žuta, zelenkasto-žuta, 
pa i biela. Ovu zadnju smjesu upotrebljuju malo kada, mnogo 
običnije je crveno i mješovito karatiranje. — Ciena smješana zlata 
ravna se po tom koliko ima u smjesi čista zlata. U običnom ži¬ 
votu je sigurno več svaki čuo, da se čistoća zlata računa po ka- 
ratih. Ako velimo, da je zlato 24 karatno, to je isto čisto; 23 ka- 
ratno zlato ima 23 diela čista zlata i 1 dio srebra ili bakra; 16 ka¬ 
ratno zlato ima 16 dieli zlata a 8 dieli srebra ili bakra; itd. 

Zlatni novci svih europejskih država imadu obično pri- 
mješana samo bakra. Pojedine države nemiešaju u svoj novac po 
volji sada više sada manje bakra, nego svagdje imadu zakonom 
propisane smjese. Tako imadu na 1000 dieli 

' čista zlata 

hanoveranski, dauski braunšweigski pistoli. 895 dieli 

belgijski, talijanski, švicarski, severno-amerikanski, heski, 
grčki, španjolski, kinezki zlatui novci, za tim fran- 

cezki 100, 50, 20, 10 i 5 franaka. 900 dieli 

pruski friedrichsdori, saksonski augustdori. 902 » 


englezki sovereigni.916 » 

holandezki dukati. 982 » 

austrijski dukati. 986 » 

ugarski dukati. 989 » 


Za zlatnu robu upotrebljuju obifeno mješovito karatiranje, 
nešto riedje crveno, a najriedje bielo karatiranje. U nekih državah 
je zakonom propisano, koliko u robi smije biti zlata a koliko srebra 
i bakra. Tako mora biti u zlatnoj robi na tisuč dieli u 

Englezkoj . . . 



. 750 dieli čista zlata 

_ , . 1 zlato 

broi 

i. 

. 920 » 

» » 

hrancezkoj J 

» 

2. 

. 840 » 


Belgiji j ^ 


3. 

. 750 » 


l * 


1. 

. 326 * 

» » 

Austriji l » 


2. 

. 545 » 


1 » 


3. 

. 767 » 


dočim je ono, što do 1000 manjka srebro 

i bakar. 



U Austriji postoje još i dalnji propisi miešanju zlata. Tako 
n. pr. kod zlata broj 3., gdje ima čista zlata 767 dieli, nesmije se 
za preostala 233 diela uzeti koliko mu drago srebra ili bakra, nego 
mora sve (233) biti ili samo srebro ili sam bakar, ili mora biti od 
233 diela | bakra i \ srebra, ili f bakra i | srebra, ili napokon £ 
bakra i f srebra. Svaka druga smjesa je zabranjena. 

Kada je zlato onako izmješano, kako ga želiti imamo, onda 
tek dodje novi posao. Valja zlato izraditi i dati mu neki oblik. — 
Mislim da neće biti suvišno ako ovdje u kratko opišem, kako se 
ono izradjuje u novac i lističe. 

Novac. Kada je zlato dobro karatirano, Ijeva se u dugačke, 
ali tanke i dosta uzke vrpce. Posvuda jednako debele vrpce do- 
djn u stroj, koji izrezuje okrugle i jednake ploče. Vješt radnik 
može manjih pločica za sitan novac u jednom satu izrezati 6 do 
7000 komada. Izrezane pločice moraju se zatim j us ti r a ti, t. j. 
mora se gledati, da li su sve jednako težke, a to se postigne sa mje¬ 
renjem na vagi. Sitniji bakreni i sreberni novac se mjeri po mnogo 
komada na jedan put, dočim se za krupniji novac a osobito za 
zlatni mjeri svaka pločica za sebe. Da se tim mjerenjem mnogo 
vremena neizgubi, to se prave stolovi, na kojih ima po 20 finih 
vaga. Odrezane pločice padaju same na vagu. Kada se sve vage 
umire, onda se vidi, koji novac je teži, a koji laglji od onoga sa 
pravom mjerom. Teži novac pritisne vagu, pa stoji izpod pravoga, 
a laglji se digne nad pravim novcem. Jednim udarcem odlete sve 
pločice sa vaga u tri namještena pretinca; u gornji pretinac dodju 
l a gU e > u dolnji pretinac teže, a u srednji pretinac dobre pločice. 
Laglje pločice se nemogu izradjivati u novac, nego se moraju s nova 
ljevati, dočim se teže ploče pile i režu dotle, dok nebudu onako 
težke, kako moraju biti. Dobar radnik justira na dan 1200 novčanih 
pločica. Justirane pločice stave se tada u jednu tekučinu, da u njoj 
postanu svjetlije. 


Digitized by v^.ooQle 










— 24 - 


Da nebi lakomi ljudi pri većemu novcu na okrajku odrezivali 
zlato, to se postrance na okrajku moraju napraviti točke ili potezi, 
a gdješto prave na okolo čitave napise. Za to imadu posebne stro¬ 
jeve. Na stroju, što ga imadu u parižkoj novčarnici, izradi jedan 
radnik 20.000 komada, ploča na dan. 

Kada je i taj posao gotov, dodje novac u nove strojeve, koji 
imadu utisnuti na jednoj i drugoj strani ploče napis, grb i lik. 
U prijašnje vrieme bili su ovakovi strojevi veoma jednostavni, a 
za posao je trebalo mnogo ljudi. Danas su strojevi savršeniji; novac 
u nje ulazi i izlazi sam. Strojevi sa jednim tiskalom, kakove 
danas po Europi imadu, izradjuju u minuti 40—70 komada novca. 
Najsavršeniji stroj imadu u Rio Janeiru u Braziliji. Stroj ima 8 
tiskala, a radi pritiskom zraka. Brazilijanska blagajna bila bi si¬ 
gurno najbogatija, da imade toliko zlata, koliko bi dotični stroj 
novca nakovati mogao. 

Zlatni listići. Zlato se dade tako razterati i raztanjivati kao 
nijedna druga kovina. Nije ni najmanje pretjerana ona rieč, da 
se može dukat tako raztanjiti, da bi mogli s njim konja i konja¬ 
nika sasvim pozlatiti. Neizmjerno raztanjeni listići su veoma jeftini, 
jer su lahki kao perca, pa za to se i pravo veli, da je moći još i 
golu sirotinju pozlatiti. S toga nije čudo, da se upravo najskuplja 
kovina najčešće upotrebljuje. Nejma danas već stvari, koju nebi 
ljudi pozlaćivali. Čitave sobe, papir, drvo, kožu, knjige, okviri za 
ogledala, i slike i stotine drugih stvari vidjeti je danas pozlaćene 
sa tankimi listići, pa sve to biva za veoma jeftin novac. 

Vještina u raztanjivanju zlata nije ni najmanje nova. Znali su 
ju svi napredniji narodi već u starom vieku. Stari su Izraelci 
pozlaćivali i vezli zlatom odielo svojih svećeuika. /Za Egipćane 
se znade, da' su u tom bili na glasu vještaci; ljesovi tebanskih 
mumija pozlaćeni su veoma ukusno najfinijimi listići. Homer 
spominje raztanjeuo zlato, a i kašnje su Grci veoma često zlatuimi 
listići pozlaćivali vanjski ures na svojih kućah pa i mnoge kipove. 
Za Rimljane pripovieda Plinij, da su posije razorenja Kartage 
počeli pozlaćivati svodove po hramovih i palačah.. Običaj ovaj uvre- 
žio se je tako brzo i tako daleko, da su počeli i siromašni ljudi 
pozlaćivati zidove i svodove po svojih kućah. Da su se Rimljani 
uvježbali u raztanjivanju zlata vidi se iz toga, što Plinij navadja, 
da se je od jedne unce zlata raztanjilo 750 listića, od kojih je 
svaki bio 4 prsta širok i dug. Premda su svi listići bili deblji i 


Digitized by 


Google 



25 


U 1 mm* 

lili r llplSfe! 


IIIIMllIl l l Ilf lill 




jipl|feSi% 


čvršći od današnjih, to im se je ipak sviet čudio. Jedan rimski 
spisatelj veli, da su rimski zlatni listići lahki kao paučina, a drugi 
reče, da su nešto malo teži od dima. A što tek danas umije čo¬ 
vječja ruka izvesti! 

Mnogi misle, da se za raztanjivanje zlata mora npotrebiti 
samo čisto zlato, kao da bi se smjese zlata sa srebrom i bakrom 
teže raztezale. Ali tomu nije tako. Upravo za zlatne listiće uzimlju 
najradje smješano zlato, jer se tim dobivaju razne boje. Neki lon¬ 
donski tvorni- 

Sllka 1 čar izložio je 

na londonskoj 
izložbi zlatne 
listiće u 12 raz¬ 
nih boja u svih 
stupnjevih po- 
čam od crvene 
do žućkasto- 
biele boje. Za 
tamnije boje 
mješao je on 
zlatu bakar, za 
srednje boje 
srebro i bakar, 
a za svietlije 
boje samo sre¬ 
bro. 

Smješano zla¬ 
to, od koga bi 
radi listiće raz- 
tanjivati, lje- 
vaju najprije u 
duge ploče, ko- 

.. ie se tako raz- 

Kaztanjivanje zlata. ° 

tegnu da budu 

centimetra široke a 2 milimetra debele. Zatim režu ploče u 15 
centimetra duge komade, pa ih po više zajedno kladivcem (čekićem) 
dotle kuju, dok se tako neraztegnu, da budu debele kao list papira. 
Raztegnute ove listove razsjeku u četverouglaste komade, od kojih 
je svaki širok i dug 2| centimetra. 150 četverouglastih listića po- 

meće se medju četverouglaste listove pergamenta, koji su centi¬ 
metra dugi i isto toliko široki, tako da dodju na svaki zlatni list dva 
lista pergamenta. Ovako nagomilani listovi stave se u železni kalup. 
Kalup dodje na kamen, pa se onda sa velikim kladivcem po kalupu 
dotle udara, dok se zlatni listići tako nerazšire kao što je pergamenat 
širok. Posao taj se dogotovi za 20 minuta. Zlatni listići se sada po¬ 
vade, a svaki se opet razreže na četiri komada, tako da ih sada 
već ima 600. Novi ovi listići stave se opet u kalup, ali se sada 
medju listiće nestavi pergamenat nego fina koža od govedjega crieva. 
Kalup se s nova kladivcem dotle kuje, dok se listići nerazsire tako 
kao što je koža široka (7£ ceutim.). Listići se povade, a svaki opet 
razreže u 4 komada, tako od prvih 150 ima sada već 2400 listića. 
Ovi listići dodju opet u kalup, te se kladivcem raztanjuju, dok 
nepostanu tako široki, kao što je kalup širok. Ovako raztanjeni 
listići su gotovi, pa se samo obrezuju, čiste i slažu u knjižice, 
koje onda dolaze u trgovinu. Listići su sada tako tanki, da ponešto 
svietlo propuštaju. Od najfinijega zlata se listići raztanje, da su 
10.000 naslaganih listića tek 1 milimeter debeli. Oni bi se dali još 
dalje raztanjivati, ali to se nečini, jer se oni onda veoma lahko 
kidaju, pa ih nije moći nikako upotrebiti. 

Pri raztanjivanju zlatnih listića je veoma važno, da budu 
umetnute kožice veoma fine, no još važnije je, da bude radnik vješt. 
Jednom rukom mora udarati kladivcem po kalupu, a drugom mu 
valja kalup neprestano na sve strane tako vješto pomicati, da kla¬ 
divo na sve strane jednako dodje. I najvještijemu radniku se skoro 
uviek dogadja, da mu se polovica listića pri udaranju pokvari. 
Gdjegod se raztanjivanje zlata u veliko izradjuje, tamo je posao 
podieljen medju mužkarce i ženske. Ženske vade i umi ću listiće 
u kalup, jer je to posao laglji, pa jer treba za to okretnije i osje¬ 
tljivije pršte Mužkarci rade teži posao; oni kladivcem lupaju i kuju. 

IV. 

Još nam preostaje možda najvažnije pitanje. Odkle nam to 
željeno zlato, radi koga je već nekoliko puta sav sviet u Europi 
došao u grozničavo stanje, a mnogi ostavio kuću i ognjište, obitelj 
i prijatelje, pa pošao u zlatne krajeve, da zasiti svoj nezasitni glad 
za zlatom? Odgovarajtić na ovo pitanje, osvjedočiti ćemo se opet 
o onoj istini, daje zlato po čitavom svietu išlo istim korakom i istim 
putem kojim i kultura svietska. 

Najstarije poznatije i proučeno sjedište čovječjega umnoga na- 
predka nalazimo u prebogatoj dolini Nila. Čitava tisućljeća prije 
Krsta sretamo ovdje kod egipatskoga naroda prve tragove 
kulture. Pa upravo ovaj narod je bio prvi, koji je počeo u većem 
obsegu tražiti u zemlji zlato, srebro i bakar. Sveto pismo spominje 
nekoliko puta zlatnu zemlju »Ophir«, o kojoj su u starom vieku više 
bajali, nego što je u novije vrieme sviet pripoviedao o Kaliforniji 
i Australiji. A ta zlatna zemlja, čini se, da je bila u području egi¬ 
patske države, premda se o tom još nesložiše učenjaci. 0 kralju 
Davidu se piše, da je iz te zemlje dobio 3000 centi zlata (po pri¬ 
lici 140 milij. forinti). Kralj Salamon je poslao čitavo brodovlje, 
koje se je posle tri godine vratilo sa silnim blagom. U knjigi kra¬ 
ljeva se kaže, da je Salamonu došlo u jednoj godini iz zemlje 
0 p h i r 666 centi zlata. 

U prastaroj dobi nalazimo jošte jedno sjelo čovječjega napredka 
i to u srednj oj Aziji. Poviest nara kaže, da su ondje Babilonci, 
Asirci, Medijanci i Perzijanci svojim znanjem daleko 
stojali pred ostalimi narodi, ali ujedno nam o njih kazuju, da su 
posjedovali neizmjerno mnogo zlata i srebra. Lahko je moguće, da 
su te priče malo i pretjerane, ali je sigurno, da su ondašnje rieke 
plovile mnogim zlatom. Pripovieda to i grčki pisac Herodot. U 
tih krajevih živilo je pleme, koje zvahu Dardi, a o njih se 
pričalo, da su obilovali silnim zlatom. Neke životinje, mirmeki 
(znači: mravi), manji od pasa a veči od lisice, izkapale su zlatni 
piesak, a Dardi tovarili su taj piesak u kožnate vreče, pa su s njim 
na devah brzo uticali, da ih nestignu mirmeki, jer nebi nitko iz- 
pred njih žive glave odnio. To kaže priča, a naravno da mirmeki 
nisu bili mravi, nego vjerojatno mali leopardi ili šareni panteri, 
od kojih se ondašnji narodi nisu mogli dovoljno načuvati. 

Azijatski narodi počeše po malo propadati, Grci im većim 
dielom skršiše moć, pa dovukoše kao ratni plien iz Azije veliku 
množinu zlata. Za Homerova vremena bilo je zlato u Grčkoj veoma 
riedko. Grci se zato obratiše u poznata nalazišta zlata u maloj 
Aziji. Posije pobjede nad Xerxesom počelo je zlato iz Azije sve više 
doticati u Grčku, a Aleksandro Veliki je svojimi vojnami, kako se 
pripovieda, naplienio preko 250 milijuna forinti zlata. 

Posije Grka bili su Rimljani, koji su se obasuli silnim 
zlatom. U prvo doba rimske države sve do punskih ratova bilo je 
u Italiji malo zlata. Ali poslije sretnih ratova dovukla je pobjedonosna 

vojska sve zlato, što je ostalo nagomilano u Aziji i Africi. Kada 
se je moć Rimljana kašnje razširila po Europi, počeše oni dobivati 
zlato iz Galije i Hispanije. Propadanjem rimske države oticalo je 
zlato iz Italije u sjeverne i zapadne države u Europi. Pri tom la¬ 
ganom putovanju zlata, stadoše napredniji narodi nalaziti dobra 
nalazišta zlata, ali sve to neučini nikakva važnija prevrata, dok 
napokon odkrićem amerikanskih i australskih zlatnih poljana ne- 
nastade za zlato nova doba. 

Amerika je svojim zlatom u dvaput potresla grozničave 
duhove u Europi. Po odkriću Amerike stigoše u Europu najbajniji 
glasovi o bogatstvu novoga svieta. Pripoviedalo se o jezeru, komu 
su obale zlatne, o gradu, koji je sav zlatom sijao, ali toga svega 
nenađjoše doseljenici. U državi Peru nadjoše doduše mnogo srebra, 
ali željenoga zlata nenađjoše nigdje toliko, da bi ga mogli šakačke 
zgrtati, kao što su se glasovi Europom nosili. No u koliko su se 
u Peru-u prevarili, to su ponešto odštete našli u Brazil i j i. Ovdje 
poznaju na 40 raznih mjesta, gdje ima poviše zlata. Vriednost ovih 
mnogih nalazišta postaje tim veća, što uz zlato obično i dijamante 
nalaze. Najviše zlata nadjoše ovdje od g. 1753. do 1763; od tada 
bivalo je zlata sve manje. Danas daje Brazilija na godinu zlata 
nešto oko 300 kilograma, dočim je prvo doba davala deset puta 
toliko. Još u gdjekojoj državi južne Amerike nadjoše zlata, ali tuđe 
svuda propade brzo kopanje zlata. U južnoj Americi nije bilo do¬ 
voljno novca, koji je potreban za takve podhvate, a svuda je uz to 
manjkalo radenih ruku. U sjevernoj Americi radilo se je većom 
voljom. Još prije odkrića zlatnih poljana u Kaliforniji pobiralo se 
je zlato u većoj množini u Mekšiki, a onda su ga nalazili još u 
Virginiji, Karolini, Georgiji i Kauadi. Ali na ta sva nalazišta za- 
boraviše ljudi najednom, kada saznaše za Kaliforniju. Sve pohrli 
onamo, a čitave rieke zlata doploviše u sviet, te učiniše u kultur¬ 
nom i trgovačkom svietu takve promjene, kakvih jošte sviet nedoživi. 

Zlatne poljane u Kaliforniji odkriše god. 1848. 
Kalifornija je bila sve dotle nepoznata zemlja. Ta ležala je daleko 
na jugozapadnoj granici sjeverne Amerike, pa nije nikoga mnogo 
želja Onamo vukla, a uz to stanovahu tamo divlji Indijanci^ Gdje- 
koji putnik je doduše pripoviedao, da se nalazi daleko zemlja, Kali¬ 
fornija, gdje nećeš moći zagrabiti šakom zemlje, a da nenadješ u 
ruci zrna zlata i srebra. Ali o Americi se je puno lagalo, pa tko 
da u takvu viest povjeruje. 

God. 1830. u francezkoj revoluciji pobježe kao vojnički bje¬ 
gunac bivši oficir švicarske garde, kapetan Sutter u Ameriku i 
nastani se na zapadnoj obali saveznih država uz rieku Sakramento. 
Sutter imao je uza sebe poslovodju Marschala, koji mu je u mjesecu 
lipnju 1848. nadzirao gradnju jedne pile. Jedno po podne doleti 
Marschal od pile k Sutteru sav zasopljen. Prvi čas stajao je ne¬ 
pomičan kao stup, upiljio oči, otvorio usta, izpružio ruke, a jezik 
kao da mu se je okainenio. Jedva u neke nekavice kao u strahu 
šaptne: »Nečuveno blago! Čitava zlatna brda! Želite li steci neiz¬ 
mjerno bogatstvo, milijune dolara, da čitavu ovu sobu napunite?« 
Rađeč uz rieku, zapazi u piesku svjetla zrna, uze ih u ruku, a 
neobično čuvstvo ga popade, kada se osvjedoči, da je to čisto zlato. 
Pa gle čuda, kamogod je pogledao svuda svjetlucalo zlato. Sutter 
i Marschall jedva dočekaše večer, da radnici od pile odu, pa se za- 
putiše do vode. Svojimi noževi izkopaše u brzo mnogo velikih zrna 
zlata, više nego što su se nadali. Obojica misliše, da nikomu svoje 
tajne neodaju, ali se iznenadiše, kada ih radnici predusreše, vičuč 
»zlato, zlato!« Jedan radnik zapazio ih, kako su nočju po, piesku 
kopali, pa pošao za njima i našao zlato, a tajne nije mogao sa¬ 
čuvati, nego ju odmah priobćio ostalim radnikom. Nepreostade 
drugo, nego se svi dogovoriše, da če zajedno raditi, te da če kao 
stiene mučati. Ali u ovoj veseloj uzrujanosti neznadoše mučati. 
Za nekoliko dana je več više stotina ljudi znalo za silno blago, 
a za nekoliko nedelja sve je bučalo i gorilo, ljudi kao da su po- 
manitali za kalifornijskim zlatom. Nije ni četiri nedelje prošlo, a 
ono se nakupilo preko četiri tisuće ljudi, koji su zlato iz naplov- 
ljena pieska i šljunka izpirali. Iz obližnjega maloga gradića, San 
Franciska doletilo je sve, što je samo raditi moglo. Ljudi su 
nalazili muogo više zlata, nego što je itko i snivati mogao, pa 
kamo zakopaše motikom, svuda je bilo zlata. Ne samo u rieci 
Sakramentu, nego i u svih njegovih pritocih, po posušenih potocih i 
na obroncih brežuljaka bilo je zlata. Iz čitave Amerike, pa i iz 
same Europe poletio je sviet u one zabitne krajeve, u kojih se je 
dosele samo divlje pleme Indijanaca širilo. Mali gradić, San Fran- 
cisko, koji je tek god. 1830. bio naseljen, pretvori se u kratko u 
najbujuiji svjetski grad, pun života i trgovine. God. 1860. brojio 
je on več 66.000 duša, a do god. 1870. narasao je taj broj ča na 
149.000. Takva primjera u Europi nevidjesmo, ali to je u stanju 
učiniti samo pohlepa za zlatom. Najprostiji radnici postaše u kratko 

vrierae bogatimi ljuđmi. Na jednom mjestu nadjoše u dubljini od 
9£ metara naslagu gline i mekaua škriljeva kamena, koja je bila 
prepuna zlata. Sedam Amerikanaca našlo je to mjesto i kopalo, 
nekazujuc nedelju dana nikomu ni rieči o svom blagu. A u 
to kratko vrieme dobiše zlata u vriednosti od 217.000 dolara 
(dolar = 2 for. 16 novč). U to se proču za to mjesto, a radnici 
pobrliše jatomice na to mjesto. Ljudi su iznašali zemlju u košarab, 
a n svakoj kosari nadjoše 8 do 12 dolara zlata. Uz takve okolnosti 
nije čađo, ako je sve grnulo u Ameriku. Savezne države imale su 
pri brojanju od god. 1840. oko 17 milijuna stanovnika, god. 1870. 
bilo je 38£ milijima, dakle u 30 godina se je stanovničtvo upravo 
podvostručilo. Popis doseljenika nam najbolje svjedoči, u koliko je 
zlato požudni sviet mamilo u novu zlatnu zemlju. God. 1840. do¬ 
selilo se je 84.000 ljndi, a u god. 1848. bio je broj doseljenika 
226.000; u god. 1851. dodje 379.000 ljudi, a god. 1854. doselilo 
se je 427.000. Promet i trgovina preseli se na jednom sa iztočne 
na zapadnu stranu Amerike. Ondje izniknuše kao iz zemlje novi 
gradovi, a iztok bje sa zapadom spojen železnicom, kojoj nejma 
na svietu para, poznatom pod imenom pacifičke železnice. Nije ni 
25 godina proteklo posije odkriča kaliforuijskoga zlata, a pacifičke 
države dobiše iz svojih bogatih pokrajina zlata i srebra u vrieduosti 
od 3200 milijuna forinti, a od svega toga dala je sama Kaliforuija 
tri četvrtine. Marljive ruke požudna svieta nisu mirovale, dok nisu 
prokopale sve rieke i potoke po Kaliforniji, a dauas se trud radni¬ 
kom jedva nekako i težkom mukom izplačuje. Gdje je negda čovjek 
u nekoliko nedelja stekao, nevjerojatno blago, tamo je danas radnik 
veseo, ako uz tegoban rad na dan dobije za 2 dolara zlata. Ljudi 
se povukoše iz dolina i rieka u brdine, da oudje pokušaju svoju 
sreču, ali se odavde večina vrača zdvojua, govoreč, da su zlatna 
vremena prošla, pa da im nepreostaje, nego po gradovih svojima 
rukama u drugom poslu zaslužiti si svagdanji kruh. 

Zlato je doduše bogatsvo naroda, ali ono samo nije stvorilo 
stalnoga blagostanja u Kaliforniji. Grabeža i umorstva nije se nigdje 
toliko dogadjalo, koliko upravo ovdje. Zlato nije ljudem srdca ople¬ 
menilo, nego upravo zasadilo u srdca najdivlje strasti. Radnici su 
plivali u najvećem izobilju, šampanjac se proljevao kao voda, kar¬ 
tanje, kockanje i svaka druga strast se je duboko uvriežila u ne¬ 
zasitna . srdca ljudska. Novim ovim, preko noći nastalim boga¬ 
tašem bilo je znanje i naobraženje deveta briga. Zemlja je bila sva 

izrovana i izkopana, a na uredjeno gospodarenje nije nitko ni mislio. 
Pa tko bi orao i kopao za komadić kruha, kada je svuda zlato 
ležalo? Prispodobimo li amerikanske radnike pri kopanju zlata sa 
onimi, što u znoju svoga lica kopaju iz velikih dubljina crni i ne¬ 
znatni ugljen, pa kolika razlika izmedju njih! Onaj prost, surov, 
požudan i bez ikakva plemenitijega osjećanja, đočim je ovaj drugi 
zadovoljan i miran, pa pohlepan za svakim znanjem i naobra^ 
ženjem; — u kuci mu nadješ knjige, kakvo glasbilo, da se tim 
ugodno i plemenito zabavi. Zlato je stvorilo u Americi robstvo, a 
neznatni petrolej strgao okove robske. Sjeverna Amerika je n ne¬ 
čuvenom ratu žrtvovala tri milijuna ljudi, dok je popravila ono, 
što je zlato pokvarilo. Neka ipak nitko nemisli, da je zlato poguba 
po čovječanstvo; ne — ono je stvorilo i diglo trgovinu i svaki 
duševni napredak, ali ono nesmije kao kiša padati u ruke neznalica. 
Dakako i ovdje je pogubni upliv zlata samo prolazan. Kalifornija 
je bila u prvo vrieme najzapuštenija zemlja na svietu, ali kada 
su se zlatna vrela posušila, morade doseljena množina svieta svoje 
ruke obratiti na obradjivanje plodne zemlje. Pa sada tek poče cvasti 
stalnije blagostanje, koje je osnovano na sigurnijem i čvršćem te¬ 
melju. Gospodarstvo, trgovina i promet razvi se ondje, kao malo u 
kojoj zemlji, a San Francisko je danas jedan od najvažnijih gra¬ 
dova Amerike; on je na zapadu ono, što je 11 a iztoku New-York. 
Odavde se razvi bujna trgovina sa Azijom, Australijom i zapadnom 
stranom Amerike. 

Po drugi put pobunila je Amerika sviet, kada su u Ko¬ 
lumbiji na rieci Fraser odkrili bogata nalazišta zlata. Bogat¬ 
stva onoga nije tuđe ni izdaleka bilo koliko u Kaliforniji, ali 
ipak mogoše radnici nadi mnogo posla i liepe zasluge. Englezko je 
to zemljište, na kom stanovahu Indijanci. Ali kopauje je bilo težko, 
život bio preveč skup, a hladno podnebje dopuštalo je u godini 
samo pet mjeseci raditi, pak ljudi stadoše za to sve slabije onamo 
polaziti^ 

Tek što se je malo stišala buna za kalifomijskira zlatom, po¬ 
javi se nova gnozničavost i pomama u Australiji, koja nije ni 
najmanje zaostala za onom u Kaliforniji. Dogodilo se to god. 1851. 
Čudno je samo, da bogato ovo nalazište nisu več prije odkrili, jer 
su na nj več mnogo prije pojedini ljudi sviet upozorili. Tako je 
več god. 1841. Clark e našao u Australiji u okolici Sidney-a po¬ 
nešto zlata, a god. 1845. osvjedočio se je o tom glasoviti učenjak 

Murchison, pa je već god. 1846. stao nagovarati u Euglezkoj 
bezposlene radnike, neka odu u Australiju, da će ondje kopanjem 
zlata mnogo zaslužiti. Njegovo poticanje urodi uskoro dobrim plo¬ 
dom, tako da je smio englezkom ministarstvu izjaviti nadu, da će 
se zamalo u australskih kolonijah velike promjene dogoditi. No 
pravo odkriće učinio je tek Hargraves. On je došao iz Kalifornije 
u Australiju, pa se u brzo osvjedočio, da bogatstvo zlata u Australiji 
nezaostaje ni malo za onim u Kalifomiji. 3. travnja 1851. piša on 
u Englezku upraviteljstvu australskih kolonija, da je našao mnogo 
zlata, pa je obećao, da će uz nagradu od 5000 forinti vladi kazati 
sva mjesta, gdje je zlata našao. Uprava mu odgovori, da se ona 
neće s njim za sada upuštati u pogodbe, ali da će mu znati pri¬ 
stojno nagraditi svako odkriće, koje bude vladi učinio. Hargraves 
pristade na to i označi u pismu vladi nalazišta zlata u blizini 
grada Bathursta. Tek što je vlada ovu viest saznala, već je u 
okolici sav sviet znao, gdje zlato leži. Radnici Hargravesa, koji su 
mu pri kopanju pomagali, razširiše tu viest medj pučanstvom. U ne¬ 
koliko dana nadjoše pojedini ljudi već i poveće komade zlata (8. i 
13. svibnja 1851.). To vidiše ostali, pa ostaviše svoje poslove i 
zanimanje, i dadoše se samo na traženje zlata. Grad Bathurst bio 
je za nekoliko dana sav prazan, kao da je izumro. Brodari ostaviše 
svoje brodove u lukah, radnici ostaviše svoje radionice, staro i 
mlado poleti u tu novu zlatnu pokrajinu, u novi Ophir. Kako 
je ova grozničava pomama za zlatom rasla, vidi se po množini rad¬ 
nika, koji su se oko Bathursta kupili. Već 19. svibnja bilo je ovdje 
400 ljudi, a 29. svibnja preko 1000, a do 5. lipnja narasao je 
broj na 1500. 

Da se nered i otimanje zaprieči, izdade englezka vlada 
1. listopada 1851. naredbu, po kojoj nije u buduće nitko smio zlato 
kopati, dok nije od oblasti za to posebnu dozvolu dobio. Vlada 
je u to ime imenovala posebne činovnike, koji su dozvolu podie- 
ljivali, a dozvolu je svaki dobio, koji je za svaki mjesec, što je 
kopao, platio 15 forinti. Osim toga dobiše trojica, Hargraves, Clarke 
i Stuchbury nalog, da iztražuju zemlju i da sva zlatna nalazišta 
pobilježe i izmjere. 

Uskoro nadjoše nešto sjeverno od Bathursta novo bogato nala¬ 
zište, gdje se je već do mjeseca prosinca iste godine nakupilo do 
6000 ljudi. Sada se pojavljivahu svaki čas nova mjesta a za malo 
se znalo, da je čitavi novi južni Wales pun zlata. Ali to ne- 


Digitized by 


Google 



— 33 - 


bijaše jošte ni izdaleka konac: u provinciji Viktoriji nadjoše 
silno blago. Svimi razredi pučanstva zavlada grozničava vrtoglavica 
za zlatom, gorja od one prve. U gradu Melbournu pomanitaše ljudi 
tako daleko, da su po ujicah izpred vlastitih kuca kidali tarac, da 
pod njim zlato izkapaju. Za kratko ostade Melbourn i Greelong 
pust. Vlada englezka morade svojim činovnikom povisiti plače za 
četvrtinu a kasnije i za polovicu, ali uz sve to mnogi ostaviše svoje 
službe, pa odoše kopati zlato. Bogatim najamuikom i trgovcem 
zavrtilo je zlato mozgom, pa ostaviše svoje poslove, a mnogi i ne- 
htijuč, moradoše se dati na kopanje zlata, kada im u poslu nehtjede 
ostati nijedan sluga ili pomoćnik pod nikakvu cienu. S prvoga kraja 
sve je hrlilo k mjestu Ballarat, jer se je ondje nalazilo toliko 
silno blago, da se čovjeku pričinja, kao da je to sve bajka. Na 
komadu zemlje od 8 četvornih stopa mogao je čovjek postati boga¬ 
tašem. Jedan čovjek je u nedelji dana našao zlata za 15.000 forinti, 
a jedan drugi za 10.000 forinti, dočim su trojica u družtvu u 
jednom danu našli preko 10 kilograma zlata. 

Za malo počeše radnici ostavljati Ballarat; od 6000 sakupljenih 
radnika ostade tuđe samo 1600, a sve ostalo ode k novom zlatnom 
nalazištu kod Mount Alexandra. Tu se u brzo sakupi do 20.000 
ljudi. Grozničava pomama za zlatom dostigla je ovdje svoj vrhunac. 
Sve družtvene spone se razkidoše; o uredjenom družtvenom životu 
po gradovih i selih nije bilo nigdje govora -- sve je samo za zlatom 
išlo. Druga zanimanja nisu ljudi više poznavali. U to vrieme se 
je toliko zlata nalazilo, da su po australskih lukah svake nedelje 
tovarili u brodove preko 2000 kilograma zlata. 


Zlato, što su ga u pojedinih krajevih nalazili, nije uviek bilo 
u sitnih i malih komadih. Bilo je tu komada, koji učiniše već čo¬ 
vjeka bogatim. Pojedini grumeni u vriednosti od 10.000 do 12.000 
forinti nisu bili riedki. Najveći komad, što su ga našli 11. srpnja 
1848. u okolici Ballarata, vagao je 99 kilograma. Nadjenuše mu 
ime Welcomo — »dobro došao«, a prodadoše ga u Melbournu 
za 9525 funti šterlinga, što u našem novcu vriedi 95.250 forinti. 
Na londonskoj izložbi god. 1862. napraviše pozlaćenu piramidu, 
koja je imala predstavljati svu onu množinu zlata, što su ju do 
iste godine u samoj naselbini Viktoriji našli. Zlato to vriedilo je 
preko 1046 milijuna forinti. Druga naselbina u južnom Walesu 
izkopala je od g. 1851. do 1860. 116 milijuna forinti zlata. Pa tko bi 

uz takve brojeve smio reći, da su zlatna vremena davno prošla? 
Ona upravo nastaše u novije vrieme! 

Kako je u Americi, tako je i u Australiji domamilo zlato 
silno pučanstvo. Naselbina Viktorija imala je godine 1851. samo 
77.485 stanovnika, dočim je godine 1873. bilo deset puta toliko 
(774.784!). U prvo i zgodno vrieme bilo je na 100.000, a kašnje 
75.000 a napokon 50.000 ljudi, koji su zlato kopali. I danas je još 
uviek znatan broj Europejaca i Kineza zabavljen traženjem zlata, 
premda nejma više onoga bogatstva, što su ga nalazili kod Balla- 

Slika 2. 


Komad zlata u naravnoj veličini i obliku, nadjen u Kaliforniji. 


rata i Mount Alexandra. U zlatnih poljanah australskih ima si¬ 
gurno još toliko zlata, da će si ljudi još kojih desetak godina naći 
čestite zasluge. 

Medju zlatonosnimi pokrajinami zauzimlje treće mjesto R u s i j a, 
ako ju odavde nepotisne možda Afrika, za koju mnogi nagadjaju, 
da će u njoj danas sutra odkriti pravi Ophir. Premda Rusija 
proizvadja samo osminu od onoga, što proizvede Kalifornija i Au¬ 
stralija ukupno, to ju ipak u tom do sada nijedna druga država 
nadkrilila nije. Dvie su ovdje okolice, iz kojih poglavito Rusija 
svoje zlato dobiva, i to Ural i iztočni dio Sibir i je. 

U Uralu se je počelo zlato u većoj množini izpirati g. 1825. 
i te godine več dobiše 4500 klg. zlata. Sibirska izpirališta odkriše 
tek pod poslednjim carem Nikolom. Množina dobivena zlata bi¬ 
vala je ovdje sve veća; god. 1841. dobivali su već u Sibiriji toliko 
zlata koliko i u Uralu, a sliedeće godine nadjoše u Sibiriji dvaput 
više zlata nego u Uralu. Nade je, da će još dugo vremena biti 
Sibirija za Rusiju bogata riznica. God. 1870. bilo je u Rusiji 30 
mjesta, gdje su zlato izpirali, a radilo je tuđe oko 60.000 ljudi i 
izpralo 55.000 klg. zlata. 

Zlato je u Sibiriji počinilo one iste promjene, koje vidjesmo 
u Kaliforniji i Australiji, samo dakako u manjoj mjeri; ljudska se 
narav nije ni ovdje zatajila; — svuda zlato na ljude jednako dje¬ 
luje. Prije odkrića zlata u Sibiriji bilo je samo po mjestih uz naj¬ 
važnije ceste nešto malo života i trgovine, nešto samo malo dalje 
u zemlji živilo je sve u nesnosnih okolnostih. Bilo je tu doduše u 
izobilju žita i marve, ali prodati se nije moglo upravo ništa. Čo¬ 
vječji posao nije se ni plaćao, a u novcu je bila bezkrajna osku¬ 
dica. Tko je htjeo platiti porez, ili izkupiti vojnika ili platiti 
troškove jedne svatbe, tu je morala više puta čitava obitelj raditi 
kod vjerovnika preko godinu dana, dok je dug odplatila. Ali ko¬ 
lika se promjena dogodi u ovih mirnih i zabitnih krajevih poslije 
odkrića zlatnih poljana! Tisuće i tisuće radnika i trgovaca doleti 
ovamo. Ljudi se brzo obogatiše, a silan novac dodje medju narod. 
Sirotinja, koja je prije u svem oskudjevala, plivala je sada u bo¬ 
gatstvu. Udoban i razkošan život se je svuda nastanio, a za stotine 
predmeta, koje dotle narod nije ni poznavao, izdavao se je silan 
novac. Uz to pojaviše se sve one zle posljedice prenagla i prelahka 
obogaćenja, koje spomenusmo za Kaliforniju. Razbojstvo, krađja, 
igra i razkalašenost se udomaći na sve straue, a zlu ovomu neće 
biti kraja, doklegod se blagostanje naroda neosnuje na mirnom 
radu i uredjenom gospodarenju. 

Kao važnija nalazišta zlata spomenuti nam je još u Austriji 
dvie pokrajine i to Ugarsku i Erdelj. 

U Ugarskoj su već u davnoj prošlosti kopali zlato, ali pravi 
rad je počeo tek u 8. stoljeću. Najvažnija nalazišta su kod Nagy- 
banye, Felsobanye, Kapnika, Kremuice i Šćavnice (Schemnitz). 
Zlato se ovdje nenalazi u naplovljenom piesku, nego se u tankih 
žicah provlači kroz pećine. Posao je ovdje zato težak, jer ako se 
i nadje gdjegod zlatna žica u kamenu, to se mora za njom duboko 

kopati, izkopani kamen drobiti i mljeti i onda tek zlato izvlačiti. 
— U Erdelju nalaze najviše zlata n zapadnoj strani i to u čvrstom 
kamenju. Mjestimice su, kao n. pr. kod Vorospataka, čitavi bregovi 
kao sito izbušeni. Kod Vorospataka nalazimo prokopiua još od rim¬ 
skih vremena. Danas rade ondje siromašni seljaci; izkopani kamen 
taru u mlinovih, a izplovljeno zlato nose u Abrudbanyu. Erdeljske 
rieke nose u svom piesku ponešto zlata. Ovo zlato izpiraju većim 
đielom cigani. 

U ostalih europejskih državah nalaze kadšto zlata po riekab 
ili po pečinah, ali skoro posvuda tako malo, da ga nije vriedno 
izpirati, 

I Hrvatska ima svoga zlata u Slavoniji u šljunku kod Velike, 
Kutjeva, Sagovine i Cernika, ali u tako malenoj množini, da bi 
se izpiranje težko izplatilo. U 50 tisuća kilograma računaju 80 do 
200 grama zlata. Ponešto zlata nosi i Drava, pa su ga več ovdje 
mjestimice i izpirali, kao n. pr. kod Drnja. 


V. 


Iz svega što smo dosada rekli, svatko če lahko uviditi, da 
zlato nije ni najmanje riedka kovina. Ono doduše nedolazi u tolikih 
množinah kao železo, ali uz to ipak nejma skoro okolice, u kojoj 
nebi bar trag zlatu našli. U koliko je danas zemlja iztražena, može 
se redi, da se je zlato u većoj množini nakupilo u toplom podneblju 
i to u neobradjenih zemljah, dočim železnih rudača u većoj mno¬ 
žini nalazimo ponajviše u sjevernih i umjerenijih krajevih. Zlato 
je u naravi skoro uviek samo nadi samorodno. U kameuju po brdinah 
ima ga, gdje se u tankih listicih ili žicah na sve strane provlači. 
Najobičnija ruda, uz koju je zlato u kamenju priraslo, jest bjelutak, 
bieli kremen. Ako stoji ovo kamenje, u kom ima udrobljena zlata, 
dulje vremena u doticaju sa zrakom i kišom, to se ono razdrobi, 
a voda odnese u potoke i rieke razdrobljeni piesak i mulj. Sa dro- 
bišem ovim odplovi i zlato, te se naslaže gdjegod u dolini ili u 
koritu rieke, gdje voda laganije teče. Napi ov lj eno ovakovo zlato 
se obično nalazi u sitnih zrnih, listicih ili u prahu, dočim su veći 
komadi ponajviše veoma riedki. Sitniji kao i krupniji komadi zlata 
su na površini izgladjeni i izbrušeni od toga, što ih je voda nosila 
i trla. Vedi komadi — zovu ih pepite — čine se površinom, kao 
da su ljeveni. Kod naplovljenoga zlata možemo redi, da je narav 
čovjeku sama pomagala, te mu razdrobila kamenje i zlato u doline 

naniela, jer gdje toga narav nije sama učinila, tu mora čovjek 
silnom mukom kamen lomiti i drobiti, da iz njega izvuče koje 
zrnce zlata. 

Mnoge rieke, koje su u davnoj prošlosti zlato nosile, posušile 
su se gdjegdje sasvim, tako da im danas ni traga nejma, pa je još 
tomu gdješto čitava okolica novom zemljom zasuta, tako da zlato 
leži po nekoliko metara duboko ukopano u zemlji. Posao je tuđe 
dakako nešto teži. Puka je to sreća, da radnik kopajuč upravo 
dodje pod zemljom na ouaj sloj, gdje je zlato poslagano. Ako je 
na to došao, onda mu je lahko iči dalje po žili i zlato iz pieska 
izpirati. Cesto se mora čitava šuma izkrčiti, da se u njoj uzmogne 
duboko u zemlji kopati. No svakako je radnikom najljepše, ako 
nadju zlatonosni piesak u doliui neobrasao i nepokriven. U tekućih 
zlatonosnih riekah ima kadšto i težjega posla. Ako voda prieČi 
vadjenju zlatonosna pieska, tad moraju vodu zagraditi, pa ju u drugo 
korito odvesti, a onda je lahko piesak izkapati i izpirati. 

Kada su rudari našli u okolici zlatonosni piesak, onda im je 
najvažniji i najglavniji posao izpirati zlato. Spreme za izpi- 
ranje zlata su skoro svuda drugčije. 

Najjednostavniji a valjda i najstariji način izpiranja zlata je 
sa volovskom kožom. Bio je on u običaju već u starom vieku 

kod azijatskih naroda, a danas 
Slika 3. tako još izpiraju zlato crnci u Bra- 

ziliji i cigani u Ugarskoj. Učinjena 
dlakava koža postavi se u posude 
ili u korito potoka, tako da je dlaka 
gore prama toku vode okrenuta. 
Zlatonosni piesak se sada tjera, 
da brzo sa vodom preko kože od- 
Ljevak. tiče. Voda odnese piesak, jer je 

laglji, a težko zlato zapne u dlaku. 
Kada se je zlata tako puno nakupilo, onda se kože povade, po¬ 
suše i izlupaju, da sve zlato izpadne. 

U južnoj Americi i na nekih drugih mjestih upotrebljuju za 
izpiranje zlata limenu posudu, koja ponešto naliči zatvorenu ljevku 
bez dolnjega siska. Ljevak se napuni zlatonosnom zemljom i stavi 
u tekuću vodu, pa se ovdje veoma brzo rukom okreće. Sav sitniji 
piesak izleti iz posude, a zlato i krupuije kameuje ostane na dnu 
posude. Ako je u ovom ostatku težko izčistiti preostali piesak, onda 

se sav ostatak smjesa sa živom. Zlato se u živi raztopi, a sve ostalo 
ostane na površini. Raztopljeno zlato se sada izvuče iz žive tim, 
što se živa grijanjem izparuje, jer pri tom ostane zlato neizpareno. 

U Kaliforniji i Australiji služe se pri izpiranju zlata naj- 
radje posebnom i dosta jednostavnom spravom, koju zovu zibkom 
(Wiege, craddle). Ona sastoji od drvene ili železne škrinje, koja 
se na svojoj podlogi lahko ljuljati dade. U gornji kraj zibke sta¬ 
vlja se zlatonosni piesak i naljeva voda. Kako se zibka neprestano 

Slika 4. 



giblje, tako iztiče na dolnjoj nagnutoj strani voda i nosi sa sobom 
piesak. Zlato, koje je težje od pieska, zapinje u zibki, jer se u 
njoj na dnu nalaze poprieko uzvišene šibke. Pri izpiranju sa zibkom 
potrebna su obično četiri čovjeka. Jedan kopa zemlju, drugi ju 
nosi k zibki, treći uljeva vodu, a četvrti ziblje zibku. 

Na nekih mjestih u Australiji, gdje se nalaze zlatonosne na¬ 
slage visoko uzdignute, tu krše ovakovu zemlju sa slapom vode« 
Dovedena voda izlazi velikom silom kroz štrcaljku. Čovjek drži 

Mlinovi za drobljenje zlatonosna kamenja u Vorčspataku. 


štrcaljku u ruci i njom upravlja po volji. Zemlja, koja se na taj 
način oruši, poteče zajedno sa vodom u napravljene dugačke kanale. 

Slika 5. 

Sve što je laglje, to oteče kroz kanal sa vodom, a zlato ostane 
već na početku kanala, pa se ovdje pobira. Na taj način se pri- 
štedi jako mnogo posla; čovjek nemora zemlju izkapati niti ju 
izpirati, — sve to sama voda čini. Diete može ovdje na dan toliko 
zemlje izprati, koliko bi inače 15 ljudi bez slapa vode jedva izpralo. 
Slika, što se nalazi na pročelju knjige, predočuje nam takvo ispi¬ 
ranje zlata sa slapom vode. 

Svatko će lahko uviditi, da je najizdašnije i najlaglje tražiti 
zlato ondje, gdje se ono naplovljeno nalazi. Bile tu potežkoće kako 
mu drago velike, to nisu one nikada takve, kakve ih nalazimo 
ondje, gdje se zlato vadi iz nerazdrobljena kamenja. Pa upravo 
takvih mjesta ima danas jako puno. U Kaliforniji, gdje su nekada 
rukama zlatnu zemlju zgrtali, moraju danas, ako im se hoće do 
zlata doći, pećine kidati i drobiti ih, a onda tek iz drobiša zlato 
izpirati. Posao je to prama samom izpiranju zlata sigurno trostruk, 
ali se on ipak na mnogih mjestih još uviek izplaćuje, a na mnogih 
mjestih jedino na taj način dolaze do zlata. 

Kamenje, u kom zlata nalaze, kidaju i lome u pomanje ko¬ 
made, pa ovu razdrobinu odnašaju u posebne sprave, da ju još bolje 
smrve i razdrobe. Za ovaj posao imadu stupe ili valjke, kojim 
kamen drobe. Stupe ove giblju rukom ili vodom. Strveni i smlje- 
veni kamen izpiraju sada upravo onako, kako to čine sa naplo- 
vljenim zlatonosnim pieskom. 

Čovjek je od onoga časa, od kada se je upoznao sa zlatom, 
pa sve do danas neumorno radio, kopao najčvršće pećine, izrovao 
nepristupne krajeve, samo da pokupi svako i najmanje zrnce zlata, 
što ga je bogata i razkošna priroda po zemlji porazbacala. Čitava 
stoljeća je čovjek kupio zlato, pa bi tko pomislio, da će toga zlata 
biti u strašno velikoj množini. Ali ipak tomu nije tako. Kada bi 
se čuvalo sve zlato, što su od god. 1500. našli, to bi ga danas imali 
u vriednosti 13.200 milijuna forinti. Bogatstvo je to jako veliko, 
ali bi se svako začudio, kad bi mu se reklo, da bi se sve to zlato 
u ponešto većoj sobi smjestiti moglo. Pomislite si jednu kocku zlata 
koja je 8 metara široka, 8 metara duga i 8 metara visoka, pa 
eto vam čitavoga toga blaga, koje je u čovječjem družtvu počinilo 
tolike prevrate, koje je dalo novi pravac kulturnom i družtvenom 
životu, prouzročilo tolike seobe naroda i silne ratove. 

SREBRO. 


U poviesti čovječjega napredka i razvoja bilo je medju dragim i 
kovinami uz zlato sigurno srebro od najveće važnosti. Zlato i srebro 
je uzporedo i jednako u svih viekovih u iste svrhe čovjeku služilo; 
kao što s jednim tako je i s drugim mnogi odsjek čovječjega na¬ 
predka uzko spojen, samo je glede vriednosti zauzimalo zlato prvo, 
a srebro drugo mjesto. Čovjek se je po svoj prilici u isto vrieme 
upoznao sa zlatom i srebrom, a od to doba pa sve do danas pro- 
živilo je zlato i srebro istu sudbinu. 

Govoreć o zlatu spomenusmo često i srebro, jer je jedno dru¬ 
gomu u uporabi tako srodno, da se jedno od drugoga odlučiti neda, 
pa nam neće biti ovdje puno o srebru govoriti. 

Kao što o zlatu, tako je i o srebru alkemija zapela. I za 
srebro tražiše kamen mudraca, mali magisterium, ali znanost je 
raztepla sve ove mutne magle, koje su se izvinule iz pohlepnih 
ljudskih glava, a danas služi i srebro kao i zlato samo čistoj zna¬ 
nosti, obrtu i trgovini. 

Srebro se je doduše uviek čedno skrivalo za zlatom, ali je 
ono za to ipak u svem zlatu sliedilo, pa mu posvuda pomagalo u 
službi čovječjoj. Velikoj množini ljudstva je srebro pače više omililo 
nego zlato. Liep, blistajući sjaj srebra i manja ciena bila je uzrokom, 
što je od uviek siromašniji narod radje primao u trgovini i poslu 
srebro od zlata. Srebra se dobije više i u većih komadih, a manje 
naobražen i siromašniji čovjek već u toj množini uživa; veliki ko¬ 
madi srebrna novca uegube se lahko, pa uz te okolnosti je posve 
naravno, da se je srebro više udomilo od zlata ondje, gdje je trgo¬ 
vina malena i promet slab. Kod svih naobraženijih europejskih 
naroda, gdje je ujedno i veća trgovina, svuda je zlato prevagnulo, 
dočim je nasuprot u Aziji srebro više razšireno i više omiljelo nego 
zlato. Iz Europe putuje toliko srebra u Aziju, da bi skoro bez 
srebra ostali, kada nam nebi bogata nalazišta nadoraješćivala ono, 
što odplovi svake godine u Aziju. 

Srebro je bilo kao i zlato kroz sve viekove od najdavnije 
prošlosti željenom kovinom, za kojom sn svi čeznuli. Bogatstvo i 
sreću nije si nikada čovjek risao i smišljao bez zlata i srebra, a 
mašta čovječja je jednim i drugim obasipala nesamo bogove svoje 
nego i sve slavnije i moćnije muževe, kojim je htjela uspomenu 
proslaviti i uveličati. U prvoj knjizi svetoga pisma ’ čitamo, da je 
Abraham, koji je oko 2000 godina prije Krsta živio, bio bogat 
marvom, srebrom i zlatom. Kada mu je Sara umrla, kupio je 
od Efrona iz plemena Heta polje, gdje će ju pokopati, za 400 kesa 
srebra. Vriednost ovu izplatio je on ne u kovanu novcu, nego 
kako je onda u običaju bilo, po težini. Unuci Abrahamovi proda- 
doše svoga brata Josipa trgovcem za 20 srebrnjaka, a kada 
je Josip kod egipatskoga kralja postao mogućnikom, donesoše nje¬ 
gova braća u Egipat za vrieme gladi 20 kesa srebra, da si na- 
kupuju žita. Kada se je napokon Josip svojoj rodbini odkrio, po¬ 
kloni svom najmladjem bratu, Benjaminu 300 srebrnjaka. — 
Job nespominje samo srebro i zlato nego još i veli, da srebro ima 
svoje žice a zlato svoje mjesto, gdje se vadi i dobiva, iz čega se vidi, 
da se je već u to doba dobro znalo, da se srebro po pećinah u 
žicah nalazi. U kralja Davida i Salamona bilo je toliko zlata, 
da u svom bogatstvu nisu za srebro ni marili. U knjigi kraljeva 
se piše, da je u kući na Libanonu bilo sve posudje od suha zlata, 
ali ništa od srebra, jer za Salamonova vremena nisu srebro skoro 
ništa cienili, a na istom mjestu nešto dalje priča se, da je u Jeru- 
zolimu bilo toliko srebra kao kamenja. — Pisci u starom vieku 
pišu mjestimice o toli silnu bogatstvu na srebru i zlatu, da im ni 
vjerovati nemožemo. Tako spominje Pol i bi us, opisujuć Ekba- 
tanu, kada ju je Aleksandro zauzeo, da su u svodniku palače 
bili stupovi, balvani i krov pokriveni sa srebrnimi i zlatnimi plo- 
čami; same opeke bile su od srebra. Lidijski kralj, Kroesus, koji 
je oko 540 godina prije Krsta živio, bio je na glasu sa svoga bo¬ 
gatstva. Herodot i Diodorus pripoviedaju o njem, da je delfijskom 
hramu poklonio 4000 talenata srebra i 270 talenata zlata, a to 
bi u našem novcu bilo oko 30 milijuna forinti. 

Kao što zlato tako nije ni srebro riedka kovina. Srebra na- 
djoše već u mnogih morskih biljkah, a u samoj morskoj vodi ma 
neka množina srebra. Na 100 litara morske vode računaju da imade 
1 mlgr. srebra, a Maury je izračunao, da u oceanu ima srebra 
u vriednosti od 18,450.000 forinti. No sve srebro, što danas u 

prometu nalazimo, dolazi ili od samorodnoga srebra ili od srebrnih 
ruda, što ih po raznom gorju nalazimo. 

Samorodno srebro se pojavljuje ili u malih, sitnih led- 
cih ili u žicastih komadih. Najljepše žice srebra nadjoše u Schnee- 
bergu u Njemačkoj i kod Kongsberga u Norvežkoj. Kod Kongs- 
berga nadjoše komad, koji je vagao 406 kilograma, a manjih ko¬ 
mada poznato je iz toga mjesta više. U Americi nadjoše koncem 
prošloga vieka više komada od 100 do 400 kilograma. Kod Jochan- 
Georgenstadta bilo je komada od 4500 do 5000 kilograma. U 
rudniku Himmelsfurst kod Preiberga naidjoše god. 1857. na komade 
srebra, od kojih je većina 2 do 6 kilograma vagala; najveći komad 
bio je 30 kilograma težak, a u 6 nedelja nadjoše tuđe u svem 950 
kilograma srebra. Samorodno srebro imade obično u sebi i nešto 
malo zlata. Srebro kod Kongsberga ima skoro trećinu zlata; na 
drugih mjestih je zlata u srebru mnogo manje. Samorodno srebro 
obično izpunjuje u družtvu sa drugimi srebrnimi rudami pukotine 
raznoga kamenja (granata, sijenita, rulje, bljestnika, rogovače i t. d.). 

U srebrnih ruda je srebro spojeno sa sumporom, anti¬ 
monom, sičanom, bakrom, solikom, sodom, bromom, živom, a rude 
se ove moraju taliti ili topiti, da se iz njih može srebro izplaviti. 

Srebro je u prirodi mnogo više razšireno nego zlato; računaju, 
da imade srebra 24 puta toliko, koliko zlata. Srebro se nalazi u- 
raslo u kamenju, a čovjek bi se sa srebrom mnogo kašnje upoznao, 
da nisu gornji dielovi razna kamenja upravo uajpuniji srebra bili. 

U najstarije doba nalazili su srebro po svoj prilici na onih 
istih mjestih gdje i zlato. Stari egipatski kraljevi dodjoše do svoga 
bogatstva u rudnicih etiopskih i nubijskih. Odavde dobivahu u 
izobilju nesamo bakra, nego i zlata i srebra. Stari Grci kopali su 
srebro na mnogih mjestih u vlastitoj domovini. No najveći dio sre¬ 
bra dobivahu u najstarije doba iz Španjolske. Za Feničane se čini 
da su bili prvi, koji su se upoznali sa bogatstvom ove zemlje. Sva 
skoro trgovina i promet bijaše u prastaro to doba u ruku Feničana. 
Oni bijahu prvi, koji su našli put iz sredozemnoga mora u atlan- 
tički ocean, oni doploviše prvi do sjevernih obala Francezke, Nje¬ 
mačke i Englezke. Oni upoznaše sviet sa mnogimi naravnimi 
proizvodi i uvedoše ih u svietsku trgovinu. U Španjolsku su oni 
u najstarije doba došli, ondje se mnogi nastanili, pa odavde trgo¬ 
vali sa iztočnimi zemljami sredozemnoga mora. Diodorus pri- 
povieda, da su pirenejske gore bile obrasle gustimi šumami; munja 

a možda i brodari upališe ove šume, te silan oganj stao raztapati 
samo kamenje, a srebro, koje se je u velikoj množini u zemlji na¬ 
lazilo, raztalilo se, pa u čitavih riekah teklo u doline. Stanovnici 
ondašnji — pripovieda Diodorus dalje — nepoznavahu cienu srebra, 
pa ga dadoše rado trgovcem Feničanom u zamjenu za neznatne 
stvari. Trgovci natovariše toliko srebra kolikogod im brodovi mogoše 
nositi, a onda odsjekoše sa brodova olovna sidra i napraviše sre¬ 
brna, samo da što više skupociene ove kovine odnesu. — U koliko 
je ova bajka pretjerana, svatko če lahko uviditi, ali ona nam ipak 
kaže: — čemu imamo i s druge strane dokaza — da je Španjolska 
bila srebrom prebogata i da su Feničani u prvo vrieine najviše o- 
davde srebra izvažali i s njim po čitavu onda poznatu svietu trgo¬ 
vali. Glasoviti vojskovodja Hanibal, koji je svojimi vojnami rimsku 
državu silno uzdrmao, crpio je svoje bogatstvo iz srebrnih rudnika 
Španjolske. On je kroz mnogo godina izkapao sva važnija nala¬ 
zišta srebra, jer si je htjeo tuđe steci neizmjerno blago, kojim je 
mislio svoje zamisli oživotvoriti. Plinij spominje jedan takav rudnik, 
iz koga je Hanibal dan na dan dobivao preko 150 kilograma sre¬ 
bra. Za vrieme Plinijevo je bilo u Rimu toliko srebra, da su bo¬ 
gatiji Rimljani imali srebrno posudje, srebrne postelje, vage, kipove 
i drugo uresno pokučtvo. 

U srednjem vieku bijahu najizdašniji rudnici u zemljah, koje 
danas spadaju k Austriji. U Šcavnici i Kremnici u Ugarskoj po¬ 
češe ponajprije kopati srebrne rude i to, kako se čini, u polovici 
8. stoljeća. Od g. 1868. do 1871. dala su oba ova mjesta 95.566 
kilograma srebra. — U Češkoj kod Joachimsthala počeše u 16. 
stoljeću izkapati srebrne rude, a već prvih 80 godina dobiše ov¬ 
dje 484,680 kilograma srebra. Kašnije bivalo je ovo nalazište sve 
to slabije, a danas daje ono na godinu srebrnih ruda u prosjeku u 
vriednosti od 15.000 for. Mnogo važnija nalazišta srebrnih ruda su 
u Pribramu, gdje je Adalbertov prokop dosegnuo god. 1875. du- 
bljinu od 1000 metara. To je danas najdublji prokop na zemlji. 
God. 1871. dobilo se je u Pribramu 16.274 kilograma, a god. 1874. 
već 20.351 kilogram srebra. Čitava Austrija je godine 1874. dobila 
21,084.660 kilograma srebra. 

Bogata nalazišta srebrnih ruda nadjoše u 10. stoljeću u Šaš¬ 
ko j. Nekoliko kočijaša vozilo se je iz Halla u Cesku, pa zapazilo 
u kolotečinah nekakve svjetlucave rude. Oni pobraše rude i odne- 
soše ih u Gosslar, gdje su vještaci odmah vidili, da su to olovne rude, 

u kojih ima mnogo srebra, a to dade pohoda, da su u tih krajevih 
stvorili znamenite ruđuike. U Harzn opet pričaju, da je neki lovac, 
imenom Ramm, n lovu svezao konja za drvo, a konj mu udarajuc 
kopitom o zemlju izkopao srebrne rnde. Kada je car Oto rude 
ove vidio, dao je odmah po rudarih okolicu iztražiti i napraviti 
rudnike, koji se još danas zovu po obretniku, Rammelsberg. 
Najbogatiji rudnici bili su kod Schneeberga. Ovdje nadjoše 
g. 1477. veliki komad srebrne rude, iz koga su 26.000 kilograma 
srebra izplavili. Vojvoda Albert sišao je sam u rudnik, pa je sa 
svojim družtvom na srebrnoj rudi objedovao, te rekao: Vladar 
Fridrik je moćan i bogat, ali ovakova stola on danas ipak nejma. 

U novije vrieme počelo se opet nešto više srebra dobivati u 
Španjolskoj. — Na veliku glasu bili su dulje vremena srebrni 
rudnici u Švedskoj i Norvežkoj, a ovdje opet zauzimlju rudnici kod 
Kongsberga prvo mjesto. — Francezka je za čudo veoma siro¬ 
mašna na srebrnih rudah, a u Englezkoj počeše tek u novije 
vrieme nešto srebra dobivati iz olovnih ruda. — Rusija dobiva 
najviše srebra iz Altaja. 

Što je Amerika bila zlatu, to je ona postala i srebru. Nova 
bogata nalazišta srebra, što ih ovdje nadjoše, nadkriliše do mala 
sva poznata starija nalazišta. Iz Amerike je doplovilo toliko srebra 
u svietsku trgovinu, da je ciena srebra tako naglo pala kao dosele 
nijednoj drugoj kovini. — Od odkriča Amerike pa do Kortezove 
provale (g. 1492. — 1519.) nalazili su u Americi samo zlato, a nitko 
nije ni slutio koliko bogatstvo srebra leži ovdje skriveno. Ponajprije 
odkriše bogata nalazišta srebra u Meksiku. U jednom jedinom 
prokopu izkapalo se godišnje srebra u vrieđnosti"od 86.000 forinti. 
Bogate rudnike srebra nadjoše kašnje u državi Peru i to u oko¬ 
lici Pasco Rudnici su ovo možda najbogatiji na svietu, ali se na¬ 
laze u tako velikoj visini, da je kopanje srebrnih ruda s najvećimi 
potežkočami skopčano, pa uza sve to daje Peru godišnje srebra 
preko 9,500.000 forinti. Na osobitu glasu su takodjer rudnici Bo¬ 
livije, a medju njimi najglasovtiji je onaj kod Potosi-a. U 
samom ovom rudniku su od g. 1545. do 1803. nakopali srebra za 
2300 milijuna forinti. Rudnik leži oko 5000 metara visoko, a u 
njem neualaze samo srebrne rude nego i čisto samorodno srebro. 
Priča se, da je ovo bogato nalazište odkrio neki siromašni Indi¬ 
janac. Lovio on na bregu divljač, a u biegu mu skliznula noga, 
pa da neupadne uhvati se grma. No grm popustio i s korenjem se 

izčupao, ali pod korenjem zapazi lovac jedan veliki i više omanjih 
komada samorodna srebra. Lovac se u kratko vrierae sa ovoga 
mjesta obogatio. Susjed njegov mu izmami nekako tajnu, ali ne- 
doznade, kako valja srebro čistiti, pa' za osvetu odade ovo bogato 
nalazište Španjolcem, te je to tako postao od g. 1545. posjed špa¬ 
njolski. Za kratko vrieme se na podnožju bogatog ovog briega stvori 
grad, u kom se je nastanilo do 10.000 Španjolaca. God. 16G0. na- 
djoše u blizini Potosi-a drugo jedno bogato nalazište srebra (Lay- 
cacota), gdje su nalazili velike komade tako čista srebra, da su ga 
mogli odmah u obrtu upotrebljivati. Posjednik ovoga rudnika bio 
je veoma darežljiv, pa je dopuštao svojim zemljakom iz Europe, da 
smiju svake nedelje po koji dan za sebe srebro izkapati. Ali to 
neurodi dobrim plodom. Radnici počeše u te dane svadjati se; iz sva- 
dje došlo je do tučnje, a jednoga dana latiše se i orudja Ova ne¬ 
sreća dovela je posjednika do takva zdvojenja, da se je objesio. — 
U Čili je pokrajina Copiapo bogata samorodnim srebrom i dru- 
gimi srebrnimi rudami. Računaju, da Čili daje godišnje srebra u 
vriednosti od 8 milijuna forinti. — Veoma krasne komade samo¬ 
rodna srebra nalaze u saveznih državah na Gornjem jezeru, 
gdje su oni prirasli uz čisti bakar. — U novije vrieme nadmašila 
je Kalifornija svojimi bogati mi nalazišti srebrnih ruda sve ostale 
amerikanske pokrajine. Od god. 1859. počeli su se seliti ovamo 
mnogi doseljenici srebru i zlatu za volju. Veliki dio srebrnih ruda 
odvažao se je s početka uz silne tegobe do mora i onda u Europu, 
da se tuđe iz njih srebro izplavljuje, no danas su na sve strane 
pogradjene železnice i radionice, pa se sve srebro več na mjestu 
izplavljuje. Sama pokrajina Nevada daje godišnje preko 90 milijuna 
forinti zlata i srebra, a računaju, da bi se ta svota lahko mogla 
diči do 150 milijuua. Na gdjekojih mjestih je kamenje upravo 
prenapunjeno srebrnimi rudami. Za nasute ulice u novo sagradje- 
nom gradu Virginiji vele, da su tako pune srebrnih ruda, da bi 
bilo vredno iz nasipa srebro izplavljivati. 

Kako več spomenusmo, največi dio srebra dobiva se iz srebrnih 
ruda, iz kojih se mora srebro na umjetan način izvuči, a čine to 
skoro svuda pomočju žive. Način taj zovu amalgamacijom. 
Potanje izvadjanje amalgamacije nije posvuda jednako. Najjedno¬ 
stavnije to čine u Meksiku. Srebrne rude se štuku i samelju, pa 
se u široku dvorištu na hrpe pobačaju (slika 6.) i izmiešaju sa mor¬ 
skom solju, te sa konji protaru. Nekoliko dana kašnje se u hrpu 

pomieša modre galice i železne pakovine. Kada se je smjesa do¬ 
voljno promienila, meće se u nju dva, tri put živa, pa se uviek 
mieša, dok se napokon najveći dio srebra neizvuče i u živi neraz- 
topi. Posao ovaj je u 15 do 25 dana gotov, a onda se srebro lahko 
iz žive izvuče. 

U običnom životu dielimo sve kovine u drage i proste 
kovine. Medju drage kovine brojimo zlato, platinu, srebro i živu. 
One nehrdjaju, pa zato ih je čovjek obljubio i od uviek cienio. 
Zlato i srebro a onda kašnje ponešto i platinu uzimao je čovjek 


Slika 6. 



Amalgamacija srebra u Meksiku. 


za uresnine i novac, a medju svimi kovinami im je ciena bila od 
uviek najveća. U Parizu stajao je god. 1876. jedan kilogram 


zlata. 1383 for. 60 novč. 

platine. 528 » 80 » 

srebra. 86 » 40 » 

žive. 6 » 90 » 

bakra. 1 » 14 » 

železa. — » 9 » 


računajuć 1 franak po 40 novčića. Zlato je bilo onda po prilici 
šestnajst puta tako skupo kao srebro. Buduć je zlato 19 puta težje 
od vode, a srebro jedva 11 puta, to komad čista zlata vriedi 29| 
puta toliko, koliko jednako veliki komad Čista srebra. Danas je 
srebro još jeftinije postalo. 

Sto se uporabe srebra tiče, to nejmamo ovdje ništa novoga 
spomenuti, što nije več pri zlatu navedeno. Srebro upotrebljuju 
kao i zlato za raznovrstne umjetnine, uresuine, za listiće, žice i 
novac, ali dakako u većoj mjeri, jer ga više imade i jer je jeftinije. 
Srebro je kao i zlato veoma mekauo, pa zato nerado izradjuju 
čisto srebro u novac i uresnine, jer bi se brzo izlizalo, nego mu 
se nviek bakar primiešuje. Čistoću srebra računaju ponajviše ovako: 
čisto srebro zovu 16 lotno; — 15 lotno srebro imade na 16 loti 
1 lot bakra a 15 loti srebra; 12 lotno ima na 16 loti 4 lota 
bakra a 12 loti srebra i t. d. 

Što se izradbe srebrnih uresnina, listića i novca tiče, to ne- 
trebamo ovdje rieči trošiti, jer smo to sve već pri zlatu opisali. 
Srebro i zlato je u tom pogledu veoma slično. 

ŽIVA. 

Stari Rimljani štovali su boga Merkura, koji je štitio trgovce, va¬ 
ralice i lopove. Bio to oštrouman i okretan bog, a zviezdoznanci 
mu posvetiše najbrži planet našega sunčanoga sustava i nadjenuše 
mu ime merknr. Več na drugom jednom mjestu (v. »Zlato«) 
spomenuo sam, kako su stari zviezdoznanci mislili, da su zviezde 
sa neba stvorile na zemlji najdragocjenije rude. Zviezde staja¬ 
ćice stvoriše nam drago kamenje, a sedam planeta napravi nam 
sedam kovina. Najbrži planet stvorio nam najčudnovatiju kovinu, 
koja se giblje i kotrlja kao da je živa, pa ju zato i mi zovemo 
živa, a po planetu, koji ju je stvorio, nazvaše ju i merkur (mer- 
curius). Stari ju Rimljani nazivahu argentum vivum, živo 
srebro, jer im je ono po boji srebru naličilo, ali je bilo živo. 
Stari Grci zvahu živu hydrargyros, vodeno srebro, jer se 
preljeva i teče kao voda. Njemci mu kažu Quecksilber ili živo 
srebro, jer u staro-njemačkom jeziku znači queck ili quick toliko 
kao i živ. 

Sve važnije kovine, kao što su zlato, srebro, bakar, olovo i 
železo, poznavao je čovjek prije nego živu, a to sigurno za to, jer 
se živa nalazi u vrlo malo zemalja. U svetom pismu nejma o živi 
još ni spomena, a isto tako najstariji grčki pisci kao da nepoznaju 
žive. No kašnje se s njom Grci upoznaše, pa su ju ća iz Španjolske 
dovažali. 

Od to doba, pa sve do pod konac prošastoga stoljeća (g. 1785) 
mislili su u učenom svietu o živi najčudnovatije stvari; ona je 
bila svim prijašnjim viekovom neriešena zagonetka. Neka mi bude 
dopušteno ovdje u kratko iztaknuti najvažnije nazore i misli o živi, 
da tim pokažem, kako je čovjek iz jedne predsude i bludnje u drugu 
padao, pa koliko je truda i vremena trebalo dok se je do istine 
dovinuo. 

Već stari Grci nazivahu zlato, srebro, bakar, železo, kositar 
i olovo kovinami ili metali. Svaka ova ruda imade poseban 

kovni sjaj, čvrsta je i dade se kovati i raztezati. Živa sjaje kao i 
ostale kovine, ali teče, pa za to ju uehtjedoše pribrajati kovinam. 
Plinij poznavao je dobro živu, ali se nije usudio pribrajati ju kovinam. 
Posije njega pa sve do najnovije dobe smatrahu živu kao poluko- 
vinu, dok nisu pod konac prošloga stoljeća vidili, da živa u veli¬ 
koj zimi otvrdne i da ju je onda moći kovati i raztezati kao ko^- 
vinu, a od toga tek vremena brojimo i živu meclju kovine 

Kod starih kemika i alkemista bila je živa važnim predme¬ 
tom. Oni su mislili o kovinah sasvim drugčije, nego što mi danas 
mislimo. Mi znamo, da su kovine takove tvari, koje nisu sastavljene 
i koje se nedadu u druge stvari razstaviti, mi ih zovemo počeli ili 
elementi. Toga dugo nisu znali. U osmom stoljeću piše glasoviti 
Geber, da su sve kovine sastavljene od žive i sumpora. Najčistija 
i najfinija živa pomiešana sa najljepšim sumporom daje zlato; a tako 
je mislio Geber i za ostale kovine, samo je svaka % kovina trebala 
drugu množinu i raznu čistoću sumpora i žive. Poslije Gebera 
provjerovaše svi u njegovu nauku, a alkemiste su skoro svi mislili 
da su sve kovine dieca od jednoga otca i jedne majke, i to da je 
sumpor otac a majka da je živa. Tek u 17. stoljeću počeše tvrditi, 
da u kovinah nejma sumpora, ali za živu su još uviek mislili, da 
se ona sadržaje u svakoj kovini, dok napokon u prošlom stoljeću 
nedokazaše, da su kovine počela, da u njih neima raznih tvari, 
pa dakle niti žive. 

Uz ovakove nazore nije čudo, da su alkemiste kroz tolike 
viekove mislili, da će im poći za rukom stvarati zlato i srebro i 
pretvarati proste kovine u zlato i srebro. U obće se je kroz više 
stotina godina mislilo, da se kovine još i sada u zemlji stvaraju, 
da ovdje rastu i dozrievaju. Pred konac 17. stoljeća piše jedan u- 
čenjak, da on znade da ima ljudi, koji misle, da su kovine od po¬ 
četka svieta na zemlji, da nisu sastavljene, pa da se nestvaraju, a 
da tako misli i sveti Augustin ; — ali svi se oni varaju, jer sve 
što je pod mjesecem, to je sastavljeno, a što je sastavljeno, to se 
mora i stvarati, pa to vriedi i za kovine. Već Plinij kaže, da se 
na Elbi železo radja, a Strabo veli, da ondje uviek toliko železa 
naraste, koliko se odkopa. Magnus pripovieda, da u Slavoniji po¬ 
krivaju siromašne rudare i drže ih kroz 30 godina pokrivene, da 
u njih postanu kovine zrelije i bolje. I takve priče i bajke mogle 
su se dugo uzdržati, jer ljudi nisu bili vikli, da sami prirodu iz- 


tražuju, nego su radje sve sljepo vjerovali. 

Živa pri običnoj našoj zimskoj i ljetnoj toplini teče kao svaka 
druga tekućina. U zimi god. 1759. podje Brauneu u Petersburgu 
za rukom stvoriti na umjetan način takvu zimu, da mu se je živa 
smrznula i pretvorila u tvrdu kovinu. Ovaj pojav potvrdiše na 
skoro i drugi učenjaci, a Cavendish dokaza g. 1783., da treba 
39| stupnja zime, da se živa smrzne. Mnogim putnikom u polar¬ 
nih krajevih dogodilo se, da im se je živa u toplomjerih od naravne 
zime smrznula. Sa pokusi dokazaše, da se tako otvrdujela živa dade 
kovati i raztezati po prilici kao što olovo. Cim počme zima od 39° 
padati, odmah se živa raztopi. Ako se dotaknemo golim tielom 
smrznute žive, oćutiti čemo takvu bol i dobiti čemo ranu, kao da 
smo se dotaknuli usjana železa. 

Tekuća živa je trinajst i pol puta težja od vode. Tko je bio 
na zadnjoj bečkoj svietskoj izložbi, mogao je viditi kako se na naj¬ 
jednostavniji način dade predočiti težina žive. Velika posuda bila 
je napunjena živom, a na živi je plivala zamašna i puna kugla od 
železa. Oku se je to čudnovato pričinjalo, da železo može plivati u 
tekućini* pa ipak je to tako naravno i jednostavno. Zelezo ako je 
i tvrdo, ipak je mnogo laglje od žive, pa za to i nemože u njoj 
potonuti. Već najstarijim prirodoslovcem je to palo u oči, pa su 
to spominjali kao kakvu osebinu. Plinij kaže, da na živi sve pliva 
osim zlata, jer živa samo zlato sebi privlači, a Vitruvius se čudi 
tomu, što na živi može svaki i najtežji kamen plivati, dočim i naj¬ 
manji komadić zlata u njoj propadne. 

Živa se izparuje neprestano, bila on u nizkoj ili visokoj to¬ 
plini, dapače i onda kada je smrznuta, dižu se iz nje pare. Cistu 
živu smieti je progutati bez ikakve opasnosti, jer se opa brzo kroz 
crieva protura, pa zato liečnici često propisuju živu bolestnikom, 
kojim su crieva zatvorena. Ali za to djeluje para od žive veoma 
ubitačno i otrovno. Diše li čovjek ovakvu paru, to mu se upali 
sluzna koža u ustih, pljuvačka stane u većoj množini izticati, pa i 
čitavo tielo dodje u neko grozničavo i neugodno stanje. Dieca i 
žene su osjetljivije i laglje obole od odraslih mužkaraca. Radnici, 
koji moraju u tvornicah dulje vremena gutati živinu paru, omršave 
i brzo oslabe; tielo im počme drhtati, jezik zapinjati, pojedini die- 
lovi tiela otupe, mišljenje se poremeti a onda dodje i smrt. S toga 
se valja osobito čuvati, da ne bude u sobi otvorena posuda sa ži¬ 
vom , ili ako ju gdje razspemo, valja nam gledati, da svako zrnce 
pokupimo i odstranimo. Kao što na čovjeka tako djeluje živina 

para ubitačno i na životinje i biline. U Idriji kažu, da domaće ži¬ 
votinje samo radi žive u velikoj množini pogibaju, a za biljke se 
vidi, da one u blizini rudara veoma kukavno uspjevaju. Živina 
para počinila je 11. svibnja god. 1803. u Idriji groznu nesreću. 
U rudniku se zapalili plinovi, pa nastala vatra. Silne živine pare, 
koje su se tom zgodom razvile, okužiše sve radnike. Bilo ih je na 
1300 ljudi, a nijedan neprodje čist. 900 ljudi stradalo je sasvim; 
na tielu ih popala grozničava drhtavica, koja ih je najsilnije u noći 
tresla, pa svi postadoše skroz nesposobni za ikakav posao. Ostalih 
400 je nešto bolje prošlo, premda su i oni doživotno ostali tako 
slabi, da su mogli samo na polu toliko raditi, koliko su prije 
radili. 


Da se preprieči pomor radnika u tvornicah, u kojih se živa 
izradjuje, izmislili su do danas već mnogovrstna sredstva. Peći su 
po tvornicah tako gradjeue, da iz njih nemože skoro ništa živine 
pare izaći; radnici nose na ustih i nosu posebne sprave za disanje, 
prekidaju češće posao i idu na čist zrak, hrane se dobro, često se 
kupaju, piju posebno priredjeno vino, izpirajn često usta i taru 
meso oko zuba sa ugljenovim prahom, samo da se što više umanji 
otrovni upliv živine pare. 

Uz svu ovu opasnost postala je živa ipak u liečničtvu važ¬ 
nim predmetom, jer je čovjek umio otrovnu djelatuost žive raz- 
nimi sredstvi, ako baš ne sasvim odstraniti, a ono bar znatno u- 
blažiti. Dugo vremena se je mislilo, da živa ma kako ona prire- 
djena bila, djeluje na čovjeka kao jak otrov. U 15. stoljeću počeše 
alkemiste tvrditi, da se u živi neima tražiti samo kamen mudraca 
nego i tajna, koja će uzdržati čovječjem tielu viečno zdravlje. I od 
toga vremena počeše praviti pomoćju žive razne liekove, od kojih 
se je mnogi sve do danas uzdržao. Kao najznamenitije liekove od 
žive spomenuti ću ovdje samo živine masti i kalomel. 


Ako živu miešamo i razbijamo nešto dulje sa vodom, terpen- 
tinovim uljem, ili sa mašću, sumporom ili slađorom, to se živa tako 
znade razbiti, da se prostim okom pojedina zrna niti viditi neinogu. 
Od žive i svinjske masti prave na ovaj način tri vrsti živine masti, 
i to bielu, sivu i crvenu (weisse, graue und rothe Quecksilber- 
salbe). I sa terpentinovim uljem prave jednu vrst živine masti, 
kojom kao što i sa prijašnjimi mažu bolestne dielove tiela, pa 
njimi ubijaju razne uši i nametnike, što na čovjeku i na domaćih 


Digitized by 


Google 



— 53 — 


životi njah živu* Uz to poznata je u liečničtvu jedna slučenina žive, 
koju zovu kalomel, i koja se daje za neke nutrnje bolesti (za 
odlučivanje žuči, proti trakavicam i glistam itd.). 

Ako i spustimo s vida liekarsku vriednost žive, to još uviek 
ostaje njena uporaba u obrtu i znanosti od velike važnosti. Za 
toplomjere i tlakomjere, pa za mnoge fizikalne i kemičke pokuse 
je živa skoro nenadoknadiva, a i za dobivanje zlata i srebra je na 
mnogih mjestih živa veoma važnim pomagalom. Poznato je, da se 
mnoge kovine u živi dosta lahko raztapaju. Pri rudokopuji zlata 
i srebra razdrobljeno se kamenje sa živom smjesa, zlato ili srebro 
se u živi raztopi, a onda se na vatri živa iztjeruje, dok zlato ili 
srebro čisto nepreostane. Ljudi, koji sa živom rade, nesmiju imati 
na sebi zlatno prstenje, jer čim se zlatom dotaknu žive, odmah se 
jedno s drugim spoji i zlato pobieli. Ovakov spoj zlata ili koje 
druge kovine sa živom poznat je u znanosti pod imenom amalgama. 
Osim amalgama sa srebrom i zlatom najvažniji je u obrtu amal¬ 
gam sa kositrom (Zinnamalgam), jer njim obljepljuju ogledala. S 
početka je ovaj amalgam tako mekan, da se dade raztezati, no 
kašnje postane nešto tvrdji, čim se nešto žive izpari. 

Obična tekuća živa se nalazi veoma malo razširena u svietu. 
S njom se nebi mogle ni izdaleka podmiriti sve potrebe. U Češkoj 
kod Horovica se kad i kad nakupi uz rumenicu nešto žive. U Špa¬ 
njolskoj kod Almadena i u Kranjskoj kod Idrije se u rudnicih gdje- 
što nakupi žive, ali ona ovdje više smeta negQ koristi. U okolici 
Lizabona, pa onda na nekih mjestih u Francezkoj imade na široko 
i na daleko razsute žive možda na tisuće centi, ali bio bi uzalu¬ 
dan trud ići ovu živu pokupljati. 

Sva velika množina žive, što u trgovinu dolazi, dobiva se 
skoro jedino iz rumenice (Zinnober), koja će mnogom već iz 
bojadisarstva biti poznata. 

U rumenici nalazimo spojenu živu sa sumporom. Cista rume- 
nica je krasne crvene boje, a i ponešto je otrovna. Njom rado bo- 
jadišu pečatni vosak, sapun, žigice, prave boju za tiskanje i boja- 
disanje. Svi predmeti, koji su rumenicom bojadisani, razvijaju pri 
gorenju otrovnu živinu paru. Razne vrsti crvene boje, koje se sa 
rumenicom prave, traju doduše dosta dugo, ali ipak počimlju cr- 
niti, ako stoje dulje vremena na svjetlu. Liepa i čista rumenica, 
kako ju u bojadisarstvu trebaju, nalazi se riedko u naravi. Ona je 
ovdje obično zagasitije boje i onda onečišćena mnogimi primjesi- 

nami, a da se podmire mnoge potrebe za rumenicom, to ju moraju 
u tvornicah u veliko na umjetan način praviti. 

Svagdje, gdje se rumenica u većoj množini nalazi, vadi se iz 
nje živa. Najobičniji postupak, kako se živa iz rumenice dobiva, 
sastoji u tom, što iz rumenice u velikoj vatri sumpor izgori, pri čem 
se živa pretvori u paru i onda pohvata, te se napokon zgustne u 
tekućinu. Prije nego što se ova dobiveua živa u trgovinu preda, 
mora se obično još očistiti. Prije su običavali živu razašiljati u 
kožnatih kesicah, nu danas su ušle posvuda u običaj železne boce 
mjesto kesica. 

Jedan dio žive, što se je iz rumenice dobio, upotrebljuje se 
na to, da se napravi toliko čiste i fine rumenice, koliko se u 
trgovini traži. Očišćena živa smješa se sa sumporom i to daje čištu 
rumenicu; ima pri tom dakako raznovrstna tvornička posla, na 
koji se ali ovdje nemožemo obazrieti. Medju svimi umjetno naprav- 
ljenimi vrstmi rumenice je kinezka rumenica najviše na glasu, jer 
je najljepša. Za nju plaćaju skoro osam puta toliko, koliko za 
svaku drugu europejsku vrst. Kako Kinezi svoju rumenicu prave, 
uviek je još tajna. Europejci joj nemogoše uz sva znanstvena iz- 
tr&živanja u trag ući. 

Proizvadjanje žive je, kako sam već spomenuo, samo na ne¬ 
koliko točaka na zemlji ograničeno. Sve do god. 1850. bile su 
Kranjska i Španjolska skoro jedine zemlje, koje su morale obskr- 
bljivati čitav sviet sa živom, no od to doba počeše vaditi živu u Ka- 
liforniji i to u tolikoj množini, da danas sama Kalifornija proiz- 
vadja toliko žive, koliko sve ostale zemlje. 

Kao nam najbliže i najpoznatije nalazište živinih ruda je 
Idrija u Kranjskoj. 

Idrija leži u veoma krasnoj kotlini, koju nataplja malena I- 
drica. Mjesto broji oko šest tisuća stanovnika, a svi skoro živu od 
kopanja živinih ruda. Rudam ovim uđjoše u trag izmedju god. 
1490 i 1497. Pripovieda se, da je neki seljak u živoj vodi nama- 
kao razsušenu posudu i pri tom zapazio nekoliko liepih svjetluca¬ 
vih kruglica. On povjeri odmah svoju tajnu nekomu Andriji Per- 
geru, koji ga je ali prevario i pridržao sebi pravo traženja žive? 
kao da ju je on sam našao. Perger stvori družtvo, ali im posao 
nepodje za rukom i već god. 1504. bio je rudnik u rukuh drugoga 
družtva. Članovi družtva počeše gubiti volju za poslove, jer nemogoše 
naći obilnije živinih ruda, pa sve jedan po jedan izstupaše iz družtva, 


Digitized by 


Google 



- 55 — 


dok napokon god. 1508. neostade nego jedan jedini poduzetnik, 
koji je bio najsretniji. On je još iste godine našao medju škrilja- 
viin kamenjem živine rude, iz kojega su od to doba počeli živu u ve¬ 
liko vaditi. Več sliedeče godine prešli su ovi rudnici u ruke Mlet- 
čana, ali ih odavde ljubljanski biskup več za nekoliko mjeseci od- 
tjera. Od to doba radila su u rudnicib sada razna družtva sada 
opet sama država. Od god. 1766. dogodili su se u idrijskih rud- 
nicih česti požari; zapalili su se naime plinovi, a da oganj ugasne, 


Slika 7. 



Novi Almaden u Kaliforniji. 


moradoše uviek rudnike poplaviti. Gdjekad su se s neopreznosti 
radnika zapalile i same živine rude (idrialit), a svakom takvom 
zgodom pogibe mnogo ljudi. Najstrašniji požari dogodiše se god. 
1803. i 1846. 

God. 1786. izvažahu iz Idrije po ugovoru u Španjolsku na godinu 
504.000 kilograma žive, plačajučza 56 kilograma po 98 for. G. 1797. 
odvezoše Francezi odavde 896.000 kilograma i upravljahu Idrijom 
još god. 1805. Kada je Napoleon stvorio ilirsku kraljevinu, po¬ 
klonio je on Idriju jednom svećeničkom redu. God. 1813. pripade 

Idrija opet austrijskoj vladi. God. 1871. dala je Idrija oko 320.000 
kilograma žive, dočim je sada proizvadjanje palo na 160.000 kilo¬ 
grama. Jedna trećina dobivene žive se obično u samoj Tdriji upo- 
triebi za pravljenje rumenice. God. 1872. su od 350.000 kilograma 
žive upotriebili 70.000 kilograma za pravljenje rumenice, pa su te 
godine dobili za živu i’ rumenicu 1,400.000 for. Od god. 1823. pa 
do 1872. izvadilo se je žive u vriednosti od 28,000.000 for. 

U Idriji se bavi sa dobivanjem žive oko 800 radnika. Na nji¬ 
hovu bliedu licu se vidi otrovni upliv živinih para. 

U Austriji spomenuli smo već i jedno drugo mjesto i to u 
Češkoj, gdje se nešto malo žive dobiva. Osim toga daje i Ugarska 
nešto žive. God. 1867. dobilo se je ovdje još 56.000 kilograma a 
godine 1871. jedva 16.000 kilograma. — U Hrvatskoj nalaze 
liepe rumenice kod Čabra, u gorskom kotaru riečke županije, oteta 
je, da se ozbiljno nepomišlja, kako bi se ove rude iztražile i iz- 
kapale, jer je vjerojatno, da bi one mogle postati po domaće ru¬ 
darstvo veoma važne. 

Drugo važno a ujedno najstarije mjesto, odakle su živu dobivali, 
je u Španjolskoj kod Almadena (u Andaluziji). Rumenica 
leži ovdje u debelih žicah i naslagah, te premda je već 2000 godina, 
odkako ju ljudi ovdje kopaju, ipak je ima još neizmjerna množina. 
Rudnike ove izkapali su već stari Feničani i Kartažani, a kašnje i 
Rimljani. Plinij pripovieda, da su kod Almadena svake godine 
nakopali 10.000 funti rumenice, a onda da su ostavili posao do sliedeće 
godine, jer više nisu trebali. God. 1831. iznajmila je država rudnike 
Rotschildu, da jedini on živu proizvadja. Kuća Rotschildova umjela 
je znatno dići cienu svojoj živi. God. 1831. stajala je funta žive 
1 for. 4 nov., ali je brzo skočila na 2 for. Ciena ova nebi sigurno 
bila skoro pala, da nisu na sreću počeli god. 1850. iz Kalifornije u- 
važati veliku množinu žive. Već iste godine pala je živi ciena na 
1 for. 5 nov. God '566. dobilo se je ovdje na 336.000 kilograma 
žive, god. 1700. na 1,008.000 kilograma, god. 1870. na 1,232.000 
kilograma a danas se dobiva još za koju tisuću kilograma više. 

U Njemačkoj su uz Rajnu na nekoliko mjesta kopali ži¬ 
vine rude. God. 1836. iznajmiše Englezi veći dio rudnika i dobiše 
godišnje na 7280 kilograma žive. Danas su skoro posvuda obusta¬ 
vili posao, jer se više neizplaćuje. 

U Italiji bili su glasoviti rudnici u Toskauskoj. Još god. 
1864. dadoše oni žive 1,344.000 kilograma. 

Najglasovitije rudnike žive nalazimo danas u Kaliforniji. 
Oko god. 1850. nadjoše u okolici Sau-Frauciska veliku množinu 
rumenice To mjesto okrstiše Nov i-A 1 m a d e n (New-Almaden, si. 7) 
K tomu nadjoše još nova nalazišta kod Nove-Idrije i Redigtona. 
Odkrice ovih rudnika bilo je od velike koristi, jer je tim pala vi¬ 
soka ciena žive i jer se je ujedno tim mnogo bolje razvilo dobi¬ 
vanje zlata u samoj Kaliforuiji. God 1850. potrošili su u Kaliforniji 
616.000 kilograma, a godine 1858. oko 952.000 kilograma žive na 
vadjenje zlata. Danas proizvadja Kalifornija godišnje preko 1,200.000 
kilograma žive. Najveći dio ove žive ostaje u saveznih državah, do- 
Čim se preostatak izvaža u Meksiko i Kinu. 

U Americi je spomenuti još Čile i Peru, gdje su neko vrieme 
živu dobivali. Danas se tu malo radi; možda će jednom, kada Kali- 
fornija osiromaši, postati i ove zemlje za dobivanje žive važnije. 

BAKAR. 


Dvie su poglavito kovine, kojim ima čovjek zahvaliti čitav svoj 
napredak i snagu, a to je žel ezo i b akar. S jednom i drugom 
kovinom najuže je spojen veliki dio čovječje prošlosti i duševna 
razvoja. Danas zauzimlje železo u svietskom obrtu prvo i najvažnije 
mjesto, na njem se osnivaju najglavniji uvjeti našega blagostanja. 
Glede obrtničke važnosti dolazi za železom odmah bakar. Ako se 
i nemože bakar u občenitoj porabi danas natjecati sa železom, to 
se ipak mnogo raznovrstnije on izradjuje i upotrebljuje od železa, 
a bilo je vremena, kada je bakar za čovjeka bio najvažnijom kovinom, 
kada je on zastupao mjesto železa. 

Kako dugo čovjek na zemlji živi, dali je tomu 10, 50 ili 
više tisuća godina, to još nitko nije mogao dokazati, ali nam je 
ipak iz njegova živovanja koješta poznato, jer nam je u zemlji 
ostao zakopan mnogi proizvod čovječje ruke, koji nam razjasnjuje 
najstarije družtvene odnošaje. Skoro svuda, gdjegod je čovjek kroz 
tisuće godina stanovao, nalazimo u zemlji zakopana orudja. Naj¬ 
dublje u zemlji leži uviek orudje od kamena. Ono je najstarije i u 
to doba nije čovjek još poznavao kovina. Trajalo je to mnogo ti¬ 
suća godina, a još u novije vrieme našlo se je po udaljenih kra- 
jevih svieta divljih plemena, koji su se još uviek kamenitim orudjem 
služili. Medju kovinami, s kojimi se je čovjek ponajprije upoznao, 
bilo je zlato i srebro zatim bakar. Bakar se na mnogih mjestih 
nalazi čist, pa se več samim kovanjem dade lahko u orudje izra- 
djivati. Cista železa ima u naravi veoma malo, a iz železnih 
ruda se železo težko izplavljuje, pa za to nije čudo, da se je čovjek 
dugo i dugo vremena sa bakrom služio, a da uz to železa nije ni 
poznavao. Gdjegod je bilo u izobilju čista bakra, tu su svuda ka¬ 
meno orudje zamienili bakrenim, pa se s njim dugo vremena služili. 
Indijanci su u 16. vieku još imali samo bakreno orudje. Kako 
rekoh, bilo je to samo mjestimice, inače skoro svuda pojavilo se 
poslije kamena orudja orudje od b r o n c a ili tuča. Bronc je smjesa 

od bakra i kositra, laglje se tali od samoga bakra, te je od njega 
i mnogo čvršći, pa je sasvim naravno, što se je orudje od bronca 
po svih krajevih svieta u veliko razširilo bilo. Malo je zemalja, 
gdje se nebi našlo ostanaka iz te dobe, gdje je čovjeku bio bronc 
najvažnijim predmetom. Kao što je imala doba kamena orudja svoj 
konac, tako se neuzdrža niti bronc, jer se je čovjek vremenom 
upoznao sa železom, naučio ga izplavljivati i taliti i umio izra- 
djivati. Zelezuo se orudje još brže svietom razširilo, ono je posvuda 
iztisnulo orudje od bronca. Narodi, koji su imali železno orudje, 
bili su umniji, napredniji i jači, kamogod su se oni krenuli, svagdje 
su ini ostali narodi podlegli, a i mi još danas neprestano živimo 
u dobi železna orudja. 

Bakar i bronc bili su dakle več u starom vieku kod svih na¬ 
prednijih naroda dobro poznati, pa zato ih več i najstariji spisa¬ 
telji spominju. U svetom pismu se na više mjestah spominje bakar, 
a več za Tubalkaina se veli, da je znao bakrene rude izradjivati. 
Čini se, da su u to doba mnoga plemena na Altaju bakar kopali 
i talili, pa ga onda sa kositrom miešali. Tri tisuče godina prije * 
Krsta su ljudi, koji su gradili piramidu Gizeh na poluotoku Sinaju, 
izkapali bakar. U Grčkoj je za Homerovo doba bio čisti bakar više 
u običaju nego bronc. Trojanski junaci nosili su kacige i oružje od 
bakra. Homer nazivao je bakar i bronc jednim imenom i to hal¬ 
ko s, po gradu u Eubeji, gdje je za Aleksandra bogatih bakrenih 
rudnika bilo. Rimljani nazivahu bakar cuprum po otoku Cipru 
(aes cypriurn), odkle su ga u Italiju mnogo dovažali i s kojim su 
več stari Feničani mnogo trgovali. Odatle dolazi i njemački »Ku- 
pfer«, francezki »cuivre«, englezki »cooper«. 

Bakar nije riedka ruda. Njega je nači čista i samorodua na 
gdjekojih mjestih upravo u ogromnoj množini. Ima ga nadalje u 
velikoj množini slučena sa kisikom, sumporom, sumpornom kise¬ 
linom , ugljičnom kiselinom, fosfornom kiselinom, pa iz svih tih 
raznolikih bakrenih ruda izplavljuju i vade danas bakar. Iz bakrenih 
ruda prešao je bakar u razdrobljenu zemlju, u kojoj biline svoje 
korenje šire i odkle si hranu upijaju. Sa hranom iz zemlje ulazi i 
bakar u biljku, pa za to nalazimo kadkad i u bilinskom pepelu 
ponešto bakra. Tako su našli u pepelu bukova lišča na 1000 grama 
nešto preko 1 gram bakra. Sa bilinskom hranom prelazi bakar u 
životinju, u Čovjeka. U krvi, jetrih i bubrezih čovjeka nači je uviek 
bakra, a osobito kod nižih životinja čini se, da je bakar veoma 

važan i nuždan. Bakra nadjoše i u morskoj vodi, a neki misle, da 
liepa modrušasto-zelena boja morske vode potiče upravo od bakra. 

Najveći dio bakra, što u trgovinu dolazi, vade pretaljivanjem 
iz bakrenih ruda; čistoga, samorodnoga bakra nalaze samo na ne¬ 
koliko mjestah u velikoj množini. Najvažnija nalazišta su mu sjeverna 
Amerika, Čile, Peru, Ural i Nova Holaudija. 

IJ sjevernoj Americi dobilo je jedno pleme ime bakreni Indi¬ 
janci i jedna rieka bakrena rieka, gdje su Indijanci po površini 
kupili čiste komade bakra, pa ga onda nosili u Quebeck na pro¬ 
daju. Sa zapadne obale rieke Ontonagon poznavahu dugo komad 
čista bakra od 11 kubičkih stopa, ali pravo mjesto, odkle ovaj komad 
potiče, odkrio je tek jedan indijanski poglavica god. 1845. i od to 
doba počeše u blizini Gornjega jezera kopati čisti bakar u tolikoj 
množini, kako nigdje dosada na svietu. Na liepih komadih bakra 
nalaze često i velike grude srebra. Šljunkasto kamenje oblepljeno 
je više puta debeli mi slojevi bakra. Jedan komad takva šljunkasta 
kamena, koji je bio 14 metara dug, 7 metara širok i 2£ metra 
debeo, dao je, kada su ga razlupali 470.400 kilograma bakra. U 
vapnenu kamenju nadjoše komade bakra od 850.000 pa ća i 
od 1,000.000 kilograma. 0 takvom jednom komadu bakra, što su ga 
u srpnju 1869. našli, pišu iz Bostona parižkoj akademiji: Najveći 
komad bakra, što su ga dosada našli, je 20 metara dug, 10 me¬ 
tara širok i u prosjeku preko 1 metar debeo. Komad su posvuda 
naokolo odkopali, pa se tako i znade njegov obseg. Ako ovaj 
ogromni komad ima samo osrednju množinu bakra, to on mora 
dati 1,000.000 kilograma najčistijega bakra u vriednosti od 400.000 
dolara. Dok se čitavi komad razkida i na površinu iznese, proći 
će sigurno nekoliko mjeseci. No najogromnije komade nadjoše nešto 
kašnje kod Keweenowpointa, jednu uru od jezera. Same godine 
1871. izkopaše tuđe 14,400.000 kilograma bakra, a najveći dio toga 
bakra bio je tako čist, da su ga odmah u trgovinu poslati mogli. 
Kopanje velikih komada daje silna posla. Obično se oni moraju 
posvema odkopati, pa onda ili polugami dizati ili sa prahom raz- 
komadati. Za jedan samo komad od 224.000 kilograma moradoše 
potrošiti 21 posudu baruta. U najnovije vrieme nadjoše u Teksasu 
još ogromnije množine čista bakra. 

Silno bogatstvo bakra nalaze u čili. God. 1873. proizve- 
doše ovdje 47.600.000 kilograma bakra, pa za to smatraju danas 
Čile najbogatijim nalazištem bakra, premda se isti ondje iz bakrenih 

ruda izplavljuje. God. 1865. izvezoše bakra u vriednosti od 28 mili¬ 
juna forinti. Skoro tri četvrtine bakra se izvaža u Englezku, a 
jedna četvrtina u Francezku, Njemačku i sjeveroamerikanske sa¬ 
vezne države. 

Nova Holandija nezaostaje mnogo za sjevernom Amerikom. 
God. 1845. nadjoše tuđe komad bakra od 1300 kilograma, a od to 
doba dobivalo se je sve više i više, i sada računaju, da sama Nova 
Holandija daje na godinu 1,000.000 kilograma bakra. 

Ogromne množine bakra izplavljuju u Australiji; u En¬ 
glezku izvezoše iz južne Australije, novoga južnoga Walesa i Vi- 
ktorije god. 1866. oko 12,400.000 kilograma bakra. 

U ral je na glasu sa velike množine bakra, a često se tuđe 
nalaze i veliki komadi samorodnoga bakra. God. 1863. bilo je u 
čitavoj Rusiji (Ural, Altaj) 136 rudnika, gdje su bakrene rude iz- 
kapali, a cielokupni iznos vriedio je blizu 5 milijuna forinti. 

Austrija je u Tirolskoj, Salzburžkoj, Kranjskoj i Buko¬ 
vini godine 1871. proizvela 448.000 kilograma bakra u vriednosti 
oko 374.000 forinti. U Hrvatskoj nalaze znatniju množinu 
bakrenih ruda kod Ruda uz Samobor, kod Trgove u II. banskoj 
pukovniji i kod Bešlinca, jedan sat od Trgove. Bakrenare kod Ruda 
i Trgove danas nerade. Bakrenara kod Bešlinca je imovina anglo- 
njemačke banke u Hamburgu. Utemeljena je god. 1842. Do god. 
1870. kopale su se ovdje bakrene rude, no danas dobivaju ovdje 
osim bakra još i železo, olovo i srebro. — Englezka dobila je god. 
1873. iz bakrenih ruda 1,000.000 kilograma čista bakra. U izplav- 
ljivanju, čišćenju i izradjivanju bakra stoji danas Englezka medju 
svimi državami na prvom mjestu. Veliki dio bakrenih ruda dovaža 
se iz čitava svieta u Englezku, da se ondje pomoćju englezkoga 
ugljena izplavi i izradi. U kako ogromnoj mjeri se to čini, neka 
pokažu sliedeći brojevi. Godine 1866. uvezlo se je bakrenih ruda 

iz englezkih naselbina u Africi. 4,635.000 kilograma 

» Pera.„. 3,378.000 » 

» novoga južnoga VValesa . .. 3,368.000 » 

» Švedske.2,346.000 » 

» Francezke. 2,095.000 » 

» Norvežke. 1,853.000 » 

» Portugalske. 1,816.000 » 

» Španjolske. 1,832.000 » 

» drugih zemalja. 2,039.000 » 

Iste te godine proizvele su bakra sliedeće države: 

Peru i čile. 38,480.000 kilograma 

Savezne države. 16,224.000 » 

Euglezka. 12,492.000 » 

Rusija. 6,272.000 » 

Austrija. 4,228.000 » 

Pruska. 3,920.000 » 

Skandinavija. 3,192.000 » 

Kina i Japan. 3,024.000 » 

Francezka. 2,800.000 » 

Turska. 2,240.000 » 

Belgija. 2.044.000 » 

Španjolska. 1,036.000 » 

Italija. 952.000 » 

Saksonska. 415.000 » 

Hanoveranska .. 224.000 » 


Portugalska. 140.000 » 

Ovi veliki brojevi nam najbolje kažu, od kakve znatne vried- 
nosti je bakar za današnji obrt. Silna nalazišta bakrenih ruda, 
što se svaki dan odkrivaju, najbolje nam jamče, da nam dragociene 
ove kovine neče skoro pomanjkati. Željeti bi pače bilo, da se stane 
toliko bakra proizvadjati, da mu ciena bude bar tolika, kolika je 
železu; sigurno bi onda u mnogom bolje upotrebili bakar, nego 
što danas rabimo železo. Proizvadjanje bakra biva svakim danom 
sve to veče, pa sigurno bi mu ciena sve to više morala padati, da 
ga sve više u obrtu neupotrebljuju. Još u 10. stoljeću bio je bakar 
tako skup, da se je moglo za 7 bakrenih feniga kupiti 34 kilo¬ 
grama žita, a zidari, što su radili na strasburžkoj stolnoj crkvi do¬ 
bivali su nadnice 1^ do 2 feniga. Sada se obično uzimlje, da 50 
kilograma bakra stoji toliko kao 2f lota (62 grama) zlata ili 2*- 

marke srebra (1 marka sr. = 16 loti = 280 grama = 21 for.) 
ili po prilici 52 forinta. Tim što su počeli dovažati silan bakar iz 
Čile, pa što sa stali topove praviti od ljevena železa, pala je oko 
god. 1870. ciena bakru i u to doba stojalo je 50 kilograma bakra 
oko 45 for. Sada se je poraba bakra opet znatno digla; — samo za 
pravljenje puščanih patrona potroše sada na godinu 8,000.000 kilo¬ 
grama bakra, pa je zadnjih godina počela ciena bakru opet rasti 
i danas ga plaćaju po 1 for. kilogram. 

Malo se koja kovina tako raznoliko upotrebljuje kao bakar. 
Razne spojeve bakra daju kao liek proti grčevom i živčanim bo¬ 
leština, pa za čišćenje želudca, ali uviek u veoma malenoj množini. 
Svaka veća množina koje bakrene slučeuine djeluje na čovjeka kao 
otrov: prouzroči upalu želudca, poremeti živčevje, a onda navali 
i smrt. Ako lječnik dade odraslu čovjeku za povraćanje bakrene 
galice (modre galice), to mu nesmije na jedanput nikada više dati 
od jedne desetine grama. Samo talenje bakrenih ruda prouzročuje 
kod radnika razne bolesti. Izradjivanje čistoga bakra čini se kao 
da djeluje jako dobro na zdravlje radnika. God. 1869. dokazaše u 
parižkoj akademiji, da je za vrieme kolere medju svimi radnici 
najmanje obolilo takvih, koji su sa bakrom radili. Medju radnici, 
koji izradjuju bakar, bronc i mjed, došlo je na 1270 ljudi jedan 
bolestnik; medju radnici sa železom došao je jedan bolestuik na 209 
osoba, dočim pri izradjivanju ostalih kovina zapazilo se je već na 
svakih 178 ljudi jedan slučaj kolere. 

Čist bakar je znatne tvrdoće i čvrstoće, dade se lahko raz- 
tezati i kovati, a na zraku se težko kvari, pa radi toga ga i upo- 
trebljuju u veliko za pravljenje ploča, žica, cievi i novca. Sve do 
pod konac prošloga stoljeća su pravili bakrene ploče jedino kova¬ 
njem, danas ih pako izradjuju već u tvornieah sa težkimi valjci. 
Bakrene ploče dadu se kovanjem tako raztezati, a da nepuknu, 
kao nijedna kovina osim zlata, pa za to se sva udubljena i šuplja 
bakrena roba (kotlovi, tave, lonci i t. d.) kovanjem pravi. Kao 
neku osebinu znadu od bakrena novca skovati malene posudice i 
to tako, da se mjestimice još vidi na ukovanu novcu nadpis. 

Bakrene ploče upotrebljuju već odavna za bakroreze: sve finije 
slike se u bakru izrezuju i onda tiskaju. Bakrene ploče su i u mor- 
narnici od velike važnosti. Prije su mjesto železnih čavala i šibka, 
jer se lahko pokvare, rado uzimali čavle i šibke od bakra, no danas 
okivaju čitav brod bakrenimi pločami. Morske životinje znadu dr- 

veni brod izbušiti, a i često se u tolikoj množini naljepe ua brod, 
da to smeta brzom gibanju broda. Jednom i drugom se pomogne 
bakrenimi pločami. Bakar se u morskoj vodi troši i djeluje tako 
kao otrov na sve životinje. Da se bakar brzo neizgubi i neiztroši, 
valja ga prikovati železnimi čavli. 

Bakrene žice se mnogo rabe, a i lahko se prave, jer se bakar 
osobito lahko razteže. Šibka, koja je 30 centimetra duga i 2£ centi¬ 
metra debela, dade se raztegnuti n žicu, koja je dulja od jedne 
milje i tanja od čovječje vlasi. Bakrene žice imadu to svojstvo, da 
dobro vode munjinu, pa za to ih i uzimlju za brzojavne žice. 

Netreba mi spominjati vriednost bakra za prometni sitniji 
novac, svakomu je to dobro poznato; a da se bakar često primješuje 
i zlatnom i srebrnom novcu i uresniuam, da im veču tvrdoću dade. 
naveo sam več na drugom mjestu. Za pravljenje uresnina, koje bi se 
morale ljevanjem praviti, neupotrebljuju bakar skoro nikada, jer 
ljeveni bakar težko izpunjuje kalup, pa ostaje obično šupljikav. 
Za takvu ljevenu robu upotrebljuju najradje smjese bakra sa dru- 
gimi kovinami. Smjese ove postadoše u novije vrieme u obrtu od 
najveće važnosti, s toga neka mi bude dopušteno ovdje o tom u 
kratko progovoriti. 

Nejma dvojbe, da danas najveća vriednost bakra leži u tom, 
što se on lahko mieša skoro sa svimi kovinami i tvori smjese 
(Legirung), koje svojimi svojstvi nadkriljuju sam bakar. Po prilici 12 
je kovina, s kojimi miešaju bakar: uzimlju ili jednu ili dvie, tri i 
više . kovina, sada u većoj sada u manjoj množini, pa ih s bakrom 
smješajn, te dobivaju tako oko 80 raznih smjesa, koje imadu za 
obrt dosta veliku važnost. Smjese ove imadu to svojstvo, da su 
tvrdje nego pojedine kovine, da se u vatri laglje tale i da su veoma 
prikladne za ljevanje mnogih predmeta. Navesti ču ovdje samo 
najobičnije i najvažnije smjese. 

Smjesu bakra sa zlatom i srebrom spomenuo sam, kako 
rekoh, več na drugom mjestu. 

Ako se pomješa bakar sa živom, dobije se poznati bakreni 
amalgam, kojim izpunjuju bolestne i šuplje zube. Drži li se smjesa 
ova u toploj vodi, to postane tako mekana, da ju je moči u naj¬ 
hitniju šupljinicu utisnuti. Kada se u šupljem zubu svi živci pou- 
biju i odstrane, onda se on napuni ovom smjesom, koja več za 
nekoliko sati podpuno otvrdne, pa uztraje doživotno, jer ju ništa, 
što jedemo ili pijemo, nemože ni izjesti ni pokvariti. 

Bakar i kositar (Zinu) daje smjesu, koja je poznata pod 
imenom bronca ili tuča. Boja bronca prelazi od biele, sive i 
žućkaste do crvene, a čvrstoća ovisi poglavito o tom, koliko ima 
u njem kositra. Bronc je bio, sve dok nisu ljudi upoznali železo, 
po čovjeka od najveće važnosti, no i danas je njegova uporaba, 
premda ga je železo u mnogom zamieuilo, dosta velika. U Grčkoj za 
vrieme najveće slave bio je u veliko običaj praviti kipove od bronca. 
U Ateni pa i na nekih drugih mjestih bilo je vise tisuća kipova 
od bronca. U srednjem vieku stadoše opet od bronca praviti silna 
zvona, a u novije vrieme počeše od njega ljevati topove. Pri prav¬ 
ljenju topova dobio je bronc opasna protivnika u čeliku, ali se 
je ipak broncu osigurala dobra budućnost, što ga sada stadoše upo- 
trebljivati s nova za kipove, pa onda za ljevanje sitnijih uresnina 
i umjetnina. 

Za. ljevauje zvona upotrebljuju bronc, u kom imade oko 20 
dieli kositra i 80 dieli bakra. Da zvono dobije liep glas, to netreba 
u bronc ništa miešati. U prijašnje vrieme se je mislilo, da će 
zvono dobiti ljepši glas, ako mu se primieša srebra. Pobožni 
puk skupljao je srebrni novac kao prinose i davao ljevaru, da im 
napravi što ljepše zvono. Ljevari su sigurno već onda dobro znali, 
da srebro kvari glas zvonu, pa su srebro sipali, mjesto u zvono, u 
svoj žep, jer do danas nisu u nijednom starom zvonu našli srebra. 
U Englezkoj učiuiše pokuse, pa dolazaše, da najbolje zvoni ono 
zvono, u kom nejma srebra, i da je glas zvonu tim gorji, čim ima 
u njem više srebra. — Zvona su bila već od davna u običaju; već 
u starom vieku su se pojedini narodi s njimi služili, no crkvena 
zvona uveo je tek oko god. 400 talijanski biskup Paulinus. U 6. 
stoljeću uvedoše zvona u Francezku, nešto kašnje u Englezku, a 
tek u 11. stoljeću u Njemačku. Jedno vrieme u srednjem vieku 
natjecahu se u tom, da prave što veća zvona, pa iz te dobe po¬ 
tiču najveća zvona na svietu, kao što su poznata zvona u Moskvi, 
Novgorodu, Beču i Rimu. — D novije vrieme počeše uvadjati zvona 
od čelika; ona su liepa zvuka i jeftinija, pa se čini da je za zvona 
od bronca odzvonilo. 

Najvažnija bakrena smjesa uz bronc je ž u ta .mjed (Messing). 
U njoj ima 30 do 40 dieli tutije i 60 do 70 dieli bakra, a boje 
je žute. Čovjek je naučio mjed mnogo kašnje praviti od bronca, a 
tek u prošlom stoljeću počeše mjed obćenitije upotrebljavati, pa 
danas ju mnogo raznoličnije rabe od bronca. 


Kiipatić: Slike iz rudstva. 

Mjed se dobro i lahko kuje i razteže i to tim bolje, čim je 
u njoj više bakra, s toga prave od nje veoma često žice i ploče. 
Čvrstoće je veče od bakra, za to predmeti od mjedi dulje uztraju 
nego bakreni. Mjed se lahko tali, izpunjuje dobro kalup, pa je tako 
za ljevanje veoma prikladna. Sasvim je naravno, da je uz ova 
svojstva postala mjed tako važnom, za to i nalazimo, da se od 
mjedi prave toliki predmeti za kučevui život, strojevi, orudje, 
uresnine, umjetnine i t. d. Jedino za kuhinjsko posudje nije mjed 
dobra, jer ju kiseline izjedaju, a posudje postaje onda otrovno. 

U običnom životu susričemo jošte neke smjese bakra, poznate 
pod imenom novo srebro, pakfong. Novo srebro ili pakfong 
sastoji od bakra, tutije i niklja. Predmeti od novoga srebra se 
obično još posrebruju i dolaze u trgovinu pod imenom alpaka, ki- 
nezko srebro. 

ŽELEZO. 


I. 


Pisana poviestnica svieta nesiže daleko u prošlost čovječju. Tisuće 
godina je čovjek živio pred tim, a dobu tu nije umjela popisati 
čovječja ruka, već ju je popisala priroda slovi, koja je čovjek na¬ 
učio tek u novije vrieme čitati. U glini, u piesku, u ilovači, po 
špiljah sačuvao se mnogi proizvod čovječje ruke, pa to su svjedoci 
davne i neopisane dobe, koji nam svjedoče otvoreno, kako je čovjek 
prvo vrieme živovao. Danas po tih svjedocih znamo, da se je čovjek 
sa železom veoma kasno upoznao: najprije mu je služilo kamenje, 
a onda bronc, da si od toga orudje i oružje pravi, a zatim je tek 
došao na kovinu, koja je sve do danas ostala najvažnijom po čo¬ 
vječji život. Pa, ipak železo nije riedka kovina, ona je dapače naj- 
razširenija u svietu. Zelezo je važnom sastavinom naše zemlje, te 
tvori mjestimice velike slojeve i brdine; — bez železa nebi nam 
se biljke zelenile, železu imade krv zahvaliti svoju crvenu boju i 
svoju životnu snagu; — komadi železa nam dolitaju iz nebeskih 
prostora, pa nam kažu, da se je železo i izvan zemlje na drugih 
nebeskih tjelesih razširilo. Pa ipak je čovjek uza sve to tako kasno 
naišao na železo, a uzrok je tomu veoma jednostavan. Zelezo se 
veoma malo kada nalazi u prirodi čisto ili u takvom stanju, da 
bi ga čovjek mogao odmah izradjivati. Ono je obično spojeno sa 
sumporom, sa kisikom ili sa ugljičnom kiselinom, pa ako je čo¬ 
vjek i poznavao železne rude, to mu je valjalo mnogo izkustva 
steći, dok je mogao slutiti, da se u tih rudah nalazi tako vriedna 
kovina, pa dok je naučio, kako će iz tih ruda železo izvaditi i 
izplaviti. 

Stari Grci i Rimljani pripoviedahu, da su ih bogovi upoznali 
sa železom, pa ako se o kojoj prirodnini može reći, da nam ju je 
nebo darovalo, to bi se moglo najprije o železu kazati. Ako i ne- 
dolazi sa neba sve železo, što se u tvornicah izradjuje, to se je 

ipak od vajkada dogadjalo, da je iz nebeskih prostorija pao na 
zemlju po koji komad skoro sasvim čista železa, pa moguće da je 
upravo od takva železa napravio si čovjek prvo železno orudje. 
Vjerojatno je, da je železo, što su ga Indijanci i neki drugi divlji 
narodi u orudje izradjivali, palo sa neba, da je to dakle meteorn o 
železo. Za Egipcane vele, da su več prije 4000 godina poznavali 
takvo železo, što je s neba spalo. Za prve damascenske mačeve 
tvrde, da su napravljeni od meteorna železa, a kalife opjevaju sa 
mačevi od meteorna železa. U Perziji je jednom pao iz neba komad 
železa od 25 kilograma, a kralj si dao od njega napraviti mačeve. 
Ross je na svom putu na sjever našao godine 1818. u Eskimoka 
noževe od meteorna železa, pa nejma dvojbe, da je na taj način 
propao veći dio meteorna železa, što ga je čovjek našao. 

Da kamenje iz nebeskih prostorija na zemlju pada, znali su 
več najstariji narodi. Kinezi, Indijanci, Grci i Rimljani spominju 
to. Kinezki spisatelji navadjaju od 7. stoljeća prije Krsta pa do 4. 
stoljeća poslije Krsta 16 slučajeva, gdje je meteorno kamenje palo. 
Livius spominje, da je u Italiji više puta kamenje s neba padalo. 
Kamen, koji stoji u prestolu englezkih kraljeva, na kom je, kako 
pričaju, praotac Jakob spavao i poznati san snivao, držali su sve 
do u zadnje vrieme, da je s neba pao. God. 469. prije Krsta pao 
je u Traciji kod rieke Aegos sa neba veoma težak kamen, a vidio 
ga je jošte Plinij. Stari Feničani, Grci i Rimljani štovali su ovakvo 
kamenje kao svetinju. No najpoznatiji i najobožavaniji meteorni 
kamen nalazi se u Meki u tornju svetoga hrama. Milijuni hodo- 
častnika su več poljubili taj sveti kamen, za koji pričaju, da ga 
je angjeo Gabrijel sa neba na zemlju donio. Prije nekoliko godina 
ušuljao se mladi jedan mineralog u toranj i neopažen odbio komad 
toga svetoga kamena i odnio u Beč i ondje ga dao iztražiti. Dugo 
se je več naslučivalo, da je sveti ovaj kamen s neba pao, a znan¬ 
stveno iztraživanje u Beču je to zbilja dokazalo. Po tom bio bi 
ovo najstariji meteorni kamen, što se je do danas sačuvao. 

I u srednjem vieku je, kako je iz raznih priča znano, često 
iz neba kamenje padalo, no potaujih viesti o tom nejraamo. Naj¬ 
važniji slučaj zabilježen je od god. 1492. Bilo je to 7. studenoga 
iste godine kod Ensisheima u Elsasu, kada je izmedju 11 i 12 sati 
najednom s neba pao kamen od 260 kilograma. Ljudi su bili na 
polju u poslu, pa su vidili, kako se je kamen uz silan prasak u 
zemlju zariuuo; glas se je čuo ča u Švicarsku. Car Maksimilijan I. 

naložio je, da se kamen taj objesi u crkvi, što i ut-iniše. Za fran- 
cezke revolucije ga odnesoše u Kolmar, a kašnje opet donesoše u 
Ensisheini, ali danas nije ni četvrtinu tako težak, kao što je bio, 
kada je pao. Pomanji komadi od njega nalaze se po raznih zbirkah. 
U sliedečem stoljeću god. 1511. palo je kod Kreme silno kamenje, 
računaju na jedno 1200 komada, a raedju njimi su pojedini vagali 
40, 80 pa i 140 kilograma. Kamenje je tom zgodom ubilo jednoga 
svećenika, poubijalo mnoge ovce na polju, ptice u zraku i ribe u vodi. 

I kašnje se dogadjalo više takvih slučajeva, pa čudo, da se 
učenjaci na te pojave nisu ni najmanje obazirali. Još koncem pro¬ 
šloga stoljeća mislilo se je u učenom svietu, da su sve te viesti o 
meteornom kamenju puke bajke. Toga mnienja je bila parižka aka¬ 
demija, a što je ona rekla, u to je vjerovao sav ostali učeni sviet. 

13. rujna 1768. pao je kod Luče-a (depart. de la Sarthe) 
meteorni kamen, a parižka akademija, da zadovolji javnomu mnienju, 
pošalje onamo povjerenstvo, da na mjestu stvar iztraži. Najglaso¬ 
vitiji kemik onoga vremena Lavoisier očitova, da je u dotični 
kamen grom udario, ali da on nije s neba pao, pa je naravno, da 
su mu svi povjerovali. Nešto kašnje, 24. srpnja 1790. pala je opet 
u Prancezkoj kod Barbatona velika množina kamenja. Obćinski 
načelnik i svjedoci sastaviše o tom zapisnik, podpisaše ga i pre- 
dadoše u javnost, ali učeni sviet nehtjede u to vjerovati, pače se 
izsmjehavao lahkovjernoj svjetini. 

Upravo u to doba, kada se je najmanje vjerovalo, da kamenje 
iz svjetskih prostorija na zemlju pada, ustade poznati učenjak 
Hladny i stade god. 1794. u svom spisu tvrditi, da kamenje 
zbilja pada s neba. Na tu misao ga je doveo veliki železni kamen 
od 780 kilograma, što ga je Pallas našao god. 1772. kod Krasno- 
jarskoga u Sibiriji. Kamen je ležao na hrbtu jednoga briega, a 
Tatari ga smatrahu kao svetinju, jer su pripoviedali, da je s neba 
pao. Pallas dakako nije u to vjerovao, ali mu se je kamen ipak 
pričinio čudnovat, pa ga je za to poslao petersburžkoj akademiji. 
Hladny ga je iztražio, pa je vidio, da naliči mnogom drugom mete¬ 
ornom kamenju, i usljed toga javno uztvrdio, da je ovaj kamen iz ne¬ 
beskih prostorija na zemlju pao, te da u obće kamenje s neba pada. Ali 
ni njemu nepovjerovaše. Profesor Lichtenberg, kada je pročitao 
Hladny-evu knjigu, reče, da mu se je pričinilo pri čitanju, kao 
da ga je takav kamen u glavu udario. Glasoviti fizik de Luc 
rekao je još nekoliko godina kašnje, da uebi vjerovao, da kamenje 

s neba pada, ma on vlastitima očima vidio kako bi mu takav kamen 
pred noge pao. I u obče svi Francezi bijahu toga mnienja, da je 
to s gledišta fizikalnih zakona nemoguće. Pa ipak se svi prevariše. 
Još iste godine, kada je Hladny svoj spis izdao, naime 1794. 16. 
lipnja pade iz vedra neba kod Siene u Toskani velika množina 
meteorna kamenja. Kamenje je u zraku strašno zujalo, mnogi ljudi 
bijahu svjedoci toga pojava, pa ipak je tvrdio Hamilton, da je to 
kamenje izbačeuo iz Vezuva, koji je od Siene 50 milja udaljen i 
koji je slučajno 18 sati pred tim strašno bacao. 15. prosinca 1795. 
pao je u Yorkshiru kamen železa od 30 kilograma, a mnogi po- 
raisliše, da ga je izbacio vulkan Hekla, koji je odatle 170 milja 
udaljen. Ova dva zadnja pojava dadoše povoda, da su učenjaci stali 
dopuštati, da može kamenje iz zraka padati, ali još nitko nije vje¬ 
rovao, da to kamenje dolazi iz prostora, koji leži izvan zemaljskoga 
dahokruga. Mnogi počeše zbilja vjerovati, da je sve to kamenje 
izbačeno iz zemaljskih vulkana. Ali dakako nije trebalo mnogo 
dokazivati, da kamenje ovo nije moglo iz vulkana doći. Znalo se 
je, da vulkani izbacuju doduše kadkada i ogromne komade kamenja, 
ali da sve veće kamenje nemože odleti ti dalje od samoga hrega. 

U to se dogodi god. 1803. u Francezkoj kod Aiglea slučaj, 
koji je učinio konac tadanjim sumnjam. Bilo je to 6. travnja, kada 
se je u 1 sat poslije podne za vedra neba zapazila u prostoru od 30 
milja velika vatrena kruglja. Nekoliko časaka kašnje vidiše ju kod 
Aiglea kao taman oblak, iz koga je kroz 5 do 6 minuta dolazio 
čudan zvuk, koji je naličio silnoj tutnjavi topova i pušaka, a uz 
to se je oblak neprestano kidao i trgao. Za čitavo vrieme te puc¬ 
njave padalo je kamenje kao tuča, a na prostoru od dvie milje 
palo je jedno 2 do 3000 komada. Najveći nadjeni komad vagao je 
skoro 10 kilograma. Kada su parižku akademiju na taj pojav upo¬ 
zorili, posla ona najmladjega svoga člana, fizika Biota, da na mjestu 
stvar iztraži. Neki trgovac ruda je medjutim već veliki dio pala 
kamenja dao pokupiti i stao prodavati, premda su se novine spr¬ 
dale obćinskom predstojniku, koji je čitav dogodjaj u Pariz javio. 
Biot je saslušao silne svjedoke, pokupio nešto kamenja i vratio se 
u Pariz. U akademiji je izjavio da nejma dvojbe, da pokupljeno 
kamenje potiče od meteora, koji je iz nebeskih prostorija došao, pa 
se u zraku razpucao u sitne komade. I tako nepreostade učenom 
svietu nego vjerovati, da znade kamenje zbilja sa neba padati, a 
i kašnje se je dogodilo nekoliko slučajeva, o kojih već nitko nije 

više dvojio. Preostalo je učenom svietu samo jošte, da protumači 
odkle to kamenje dolazi. 


Po više puta pojavilo se je u učenom svietu to mnienje, da 
meteorno kamenje dolazi sa mjeseca. Na onoj strani mjeseca, što 
je nami okrenuta, vide se brdine, koje veoma naliče zemaljskim 
vulkanom, pa pomisliše da ti vulkani izbacuju usjano kamenje ta¬ 
kvom silom, da ono do naše zemlje dopre. Glasoviti učenjaci bavili 
su se tim pitanjem najvećim zanimanjem, pa se napokon uvjeriše, 
da je to nemoguće. Jedan im je u šali rekao, da zemlja valjda 
neče imati tako neotesana pratioca, koji bi na nju kamenje bacao; — 
bio bi to fin trabant. Kada nebi bila velika množina drugih važ¬ 
nih prigovora, več bi taj bio dovoljan, što se znade, da je bar ona 
strana mjeseca, koja je nam okrenuta, podpuuo mrtva, pa da nejma 
nikakvih rigajučih vulkana. 

U novije vrieme postalo je pitanje o porieklu meteorita po¬ 
nešto jasnije i to odkako su počeli zviezdoznanci prije dvanaest godina 
(1866 ) proučavati i paziti na zviezde kriesavice (Sternschnuppen, 
meteori). Sigurno neče biti nikoga, koji nije vidio za vedre noči 
kako nebom proleti zviezda kriesavica i za časak opet u svjetskom 
prostoru izčezne. Gdjekoje godine i gdjekoje noči su kriesavice oso¬ 
bito česte; bilo je noči, kada su nabrojili tisuče i stotine tisuča 
kriesavica u jednoj noči, kao n. p. god. 1833. noči od 12. na 13. 
studenoga izbrojio je Arago 240,000 kriesavica. Kada zapaziše, da 
se kriesavice pravilno po vračaj u, dodjoše na tu misao, da to moraju 
biti nebeska tjelesa, koja stalnim putem oko sunca obilaze, pa se 
na svom putu sastaju sa zemljom. Milanski zviezdoznanac Schia- 
parelli bio je prvi, koji je stao tvrditi, da kriesavice nisu ništa 
drugo nego komadi raztrganoga nebeskoga tiela, i to koje raz- 
trgane repatice. Tu misao prihvatiše drugi zviezdoznanci, pa im se 
i pokaza prilika, da ju podpuno dokažu. Za poznatu repaticu »Bielin 
komet« dokazaše 1846., da u 6f godine obidje oko sunca i da u 
to vrieme dodje jedan put tako blizu sunca i zemlje, da ju možemo 
viditi. Kada se je ona god. 1852. opet pokazala, bila joj je glava 
več na dvoje razdieljena, a god. 1859. i 1866. kada bi se opet bila mo¬ 
rala pokazati, nebijaše ju nigdje viditi. U studenom 1872. imala se je 
ona opet povratiti, a zviezdoznanci očekivahu, da če mjesto ko¬ 
meta viditi kriesavice, koje su od kometa nastale. I zbilja 27. stude¬ 
noga pokaza se tolika množina tako liepih kriesavica, kako se malo 

kada vidjeva.* Kriesavice išle su istim putem, kojim bi Bielin 
komet morao ići. Nije bilo dakle dvojbe, da su to bili komadi 
repatice. To isto dokazaše i za druge kriesavice. 

Danas više nitko nedvoji o tom, da ima velika množina raz- 
kidanih kometa, koji oko sunca obilaze. Mnoga ta malena nebeska 
tjelešca sastaju se na svom putu sa zemljom, pa prosjecaju kad- 
kada zrakom. Čim predje takav meteor iz prazna prostora u naš 
zrak, ugrije se usljed silnoga trenja i svietli, doklegod kroz zrak 
leti. Iz zraka izleti on opet u -prazan prostor, pa odmah i za naše 
oko izčezne. 

Meteorno kamenje, što na zemlju pada, čini se da stoji u 
najbližem savezu sa kriesavicami. Mnogi misle, da meteorno ka¬ 
menje nije ništa drugo nego zviezde kriesavice, koje su se tako daleko 
zaletile u zrak, da ih je zemlja mogla svojom privlačivom silom 
sustaviti u njihovu letu i sebi privući. Ima doduše razloga, radi 
kojih neki zviezđoznanci misle, da meteorno kamenje nije nastalo 
baš od repatica, te da nije sasvim srodno kriesavicam. Ali u tom 
se svi slažu, da su meteoriti komadi kojega razkidanoga nebeskoga 
tiela, pa da ti komadi lete velikom brzinom svojimi vlastitimi pu- 
tevi oko sunca. Na tih putevih susriću se oni kadkad sa zemljom 
i onda na nju popadaju. 

Brzina, kojom ova nebeska tjelesa na svom putu lete, si¬ 
gurno je velika. Došavši u zrak ovom brzinom, nemogu tako naglo 
dalje prodirati, jer im zrak prieči. Pritiskajuć zrak ugrije se tielo 
tako, da počme sjati i žariti se. Traje to dakako samo koji časak, 
jer kamen ili čitav ili razpuknut brzo dospije do zemlje. Za to 
kratko vrieme nedospije toplina, da prodre do sredine kamena; 
obično se samo gornja kora meteoru a kamena raztali, dočim unutri 
ostane kamen posvema hladan. Znade se za nekoliko primjera, kako 
je ovakav užareni kamen upalio kuće i stanja. Dogodilo se to n. pr. 
god. 1835. kod Belmonta i 1865. kod Nolaja u Francezkoj. U takvih 
slučajevih često ljudi neznaju, da li je grom ili meteor upalio, pa 
dogodilo se je već nekoliko puta, da su ljudi mislili, da je udario 

* Isti pojav opažen je u Zagrebu i ovako opisan: „27. studenoga, odmah 
kako je sume zapalo, opaziše Zagreboani te kriesavice, gdje naglo jedna iza 
druge raznim smjerom letuć režu svod nebeski, te ostavljaju iza sebe pramove 
manje više intenzivna svjetla. Većinom se pokazivahu pojedince i kresijahu kratak 
ćas ('^ — 1 sek.), no kadkad ih bijaše opaziti na hrpe, kao da si snopiće klasja 
u zrak pobacao“. 

grom, a kašuje su našli gdjegod u blizini meteorni kamen. Raz- 
trgnuti komadi meteorna kamenja, što su pali 14. srpnja 1860. 
kod Dhurmsale u iztočnoj Indiji, bili su s nutrnje strane tako 
hladni, da su se čovjeku prsti ukočili, kada ih se je dotaknuo; 
— bila je to zima, koju je kamen donio iz hladnoga svjetskoga 
prostora, u kom se je malo časak prije toga gibao. 

Sila, kojom meteorni kamen u zemlju udari, dosta je velika, 
za to se on cbičuo duboko u zemlju zaruje. Na kucah znade on 
krov probiti, a zna se i za nekoliko primjera, da je on po kojega 
čovjeka ubio. Spomenuo sam več, kako je god. 1511. meteorni kamen 
ubio jednoga svećenika u Cremi; god. 1650. ubio je on jednoga 
frauciskana u Milanu, a god. 1674. dva švedska mornara na brodu, 
god. 1825. jednoga vojnika u iztočnoj Indiji, baš kada je bubnjao. 

Meteorno kamenje je nekada bilo na užas čovječanstvu, danas 
ga smatramo dobrim viestnikom svemirskih prostorija. Čovjek je 
svezan na zemlju, pa koliko bi želio od nje se odtrguuti, pa po- 
letiti na druga nebeska tjelesa, da ih prouči, to ipak nemože ni 
koraka iz svojih okova. Ali mu za to svemir šilje meteorno ka¬ 
menje kao glasnike, koji mu imadu reci, kako je izvan zemlje. 
Ako i nedržimo meteore više kao svetinju, to nam je ipak svaki 
važan i mio. Pomno se svaki meteorni kamen pokuplja i iztražuje. 
A i nije čudo, kada u rukuh imamo tjelesa, koja nisu sastavina 
naše zemlje, kada su to tjelesa, koja su letila oko sunca kao što 
leti i naša zemlja, tjelesa, koja su se odtrgla od drugih nebeskih 
tjelesa. Od uviek je čovjek goruće želio, da sazna, da li imade još 
koje nebesko tielo, koje bi našoj zemlji ma u čem naličilo, da 
li su i ostale zviezde iz iste tvari sastavljene ili neima li tamo 
nešto novoga, česa mi na zemlji nepoznamo. Pa evo nam meteori 
da nam izpune želju, oni nam nose pozdrave od rodbinskih nam 
nebeskih tjelesa, te nam kažu razumljivim jezikom, da su sva 
nebeska tjelesa iz jedne ’gradje gradjena. Meteori nam nedonesoše 
ni jednoga počela, ni jedne rude, koju nebi več na zemlji poznavali. 
Več stariji zviezdoznanci uztvrdise, da je sunce naše sa svimi svo- 
jimi planetarni iz jedne nagomilane materije nastalo, pa evo me¬ 
teori dokazaše tu zamisao. 

Jedna trečina naših zemaljskih počela je več u meteornom 
kamenju dokazana. Dosada nadjoše: kisik, vodik, ugljik, fosfor, 
sumpor, solik, sodik, pepelik, vapuik, magnezij, mangan, glinik, 
kremik, kositar, tutiju, olovo, železo, nikalj, kobalt, bakar, molibden, 

arsen i titan; zlata, srebra i platine jošte nenadjoše. Što se pako 
rudnoga sastava meteornoga kamenja tiče, to razlikujemo tri vrsti 
meteora. Najriedja vrst meteornoga kamenja je ona, u kojoj nejma 
železu ni traga. Druga i to najobičnija vrst sastoji od istih ruda 
kao i prva (olivin, broncit, hlađnit, anortit, magnetova pakovina), 
ali samo ima uz te rude u kamenu primiešana železa, sada u većoj, 
sada u manjoj množini. Treća vrst meteorna kamenja sastoji od 
sama železa ili samo gdješto primiešane koje druge rude. Od svega 
meteornoga kamenja, što smo ga prije spomenuli, smjeli bi možda 
u ovu treću hrpu pribrajati samo sibirski kamen, što ga je Pallas 
odkrio. 

Predaleko bi zašao od svrhe ovoga članka, kada bi išao opi¬ 
sivati i nabrajati sve poznatije slučajeve o padu raznoga meteornoga 
kamenja, ograničiti mi se je ovdje samo na meteorno kamenje od 
železa, koje nazivlju na kratko meteorno železo. 

U novije vrieme poznato je samo malo slučajeva, gdje su ljudi 
na svoje oči vidili, kako meteorno železo pada. Ali je tim više 
nadjeno u prirodi pojedinih komada železa, za koje je nedvojbeno 
dokazano, da je iz svjetska prostora palo, premda se nezna kada. 
Meteorno železo je lahko moći razpoznati od zemaljskoga železa. 
U svakom meteornom železu nadjoše do sada nešto malo primiešana 
ni kl ja (8 do 10 postotaka), čega u zemaljskom železu, bilo ono 
naravno ili talenjem dobiveno — nikada lienalazimo. Već prisutnost 
niklja je sigurno dokazom o meteornom porieklu železa, ma ga 
gdje našli. Drugo značajno svojstvo meteorna železa je, da mu je 
uutrnjost ledčasta. Ako se komad meteorna železa izbrusi, pa iz- 
brušena ploča kojom jačom kiselinom polije, to se onda na njoj 
pokažu pravilno unakrižene crte. Zovu ih Widmannstattenovimi 
figurami (vidi sliku 8.). Našlo se slučajno više i veoma velikih 
komada železa, o kojih nam niti priča niti pisano svjedočanstvo 
neveli, da su s neba pali, pa ipak sviet tako sigurno vjeruje, da 
je to železo meteorna poriekla, kao da su ga ljudi na svoje oči 
vidili, gdje je palo, a to samo za to, jer se na njem vide spome¬ 
nuta svojstva. To izkustvo stekoše na ono nekoliko komada meteorna 
železa, što su ga ljudi vidili, kada je na zemlju palo. 

Prvi i najvažniji slučaj o padu meteorna železa, što je zabilježen, 
dogodio se je 26. svibnja 1751. u 6 sati na večer kod sela Hrašćine 
u Hrvatskoj (izmedju sv. Ivana i Novoga Marofa). Meteor ovaj 
poznat je u učenom svietu pod imenom zagrebačkoga meteora. 

Više očevidaca u samom mjesta divilo se je tomu neobičnomu po¬ 
javu, a hrašćinski župnik Gjuro Maršič izjavi sa svjedoci pred iza- 
slanim povjerenstvom po prilici sliedeče: »Oko šest sati spomenutoga 
dana zapazila se je od iztoka vatrena kruglja, koja se je malo za 
tim razpuknula u dva komada i pri tom zatutnjala, kao da pucaju 
topovi. Svaki komad je letio dalje prama zemlji uz silan prasak i 
tutnjavu. Prasak je naličio, kao da po nebu silna kola voze, a iza 
pojedinih komada vidjao se u zraku gorući trag, koji je naličio 
spletenu lancu. Kada su komadi na zemlju pali, pričinjala se je 
svjedokom tutnjava mnogo strašnija i jača, nego što je bila u 
zraku.« Veči komad kruglje pao je na oranicu Mije Koturnasa, koji 
su sluge župnikovi kašnje izkopali i u župni dvor donieli. 

Veliki ovaj komad vagao je 40 kilograma. Ciene mu vriednost 
na 10.000 for. Župnik Maršič posla ga na poklon zagrebačkom 
biskupu, Franji baronu Klobušickomu, a ovaj ga opet pošlje caru 
Franji i carici Mariji Tereziji. Jedno vrieme stojao je on u carskoj 

riznici, a onda ga pre- 
nesoše u dvorsku minera- 
logičku zbirku, gdje on 
još i danas zauzimlje me- 
dju velikom množinom 
drugih meteora skoro naj¬ 
znamenitije mjesto. Drugi 
manji komad je raedjutim 
izčeznuo. Ljudi su ga u 
Hraščini razkidali, pa iz 
njega kušali praviti čavle i kovali druge stvari. 

Hraščinsko meteorno železo je u poviesti meteorita veoma 
važno. U to doba, kada je on na zemlju pao, nije se u učenom 
svietu još vjerovalo, da kamenje s neba pada. Kada je glas iz 
Hraščine u Zagreb došao o tom čudnom pojavu, izasla biskup 
Klobušicki u Hraščinu povjerenstvo, koje je saslušalo svjedoke i pod- 
nielo biskupu vjerodostojno izviešče o istinitom dogodjaju. Sam 
meteorit je medjutim došao u Beč u ruku Klaprotha, koji je u 
njem našao niklja (3*5 °/ 0 )» pa to je uz vjerodostojno svjedočanstvo 
mnogo doprinielo, da su počeli vjerovati u meteorno kamenje. Na 
istom železu odkrio je Widmannstatten spomenute crte, koje se po 
njem zovu Widmannstattenove figure. Poznatom učenjaku Hladnomu 
dobro je došao ovaj slučaj, jer ga je podkriepio u njegovih nazorih, 


Slika 8. 



Hrašćinski meteor sa Widmannst&ttenovimi figurami. 

da naime kamenje znade zbilja s neba padati. On spominje hraščinski 
meteorit u svom jednom spisu i veli, da su ga ljudi vidili u Neu- 
stadtu na Aischi sjeverno od Niirnberga, a zna se jošte, da su ga 
vidili i u Sigetu i u Gradcu. U Sigetu su ga motrili dva častnika, 
pa su ga i nacrtali. 

Meteorno kamenje, što je palo 26. travnja 1842. u Bušinskom 
selu u Zagorju i 22. svibnja 1868. kod Slavetica blizu Jaske, ne- 
spada u red meteor noga železa. 

Drugi poznati slučaj padu meteornoga železa dogodi se 14. 
srpnja 1847. kod Braunaua u Češkoj/ Rano pred zoru pokaza 


Slika 9. 



Pad brasćtnskoga meteora. 


se pratna sjevero-iztoku na vedru nebu najednom maleni oblak, 
koji se za mala zažari. Svjetlucave munje poletiše od njega, a za 
njim se ukazaše dva ognjena poteza. Na to se začu u dva puta 
silan prasak, koji je malo ne čitavo okolično stanovničtvo iz sna 
iztrgnuo. Ljudi pripoviedahu, da je 100 koračaja od sela udario 
grom u oranicu. Kada su medjutim dotično mjesto protražili, na- 
djoše 3 stope duboko u zemlji usjani kamen. Šest sati posije pada 
bio je kamen tako vruć, da ga čovjek nije mogao u ruke uzeti. 
Komad ovaj vagao je 21 kilogram. Isti čas pripoviedalo se je, da 
je nedaleko od Braunaua udario grom u seljačku kuću. Kada su 

kuću pomnije iztražili, nadjoše sliedećega dana u -podrumu komad 
meteornoga železa od 15J kilograma. Železo je bilo provalilo kroz 
krov, proletilo pokraj postelje, u kojoj je ležalo troje diece, te kroz 
pod došlo u podrum. Komad ovaj prodadoše za 6000 for. 

Treći slučaj dogodio se 1. kolovoza 1835. u sjevernoj Americi, 
državi Tennessee. U prisutnosti mnogo radnika pade na poljane 
kod Dicksona vatreni meteor uz silau prasak , te ga nadjoše nešto 
kasnije pri preoravanjn zemlje. Meteorno ovo železo vagalo je 
5 kilograma. 

To je meteorno železo, za koje se znade, kada je palo, no 
osim toga našlo se je do danas već mnogo komada železa, o kojih 
nejma doduše nikakva svjedočanstva, da su s neba pali, ali je ipak 
njihovo meteorno porieklo nedvojbeuo. U Češkoj kod Loketa 
(Elbogen) visio je od 14. stoljeća u obćiuskoj viećnici kamen od 
95£ kilograma. U novije vriente dokazaše, da je to meteorno železo, 
pa sada je ovaj komad spremljen u bečkoj zbirci. — U Pragu ču¬ 
vaju komad meteorna železa od 56 kilograma, što su ga g. 1829. 
kod Bochnmilica u oranici našli. — Godine 1814. nadjoše ru¬ 
sinski seljaci u Karpatih kod Lenarta oko 100 kilograma težak 
komad meteorna železa. On se sada nalazi u peštanskom muzeju. 
— Kod sela Nečaeva u Ruskoj nadjoše seljaci železni kamen 
od 246 kilograma dvie stope duboko u zemlji. Oni ga prodadoše 
u jednu železnu talionicu. Do 1857. preostao je od njega još jedan 
komad, a onda ga je jedan strukovnjak vidio i prepoznao kao rae- 
teoruo železo. — Sličnu sudbinu doživio je ogromni komad železa, 
što su ga našli god. 1802. kod Bitburga sjeverno od Tri era, kada 
su cestu gradili. Komad je vagao oko 1700 kilograma. Ljudi ga 
odvezoše u obližnju ljevaonicu, ali im uepodje za rukom raztaliti 
ga, pa za to ga baciše na stranu. Kašnje bje dokazano, da je to mete¬ 
orno železo. — Kod Seelasgena u Brandeburgu nadjoše na 
jednoj livadi komad meteorna železa od 122 kilograma. — U Fran- 
cezkoj u selu La Caille (depart. Var) ležao je pred crkvom veliki 
kamen. Ljudi su se s njim na dvie sto godina kao sjedalom služili, 
dok nisu god. 1828. u njem upozuali meteorno železo, a tada se 
je i preselio u parižki muzej. Težak je 625 kilograma. 

Sve ovo meteorno železo je, što se veličine tiče, neznatno 
prama onom, što ga u Americi nadjoše. Na njekih mjestih leže 
upravo ogromni komadi železa, od koga su stari stanovnici već 
odavna orndje pravili. Na cesti od Zatecasa u Meksiki leži komad 

meteorna železa, koji je do 1000 kilograma težak. Nedaleko od 
grada D u ranga našao je Humbolđt komad meteorna železa, koji 
ciene na 22.000 kilograma. Na osobitu glasu radi velike množine 
meteorna železa je dolina Toluca, zapadno od grada Meksika. Indi¬ 
janci obližnjih sela su ovo železo već odavna izradjivali, a i mnogi 
je komad već u Europu odputovao. I u saveznih državah poznaje 
se mnogo mjesta, gdje leže komadi meteorna železa. U državi Te- 
xasu uz RedRiver ležao je jedno 900 kilograma težak komad, 
koga su Indijanci obožavali. Sila vremena i novca je stojalo, dok 
su taj komad dovukli do Misisipija, a danas se on čuva u New- 
Yorkn. — U državi Tennessee nadjoše komad meteorna železa 
od 1000 kilograma. — U velikoj južno - amerikanskoj ravnici kod 
St. Jago del Estero našao je jedan putnik god. 1783. komad 
meteorna železa od 16.000 kilograma, jedan drugi nadje g. 1784. 
na rieki Bemdego u Brazil iji komad od 7000 kilograma. 
Boussingault našao je god. 1825. u Santa Rosa kod jednoga 
kovača nakovanj od meteorna železa, koji je bio 800 kilograma 
težak, a u okolici je bilo više takvih komada naći. Deset milja 
odatle kod Rasgate bilo je mnogo sličnoga kamenja, tako da bi 
čovjek pomislio, da je ovdje železua kiša padala. 

No i europejski i amerikanski komadi meteorna železa su pa¬ 
tuljci prama onom, što je našla švedska ekspedicija god. 1870. u 
bafinovom zaljevu. Upravo pri morskoj obali na otoku Disku, 
koji leži zapadno tik Gronlandije, nadjoše mnogo komada železa, 
a medju njimi su bila tri od ogromne veličine. Jedan je vagao 
25.000, drugi 10.000 a treći 4500 kilograma. Dva velika broda 
moradoše po njih poći, da ih u Stockholm dovezn. 


II. 

Danas netreba čovjek više meteorno železo, da se s njim u 
životu pomaže, jer si je on umio kroz tolika stoljeća naći izdašnija 
vrela. Meteorno železo je danas čovjeku samo kao umniku važno, 
jer mu ono pomaže odkrivati vječne nebeske zakone. Danas se 
svaki kamečak pomno spravlja i čuva u muzej ih, dočim se je prije 
sigurno najveći dio meteorna železa u ruci čovječjoj u orudje pro¬ 
metnuo. Lahko je vjerovati, da je čovjek već u svojoj najdavnijoj 
prošlosti meteorna železa nalazio, pa se i s njim služio i tako po¬ 
najprije naučio železo poznavati. Po meteornom železu upoznao je 
čovjek neke zemaljske železne rude, pa ih izradjivao. 

Iz poviesti saznajemo, da su stanovnici Kine već u najstarije 
doba znali železo iz železnih ruda iztaljivati, prije nego i jedan od 
susjednih naroda. Oni su unijeli praviti tvrdje i mekše železo pa 
izvlačiti ga u žice i raztezati u ploče. Drugi jedan narod koji je 
oko Himalaje stanovao, pokupljao je u riekah sitno zrnje magne- 
tovca, što ga je voda iz gorja naniela, pa ga talio i izradjivao. 
I dauas se u istih krajevih izradjuje čelik, koji je na glasu sa svoje 
tvrdoće i poznat pod imenom indičkoga čelika. Stari Indijanci raz- 
taljivali su železne rude veoma jednostavno. Rudu bi razdrobili, pa 
ju stavili sa suhim drvljem u malene jame. Kada se je drvo za¬ 
palilo, to bi ga kožnatimi mjehovi dotle podpirivali , dok se nebi 
železo raztalilo. Iz Indije naučiše se raztaljivati železo Iranci i Fe¬ 
ničani. K dalnjemu razširenju železa najviše su doprineli kašnje 
Feničani. Bio je to narod veoma prometan, koji je čitavim svietom 
putovao i trgovao. Kamogod oni dospješe, svagdje upoznaše oni na¬ 
rod sa železoin, a uz to tražili su oni po gorah na svom putu že¬ 
lezne rude, pa gdjegod bi ih našli, tamo bi i pogradili peći za ta- 
lenje ruda. Glasovita nalazišta železnih ruda na otoku Elbi nadjoše 
Feničani. U najbližem doticaju sa Feničani bijahu Izraelićani, pa se 
čini, da su oni tek od Feničana naučili poznavati železo, premda 
Mojsija kaže, da je već Tubalkain umio železo izradjivati. Kako 
je još mnogo kasnije bilo železo kod Izraelićana riedko, vidi se o- 
datle, što Mojsija spominje železno koplje u Golijata kao osobitu 
znamenitost. 

Stari Grci upoznaše se sa žele zoni tek iz Azije. Hesiod pri- 
povieda, da su Daktili (u 15. stoljeću prije Krsta) došli u Grčku i 
naučali, kako se železo izradjuje. Homer poznavaše železo; on go¬ 
vori o izradjivanju železa, ali iz mnogoga je viditi, kako je u sta¬ 
rije doba moralo železo biti riedko, pa i skupocieno. Na Patroklo- 
voj posmrtnoj svetkovini stavio je Ahiles kao nagradu najboljemu 
borcu železnu kruglju, koja je bila tako velika, da je mogao po- 
bjeditelj od nje kroz 5 godina praviti si orudje za oranje. Ari- 
stoteles već spominje dvie vrsti železa, kovno ili mehkano železo i 
tvrdo železo ili čelik. Iza Grka bili su u Europi Rimljani, koji su 
se dosta brzo sa železom upoznali. Ali ovdje kao i u Grčkoj bilo 
je još dugo vremena, što se je najveći dio pučanstva skoro izklju- 
čivo služio sa orudjem od bronca. Železo je bilo riedko, ljudi ga 
nisu znali taliti, pa je tako i skupo bilo, a da su si samo bogatiji 
mogli nabavljati orudje od železa. Kada su kašnje Rimljani imali 

obilnije železa, bilo je ono po mnogih krajevih Europe još s ma- 
lenimi iznirnkami skoro sasvim nepoznato. Dugo je vremena tre¬ 
balo, dok se je i ovdje železo pod puno udomaćilo. Pa upravo ov¬ 
dje, kamo je železo najposlije doprlo, učinilo seje sve, što je po¬ 
diglo industriju železa. 

Najvažnije železne rude, iz kojih se železo dobiva, jesu spojevi 
železa sa kisikom, kao što su magnetovac (Magnetit), sjajna železna 
rudača (Rotheisenstein) i gujezda železna rudača (Brauneisentein), 
a od ostalih spojeva je još najznamenitiji spoj sa ugljičnom kise¬ 
linom , poznat pod imenom ociljevca (Spatheisenstein). Skoro sve 
železo, što ga u obrtu imamo, potiče od ove četiri vrsti ruda, pa 
za to glavua zadaća izradjivauja železnih ruda sastoji u tom, da 
se iz njih iztjera sve, što je sa železom spojeno i onda da se že- 
lezu dade neka tvrdoća. Jedno i drugo postigava se pomoćju ug¬ 
ljika. Železo je posebne naravi. Zlato, srebro, bakar i druge ko¬ 
vine imađu tim veču vriednost, čim su čistije, dočim železo, ako 
ga želimo u obrtu upotriebiti, mora uviek biti spojeno sa nešto 
ugljika. Gdjegod se železne rude raztaljuju, svagdje se to čini po¬ 
moćju ugljena ili drva, a raztaljeno železo si iz ugljena uviek pri¬ 
vuče nešto ugljika, pa tako nije naći nigdje u obrtu železa. koje 
uebi imalo malo ugljika. Železo bez ugljika nebi se mogli rabiti; ug¬ 
ljik mu daje sva dobra svojstva, što mu vriednost povisuju. I naj¬ 
stariji rudari, koji su iz železnih ruda železo vadili, morali su i 
nehotice železu ugljik primješivati. Da iz železnih ruda iztjeraju 
sve primjesiue, moradoše ih metnuti medju goruće uglevje, a tim 
se je dobilo železo, u kom je bilo ugljika. 

I danas je naći u svietu plemena, koja vade iz železnih ruda 
železo onako još uviek, kako su to po svoj prilici radili najstariji 
kulturni narodi. U Africi, u Sudanu žive crnci, koji si sami na 
najjednostavniji način izradjuju sve železo, što ga u životu trebaju. 
Posvuda u čitavoj zemlji nalazi se velika množina železnih ruda, 
koje je moći bez velika napora pokupiti. Kada kovači dobivaju 
naručbine, a oni si dadu železnih. ruda nakupiti. U malih ilovastih 
pećih pomiešaju železo sa ugljenom, pa podpaljeni ugljen sa mje- 
hom dotle podpiruju, dok nedobiju samo železo. Od dobivena železa 
prave kovači za mužkarce koplja, a za žene razno poljodjelsko 
orudje. Kada kovač nejma naručbina, a ou onda pravi od železa 
novac, koji po čitavoj zemlji vriedi, jer ga ljudi skoro toliko ciene 
kao zlatni novac U takvih krajevih, gdje ima železnih ruda u izo- 


Digitized by 


Google 




bilju, rade kovači preko čitave godine pa izrade više železa, nego 
što ga okolica treba, ali se za to ono kao roba u siromašnije kra¬ 
jeve izvaža. Kod južnih afrikanskih plemena, osobito Hotentota je 
železo najobljubljenija kovina. Ondje nesamo da železo upotrebljuju 
za orudje, nego od njega prave i sve uresnine, kojimi tielo kite. 
Sjaj ugladjena železa im je puno miliji od sjaja zlata. 


riiisjii 

Talenje železa u Africi. 


Po čitavoj Europi sve do 16. stoljeća izradjivali su železne 
rude tako po prilici, kako to još danas čine u Africi. Imali su 
posvuda male i nizke peći — zvahu ih slavenske peći — a že¬ 
lezo, što se u njih dobivalo, nije nikada bilo raztaljeno i tekuće, 
nego je bilo u komadih. Ove komade moradoše s nova u peći da¬ 
vati, da budu mekši i za kovanje prikladniji. No veliki napredak 
postigoše tim, što su napokon počeli graditi višje peći. Da veću 
jaru proizvedu, služili su se mjehovi, te s početka razpuhivahu va- 

Kišpatić: Slike iz rudstva. 5 

tru sa hladnim, a kašnje sa toplim vjetrom. Na taj na¬ 
čin postigoše, što dotle nije nikomu pošlo za rukom. U velikoj jari 
se je pomočju ugljika železo tako raztalilo, da je na dnu peči teklo 
kao svaka druga tekućina. Do 16. stoljeća nije nitko umio stvo¬ 
riti tekuća, raztaljena železa, jer u starijih nizkih pećih nije to 
bilo moguće postići. Tek uvedenjem visokih peći (Hochofen), 
koje su dakako danas mnogo veće i savršenije, nego što su prije 
bile, učinio se je najvažniji napredak u industriji železa. 

Dugo vremena ložile su se peći železne ili samim drvetom 
ili drvenim ugljenom. U 16. stoljeću rabili su skoro svuda samo 
drveni ugljen. Na mnogih mjestih su rad velike potrebe drvena 
ugljena šume opustile, drvo poskupilo, pa za to počeše misliti, nebi 

Slika 11. H se m °g ao dr " 

veni ugljen za- 

mieniti sa ka¬ 
menim uglje¬ 
nom, pa kada 
učiniše prvi po¬ 
kus, osvjedočiše 
se, da je kameni 
ugljen izvrstnim 
zamienikom dr¬ 
vena ugljena. U- 
činiše to ponaj¬ 
prije u Englez- 
koj oko polovice 
17. stoljeća, a 
u nj se ugleda 
zatim čitava Eu¬ 
ropa. To bijaše 
za rudarstvo od 
ogromne važ¬ 
nosti , izum je 
za izumom slje- 
dio, a sara ug¬ 
ljen došao je više 
u porabu, pa je 
pomoćju železa 

stvorio u dva stoljeća više, nego što se je kroz tisuće godina pred 
tim izvelo. 

Svatko znade, da u običnom životu razlikujemo tri vrsti že- 
leza i to sirovo ili ljeveno železo (Roheiseu, Gusseisen), za¬ 
tim kovko ili šibkasto železo (Schmiedeisen, Stabeisen) i na¬ 
pokon čelik ili ocao (Stahl). 

Sirovo železo ima u sebi najviše ugljika, do 5 postotaka; 
lahko se tali i u kalupe ljeva, ali se neda kovati, pa se lahko krši. 

Kovko železo imade najmanje ugljika, mnogo manje od 
jednoga postotka, lahko se kuje i razteže, ali ga nije moči taliti. 

Čelik ima manje ugljika od sirovoga železa, a više od kov- 
koga železa, ali je tvrdji od obijuh vrsti. 

Iz železnih ruda se uviek dobiva najprije sirovo železo, a onda 
se od njega mogu druge dvie vrsti praviti. Sirovo železo se izra- 
djuje u visokih pečih, a postupak je po prilici ovaj. S gora (vidi 
sliku 11. G) nasiplje se sloj ugljena i sloj železne rude, dočim se 
s dola (D, C) ugljen zapali i s toplim vjetrom podpiruje. U velikoj 
jari se sada železo iz rude odlučuje i odtiče dole, gdje ga ouda kroz 
otvor puštaju i u kalupe naljevaju. Pri tom se nikada nečeka, da 
se sve, što je u peči, raztali, nego se uviek toliko s gora u peč 
nadobacuje, u koliko je u peči manje postalo. Nekoje peči znadu 
na taj način po deset godina bez prestanka raditi. Raztaljeno železo 
spoji se ovdje uviek sa dovoljnom množinom ugljika, te tvori sirovo 
železo, koje je za ljevanje jako prikladno, jer se raztaljuje u gibku 
tekučinu. Železo se ovo lahko krši, za to ga mnogo nerabe, nego 
ga obično izradjuju u kovko železo i čelik. 

Da se iz sirovoga železa napravi kovko železo, to valja si¬ 
rovom železu izvuči skoro sav ugljik. Sirovo železo dolazi s nova 
u peči, gdje ga uz pristup zraka tako raztaljuju, da mu ugljik iz¬ 
gori. Kada pri tom skoro sav ugljik nestane, onda se tekuče železo 
ponešto skrutile, a to je znak, da se je sirovo železo več pretvorilo 
u kovko železo, koje se sada lahko kovati i raztezati dade. U tvor- 
nicah izradjuju ovo železo obično u šibkah, za to ga i zovu još i 
šibkasto železo. 

Medju svimi trimi vrstmi železa je danas čelik u obrtu si¬ 
gurno od največe važnosti. On se dobiva od sirovoga železa, ako 
mu neoduzmemo sav ugljik, nego ako mu ostavimo još postotka 
ugljika. Čelik se u toplini dade raztezati i kovati kao kovno železo. 
Ako se usjan čelik lagano ohladjuje, onda postane tako mekan, 
da ga je moči kao najmekše železo izradjivati, ako se nasuprot 

usjan čelik naglo u hladnoj vodi razhladi, postane tvrd kao staklo. 

U novije vrieme pošlo je za rukom stvarati najveće komade čelika 
u tako mehkom stanju, da im je moči kovanjem svaki mogući ob¬ 
lik dati, upravo kao da bi ljevani bili. Čelik ovaj zovu ljevanim 
čelikom (Gussstahl). Silne topove, zvona, strojeve prave danas 
od ljevana čelika mjesto od bronca, pa sada več nejma dvojbe, da 
če taj obrt imati liepu budućnost. 

Važnost železa je tako ogromna, kao nijedne druge rude. 
Kamogod se ogledjemo oko čovjeka, svagdje čemo nači železo, gdje 
vrši službu, koju nije skoro moči čim drugim obaviti. U kučanstvu 
i gospodarstvu je železo postalo nenadomjestivim. Pri razvoju zna¬ 
nosti čini železo neprocienivih usluga, a sav današnji obrt, promet 
i trgovina ima sav svoj obstanak železu zahvaliti, pa sam nutrnji 
život čovjeka, životinje i bi 1 ine ne može bez železa obstati. 

U kuči i u gospodarstvu je železo u stovrstnoj porabi. Ono 
nam reže, ciepa, brusi, šije, ono ore, kopa, žanje, vrši, dakle obavlja 
sve najvažnije poslove, na kojih se osniva čitavo naše domače 
blagostanje. 

U znanosti ima na stotine strojeva od železa. Železo kao mag¬ 
netična igla je nesamo u znanosti nego i u trgovini od velike 
vriednosti. Čelična pera giblju nam ure i mnoge znanstvene strojeve. 

Obazremo li se ma na koju granu obrta, svagdje čemo nači, 
da je železo tu najvažnijim pomagalom. Glasoviri i mnogi drugi 
muzikalni strojevi imadu svoj postanak železu zahvaliti. U male¬ 
nom obrtu su nam skoro sva pomagala od železa, a velikoga obrta 
po tvornicah nebi mogli ni pomisliti bez železa. Silne strojeve da¬ 
nas od železa napraviše, pa oni obavljaju tolike poslove mjesto 
čovjeka. Zelezni strojevi nam danas oru, kopaju, žanju, vrše, oni 
šiju, tku, predu, tiskaju knjige, slike, dižu vodu, ruju zemlju i još 
stotine drugih poslova obavljaju. 

Trgovina i promet imadu u železu najvažniju polugu. Od koje 
je važnosti železo kao roba trgovačka, vidi ti če svatko, ako si po¬ 
gleda mnoge trgove, štovarišta i štacune ne samo po večih nego i 
po manjih trgovačkih gradovih. Nebrojene železnice, koje su nam 
se oko zemlje oplele kao paučina, imadu u prometu i trgovini 
ogromnu važnost; one nam jasno kažu, od koje je železo vried¬ 
nosti. Trgovački i ratni brodovi dobiše u novije vrieme mjesto dr¬ 
vena, železno tielo. Najveličanstvetiiji i najogromniji mostovi ovoga 
svieta sagradjeni su danas od železa. Svuda ovdje nam železo samo 
iztiče svoju važnost več svojom velićajnošču. 

Železo se je počelo odavna takmiti sa drvetom, a u novije 
vrieme i sa kamenom, užetom, broncom i mnogimi drugimi pred¬ 
meti, pa u nijednom tom takmenju nije podleglo. Več od davna 
pdčeo je čovjek izmienjivati svoje drveno orudje sa železnim, a tek 
je nekoliko godina, od kako je u gospodarskom obradjivanju mjesto 
drveta železo posve mah preuzelo. U prijašnje vrieme težko bi tko 
povjerovao, da če se jednom moči brodovi graditi mjesto od drveta 
o,d železa, pošto je železo tako težko, pa ipak se je to do danas do¬ 
godilo. Ponajprije su uvukli u brodove železne strojeve, onda po¬ 
češe graditi u brodovih železna rebra, da budu čvršća; na to ih sta¬ 
doše obvijati železnim obklopom, dok napokon nestvoriše brodu 
čitavo tielo od železa. Prvo vrieme pravili su samo trgovačke bro¬ 
dove od železa, a od krimskoga rata zavedoše u veliko i u ratnoj 
mornarici železne brodove. Stotine kuca i palača, pa baš od o- 
gromne veličine je podigla čovječja ruka, gdje je železo iztisnulo 
skoro sasvim drvo i kamen, pa takve zgrade imadu u svakom po¬ 
gledu prednost od onih, što su gradjene oci drva i kamena. Najboljim 
su nam primjerom mnogi cvietnjaci i izložbene palače. Prije 50 
godina nije nitko ni pomislio na železna užeta, koja če u mnogom 
iztisnuti užeta od kudelje, pa danas vidjamo, kako po rudnicah, 
po tvornicah i još kod brdovitih železnicah železna užeta izvrstnu 
službu obavljaju. Mnoge uresnine, za tim zvona, topove, što su 
prije pravili od bronca, prave danas od železa. 

Koliko upliva železo na občenito blagostanje, odmah čemo se 
osvjedočiti, ako samo pogledjemo na sretne pokrajine, koje su bo¬ 
gate železnimi ruđami. Železo i kameni ugljen je stvorio u En- 
glezkoj više sreče i blagostanja, nego zlato u Kaliforniji i Braziliji. 
Tisuče radinih ruku zaslužuje si svoj kruh kopanjem železnih ruda 
i talenjein, a tisuče opet tvornica se bavi izradjivanjem železa u 
razno orudje i strojeve uz nebrojene radnike. A moralna vriednost 
železa je upravo neprocieniva: nebrojeni strojevi obavljaju silne 
poslove mjesto čovječjih ruku; čovjek se tim oslobadja materijalna 
posla, te mu dostaje vremena, da se bavi uzvišenijimi i plemeniti- 
jimi stvarmi. 

Železo tvori danas samo, pa i pomočju ugljena i vode upravo ču¬ 
desa u svietu, a sa ovo nekoliko redaka nemislim, ni da sam izdaleka 
vriedno i dovoljno iztaknuo važnost železa. Htjeo sam tim samo po¬ 
taknuti čitatelja, da sam razmišlja o toli važnoj kovini, jer u kratkom 
okviru ove knjige nebi mogao izcrpiti vriednost toga božanskoga dara. 

Zelezo je uzorom čvrstoće, ali nije uzorom uztrajnosti. Zelezo 
se spaja na vlagi sa kisikom, ono hrdja. TJ obrtu dakako nije 
to ugodno svojstvo, ali je zato ono u životu biljke i životinje od 
velike važnosti. Železne rude se na taj način u prirodi troš^ i 
razpadaju, a voda ih onda raznaša čitavom površinom zemlje. Zelezo 
dospije posvuda u glinu, ilovaču, piesak, oranicu, jednom riečju u 
svako tlo. Iz zemlje ulaze raztopljeni spojevi železa u biljke i daju 
biljci hranu, bez koje ona nebi mogla obstati. Ugodno zelenilo lišća 
nije samo za to, da nam razveseljuje oko, nego ovo imade stvarati 
hranu, bez koje biljka nebi obstala. To zelenilo lista potiče od 
neizmjerno mnogo malenih zruaca, koje se u prozirnih stanicah 
nalaze. Zrnca su zeleno bojadisana, a zelena boja ima svoj obstanak 
železu zahvaliti. Biljka, koja nemože iz zemlje dobivati železne 
hrane, neće se zeleniti, ona će požutiti, oboliti na žutici, pa će od 
toga propasti, ako joj nedamo u zemlju železne hrane. Iz biljke 
prelazi železo u životinju i u čovjeka, pa je ovdje od velike važ¬ 
nosti. Crvena krv čovjeka i životinje ima svoju boju od železa; 
železo je ovdje ono, što je kod biljke u njenu zelenilu. Krv je biela 
tekućina, a crveni se samo za to, jer u njoj pliva neizmjeran broj 
sitnih zrnaca — krvnih zrnaca — koja su od železa crveuo bo¬ 
jadisana. Uzmanjka li čovjeku u krvi železa, to on oboli kao i 
biljka, aliečise tim, da jede krvavu hranu, pije železnu vodu i kuplje 
se u železnih kupeljih, da tim nadomjesti nuždno železo. Kao što 
je listno zelenilo važno za hranitbu biljke, tako su i krvna zrna 
uvjet životu. Krvna zrna pri disauju u plućih hvataju udahnuti 
kisik i dovadjaju tako ovo životno počelo u tielo. 

Neka mi bude dopušteno na koncu jošte spomenuti proizva- 
djanje železa u pojedinih zemljah. Biti će to mjerilo, po kom ćemo 
moći prosuditi nesamo obćenitu važnost železa, nego i bogatstvo, 
obrt i moralnu snagu pojedinih naroda. 

U godini 1871. proizvelo se je železa: 

u Englezkoj. 6.604,000.000 kilograma 

» saveznih državah. 1.942,592.000 » 

» Francezkoj. 1.371,600.000 » 

» Njemačkoj. 1.290,000.000 » 

» Belgiji. 900,336.000 » 

» Austriji. 467,200.000 » 

» Rusiji. 335,280.000 » 

Iznos. 12.911,008.000 kilograma 

Prenos. 12.911,008.000 kilograma 

u Švedskoj i Norvežkoj. 284,480.000 » 

» Italiji. 76,200.000 » 

» Španjolskoj. 78,152.000 » 

» ostalih zemljali. 203,200.000 » 

Ukupno. 13.548,040.000 kilograma 

Ogromni ovi brojevi nam sami kažu, koli veliki je obrt sa 
železom u svietu. Sama Englezka proizvadja toliko železa, koliko 
sve ostale europejske zemlje, pa za to se i nemože sa englezkom 
industrijom železa nitko na svietu natjecati. Blagostanje Englezke, 
njena svjetska trgovina i njen obrt osniva se dauas poglavito na 
železu i kamenu ugljenu. 

Zeleznih ruda ima i kod nas po Hrvatskoj na mnogih mjestih, 
ali rudokopnja mjesto da napreduje, sve to više ide u nazadak. 
Uzrok tomu leži u nevještini poduzetnika, u pomanjkanju dobrih 
i jeftinih radnika, a onda u slaboj komunikaciji. Šteta je, da se 
nitko za to nebrine, kako bi se svake godine izniela i predočila 
jasna slika o rudokopnji i izradbi železa po Hrvatskoj. Jedini no¬ 
viji podatci u tom pogledu nalaze se u izviešću zagrebačke trgo¬ 
vačke komore, a i ti su skroz nepodpuni. Ovo nekoliko podataka, 
što ču ih ovdje spomenuti, potiču većim dielom iz spomenutoga 


U ogulinsko-slunjskom i banskom okružju proizvelo se je: 


zeleznih ruda 


sirova železa 


1874. 4,663.000 kilograma 1,531.600 kilograma 

1875. 7,824.000 » 4,469.800 » 

1876. 4,568.500 » 1,046.600 » 

Najvažnija rudokopnja železa je u Petrovoj gori u mjestu 

Ponikvari. Vlastnik joj je Wollheim i dr. Ovdje radi jedna 
visoka peč sa 20 radnika, pa se je god. 1876. u 11 nedelja izradilo 
373.600 kilograma sirova železa. — Kod B e š 1 i n c a u petrinjskom 
okružju izradjuje anglonjemačka banka železne rude, te je ovdje 
god. 1876. dobila 1,634.600 kilograma železa. — Nedaleko od Be- 
šlinca nalazi se rudarnica železa kod Trgove. Ona je vlastničtvo 
I. Steinerovih baštinika. Godišnje proizvadja se ovdje 500.000 klg. 
sirova i 250.000 kilogramašibkasta železa. — Kod Modrušpotoka 
se je godine 1862. nakopalo oko 900.000 klg. železnih ruda, što 
se je izvezlo na izradbu u Kranjsku. — Bogate železne rude na¬ 
lazimo u Ruda kod Samobora, no ovdje su danas sasvim prestali 

raditi. Posjed je to Franje Fabera. Ovdje se je do god. 1851. izra- 
djivao samo bakar, no kada je talenje poskupilo, a ciena bakru 
pala, počeše železo izradjivati. Godine 1860. dobilo se je ovdje 
750.000 kilograma a god. 1862. oko 500.000 klg. sirova železa. Kao 
što su u Rudah tako su i na mnogih drugih mjestih prestali ra¬ 
diti. Žalostan je to svakako pojav, da danas, gdje sve države traže 
najizdašniju korist u rudarstvu, upravo kod nas niti zemlja niti 
pojedinci u tom pogledu ništa nečine. 

SUMPOR. 


Ima naravnih i umjetnih proizvoda, koji nam mogu služiti kao 
najsigurnije mjerilo, ako želimo prosuditi blagostanje, naobraženost 
i djelatnost kojega naroda. Jedno takvo mjerilo iztaknuo je gla¬ 
soviti kemik Liebig. Bio je to sapun. On je podpunim pravom 
tvrdio, da izmedju dva naroda, koja su inače po broju jednaka, da 
je onaj bogatiji i naobraženiji, koji više sapuna potroši. I sumpor 
nam može biti takvim mjerilom. Sigurno možemo reci, da je onaj 
narod tim napredniji, da mu je obrt i tvorničarstvo tim savršenije, 
čira on više sumpora potroši. Sumpor je postao danas u rukuh 
obrtnika jedan od najvažnijih naravnih proizvoda. Sumpor se je 
tako uzko spleo sa razvojem obrta, da bi se danas morale tisuće 
tvornica zatvoriti, kada bi najedanput sumpor izčeznuo. Sumpor 
nam daje za tvorničarstvo najvažniju kiselinu, sumpornu kise¬ 
linu, pomoćju koje pravimo razne druge kiseline, kao što sodu, 
bez koje nebi mogli praviti staklo i sapun; sumpor nam je stvo¬ 
rio puščaui prah, on nam je u liečničtvu i u vinogradarstvu 
važnim predmetom i njim postigavamo mnogo toga na lagan i jef¬ 
tin način, što bi inače stojalo mnogo truda i muke. Koliku važ¬ 
nost ima sumpor po blagostanje i obrt kojega naroda, uvidit će 
svatko ako spomenem, da je englezka vlada htjela jednom zgodom 
radi sumpora zapodjeti rat. Dogodilo se to god. 1841. Napuljska 
vlada udari te godine veliki porez na sicilijanski sumpor, koji bi 
se iz zemlje izvažao. U to vrieme je skoro čitavi sviet sav sumpor, 
što gaje u tvornicah upotrebljivao, iz Sicilije dobivao, pa tako i sama 
Englezka. Ali valjda nebi nitko osjetio bio toliko ovaj porez koliko 
upravo Englezka, koja je u svom osobito razvijenom tvorenju sum¬ 
porne kiseline, sode, sapuna i t. d. prvo mjesto u svietu zauzimala. 
Englezka je osjetila, da će joj propasti sav obrt, pa da će to na¬ 
rodnom blagostanju strašan udarac nanieti, i za to posla odmah 
pred Napulj nekoliko svojih ratnih brodova, zahtjevajuć odlučno, 
da se porez na izvažanje sumpora dokine, a napuljska vlada ino- 
rade pristati na zahtjev Englezke. 

Sumpor se nalazi na mnogih mjestih u naravi tako čist, da 
ga je moči u obrtu odmah upotrebiti. Nije s toga čudo, da je sum¬ 
por bio več kod najstarijih naroda dobro poznat. Grci ga nazivahu 
božanskom rudom, a več Homer spominje, da su ga bogovom žr¬ 
tvovali , te na žrtvenicih spaljivali A i kao liek ga skoro počeše 
upotrebljavati. U srednjem vieku bio je sumpor za alkemiste jedna 
od najzanimivijih ruda. Sa sumporom su alkemiste mnogo radili i 
iztraživali, jer su o njem najčudnovatije nazore imali. Dugo se je 
mislilo, da sve kovine (zlato, srebro, bakar, železo i t. d.) sastoje 
od sumpora i žive; kašnje dodadoše sumporu i živi još i kamenu 
sol, pa htjedoše s toga sa sumporom stvarati si skupociene kovine. 
Sve do početka 19. stolječa nije se točno znalo, od čega sumpor 
sastoji. Tek god. 1809. dokazao je Lavoisier,da sumpor nije 
sastavljen od raznih tvari, nego da je on počelo, kao što je počelo 
i zlato, živa, železo, kisik, ugljik i t, d. 

Skoro sav sumpor, što ga je Europa do god. 1838. u svom 
obrtu trošila, donašao se je iz Sicilije. Potrošak sumpora bivao je 
od godine do godine sve to veči, pa mu je tako i ciena sve više 
rasla. Naravno je, da se je obrtnički sviet stao usljed toga obzirati 
dalje po svietu, nebi li još gdje našao sumpora. I do danas se je 
našlo tako bogatih nalazišta na mnogih mjestih, da se nije bojati, 
da če nam sumpor ikada pomaujkati, pa ga za to i brojimo medju 
najrazširenija počela. Sumpora nadjoše u mnogih vulkaničkih oko- 
licah i na mnogih vulkanih, gdje se još danas razvija i nakuplja. 
Velika množina sumpora nalazi se pokopana u zemaljskih slojevih 
po raznih krajevih svieta kao n. p. u Americi, u Švedskoj, Nor- 
vežkoj, Irskoj, Francezkoj, Belgiji, Španjolskoj, Siciliji, Hrvatskoj 
i t. d. Sumpora ima nadalje spojena sa nekimi kovinami (n. p. 
železom, bakrom), za tim u sadri, galici i nekih drugih rudah. 
Sumpora imade u mnogih vručih vrelih po čitavu svietu. On je 
takodjer važnom sastavinom bilinska i životinjska tiela. Mnoge 
biljke dobiše upravo svoj posebni oštri miris i ukus od sumpora 
kao n. p. luk, rotkva, gorušica i t. d. Sumpora imadu sve bilinske 
i životinjske bjelankaste tvari, kao n. p. sjemenje, krv, meso, dlake 
rogovi, nokti i t. d. U tielu odrasla čovjeka imade 100 grama ili 
5 do 6 loti sumpora, a mi ga dobivamo skoro sa svakim jelom, 
pri čem se dakako največi dio opet iz tiela na razne načine odluči. 

Kao važnija nalazišta sumpora spomenuo sam več vulkaničke 
prediele. Na Vezuvu ima više otvora, zovu ih solfatare, kroz 

koje sumporne pare izlaze. U jednom ugašenom vulkanu u okolici 
napuljskoj sukljaju kroz jedan prostrani otvor neprestano pare, a 
sumpor se na zidovih briega u krasnih ledcih hvata. Sumpor izlazi 
iz Etne na Siciliji, iz vulkana na Islandu i Javi. Vulkan Purace u 
južnoj Americi je na čitavoj svojoj površini (1180 četvornih metara) 
obkoljen korom sumpora, koja znade u 2 godine preko jedan metar 
odebljati. Jedna solfatara blizu obale Crvenoga mora, daje na go¬ 
dinu 600.000 kilograma sumpora. Jedno francezko družtvo poduzelo 
je na dva mjesta (Djemsah i Ranga) na obali crvenoga mora vaditi 
sumpor i to jako dobrim uspjehom; sam Djemsah daje mjesečno 
300.000 kilograma sumpora. Odkako je otvoren suežki kanal, od 
onda su postala dakako ova nalazišta za Europu mnogo važnija. 
U armenskoj visočini nalazi se vulkan Alaghez, komu kroz otvor 
neprestano teče raztaljeni sumpor, te u debelih sviečah (u stalak- 
titih, sigah) visi. Do vrhunca briega i do sumpora nije moći doći, 
a ondašnji stanovnici pucaju iz pušaka na sumporne svieće i tako 
ih odkidaju. Na zjalu vulkana Pic Tenerife prave se najljepši ledci 
sumpora. 

U obrtu je uza sve to ipak od mnogo veće važnosti onaj 
sumpor, što ga iz zemlje kopaju, jer se on ovdje u obilnijoj mno¬ 
žini nalazi. Sumpor je ovdje doduše dosta nečist i poraiešan sa 
laporom, sadrom, vapnenjakom ili smolinom, ali se on od tih pri- 
mjesina lahko očistiti dade. 

Od najveće zanimivosti po nas je nalazište sumpora kod 
Radoboj a u Hrvatskoj. Rađoboj leži u krasnom Zagorju i to 
na južnom obronku Ivančice. Za ledji mu se diže M a 1 a g o r a 
(346 raet.), radi koje je Radoboj tako važnim postao. Radobojske 
naslage su u učenom svietu na daleko poznate, jer malo koje 
mjesto na svietu može pokazati tako riedkih i zanimivih okame¬ 
njenih životinja i bilina kao Radoboj. A uz to je on još bogat i 
sumporom, ali ovaj je još sve do danas od slabe važnosti po našu 
domaću industriju. 

»Sumpor u Radoboju — piše Lj. Vukotinović — nije odkri- 
ven umnim i dugotrajnim traženjem, nego što se već dogodilo u 
svietu toliko puta kod velevažnih iznašašća, sumpor je odkriven 
— slučajno. 

Godine naime 1811. kopao si je seljak tamošnji u vinogradu 
podrum za kliet, koju nakani graditi; kao što običajno kod naših 
seljaka, nesmije biti kod nijedne radnje bez ognja, makar i ljeto 

bilo; seljak po imenu A mbroš naloži dakle u jami na nekoliko 
stopa izkopanoj oganj, ali na svoje čudo spazi iza malo vremena, 
da su gorela nesamo drva nego i sama zemlja. Premda priprost 
seljak, to je ipak toliko mudar bio i promislio, da ovomu čudu, 
kojim zemlja gori, moraju biti izvanredni uzroci. 

Da se bolje uvjeri, uzme si komad zemlje, koja mu je za¬ 
jedno sa drvi gorela, te odnese župniku, nebili dobio ubaviest 
tamo; no župnik se nije razumio u te .stvari, pa je metnuo zemlju 
na prozor obrekav Ambrošu, da če on zgodnom prilikom upitati 
se, što je u toj zemlji i je li šta valja? — Taj komad zemlje 
ostade medju tim dulje vremena na prozoru i počivao je ondje, 
dok drugi opet slučaj nenanese u kuču župnikovu tridesetnika 
Završkoga, koji dolazeći iz Krapine u službenih pošlovih svojih, 
navrne se u pohode župniku, te opazi komad zemlje na prozoru 
ležeći i popita župnika, što da znači ta jetrenasto-sura zemlja na 
obločnici? Cuv od njega tečaj ciele stvari, tridesetnik, premda nije 
bio veći mineralog od župnika, imadjaše ipak u službenom svom 
životu toliko izkustva, da si je namah pomislio, nebi li to kakva 
ugljevna ili sumporna zemlja bila, te naumi tu stvar pobliže iz- 
pitati dati i usljed toga izprosi taj komad čudnovate zemlje i po¬ 
nese ga sobom. 

Rezultat tih izpitivanja Završkovih bijaše, da je pronadjeno, 
da ta čudnovata zemlja nije ništa drugo, nego liep i dosta čist 
sumpor. Kada se je to dokazalo, načiui Završki prijavu na kr. 
kameralnu oblast, te kada je povjerenstvo od vlade izaslano došlo 
i osvjedočilo se zbilja o tom, kako i gdje glavica sumporna sloja 
izlazi napolje, odredjeno bude otvoriti rudu; no zajedno takođjer 
podieliti nagradu Završkomu, koj je učinio prijavu. Vlada primiv 
taj posao na se, imala je u početku velike zapreke i potežkoče, dok 
joj podje za rukom za izvlaščena i pribavljena zemljišta prizvati do¬ 
voljan broj stranih rudara, da s njimi započme rad, jer se dakako 
tamošnji stanovnici nehtjedoše na taj posao dati, jer ga nerazu- 
mjevahu. Posije dvie tri godine nastala je ciela nova naselbina od 
samih rudara dopremljenih iz Idrije u Kranjskoj, gdje več od davnih 
vremena postoje državne rudokopnje na živo srebro. Rudari sami 
Slovenci došavši u Radoboj lahko se priučiše tamošnjemu sebi i 
onako srodnomu svietu, te obradjivajuči vješto i mirno kopanje 
sumpora, pripomogoše pod ravnanjem vrlih upravitelja podignuti 
na glas ovo mjesto. 

Kroz vrieme od 40 do 50 godina izvadila se je velika mno¬ 
žina sumpora, koji je ležao u gornjih slojevih. Državi su medjutim 
stajale razno vrstne zapreke na putu; za zločeste puteve nemogaše 
nikako izposlovati kod županije, da ih popravi; za tim nastadoše 
sve veči troškovi pri kopanju dubljih jama i zdolka, iz kojih se 
voda nije dala više grabiti običnim vitlom, a napokon dospje dr¬ 
žava još i u financijalne nezgode, pa to sve bje uzrokom, da se je 
odlučilo daljni rad obustaviti i Radoboj prodati. 

Tako dodje Radoboj god. 1865. u privatne ruke. Sadanji po¬ 
sjednici Sonnenberg iz Krapine i PulzeriMozesiz Zagreba 
počeše opet polagano sumpor sabirati na sipalištih i pripravljati 
se na otvorenje novih jama i zdolka, — ugljevje pako većom pom- 
njom kopati: tako se je nadati, da neče Radoboj propasti, što svi 
moramo želiti, ne samo iz znanstvenih obzira, nego više još iz 
uzroka narodno-gospodarstvenih«. 

Koliko je bogatstvo ovih naslaga, to se na temelju današnjih 
iztraživanja još neda reči. 

Na slici 12. vidimo s Ijeva brdo Veliki Sušec, koje sastoji 
od dolomitna vapnenjaka (7); na njem leže naslage pjeskovite i 
lističave gline (6) sa slojevi ugljena, koji je ondje za talenje sum- 



Slika 12. 


Slojevi sumpora u Radoboj u. 


pora od velike vrieduosti. Povrh toga leži litavsko vapno Malegore 
(4). Nad tim dolaze naslage lističava lapora (2), koji je dole tam- 
nije, gore svetlije boje; u laporu ovom leže glasovite okamenine, 
u njem je ujedno i sumpor. On leži ovdje u dva sloja (3): gornji 
je 10 do 40, a dolnji 26 do 32 centimetra debeo. 

Sumpor je u gornjem sloju mnogo čišči nego u dolnjem. On 
leži u sloju porazredan u obliku kruglja, koje su sada malene kao 
orah, a sada opet velike kao jabuka a i često kao čovječja glava. 
Boje je tamno sive. Po čitavu sloju nije sumpor jednako čist, no 
najveći dio sadržaje 75, 80 pače i 90 postotaka sumpora, tako da 
ga smijemo pribrojiti medju najbolje vrsti. Prije nego što on dodje 
u trgovinu, mora se pretaliti i očistiti. Kako se to čini, spomenuti 
ču malo kašnje. 

Drugo važno nalazište sumpora, koje je ovdje vriedno spo¬ 
menuti, jer je medju svimi najpoznatije, nalazi se u Italiji i to 
poglavito u Siciliji. Naslage-natovarene sa sumporom započimlju 
več u Toskani, pa se protežu dole Italijom prama jadranskom moru 
i prelaze onda u Siciliju. Slojevi su razne debljine; najtanji su 1, 
a najdeblji 30 metara duboki, a u njih ima 10 do 50 postotaka 
sumporne zemlje. U samoj Siciliji ima 250 mjesta, gdje se kopa 
sumpor, a sve ove rudare daju godišnje 180,000.000 klg. sumpora; 
od toga se izveze iz države 175,000.000 klg. Englezka sama po¬ 
troši na godinu 00,000.000 klg. sicilijanskoga sumpora, a Francezka 
40,000.000 klg. Najbogatiji rudnici se nalaze u provinciji Calta- 
nisetta i Girgenti. Kopanje sumpora u Siciliji nije u državnih 
rukuli, nego svaki posjednik smije na svom zemljištu kopati bez 
državnoga nadzora kako i koliko ga je volja. 

Kopanje, vadjenje i izradjivanje sumpora obavlja se skoro 
svuda na veoma jednostavan način. U zemlji se kopaju dugački i 
široki prokopi, a dieca iznašaju u koševih, iduč po stubah iz jame, 
izkopanu sumpornu zemlju, pa ju na hrpu bacaju, gdje se obično 
odmah na mjestu i proda. Jedan radnik zasluži prosječno na dan, 
ako je iole nešto vještiji, 1 for. 50 nvč. do 2 for. Sav sumpor, 
što se u godinu dana u Italiji izkopa, vriedi 7 do 8 milijuna forinti. 
Silno ovo bogatstvo na sumporu, pa lahki način, kako se on do¬ 
biva, uzrokom je, što se ljudi nigdje neče da late umnijega ko¬ 
panja, te što neuvadjaju strojeve niti pri kopanju niti pri izra- 
djivanju sumpora. 


God. 1875. dobiše u čitavoj Europi po prilici 380,000.000 klg. 
sumpora; od toga dala je 

Italija. 360,000.000 klg. 

Španjolska. 4,000.000 » 

Austrija (ciela) .... 3,750J)00 » 

Slika 13. 


Njemačka. 14,000.000 klg. 

Belgija. 450.000 » 

Sumpor kako se iz zemlje izkopa, nemože se odmah upotrebiti 
u obrtu, jer je uviek onečišćen, on se mora od svih primiesina 
očistiti. Biva to na veoma razan način; u svakoj skoro zemlji iraadu 
za to posebne strojeve. Najjednostavnije postupaju pri tom u Si¬ 
ciliji. Sumpornu zemlju stave u železne kotlove i onda ih grij u u 
toplini od 110 do 150°. Sumpor se u kotlu raztali, a što je ne¬ 
čista, to ostane na površini ili sedne na dno. Kada se sva nečistoča 
odozgor odstrani, onda se raztaljeni sumpor izgrabi sa železnimi 
žlicami i nalije u kalupe. Ovako ukalupljeni komadi prodađu se 
ponajviše u Francezku i Englezkn. Sumpor ovaj nije još podpuno 
čist, s toga ga zovu prostim sumporom i on se mora još 
jednom i to podpunije čistiti ili kako vele —- rafinirati. 

Za rafiniranje sumpora upotrebljuju jako često jedan stroj, 
koji su ponajprije u Radoboju uveli bili i koji je danas posvuda 
poznat pod imenom radobojskoga stroja. Na slici 13. vidimo takav 

jedan stroj. U ko¬ 
tao a dodje prosti 
sumpor, a može se 
metnuti i sumporna 
zemlja, ako je dosta 
čista. Naložena 
vatra pod kotlom 
pretvara sumpor u 
paru, koja prolazi 
kroz cievi b i d i 
ulazi u pregrade e, h 
\g. U zadnjih dviuh 
pregradah ohlade 
se pare i iz njih 
nastaje sitni sum¬ 
porni prah, koji je 
u trgovini poznat 
pod imenom sumporni cviet. Ako neželimo praviti sumporni 
cviet nego tvrde komade sumpora, onda moramo gledati, da bude 
posuda g tako još topla, da se sumporne pare nepretvaraju u tvrdo, 
nego da iz njih postane tekući sumpor. Raztaljeni sumpor se odavde 
ljeva u kalup i onda dolazi u trgovinu. 

Čist sumpor je posebne žute boje. Pri običnoj toplini je on 
krhak. Sve do 109° je on još tvrd; tek kod 112° počimlje lahko 
teci; od 150° do 200° biva on sve gusci i pocrni, a kod 440° pre¬ 
tvori se u crvenkasto žutu paru. Na zraku izgara ova tekućina već 
pri 250°. Ako se pri 300° raztaljeni sumpor ulije u hladnu vodu, 
to ostane on kroz nekoliko dana tako mekan, da ga je moći mje- 
siti i od tiesta mu praviti razoe umjetnine. Ako uzmemo komad 
sumpora u toplu ruku, pa ga primaknemo uhu, čuti ćemo, kako 
u njem neprestano puckara, jer ga toplina valjda razteže i kida. 

Da se sumpor u veliko upotrebljuje za pravljenje baruta, 
žigica i vatrometa, znati će sigurno svatko a i da ga trebaju pri 
pravljenju rumenice, spomenuo sam već na drugom mjestu. I u 
liečničtvu je sumpor dobro poznat. Daju ga u obliku sumporna 
cvieta za mnoge nutrnje bolesti i kao uztuk proti olovnom otrovu. 
Životinje mnogo lieče sa sumpornim cvietom, a još češće sa sum¬ 
pornim balzamom, koji se dobiva, ako se sumporni cviet u lanenu 
ulju raztopi. Za sumpor vele, da govedo čuva od kuge. Proti svrabu 
i šugi upotrebljuju ili sumporni cviet ili balzam. 

Sumporni cviet postao je u vinogradarstvu od velike važnosti. 
Na mnogih mjestih se dosta često pojavljuje neka bolest, vinova 
pliesan, od koje znade propasti čitav prirod. Na bobulji se pojave 
kao prah sitne biline (Oidium Tuckeri), pa ako ih čovjek za vre¬ 
mena nepoubija, onda sve bobulje propadnu. Kao najbolji liek proti 
toj bolesti drže vinogradari sumporni cviet. Sve bolestne grozdove 
valja njim posuti, pa će se svaki taj grozd za kratko vrieme opo¬ 
raviti i bolesti riešiti, jer sumpor svu pliesan poubija. Trošak je 
prama koristi uviek tako malen, da umni vinogradari nikada ne- 
propuštaju bolest ovu sa sumpornim cvietom liečiti. Ako se bolestno 
groždje tako posiplje, da prah radniku u oči dolazi, to mu obično 
obole oči. 

Sumpor je postao u novije vrieme veoma važnim u obrtu sa 
kaučukom. Ako se raztaljeni sumpor pomieša sa kaučukom, onda 
se stvori tako zvani vulkanizirani kaučuk, od koga prave 
cievi, obuću, igračke i t. d. te on je od običnoga kaučuka u to¬ 
liko bolji, da na njega nedjeluje tako lahko promiena topline. 

Kada sumpor gori, onda se iz njega razvija oštar plin, koji 
čovjeka guši i na kašalj natjeruje. Zovu taj plin sumpornom 
sukiselinom (schweflige Saure, S0 2 ). Kako je neugodan ovaj 
plin, sigurno je svatko već izkusio, kada si je neoprezno pred 

nosom zapalio sumpornu žigicu. Čovjek netreba mnogo da zadahne 
ovoga plina, pa već navali na njega suh i oštar kašalj, a u prsili 
ga stane boliti i stezati. Radnici, koji ga podulje disati moraju, 
pobijede, izgube tek, osjete oko srdca bol i glavobolju. Dogodi li 
se u sumpornih tvornicah, da koji stroj pukne i da iz njega poleti 
sumporna sukiselina, to znade radnikom poteći krv na nos i usta 
u tolikoj množini, da od toga odmah i umru. Životinje stanu od 
veće množine ovoga plina bjesniti i skakati i onda za kratko vrieme 
uginu. Sumporna sukiselina djeluje zlo i na biline. Svagdje, gdje 
raztaljuju i zapaljuju sumpor, moraju paziti, da sumporna sukise¬ 
lina nedodje u zrak, jer se tim znade čitava okolica okužiti. 

Sumporna sukiselina je uza sva ova ubitačna svojstva ipak 
u obrtu veoma važna. Prave ju u veliko i hvataju; voda ju dosta 
lahko upija i onda ima ista svojstva kao sama kiselina. 

Mnoge životinjske i bilinske tvari izgube u sumpornoj su- 
kiselini svoju boju, pa za to ju danas u veliko upotrebljuju za 
bieljenje svile, vune, perja, spužva, slamnatih šešira, koševa i t. d. 
Sve skoro modro i crveno cvieće izgubi boju i pobijedi uz sum¬ 
pornu sukiselinu. Poznato je, jer se to često pokazuje, da crvena 
ruža u sumpornoj sukiselini postane biela. 

Sumpornu sukiselinu upotrebljuju nadalje za čišćenje vinskoga 
posudja. Komad sumpora se zapali i postavi u posudu, da u njoj 
izgori. Sumporna sukiselina, što se pri tom razvije, ubije u posudi 
svaki zamet, od koga bi kašnje moglo vino ukisnuti. Jedino je to 
neugodno, da ovim čišćenjem postaje vino nešto oporo i da se od 
njega rado glavobolja dobiva. 

Kada se u dimnjacih vatra porodi, onda znadu pod dimnjak 
staviti zapaljeni sumpor, jer se razvijanjem sumporne sukiseline 
odmah vatra ugasi. U novije vrieme miešaju sumpor sa salitrom i 
ugljenom i prave od toga patrone, pa ih bacaju u vatru, da se 
tim, što patrona izgara, vatra ugasi. 

Kada se sumporna sukiselina spoji sa kisikom i vodom, onda 
od nje postaje sumporna kiselina (Schvvefelsaure, H 2 S0 4 ), 
koja se danas na umjetan način u mnogih tvornicah u neizmjernoj 
množini pravi. Predaleko bi zašao od svoga cilja, kada bi išao 
opisivati svojstva i pravljenje sumporne kiseline. Korist, što ju 
čovjek ima od ove kiseline je tako velika, da bi se sumpor, kada 
nebi za ništa drugo služio, već radi nje same morao ubrajati medju 
najkoristnija počela. Obrtnička poraba sumporne kiseline je tako 

velika i obsežna, da bi mogla čitavu knjigu zapremiti. Neka mi 
bude za to dopušteno ovdje samo u kratko nabrojiti najvažnije 
uporabe sumporne kiseline: 

1. S njom dobivaju fosfor, jod, brom, kisik, klor. 

2. Odlučuju zlato od srebra i srebro od bakra. 

3. Pomočju sumporne kiseline prave druge kiseline, kao: 
fosfornu, dušičnu, solnu, ocatnu, jedičnu, citronovu, vinovu, ceceljnu, 
stearinovu, palmitinovu, ugljičnu kiselinu. 

4. S njom prave mnoge soli. 

5. S njom čiste ulje, petrolej, vunu i t. d. 

6. Sumpornu kiselinu upotrebljuju pri pravljenju stearina, sa¬ 
puna, špirita, raznih boja, praskava pamuka, dinamita, pergamenta, 
tinte, pri munjevnih aparatih i t. d. 

7. Kao liek ju upotrebljuju kod nekih bolestih u plučih i 
probavilu, za tim pri kostobolji i t. d. 

8. U kemičkom iztraživanju i razlučivanju mnogih u obrtu 
važnih predmeta i pri mnogih znanstvenih pokusih je sumporna 
kiselina upravo nenadoknadiva. 

Poetički grčki narod predstavljao si je u svojoj mašti onu obće- 
nitu težnju za napredkom, koja se je duboko ukorjenila u čo* 
vječjem srdcu, u jednoj osobi, kojoj je nadjenuo ime Prometej. 
Junak ovaj zavolio je umrle ljude, brinuo se za njihov napredak, 
pa oteo bogovora iz Olimpa božansku vatru, doneo ju na zemlju 
i ljudem poklonio. Uz vatru poučio ih u mnogoj umjetnosti i vje¬ 
štini, a čovječanstvo počelo naglim korakom napredovati. 

U ovoj priči pokazao je grčki narod, koliko je cienio vriednost 
vatre. Nazvao ju je božanskim darom, kao da čovjek nebi bio 
u stanju, stvoriti si sam vatre. Danas se občenito vjeruje, da je 
čovjek dugo na zemlji živio, a da si vatre nije znao praviti. Kako 
je čovjek u to doba siromašan i nemočan bio, težko nam je to 
danas i pojmiti. Ali čovjek si je svojim trudom i naporom ipak 
naučio praviti vatru. Kako i kada se je dogodilo, to nečemo po svoj 
prilici nikada saznati. Sa iznašaščem vatre počimlje u čovječjem 
životu nova doba, doba napredka i razvoja, čovjek je duboko ćutio 
u duši svojoj neprocienivu vriednost vatre. U primitivnom svom 
stanju stvarao si je on vatru težkim trudom, pa za to je u vatri 
nazirao neku vrhunaravnu silu i božansku moč. Vatra je bila svim 
starim narodom svetinja. Njoj u slavu gradili su hramove, a sveće- 
nici i svečenice moradoše ovu svetu vatru danju i nočju i čuvati 
i podpaljivatL Tko se nesjeća rimskih vestalinka, koje su mo¬ 
rale biti čiste i bez grieha, pa koje su u hramu dan i noć vatru 
čuvale, da se neutrne? Ako im se je vatra nesrećom utrnula, zlo 
i naopako po državu, jer bi ju onda imala velika nesreća stići. 
To sveto štovanje vatre prešlo je i u kršćanstvo, pa po svih crkvah 
gori još i danas vječna vatra. 

Možda je munja zapalila u šumi drvo, a čovjek stao ovu vatru 
čuvati i hraniti, te tako došao do prve vatre? a možda je čovjek 
prvu vatru i sam si stvorio onako, kako to nadjoše još u zadnje 
vrieme kod mnogih divljih plemena? Tko bi to znao! 

Najjednostavniji i najobičniji način, kako su si ljudi u staro 
vrieme vatru pravili, osnivao se je na ribanju. Ribajmo samo prsti 
neko vrieme po kojom predmetu, pa čemo uskoro zapaziti, kako 
če se predmet i prst ugrijati. Riblje li se železo sa železom velikom 
brzinom i silom, to če se železo zažariti. Osovine u kolih se znadu 
upaliti, a čitavi želežnički vlakovi znadu izgoriti, ako je samo ri¬ 
banje veliko. Što se danas slučajno i proti našoj volji dogadja, to 
je nekada čovjek kotoraice činio, da samo do vatre đodje. Ribao je 
drvo o drvo tako dugo, dok se nije drvo upalilo. Kroz čitava sto¬ 
ljeća stvarao si je čovjek na taj način vatru. Divlji narodi po 
Americi i australskom otočju su još do nedavna ribanjem vatru 
pravili, a za Gronlandeze se znade, da su na početku ovoga stoljeća 
bacili kremen i kresivo, kada su im ga ponudili, jer se nisu htjeli 
kaniti staroga svoga običaja, da prave vatru ribanjem. 

Nam, koji obilujemo toli raznovrstnimi užigali i žigicami, 
bilo bi sigurno neugodno, kada bi morali svaki put ribanjem vatru 
praviti, kada bi si htjeli upaliti svjetiljku ili cigaru. Starim naro¬ 
dom je doduše manje trebalo svjetla i vatre nego nam, ali je za 
to ipak svaka obitelj morala imati svoje užigalo. Oni izdubiše u 
komadu drveta nekoliko jama. U jamu postaviše nešto suha i gnjila 
drveta, koje se lahko upaljuje, a na to utaknuše čvrst bat. Jedan 
čovjek bi stao nogama na drvo, pa rukom ili omotanim užetom 
bat tako naglo okretao, da bi se za kratko vrieme gnjilo drvo 
upalilo. I tako dodjoše do ognja. 

Čovjek je pošao jedan korak napred. Upoznao se sa železom, 
pa sada je tek došao do lagljega načina, kako če si vatru praviti. 
On si izumi kresivo. Nije tomu dugo, kako je posvuda i kod 
izobraženih naroda bilo kresivo glavno sredstvo, kojim su do vatre 
dolazili. Komad čelika, oštar kremen i malo gube, pa je bilo dosta 
da si vatru napraviš. Čelikom bi udario o kremen, od čelika bi se 
odtrgnuli sitni komadići, pa se od jakog udarca i užarili; iskre 
ove bi pale na gubu i eto vatre! 

Kašnje pozvaše ljudi sunce u pomoč, da im ono kroz stakla 
pali vatru, iznmiše fizikalne i kemičke sprave, ali sve to nernogaše 
se medju širjim občinstvom udomaćiti. Sredstva ta bijahu stranom 
skupa, stranom opasua i tegobna. No najveći i najznamenitiji korak 
učiniše u tom pogledu god. 1833. Te godine pojaviše se prve 
fosforne žigice, koje su za kratko vrieme iz svih kuća izagnale 
sva ostala užigala. 

Upravo je dvie sto godina prošlo, odkako pronadjoše fosfor, 
koji je u domaćem životu toliki prevrat učinio. Ljudi počeše odmah 
s njim praviti razna užigala, koja su se svaki čas u novom obliku 
pojavljivala i usavršivala, dok napokon nestvoriše žigice. Fosfor je 
danas u obrtu i narodnom gospodarstvu od velike važnosti. On je 
pravim božanskim darom, a onaj, koji gaje pronašao, je mo¬ 
derni Promet ej, jer ga je on iztrgnuo iz zabiti, pa ga poklonio 
čovječanstvu, da mu svietli svjetlilu plamenom. 

Kao što mnoga važna stvar, tako i fosfor ima svoj obret 
zahvaliti pukom slučaju. Čovjek je od vajkada ljubio svietlucave 
predmete, a osobito takove, koji su i u tmini čarobnim svjetlom 
odsievale. Takvih stvari poznavao je čovjek u rudstvu mnogo, a 
nazivao ih je sve imenom fosfor — svjetlonoša. Ai umjetne 
svjetlonoše znao si je čovjek praviti. Spomenuti ću ovdje samo dva 
takva fosfora. Do jednoga je došao neki čizmar u Bologni g. 1630. 
Našao on u gori jednu težku rudu, u kojoj je mislio naći zlata, 
pa ju stao kod kuće na sve moguće načine iztraživati, dok napokon 
nedobi neku tvar, koja je krasno svjetlucala, ako se je samo neko 
vrieme na suncu držala. Iznašašće ovo se brzo razširilo i prodavalo 
za liep novac. Drugu vrst svjetlonoše, u kojoj nejraa kao ni u 
prvoj pravoga fosfora, stvorio je od krede poznati alkemista Balduin 
god. 1674. On je sa jednim liečnikom tražio »spiritus mundi«, duh 
svieta, kojim je htjeo liečiti sve bolesti ljudske. Svoj izum poslao 
je na sve dvorove i svim učenjakom, jer ga je smatrao tako važnim, 
ali on se neodrža dugo, jer se je iste godine saznalo za novo jedno 
svietlucavo tielo, koje je svojim svjetlom nadkrililo sve poznate 
svjetlonoše. Bio je to pravi fosfor, koji od to doba jedini zadržao 
ime fosfor, jer ga najbolje zaslužuje. 

U članku o zlatu nastojao sam u kratko nacrtati poviest 
alkemije, kojoj je bila zadaća pronaći sredstvo, kako će se proste 
kovine pretvarati u srebro i zlato. Ako alkemija i nije postigla 
svoje svrhe, to je ipak ona za razvoj kemije od najveće važnosti 
bila. Njoj imamo zahvaliti i našašće fosfora. 

Kamen mudraca i prva tvar (materia prima), koju sa toli 
požudno svi alkemiste tražili, imala je nesamo pretvarati proste 
kovine u srebro i zlato, nego je mogla i pomladiti i oplemeniti 
čovječje tielo, dati mu zdravlje a i vječan život. Uz zamamljiva 
ova svojstva prve tvari nije čudo, da su alkemiste svuda i sve 
iztraživali. Medju rudami , u bilinstvu, u životinjstvu i u samom 

čovjeku misliše ju uači. Na čovjeku nije bilo stvari, koju nebi bili 
podvrgli svom iztraživanju. Iztraživabu kosu, pljuvačku, krv, mo¬ 
kraću i samu pogan. Bilo je tako zanesenih alkemista, koji su 
svoje vlastite odpadke s nova pojeli, nebi li oni iz tiela izašli po 
drugi put zreliji. I pri takvom iztraživanju dodjoše sasvim slučajno 
do fosfora. 


Tri su čovjeka, koja stoje u uzkom savezu sa iznašašćem 
fosfora, a to su Kunkel, Brand i Krafft. Sva trojica su živila 
u drugoj polovici 17. stoljeća. Život im je za ono alkemističko doba 
tako značajan, da je vriedno o tom koju više progovoriti. 

Kunkel je bio za svoje vrieme jedan od najglasovitijih ke- 
mika u Njemačkoj. On se je rodio god. 1620. Za mladosti njegove 
bjesnio je tridesetgodišnji rat, pa u to vrieme nije mnogo ni na¬ 
učio. Bio je veoma darovit, pa je tek kašnje velikim trudom i uz- 
trajnošću mnogo nadoknadio, što je u mladosti zanemario. S po¬ 
četka je bio ljekarnikom, a kašnje se je mnogo bavio sa pravljenjem 
stakla. Od 24. svoje godine dao se je na alkemističko oplemenjivanje 
kovina. Stao je čitati alkemistička djela , a to je na njega tako 
djelovalo, da je postao mjestimice u svojih spisih sam nejasan i 
tajinstven. Ali uz sve to imao je on pred ostalimi alkemisti tu 
prednost, što se je mnogo temeljitim i znanstvenim iztraživanjem 
bavio. Svi njegovi suvremenici štovali su ga u veliko radi velike 
učenosti, a i na mnogih dvorovih je bio ugledan, jer su ga držali 
za najboljega alkemistu. God. 1659. bje namješten kod vojvode 
lauenburžkoga kao dvorski liekarnik, a kašnje ga uze draždjanski 
knez na svoj dvor i dade mu veliku plaću. Za kneževa predšastnika 
se je govorilo, da je poznavao kamen mudraca, a Kunkel je morao 
njegove preostale spise proučavati, nebi li ušao u trag ovoj važnoj 
tajni. Poslužnici Kunkelovi ocrniše ga kod kneza, tako da mu je 
ovaj sustegao svaku plaću. Kunkel veli sam o sebi, premda je 
alkemista, da ipak nije naučio znanost, kako se može glad trpiti, 
pa da se pobrine za život, morade otići u Virtemberžku. Ovdje je 
stupio u kneževu službu, otvorio staklanu i pravio staklo, koje je 
bilo na daleko na glasu radi svoje ljepote. Kada mu je staklana 
izgorila, dade mu kralj Fridrik godišnju podporu. Kašnje pozva ga 
švedski kralj u Štokholm, učini ga vitezom i rudarskim savjet¬ 
nikom, a kao starac od 82 godine umre on u Berlinu. — Kako 
je on došao do fosfora, čuti ćemo kašnje. 

Za Kunkelovo vrieme živio je u Hamburgu neki Brand. 
Danas se občenito uzimlje, da je Brand fosfor pronašao. 0 njegovu 
životu se jako malo znade. Leibnitz ga je osobno poznavao, pa 
piše o njem, da je u mladosti bio vojnikom, gdje je do visoke 
časti dotjerao. Kada se je kasnije u Hamburgu nastanio, oženio 
se bogato, ali je onda u alkemističnih radnjah sav imetak potrošio. 
Kunkel veli o njem, da je bio propali trgovac, pa da se je dao 
na liečenje, da se tim prehrani. On je pravio razne ljekarije, pa 
ih prodavao, a da mu laglje posao ide, nadjenuo si je naslov doktora. 

Pri svojih alkemističkih radnjah i pri pripravljanju ljekarija 
odkri on god. 1669. fosfor, čini se, da Brand nije znao cieniti 
svoje odkriče, jer je prošlo nekoliko godina, a o tom nije u znan¬ 
stvenom svietu nitko ni rieči saznao. Oko god. 1674. dodje Kunkel 
u Hamburg i pokaza nekomu znancu Balduinov krivi fosfor kao 
osobito čudo. Znanac mu reče na to, da ima u Hamburgu neki 
Brand, koji da je prije negdje nešto napravio, što kroz čitavu noć 
svietli. Kunkela to iznenadi, pa ode odmah Brandu i izraoli si 
mali komadič ote nove svietlucave tvari. Balduinov fosfor nije se 
mogao ni prispodobiti sa ovim, a Kunkel stade moljakati Branda, 
da mu kaže, kako se ovaj novi fosfor pravi. Čim je Kunkel više 
molio, tim je sam Brand više cieniti stao svoj izum, pa je Kunkelu 
uviek obricao, da če mu sutra i opet sutra redi tajnu, dok ga nije 
napokon sasvim odbio. 

Kunkel piša iz Hamburga svomu znancu Krafftu o tom no¬ 
vom fosforu, ali se je brzo za to pokajao. Krafft je bio izkusniji, 
pa što nije Kunkel moljakanjem postigao, to je Krafft novcem. 
Krafft je bio liečnik, koji je daleko svietom putovao. Bio je vješt 
u prirodopisnih znanostih, u umjetnosti, obrtu i trgovini, a veoma 
nestalna duha. čim je saznao od Kunkela za novi fosfor, odputova 
s mjesta u Hamburg, a Brand mu za 200 talira povjeri tajnu, ali 
se morade zakleti, da ju neče podnipošto Knnkelu odati. 

Krafft se je sada znao okoristiti svojom stečevinom. On je 
zaredao raznimi dvorovi, da pokazuje to čudnovato svietlucavo tielo, 
a svuda su se ljudi tomu čudili. Neki vele, da je Krafft tom zgo¬ 
dom sa pokazivanjem fosfora mnogo novca zaslužio. 

Kunkel nije znao za dogovor i pogodbu izmedju Branda i 
Kraflfta, pa je češće pisao Brandu i molio ga, da mu tajnu odkrije, 
i prietio mu, da če sam neumorno raditi i sigurno tajnu odkriti, 
a da če sviet onda samo njega za pravoga obretnika držati. No 

Brand ostade stalan, a Kunkel, kako sam piše, napravi si poslije 
dugoga iztraživanja ipak fosfor, a bilo mu je to u toliko labko, 
što je znao, da je Brand za pravljenje fosfora upotrebljivao čo¬ 
vječju mokraču. Još se danas pravo nezna, kako je Brand svoj 
fosfor pravio. Neki pripoviedaju, da je on btjeo od mokrače na¬ 
praviti neku tekučinu, s kojom je mislio pretvarati srebro u zlato, 
pa da je pri tom najednom napravio fosfor. 

Kunkel i Brand nebtjedoše nigdje javno pripoviediti, na koji 
način oni svoj fosfor prave, no Kraft nije znao svoje tajne čuvati. 
U kratko vrieme znalo je u Englezkoj i Francezkoj več više uče¬ 
njaka, kako se fosfor pravi, a medju njimi je mnogi bio, koji se 
je hvalio, da je sam fosfor pronašao. Brand je kašnje uvidio, da je 
pametnije nešutiti, pa je stao svoju tajnu prodavati za 10 talira, 
a njegov jedan učenik zadovoljio se je u Berlinu i sa 5 talira. 

Uskoro nadjoše, da ima fosfora i u gorušičnom sjemenu, a 
i u drugih stvarih. Kunkel se hvalio, da znade praviti svoje čud¬ 
novato svjetlo od svega, što je bog stvorio, od četveronožuih ži¬ 
votinja, od riba, ptica, trava i drvlja. Dugo vremena bila je mo¬ 
kraća jedina, od koje sn fosfor pravili. Bilo je toga dakako jako 
malo, jer mokrača ima malo fosfora. U 100 kilograma mokrače 
ima samo 100 do 150 grama fosfora, a i od toga se veliki dio pri 
vadjenju izgubi. 

Svi, koji su prvo vrieme opisivali pravljenje fosfora, spominjali 
su prevelike i upravo smješne potežkoče, koje su s tim skopčane 
bile. Kunkel sam veli, da su svi, koji su gledali, kako on fosfor 
pravi, rekli, da oni nebi nikada htjeli sami toliko muke i truda 
podnieti. Posao ovaj svakako nije bio lagan, ali i tako težak ne. 
Čini se, da su ga samo za to težim opisivali, da tim druge odvrate 
od pravljenja fosfora. 

Ciena fosforu bila je prvo vrieme veoma visoka. Pojedini ke- 
mici pravili su ga jedva toliko, koliko su sami trebali, a kroz 
dulje vremena bilo ga je moči samo u Londonu dobiti, gdje ga je 
neki Njemac u veliko znao praviti. Još godine 1730. plačali su u 
Londonu za uncu fosfora 10 dukata, a u Amsterdamu 16 dukata. 

Naravno da uz ovakove okolnosti nije nitko mogao pomišljati, 
kako bi se u praktičnom životu moglo sa fosforom okoristiti. Jedini 
Kunkel je bio u tom pogledu najokretuiji. On je god. 1678. pravio 
neku vrst pilula, u koje je miešao po svoj prilici neizmjerno malo 
fosfora, jer je poznato, da je on otrovan. Pilule je on prodavao kao 

liek proti kapi i drugim bolestmi, a valjalo ih je uzimati u jutro 
i na veče. 

Gdjegod se je fosfor kupovao i prodavao, bilo je to uviek 
samo radi njegove napadne svietlucavosti, kojoj se je svatko čudio. 
Kunkel se je i za ovakove ljubitelje pobrinuo, pa je pravio poraočju 
fosfora neki svietlucavi kamen, koji se je u ljekarni prodavao za 
3 forinta, dočim je ljekarnik plaćao za komad nekoliko novčiča. 

Čini se kao da stari kemici nisu osobito poznavali svojstva 
fosfora. Kunkel veli o njem, da je opasan, pa da je za to prestao 
s njim raditi. Dugo su vremena mislili, da fosfor svietli i onda, 
ako je tako zatvoren, da zrak pokraj njega nemože prolaziti. 
Esholtz opisuje takav fosfor, pa ga je u svom spisu naslikao na 
smiešan način. Pod staklom leži fosfor, a staklo je puno svietlu- 
cavih zviezdica, koje kao da su iz fosfora izašle. On sam pripo- 
vieda, da njegov fosfor svietli kao mjesec, pa da je pokraj njega 
moči u knjizi velika početna slova pročitati. Ako mu bog život i, 
zdravlje pokloni, to on obecaje, da če nastojati, da usavrši svoj 
izum, da se uzmognu pokraj fosfora i sitnija slova čitati. »Pa ako 
mi to podje za rukom — veli on — to sam onda izumio lampe, 
koje če moči učenjakom pri njihovu poslu svietliti čitave noči, 
pače čitav život, a da neče morati lampe nikada čistiti, pa uz to 
neče one ništa stojati.« No Esholtz se prevario u nadi, a žalibog 
danas se toj liepoj nadi nitko više neodaje. 

Nije dugo trajalo, a kemici dokazaše, da fosfor nije ni naj¬ 
manje riedak, nego da ga ima posvuda u prirodi. Upravo sto go¬ 
dina poslije prvoga odkriča fosfora, dakle god. 1769. nadjoše fosfor 
u kostih, a to postade za kratko vrieme u obrtu od največe važ¬ 
nosti. Danas poznadu oko deset ruda, u kojih ima fosfora. No 
mnogo više je fosfor razširen u bilinstvu, jer skoro svi dielovi biljke 
imadu u sebi fosfora. Iz biljka prelazi fosfor u životinje. Najviše 
fosfora nadjoše u zubih i onda u kostih, nešto manje ga ima u 
dlaki, u noktih, krvi, mljeku, žuči, mokrači, jajetu, mozgu. Fosfor 
je dakako ovdje sa drugimi tvarmi tako si učen, da ga je moči tek 
kemičkim iztraživanjem razaznati. 

Prvo vrieme pravili su fosfor jedino od mokrače, no od god. 
1775. stadoše ga izključivo iz kostiju vaditi. U 100' kilograma 
kostiju ima na 12 kilograma fosfora, ali se od toga pri vadjenju 
jedva 8 kilograma dobije. Kada se od 100 kilograma mokrače jedva 
100 grama fosfora dobije, to je sasvim naravno, da uz kosti neće 

nitko htjeti fosfor vaditi iz mokraće. U zadnje vrieme je ciena 
kostim znatno poskočila, jer ih mnogo traže za gospodarstvo i 
pravljenje sladora, pa se već ozbiljno na to misli, kako bi se fosfor 
u veliko vadio iz ruda mjesto iz kostiju, a u Englezkoj učiniše već 
i prve korake. 

Čvrste i pune kosti daju najviše fosfora, pa za to najradje 
uzimlju tvrde kosti od konja, goveda i ovaca. Kosti se ponajprije u 
peći izpale, a onda na sitno smelju. Satrvene kosti se sada poliju sa 
sumpornom kiselinom, pa se izpiraju, čiste i žežu, dok se napokon 
čisti fosfor nedobije. Gotovi fosfor se obično pravi u obliku šibka, 
a sve što se sada na fosforu učiniti irnade, to se obavlja pod vodom, 
da se on nezapali, a kada se fosfor u trgovinu razašilje, onda dodje 
u male škrinjice, koje su vodom napunjene. 

Obični fosfor, koji je u obrtu i trgovini najobičniji, naliči 
svojom bojom i sjajem ponešto vosku. U toplom i vlažnom zraku 
dižu se iz njega svietlucavi oblaci, a to biva za to, jer se fosfor 
izparuje, a pare mu u zraku lagano izgaraju. Pojav taj je svakom 
dobro poznat, jer je toliko put vidio, kako žigice po noći svietlu- 
caju. Biva to doduše i po danu, ali se svjetlo onda nevidi. Za 
to čuvaju fosfor uviek pod vodom, jer on na zraku vremenom sas¬ 
vim izčezne. Ako se fosfor ugrije na 60°, zapali se sam i izgori 
jakim i toplim plamenom. Na žigici zapali se on odmah, čim ga 
malo stružemo. 

Kada je fosfor u vodi, pa je dobro zatvoren, to se on raztopi 
već pri 44° pa teče kao ulje, a pri 279° se pretvori u paru. 

Na čovjeka i životinju djeluje fosfor kao otrov. Ako gorući 
fosfor padne na golo tielo, to neotruje doduše čovjeka, ali prouz- 
ročuje strašne boli. Ako dodje fosfor u želudac i krv, to je moći 
od toga nmrieti, ako se čovjek za vremena nepobrine za liek. I 
fosforne pare djeluju ubitačno; radnikom po tvornicah za žigice 
obole i propadnu ponajprije čeljustne kosti, a slabiji na to brzo 
umru. Kada se čovjek fosforom otruje, sav se razdraži, srdce mu 
stane naglije udarati, znoj i mokraća navale iz njega, koža požuti, 
grčevi ga popadnu i onda dodje smrt. Kao siguran liek kod ova- 
kova otrovanja upotrebljuju mljeko sa vapnom ili terpentinovo ulje. 

Ako je obični žuti fosfor dugo na svjetlu ili ako ga jako 
ugrijemo (240° do 250°), promieni on boju, postane crven. Crveni 
ovaj fosfor razlikuje se znatno od obična žuta fosfora. On se ne- 
topi, na zraku se ništa nemienja, u tmici nesvietli, jer se neiz- 

paruje, a ako ga ribamo ili udaramo, to se neće zapaliti. Pri 
ribanju se samo onda zapaljuje, ako mu se primiešaju neke stvari 
(n. p. kromov kiseli kalij), čist crveni fosfor nije za čovjeka ni 
najmanje otrovan, premda je crveni fosfor ono isto što i žuti. 

Najveći dio fosfora, što ga danas u fabrikah izradjuju upo- 
trebljuju za pravljenje žigica. Godine 1865. napravilo se je 
u Francezkoj i Italiji .... 110.000 kilograma 

» Njemačkoj i Austriji. . . . 100.000 » 

* Englezkoj. 80.000 » 

svega ukupno . . . 290.000 kilograma fosfora, 
a za to je trebalo preko 4,000.000 kilograma kostiju. U Njemačkoj 
i Austriji poskočile su na cieni kosti a i ugljen, pa su za to u no¬ 
vije vrieme prestali ovdje praviti fosfor, tako da danas Francezka 
i Englezka jedine obskrbljuju čitav sviet sa fosforom, što ga prave 
u dvie tvornice. U Francezkoj postoji samo jedua tvornica za žigice 
premda se u samoj Francezkoj na dan potroši 180 milijuna žigica, 
pa samo za tu veliku množinu žigica potroši se na godinu 400.000 
kilograma fosfora. Osim toga izveze Francezka u inozemstvo žigica 
godišnje u vriednosti od 6 milijuna forinti. 

Danas prave dvie vrsti žigica. Najobičnija i najpoznatija vrst 
je ona, kod koje se fosfor nalazi u glavici. Takvu žigicu možemo 
zapaliti na svakom suhom i hrapavom predmetu. Druga vrst po¬ 
znata je pod imenom švedskih žigica. U glavici nejma fosfora. 
Fosfor je namazan na škatulji i samo tu se žigica zapaljuje. Ovdje 
upotrebljuju samo crveni fosfor Tek je tomu deset godina prošlo, 
odkako su se počele širiti švedske žigice, a danas su one već po 
svih krajevih svieta poznate. 

Za obične naše žigice, koje u glavici fosfor imadu, upotrebljuju 
danas samo žuti fosfor. Od god. 1856. uzimali su i ovdje mnogo 
crvena fosfora. Bilo je to mnogo bolje, jer žigice nisu onda bile 
otrovne; mogle su se lahko nositi, a da se nezapale, a ipak su pri 
ribanju gorile. Crveni fosfor je mnogo skuplji, pa su tvorničari od 
to doba stali opet praviti žigice od žuta fosfora, ali su za to gle¬ 
dali, da što manje fosfora u glavicu dodje. 

Pravljenje žigica je jako jednostavan posao. Kada je drvo u 
tanke šibice izrezano, onda se šibice na jednom kraju zamoče u 
sumpor ili stearin, vosak i t. d., a tada tek dobiju glavice. Fosfor 
se stuče i smieša sa ljepilom (tragant, gumi), a u to dodju razne 
primiesine kao n. p. stučen ugljen, sumpor, salitra, fino stučeno 

staklo, piesak i t. d. Na sto dieli ove tvari uzimali su prije 8 do 10 
dieli fosfora, a danas ga uzimlju jošte mnogo manje, pa ipak se 
ove žigice bolje upaljuju nego starije vrsti. Kada se žigice i u ovoj 
tvari namoče, stave se sušiti i onda je najglavniji posao gotov. 

Tvornice žigica razvile su se danas do velike savršenosti. 
Posao je tako razdieljen i brz, da pojedine tvornice znadu 
na dan napraviti po više stotina milijuna žigica, pa 
ipak svaka žigica, koja niti pedeseti dio jednoga novčića nevriedi, 
prodje kroz toliko ruku. U proizvadjanju žigica stoji Austrija danas 
medjn prvimi državami. Najveća množina tvornica nalazi se oko 
Beča; u gdjekojoj radi preko 000 ljudi. Već prije 16 god. pro- 
izvadjala je Austrija godišnje 50.000 milijuna žigica. 

Od kako su se uvele švedske žigice, od onda se troši za žigice 
mnogo manje fosfora, ali su za to počeli fosfor od god. 1871. upo- 
trebljivati u posve novu svrhu. Prave naime sa fosforom novu vrst 
bronca ili fosforni tuč, od koga Austrija svoje topove pravi, 
koji su poznati pod imenom Uchatiusevi topovi. U raztopljen 
tuč primiešaju nešto malo fosfora, a tim postane tuč mnogo bolji. 
Po boji naliči više zlatu nego tuču, postane elastičan i čvrst, a 
laglje se dade topiti i sijevati. Radi ovih svojstva počeli su fosforni 
tuč za mnoge druge svrhe uporebljivati. 

Fosfor upotrebljuju ponešto i u liekarstvu, a dosta često pri- 
miešuju ga tiestu i truju s njim miševe i parceve. 

Nemislim, da bi izraedju uztrpljivih čitatelja bilo ikoga, koga bi 
trebalo malo osoliti, da Dam tečniji bude. Pa ipak nas ima 
mnogo, koji nebi smjeli reci, da imadu uviek dosta ili premalo 
soli. Svaki je doduše već na krstu dobio soli — jedan više drugi 
manje, pa nije ni čudo, da imamo neslanih i preslanih ljudi na 
svietu. Krasni nam spol dobro znade, kakvih se može neprilika 
zadobaviti, kad donese na stol preslanu juhu, a svatko se još dobro 
sjeća, kolike je neugodnosti sol prouzrokovala prije nekoliko godina 
u Hrvatskoj. Mnogi su se tom sgodom nemilo nasolili. Nu gdje da 
počmeni soliti? Sa živimi nesmijem početi, radje ću sa pokojnici, 
jer mrtvi bar neujedaju. 

Kada je rimski cenzor Livij udario porez na sol, nadjenu 
mu narod prišivak »salinator«, što mu je kašnje i u poviesti ostalo. 
Pa nekako i sretno prodje, nu na druge, koji su se stali za solju 
jagmiti, podigoše se sami bogovi. 

Kada je u srednjem vieku veliki knez kievski, Svjatopolk, 
zabranio uvažati iz inozemstva sol, samo da u vlastitoj zemlji od 
soli što više prihoda dobije — tako pripovieda stara ruska legenda 
— stade neki pobožni kaludjer pretvarati pepeo u sol, pa ju medju 
sirotinju dieliti. To bijaše prva opozicija proti monopolu soli. Dočuv 
za to čudo knez, dade svu tu sol zaplieniti i pred sebe iztresti, 
al gle — od soli eto opet pepela. Pa kada je sirotinja po drugiput 
stala pepeo kupiti, pretvori se opet u sol. Druga priča pripovieda 
o kralju Lizimahu, da je udario porez na sol, što su si narodi od 
pamtivieka sa morske obale skupljali. Bogovi se rad toga razjariše, 
te od toga časa nestade sa morske obale toga božjega dara i dotle 
se opet nepojavi, dok nije kralj porez ukinuo. 

Te priče svjedoče jasno, koliko je u narodu uvriežena mržnja 
na najnepravedniji porez. Nijedna ruda nije toli potrebna za blago- 
bit čovječjega tiela kao sol, s toga su se narodi od pamtivieka 

opirali tomu nenaravnomu porezu. Francezkomu dvoru donašala je 
trgovina sa solju godišnjih 54 milijuna franaka čista dohodka. Sve 
je to morao siromašni narod plaćati, a razkalašeni dvor Ljudevita 
XIV. i XV. po tepao je te novce u razkoši i zabavi. Francezka 
revolucija ukinuv odmah monopol soli, dozvoli svakomu gradjaninu, 
da smije sol bez državnoga nadzora kopati i prodavati bez ikakva 
poreza. Nu čim opet Burbonci zasjedoše na francezki priestol, uzela 
je vlada opet prodaju soli u svoje ruke, te je na svakom kilogramu 
10 do 14 novčića čista dohodka imala. Godine 1872. digao se je 
njemački sabor proti državnomu monopolu soli. Sa onih pet mili¬ 
jarda franaka, što ih Njemci od Franceza u ime ratne odštete do¬ 
biše, poboljšalo im se je bilo imućtvo na toliko, da su zastupnici pu¬ 
nim pravom mogli zahtjevati, neka se ukine porez na sol. Ali se 
vlada nehtjede toli lahko odreći onih deset milijuna talira, što ih 
od soli svake godine dobiva, pa je tako predlog i propao. Država 
nenadzire nijedno kriomčarenje toli lahko, kao kriomčarenje sa 
solju. Kopanje i izracljivanje soli neda se skriti, jer se ona samo u 
veliko pojavljuje i izradjuje. Silnu dobit, što ju država od soli imade 
namiruje većim dielom samo sirotinja, pa u tom stoji baš ne¬ 
pravda toga poreza. Uz mesnatu hranu, kojom se bogatiji hrane, 
netreba nikada toliko soli kao uz kruh i korun, o kojem sirotinja 
živi. S toga i veli slavni lučbar Liebig, da je porez na sol naj¬ 
ružniji i najnenaravniji, što ga ima, te da nesluži ni najmanje 
na čast čovječjemu razumu. 

Od svih ruda, što ih iz zemlje kopamo, sol je radi svoje mo¬ 
ralne i zdravstvene vriednosti po čovjeka od najveće koristi. Za 
njom tek dolazi železo, a onda kameni ugljen. Korist nam se njena 
nenamiče doduše toliko očima, ali je ipak narav rekao bih krio¬ 
mice prisilila sve narode, da ju ciene i smatraju svetinjom kućev- 
noga mira. Tko da nepozna liepi ruski običaj, kojim domaćina 
svoga gosta dočekuje, pružajuć mu »hljeb i sol« ? U kući mu nije 
ništa toli sveto i važno kao hruh i sol , pa kada jedno i drugo 
tudjincu ponudi, onda ga u svojoj kući hrani i brani, ma i imo¬ 
vinu i život izgubio. 

Stara njemačka poslovica veli, da bi valjalo uz svako zrno 
soli po jedan otčenaš izmoliti, a tko sol razsipa, morati će pred 
nebeskimi vrati toliko dana čekati, koliko je zrna prosuo. Stara 
hrvatska poslovica veli: nevjeruj nikomu, dokle s njim neizjedeš 
»štrtinkuc (četvrt vagana) soli, a već stari Grci i Rimljani rekoše, 

da nam nije prijatelja, dok s njim ne pojedemo žlicu soli. Stari 
Rimljani imadjahu srebrnu soljenicu, koja je uviek morala na stolu 
stajati. Ona je prelazila baštinom od otca na sina, a s njom je 
išao otčev blagoslov u kuću, kako to i Horac u svojih odah opjeva. 
— U svetom pismu staroga zavjeta govori se o solnoj vezi medju 
čovjekom i bogom. Homer nazivlje sol božanskom, te su ju zbilja 
Grci uviek bogovom žrtvovali, smatrajuč ju uzorom čistoće. Kinezi 
slave još danas svetkovinu soli, a Meksikanci imadn posebnu božicu 
soli. Kada Arapin sklapa s kim najsvetiju svezu prijateljstva, 
dieli 8 njim komad posoljena kruha. Kršćani su u prvom vieku 
pri krštenju, priraajuć kojega novoga člana u svoju zajednicu, sta¬ 
vljali mu nešto soli u usta, što se je i kašnje pri krštenju sa¬ 
čuvalo. U srednjem vieku iztjerivali su kršćani djavla solju, naj¬ 
svetijim darom božjim. 

U našem narodu (u provincijalnoj Hrvatskoj) sačuvala se je 
veoma liepa pripoviedka, koja pokazuje, koliko naš narod štuje i 
cieni sol. Evo ću ju u kratko pripoviediti, jer mi se čini, da nije 
dosele nigdje štampana. »Bio jednom stari kralj i imao tri kćeri, 
a kad bješe već ponarasle, te došlo vrieme da ih poudade i na- 
dieli, pozove ih kralj preda se, pa ih redom upita, koliko i kako 
ga koja od njih ljubi.* 

Najstarija mu se stane zaklinjati, da ga ljubi kao srebro i 
zlato. Otac ju udade za mlada kraljevića, koj ju bješe zaprosio, te 
pokloni joj jedno kraljevstvo. Srednja reče, da ga ljubi više od 
same sebe, tad ju udade za mlada kraljevića, koj ju je zaprosio bio 
i pokloni joj drugo kraljevstvo. Najmladja kći bijaše dobra srdca, 
i jerbo je otca najviše ljubila, reče, da ga ljubi kao sol. Kralj na 
to plane, jer je najmladju kćer najvolio i reče: »Mislio sam, da 
me ti od svih uajvećma voliš, ali sad vidim, da me nimalo ne- 
ljubiš. Zato mi više nedolazi pred oči, od mene nikakova diela 
nečekaj, jer ti nisi moja kćic. Tad zapovjedi da ju odvedu u šumu 
i da joj sagrade kolibu, gdje će živjeti. I dade joj dvorbu i hranu, 
ali joj pod otčinskim prokletstvom zabrani ikada ostaviti kolibu. 
Tu je ona živila više godina. A hranu joj je donosila vierna slu¬ 
žavka. I ona je rasla i bivala sve ljepšom. Jednom dodje carev 
sin iz drugoga carstva u tu šumu, da lov lovi, pa se namjeri na 
onu kolibu i ugleda kraljevu kćer. Ne vidi v tolike ljepote nikad, 


* Sliea’n motiv upotrebio je Shakespeare u svojoj tragediji „kralj Lear u . 

odmah zavoli kraljevu kćerku i reče joj, da će ju odvesti k svomu 
otcu, i da ona mora da podje za njega. Tad mu ona izpripoviedi sve, 
kako je s njome bilo i zašto je ovdje, te kako joj je otac pod 
kletvu otčinsku zapovjedio, da se odavle nekreće do smrti. 

Razumiv to carev sin, podje k svomu otcu, pa mu pripoviedi 
sve, kako se je zaljubio i kako ona djevojka nesmije pod otčinsku 
kletvu otići iz šume te reče: »ja bez nje živiti nemogu; nego 
valja da mi ti izvojštiš kćer od onoga kralja«. Otcu bijaše težko, 
uli se domisli, kako će namudriti onoga kralja, pak mu poruči, 
da će ženiti sina, i da mu dodje u svatove. Kad dodje kralj u 
svatove, sjedoše k stolu ali neimade mlade. Tad upita kralj, gdje 
je mlada? Na to mu reče carev sin, da će doći. Kad.dodjoše 
jela, ne može kralj da jede, jer mu jelo nebijaše slano. Tada reče: 
»Gdje vam je sol, da si osolim jelo?« A sluge mu rekoše, da ne- 
iina soli. Sve što je više jela dolazilo, sve mu se je više grustilo 
i nemogaše već ničega okusiti, nego reče caru: »Kako vi možete 
živiti bez soli? U momu kraljevstvu svaki i najveći siromah ima 
u kući soli.« A car ga upita: »Da li i on jede slano?« — »Ta 
kako nebih jeo slano, odvrati kralj, volio bih suh kruh soljen jesti 
nego najbolju gostbu neslanu.« Čuvši to car prihvati: »Ako vam 
je sol toliko mila, kako ste mogao kćer prognati, koja vas ljubi kac 
sol?« Tad kralj uvidi, kako je krivo učinio, veoma se razžali 
i pozove sluge, da podju tamo i tamo u onu šumu, te da mu 
dovedu kćer. I udje carev sin i dovedši ju za ruku reče »vi prije 
pitaste za mladu, evo vaša je kći moja mlada.« Tad bijahu svi 
vrlo veseli, a kralj opaziv, da je nadmudren i uvidiv, da ga naj- 
mladja kćer od svih najvoli, dade joj svoje kraljestvo, i tako se 
carević njom oženi.« — 

Malo ima naroda, koji ne znaju za sol, samo najdivljiji i 
najosamljeniji nesluže se njom. Tako se nalaze neka beduinska 
plemena u nutrnjoj Arapskoj, onda u srednjoj Africi i južnoj Ame¬ 
rici, koja nejedu soli. Za braziljske divljake vele, da dobiju grčeve, 
ako sol jedu. Jedan putnik pripovieda, da mu je neki Novoselan- 
dac rekao, kada ga je upitao, da li ga divljaci neće pojesti — 
neka se ništa ne boji, jer je divljakom meso od bielih ljudi pre¬ 
više slano. — Svi drugi napredniji narodi poznavaju sol, pa su 
se njom i u prastaroj davnini služili. Današnja jezikoslovna iztra- 
živanja dokazaše, da su se svi srodni europejski narodi, stanujući još 
u zajedničkoj koljevci i govoreć jednim jezikom, solju služili. Jasno 

se to vidi iz velike sličnosti rieči, kojimi' razni narodi sol označuju. 
Tako se zove sol grčki hals, latinski sal, gotički salt, slavenski sol, 
a irski salan. 

Svi ti narodi, dok su još u predpoviestuo doba stanovali u 
Aziji, upoznaše se sa solju na morskoj obali. U toplih otih pređjelih 
izparuje se morska voda mnogo brže nego na sjeveru, a sol 
onda, koja se u vodi raztopljena nalazi, na dno pada i tvori tanku 
korn. Sve životinje a i ljudi dolazili su na obalu i tuđe sol po- 
birali. No upravo takve okolice su vrlo neplodne i puste, s toga 
se moradoše svi narodi, koji se počeše pastirstvom i lovom baviti, 
povući dalje od mora u plodnije krajeve. A1 tuđe im je sada manj¬ 
kala najnuždnija primjesa uz meso i sir — naime sol. Pojedini ljudi 
stadoše nositi sol dalje u zemlju i ondje ju prodavati, te tako se 
poče razvijati prva trgovina. 

Doseljenim narodom u Europi bio je mnogo teži posao doći 
do soli. Slanih izvora nadjoše doista na mnogih mjestih, al im je 
odatle težko bilo podmirivati svu svoju potrebu. U svojoj nevještini 
palili su, kako to rimski spisatelj Tacit pripovieda, velike hrpe drv¬ 
lja, pa vatru polievali slanom vodom. Cista voda pretvorila bi se u 
paru, a sol ostala na zemlji smiešana sa ugljenom i pepelom. Da¬ 
kako da je takva sol bila oštra, ali druge neimadoše, pa su se i tom 
morali zadovoljiti. 

Ovakova slana vrela bila su prvim narodom od velike ciene, 
tako da su radi njih znali pojedini narodi krvave bojeve voditi. 

U isto ono vrieme, kada je čovjek stao zamienjivati svoje 
jednostavno kamenito orudje sa prikladnijim i uztrajnijim od bronca, 
stala se je njegova vještina i premoć znatno razvijati. Kopajuć i 
tražeć kovine u zemlji, naišao je čovjek i na slojeve kamene soli, 
pa se znatno tim pomogao, jer nije morao više iz daljine sol do¬ 
premati ili ju dugotrajnijim postupkom iz slanih izvora izparivati. 
Takva mjesta dodjoše brzo na glas. Sol se stala u veliko kopati i 
u trgovinu izvažati. Trgovci bi zamienjivali sol za robove, marvu 
konje, vosak i druge potrebštine, pa to kući dovažali ili opet dalje 
prodavali, upravo kako to čine i danas narodi ua iztočnoj obali 
Afrike. Putevi se tim urediše, tako da su po njih počeli i drugi 
trgovci svakovrstnu robu prevažati i promitati. Čini se nevjero¬ 
jatno, da bi mogla tako neznatna stvar, kao što je sol, dovesti u 
doticaj i spoznati tolike narode i razviti im trgovinu. Pa ipak je 

Kišpatić: Slike iz rudstva. 

tako. Kamo god se je čovjek naselio, morao je ponajprije soli imati 
za svoju svakdanju potrebu. Ako je nije ondje našao, gdje se je 
nastanio, morao si ju je dovažati i kupovati, a uz sol se stala onda 
i druga trgovina razvijati. Uz trgovce pridružiše se i svećenici, 
šireć kršćansku vjeru, te tako postadoše solju bogate pokrajine 
nesamo izhodište trgovine nego i prosvjete. Pa od kolike su tek 
danas koristi ovakove naslage soli, pošto se je razvila kemička fa- 
brikacija! Pri svakom takovom rudniku zaslužuje si nekoliko sto¬ 
tina siromašnih radnika svoj svagdanji kruh, a opet na stotine 
vještih tehničara nalaze poštenu zaslugu, a novac, na milijune do¬ 
lazi u promet. Putevi se i železnice grade, da se samo sol laglje 
i jeftinije odpremljivati dade, a uz to se širi i trgovina sa drugom 
robom. U Češkoj, u kojoj nenadjoše do danas soli, sagradiše prvu 
konjsku železnicu do komorske solne pokrajine (Salzkammergut). 
U kemičkih tvornicah stala se u novije vrieme sol mnogovrstno 
i to s velikim uspjehom rabiti. Od soli pravi se soda, bez koje 
nejma sapuna i stakla. Kod bjelenja, bojadisanja i pravljenja papira 
i platna upotrebljuju danas sol u velikom. — U saveznih ameri- 
kanskih državah pokolje se svake godine neizmjeran broj svinja 
a meso se osoli, pa se na železnicah i brodovih po čitavom svietu 
razvaža. U Rusiji i južnoj Americi nebi mogli toli lahko unov¬ 
čiti svoja silna stada goveda, da im nije soli, kojom meso osoljuju 
i pošilju u druge krajeve. Koliko milijuna i milijuna usoljene ribe 
prodje trgovinom po svietu! Silan taj promet i trgovina, naša 
prosvjeta, koja se papirom širi, naše odjelo a i zdravlje vlastita 
tiela — sve to ovisi o soli. Pa ići jošte udariti porez na sol, znači, 
p'riečiti čovjeka u njegovu napredku i blagostanju. 

Jeli sol zbilja neobhodno nuždna kao hrana čovječjemu i. 
životinjskomu tielu, ili ju jedemo možda samo zato, da nam draži 
usta ili želudac? Nismo li se možda samo na nju naučili kao na 
duhan ili kavu ili na vino? — Zivotinjstvo će nam u tom naj¬ 
bolji odgovor dati. Životinja se na umjetna dražila težko dade 
sviknuti, ali za to joj je sol neobhodno nuždna hrana. Pa tako ne- 
može ni čovjek bez soli živiti, ako hoće da si neporemeti zdravlje. 
Sama se je narav pobrinula, da životinji a i samu čovjeku nikada 
neuzmanjka soli. Diete dobiva nuždnu množinu soli već u mate¬ 
rinjem mlieku; ima je uviek i u mesu, bjelancu i svih gotovo die- 
lovih biljke, kojimi se čovjek i životinja hrani. Sol se nalazi raz- 
širena u silnih slojevih u zemlji, u raznom kamenju, a sa vodenimi 

parami diže se svaki dan dovoljna množina soli u zrak, a odavle 
pada na zemlju, da služi biljkam kao hrana. 

Koliko sol pomaže uzgoju naše domaće stoke, poznato je svim 
gospodarom. Stoka se uz slanu hranu brzo pomaže, liepo odeblja, 
ugladi i oživi, te tako lahko neoboli. 

Jasno je to dokazao glasoviti Boussingault sa svojimi pokusi. 
Životinje, kojim je dulje vremena sol uzkraćivao, postadoše trome 
i liene, dlaka im je izgubila naravan sjaj, pa stala izpadati, živo¬ 
tinje postadoše u pravom smislu rieči bolestne. U Novoj Holandiji, 
Kaplandu, gdje po livadah rastu slane trave, imadu ovce najfiniju 
vunu. Životinje, koje se hrane samo bilinskom hranom, trebaju 
mnogo više soli nego one, što jedu meso. S toga naša domaća 
stoka, srne i jeleni jedu požudno slanu hranu ili si sami traže 
slane izvore. Na takvih mjestih znadu lovci najviše lovine dočekati. 
U amerikanskih pustarah imade više slanih močvara, kamo bivoli, 
jeleni i druge životinje u velikih čoporih hrle, da se soli naližu. 
Oko močvara stoje nagomilane ogromne hrpe životinjske pogani, 
što dokazuje, da ih je od uviek u velikoj množini onamo dolazilo. 

Novija lučba dokazala je, kako i koliko djeluje sol u čovječjem 
tielu. Sol se dade lučbeno razstaviti u dva počela ili tvari i to u 
solik (clor) i sodik (natrium). U sto dielova soli nalazimo 60 die- 
lova solika, a 40 po prilici dielova sodika. Obe ove sastojine su 
neobhodno nuždne za probavljanje hrane. — Kako je poznato, 
nalazi se u želudcu nakiseo sok, koji hranu prokuhava, a zove se 
on pepsin. Kada je čovjek zdrav, mora u tora soku biti uviek 
neka stanovita množina solika spojena sa vodikom u solnu kise¬ 
linu. Pepsin raztapa uz prisutnost solne kiseline bjelankaste sa¬ 
stavine mesa, jajeta, mljeka i t. d., da uzmognu one probijati u 
sitne žilice i odavde u krv. Druga sastojina soli — naime sodik 
— podupire priugo tavi janje žuči u jetrih. Zuč se izlieva u crievo, 
ondje se pomieša sa hranom i u njoj raztapa mast, koja se u hrani 
nalazi. Neraztopljena mast nebi mogla probiti kroz crieva u krv, 
da nije žuči. Ako dakle čovjek ili životinja dobiva sa hranom malo 
soli, to probavljanje hrane mora zapinjati i propadati: mnoge hra- 
nive česti, koje bi mogle u krv preći, prodju kroz crieva neupo- 
triebljene van, pa nije čudo, da tielo uz takove okolnosti mora 
propadati. Sa probavljenom hrauom udje u krv i dovoljna množina 
soli, kojom se onda obskrbljuje živčevlje, meso, mlieko, pljuvačka, 
sjeme, kosti i drugi ustroji. Zenica našega oka zahvaljuje svoju 

sjajnost soli,> i u pepelu od spaljene krvi naći ćemo do polovice soli. 
Belgički lučbar de Saive tvrdi, da sol pomno/uje plodnost, uua- 
predjuje razvoj i rast tiela i stvara liranivije meso i mlieko. 

Sokovi, što se u tielu nalaze, moraju tielom probijati na sve 
strane, a to bi im težko bilo bez soli. Sol probija vrlo brzo kroz 
sve kožice, i s njom prolaze i ostali sokovi. To svojstvo soli može 
i štetno djelovati na tielo. Mnogo soli u tielu raztapa i previše 
bjelanca, pa ga iz tiela izvadja, a tielo tim oslabljuje i opada. 
Profesor Voit u Monakovu davao je psu nekoliko dana uz meso 
5, 10 do 20 grama soli. Pas je počeo mršaviti i propadati, al se 
je uskoro oporavio, kad je prestao sol jesti. Suvišna sol je u psu 
više trošila, nego što se je hranom nadoknadjivalo. To se isto do- 
gadja sa đebelimi ljudmi, koji odu u koje slane kupelji. — Sol 
takodjer izvlači iz čovječjega ustroja uviek mnoge vode, s toga 
osjećamo posle slanih jela žedju. 

Oto svojstvo soli, da ona lahko probija kroz tielo, je uzrokom, 
da je mnogo svakim danom gubimo. Nešto malo soli izlazi sa po¬ 
gani, a i nešto sa znojem. No najveći dio soli izlučuje se iz krvi 
u bubrezih, odakle ona sa mokračom iz tiela izlazi. U zdravom 
čovjeku izlazi prosjekom na dan toliko soli, koliko je u hrani po¬ 
jede. Tko mnogo vode pije, tomu sa mokračom više soli izlazi, a 
to mu valja onda u hrani nadoknaditi. Onaj opet, koj preslana 
jela jede, mora više vode piti, da mu ona suvišnu sol iz tiela iz¬ 
vuče. Hraneć se neslanom hranom, pojavi se već za nekoliko dana 
bolestno stanje u bubrezih, koje je moći popraviti zasoljenim jelom. 
Nepobitna je dakle istina, da čovjek treba neobhodno nuždno za 
uzdržavanje svoga zdravlja stanovitu množinu soli, te da mu ona 
nije jedino za draženje guta i želudca. 

No nastaje pitanje, da li ima u samoj hrani onoliko soli, 
koliko je životinja ili čovjek treba, ili da li moramo uz hranu još 
i rudnu sol primiešivati. Mnoga opažanja dokazaše, da sa bilinskom 
hranom neulazi nikada u tielo dovoljno soli, s toga joj valja uviek 
više primiešati nego mesnatoj hrani. Travoždere životinje Čeznu 
uviek za solju, dočiin mesoždere mogu biti i bez nje. Tako i kod 
čovjeka zavisi množina soli, što ju hrani primiešavati mora, od 
vrsti hrane, što ju jede. U obće se uzimlje, da svaki čovjek treba 
godišnje najmanje 8 kilograma soli. 

Kamenu sol je u naravi lahko poznati po tom, što se u vodi 
brzo topi, što je slana ukusa i što se lahko u kocke dade kalati. 

Čista sol je prozirna kao staklo. Nu tko još nije vidio crvene, ze¬ 
lene, žute, modre i sive soli? — Crvena boja je od nešto malo 
železa, zelena i modra od bakra, siva od smoline, a žuta od gline 
i ilovače. Pa osim tih nečistoća tko bi rekao, da ima u soli još i 
milijuna sitnih stvorova, koji su nekada u moru živili. Pod sitno¬ 
zorom moći ih je još spaziti. Radnici u Berchtesgađeuu raztapaju 
u vodi izkopamu crvenu sol, pa bacaju onu vodu, u kojoj su ostale 
još neraztopljene tvari, na stranu. Za neko vrieme stane voda 
tako smrditi, da i uevješt mora pomisliti, da u njoj trunu živo¬ 
tinjske tvari. Često naći je u soli sitne mehurčiće pune raznih pli¬ 
nova, koji su nastali pri trunjenju ustrojnih stvorova u samoj soli. 
Kada se takva sol namoči, stanu plinovi probijati mjehurčiće, pri 
čem se čuje lahko puckaranje (Knistersalz). 

Sol se u veliko upotrebijuje, kako je poznato, za solenje mesa, 
jer ga ona od gnjilobe čuva. U naseljenom mesu pokaže se na brzo 
mnogo slane vode — salamure. U 100 kilograma mesa ima 75 
kilograma vode, koju onda sol iz mesa izvlači. Meso postane tim 
tvrdje ali i laglje. No iz mesa neizadje samo voda, nego s njom i 
mnogi drugi hranivi sokovi, upravo tako kao pri kuhanju gove¬ 
dine; s toga i možemo nazvati tu vodu slanom juhom. Salamura 
je isto tako hraniva kao i govedja juha, pa bi se mogla jesti, samo 
kada bi se iz nje suvišna sol odstranila. Upravo zato je usoljeno 
meso isto tako slaba hrana kao i izkuhana govedina, jer mu sol 
izvuče do trećinu njegove hranivosti. 

Odakle sol i gdje joj je postanak? 

Svagdje, gdje sol dolazi u većoj množini, ima ona zahvaliti 
svoj postanak moru. U prosjeku dolazi u sto diela morske vode na 
tri i pol diela soli. Ako pomislimo, kolika se ogromna mora po 
zemlji šire, lahko je uviditi, da se samo u njih neizmjerna mno¬ 
žina soli nalazi. Kada bismo u svih morih na svietu samo jedan 
palac na površini vode izparili, dobili bi preko 10 bilijuna kubičnih 
stopa soli, dakle toliko, da je nebi moglo čitavo čovječanstvo u 
nekoliko tisuća godina potrošiti. Kada bi se sav veliki ocean iz- 
pario, ostalo bi na dnu toliko soli, da bi od nje mogli sagraditi 
šest puta tolike brdiue kao što su čitave Alpe. 

Sva mora nisu jednako slana, u jednom je više a u drugom 
manje soli. Zavisi to o tom, koliko u koje more iz rieka dolazi 
sladke vode i koliko se iz mora preko dana vode izpari. Tako je 
sredozemno more slanije od Crnoga mora, jer leži na jugu, gdje se 

svaki dan mnogo vode izpari i jerbo u nj ne u tiče razmjerno toliko 
rieka koliko u Crno more. Kada bi se sredozemno more pri Gibralti 
zatvorilo, da mu se voda nemože miešati sa oceanom, nastalo bi 
iz njega za neko vrieme toli slano jezero, da u njem nebi mogla 
nijedna životinja živiti, a kad bi se kroz koju tisuću godina sva 
voda izparila, sva bi se sol na dnu naslagala. Na taj način na¬ 
stala su sva slana jezera a sigurno i oni slojevi soli, što ih u zemlji 
zakopane nalazimo. — Na abisinskoj granici nalazio se je prije 
ovelik zaljev, lava iz obližnjega vulkana presekla ga je iznenada 
i od mora odielila, tako da je od zaljeva postalo slano jezero. U 
jezero neutiče danas nijedna rieka, a žestoki traci južnoga sunca 
izpariše već na polovicu jezero. Veći dio soli naslagao se na dno, 
tako da se na obali kao snieg bieli. Za dulje vremena izčeznuti će 
sva voda, a sol će se u slojeve naslagati. Iz svetoga pisma poznato 
je svakomu Mrtvo more kao prokletstvo božje, jer u njem nemože 
niti životinja niti biljka živiti. Stari narodi neznadoše si protu¬ 
mačiti, kako je Mrtvo more preslano postalo, pa izmisliše razne 
priče. No današnjoj geologiji je to laglji posao. Kao što su sva je¬ 
zera tako je i ovo bilo nekad spojeno sa morem. Vulkaničua sila 
uzdigla je Palestinu, te je tako Mrtvo more ostalo odieljeno od 
sredozemnoga mora, s kojim je nekada u savezu bilo, i tako danas 
Mrtvo more postalo slano jezero. Mrtvo more leži u vrlo to¬ 
plom podnebju, tako da se iz njega na dan više vode izparuje, 
nego što Jordan u more donese. A i sam Jordan donaša uviek sa 
sobom mnoge soli, jer prolazi skroz slane doline, pa tako postaje 
Mrtvo more svakim danom sve slanije. Na obali njegovoj stoje de¬ 
beli slojevi kamene soli, da ju je moći gotovu vaditi. 

Mnogo su zanimivije slane pustare ili stepe. Sol se u velikih 
ravnina na široko i daleko bjelasa, samo gdje i gdje pojavljuje se 
i pomalja po gdjekoja travka. Na glasu su u tom kaspičke stepe. 
Od Kaspičkoga mora pa sve do altajskih gora protezalo se nekad 
ogromno more, koje je vremenom dielomice uzmaklo a dielomice se 
osušilo. Na mnogih mjestih ote ogromne doline nalaze se još danas 
pomanja slana jezera kao ostanci izginula mora. Medju svimi timi 
jezeri najznatnije je Eltonsko jezero. Ono leži u guberniji astra- 
hanskoj. Nekoliko malih rieka pretiče preko slanih stepa, raztaplja 
odavde sol, pa ju onda u jezero donaša. Kada ljeti nastane velika 
toplina, posuše se pritoci, a u jezeru se stane voda u veliko iz- 
parivati. Sol se sada u jezeru stane hvatati na površini kao biela 

kora, pa čim kora ponešto ođeblja, padne na dno, a na površini se 
nova opet počnie praviti. Samo jezero je veoma plitko: pri najvećoj 
vodi nije mnogo dublje od jednoga metra. Nejma dvojbe, da je 
jezero ovo bilo jednom mnogo dublje. Na obali jezera kopali su 
dublje od 30 metara, pa su još uviek našli naslagane soli, koja se 
je u jezeru staložila. Čitava Rusija bi se mogla odavde solju ob- 
skrbljivati. U astrahanskoj guberniji ima u svemu na 700 slanih 
jezera, a medju njimi je osim Eltonskoga još Baskunšatsko na glasu. 
Perzijske slane stepe se sjaju kano snieg, a na suncu svjetlucaju 
sitni ledci u svih bojali. Samo mjestimice pojavljuje se koja travka, 
ali koju ovca ni okusiti neće, jer joj je preslana. Liep je pogled na 
slane stepe iztočne Afrike, koje se biele kao sniežne krajine u Si- 
biriji. — Pa sve te slane stepe, kojih ima još i u Španjolskoj, 
Australiji i Americi, svjedoče nam, da su se onuda nekada silna 
mora širila. 

No najveći dio soli, što je u trgovini imamo, dobivamo iz 
zemlje kao kamenu sol. Sve te silne naslage nastale su od mora, 
koja su se u jezera pretvorila, pa onda izparila i posušila. Poslije 
tisuće godina došlo je na takove naslage opet more, iz toga mora 
naslagao se mulj, koji se je, poslije kako je more opet odatle otišlo, 
u tvrd kamen pretvorio. U takvih slučajevih valja nam gdjekad 
po koju stotinu stopa kroz zemlju i kamenje kopati, dok do soli do- 
djemo. Vierna je pratilica soli u zemlji mal ne uviek i bez iznimke 
sadra. U moru ima uviek nešto malo sadre, koja pri izparivanju 
prije soli na dno sjedne, a onda se tek stane sol slagati. Neću da 
čitatelje mučim tumačenjem, kako su se i u kojem razrajerju ove 
naslage tvorile, jer to spada medju zamršenija geologička pitanja, 
s kojimi još nisu ni sami geolozi na čistom. 

Za vrieme terciarne dobe — dakle u vrieme, dok još čovjeka 
na svietu nije bilo — protezalo se je čitavom sjevernom Njemač¬ 
kom veliko more, pa upravo tuđe i u to doba stvorile su se ogromne 
naslage soli. Tako računaju, da su naslage soli kod Strassfurta do 
preko 1500 metara debele. Do dna same soli još nisu ni došli. 
Sadra se i tu skroz pravilno pojavljuje. Uviek dolazi jedan četvrt 
palca debeo sloj sadre, a onda nekoliko palaca soli, onda opet 
sadre i to se opetuje na 1500 puta. Ote odieljene slojeve soli na¬ 
zivlju rudari godovi, pa ako je zbilja za svaki takav sloj trebalo 
godinu dana, dok se je naslagao, to je morao proći velik broj go¬ 
dina, dok se je sva ta sol uslojila. Od toga istoga mora naslagali 

su se slojevi soli kod Segenberga u Holsteinu, kod Inovraklavva, 
Ciechocineka i Sperenberga. 

Najveličaustvenija rudokopnja soli radi svoje roman ti čnosti 
nalazi se u Galiciji, u Vieličkoj. Naslage soli leže ovdje upravo pod 
mjestom Vieličkom, u kom ima oko 7000 stanovnika. U koje vrieme 
su našli ovu sol, nezna se pravo. Mnogi misle, da se je to dogo¬ 
dilo za vladanja Miečislava I., koji je vladao od god. 965. do 992. 
U listinah nalaze, da se je već god. 1044. iz rudnika sol izkapala. 
Samo mjesto Vielićka nastalo je god. 1290., i u njem smjedoše 
s početka samo graditi kuće od drveta, jer su sol tako nerazložito 
izkapali, da se je često površina rušila a s njom i ljudski stanovi. 
Kudokopnja se je od to doba ovdje sve više širila i razvijala, ali 
umno i razložito izkapanje soli po pravilih rudarstva započelo je 
tek od god. 1815., kada je rudnik ovaj postao svojinom austrijske 
države. Od to doba postao je rudnik najglasovitiji i najveličanstve- 
niji na svietu. 

Rudnik je od iztoka prama zapadu 3300 metara dug, a od 
sjevera prama jugu 1200 metara; dubljina mu dosiže do 400 me¬ 
tara. Sol se izkapa u sedam spratova; — prvi se nalazi u dubljini 
od 60 metara. Radnici kidaju sol železnim orudjem u velike ko¬ 
made, a samo mjestimice ostavljaju čitave stubove, da im se svo¬ 
dovi neporuše. Tim načinom postadoše silni hodnici i prostrane 
sobe. Sol se prevaža kroz rudnik sa konji, koji riedko kada na 
svjetlo izlaze, pa ipak dobro uspjevaju. Vidi im se to na liepoj 
dlaci i na čvrstom mesu. Mnogi iz okolice običavaju svoje kouje, 
kada im omršave, pustiti na neko vrieme dole u solnik, da se opo¬ 
rave i ugoje, da ih onda laglje prodati mogu. Radnici su malne 
svi blieda lica, ali čvrstih mišica. 

U rudnik vodi sa površine trinajst prokopa. Dva prokopa leže 
u samom mjestu Vielički: jednim idu činovnici a drugim radnici u 
solnik. Jedan prokop služi kao dimnjak za podzemne kovačuice, 
a četiri su za dopremljanje vode. D nekih prokopih vode skaline 
od slankamena u dolnje spratove, dočira se u drugih opet ljudi 
spuštaju na užetih. Stranci smiju u solnik samo uz dozvolu glav¬ 
noga nadzorničtva, pa mogu odabrati ili prokop sa skalinami ili 
se mogu na užetu spustiti. Na kraju takva čvrsta užeta imade više 
dobro zavezanih kopča. Na svaku kopču sjedne po jedan čovjek, pa 
se na taj način može po 20 do 25 osoba na jedan put u solnik 
spustiti. Došavši u prvi sprat, odmah se otvara čovjeku krasan po- 

Slika 14. Solnik u Vieličkoj. 

gled. Ponajprije sretne malenu kapelicu svetoga Antuna (vidi si. 14., 
gore na lievo). Ona je sva od soli. Žrtvenik, svjetilnjaci, svetci, 
svodovi, sve je od najkrasnije soli. Malo dalje u istom spratu leži 
velika dvorana uređjena za zabave i plesove. Stubovi, prostor za glasbu 
i ogromni viseći svjetilnjak je od prozirne soli. I pri najvećoj raz- 
svjeti pričinjaju se ove prostorije tamne, a samo kada je svjetlo za 
stubovi i za drugimi uresnimi predmeti skriveno, onda nam se tek 
pred očima otvara najčarobnije svjetlo. — Kroz solnik probija 
uviek ponešto voda, a sva ova voda se sakuplja u dvie prostorije u 
dubljini od 160 metara i tvori tuđe malena slana jezera, po kojih 
se je moći na malih brodićih voziti (vidi na slici 14. dole). U glavnih 
hodnicih, gdje se najviše radi, susriće čovjek najbučniji život. Široke 
i velike ceste pune su uviek natovarenih kola. Veseli radnici tje¬ 
raju uz pjevanje upregnute konje, te dopremlju izkopanu sol do 
glavnoga prokopa, kroz koji se sol na površinu izvlači. Osim spo- 
meuutih prostorija ima jošte mnogo drugih, kao što su razne dvo¬ 
rane, spremišta, stanovi, radionice, koujušnice, a svagdje ima lie- 
pih umotvorina i uresnina od kamene soli, kojim se čovjek diviti 
mora. Godišnje kopaju ovdje preko 78,000 000 kilograma soli, a 
solnik je ovdje tako bogat, da će se u njem moći možda još 1000 
godina raditi. 

Kod Kardone u Kataloniji leže slojevi soli na bielom danu, 
kako nigdje drugdje na svietu. Ogromni komadi soli sačinjivaju 
čitave doline, te naliče ogromnim ledenjakom po sjevernih gorah. 
Oti komadi izčičkaui su na svojoj površini silnimi stupovi i pira¬ 
midalni, što ih je voda izlizala. Gladka površina i tvrdoća soli ne- 
đopuštaju, da ju voda ipak toliko raztapa, koliko bi čovjek mislio. 
Voda je, kako su proračunali, u zadnjih sto godina samo četiri 
palca soli olizala. 

Velikih slojeva soli nalazimo jošte u austr. komorskoj solnoj 
pokrajini (Salzkammergut), zatim kod Aussea u Štajerskoj, Halajna 
u Salzburžkoj, Halla u Tirolskoj, kod Szovara u Ugarskoj, kod 
Vizanke u Erdelju. A tako je i u ostalih dielovih svieta; nije skoro 
veće države, gdje još nebi bili kamene soli našli. 

Kao što kamenu sol, tako nalazimo i slana vrela ponajviše u 
dubokih dolinah. Ona izlaze ili iz zemlje, u kojoj se nalaze slojevi 
kamene soli, ili prolaze kroz kamenje, u kom imade primiešane 
soli. Svakako nije na takvih mjestih žaliti truda i zemlju proko¬ 
pati, osobito ako se u blizini nalazi i sadre, jer se je često takav 

trud bogato naplatio. Više puta izlaze slana vrela kano visoki 
vodometi, a gdjekad nedopru ni do površine zemlje, nego ih valja 
sisaljkami izvlačiti. Austrija a i Njemačka dobiva iz svojih slanih 
vrela dovoljnu množinu soli. Slanih vrela ima i kod nas i to blizu 
varaždinskih i stubičkih toplica, pa kod Hana u Dalmaciji. U gor¬ 
njoj i dolnjoj Tuzli .u Bosni dobivaju iz slanih vrela na godiuu 
do 50.000 kilograma soli. Austrijski konsul Teodorovič u Sarajevu 
veli u svom izvješću od god. 1874. kako se oto izradjivanje soli 
nebi izplatilo, da se drva za grijanje vode nedobivaju badava iz 
državnih šuma, što mu mi toli na lahku povjeravati nemožemo. 

Dobivanje i izradjivanje soli je veoma različito; zavisi to o 
vrsti soli, koju izradjujemo. Najlaglje je dakako kopati sol ondje, 
gdje se ona stienom na površini pokazuje. Mnogo skuplji i teži 
posao je kopati ju u dubljini. No i pri tom pomaže jedno to, što 
voda u solne prokope malo kada prodire, kao što to čini kod uglje- 
nika, a drugo što svodove u prokopih netreba silnimi balvani 
podupirati, jer se sama sol dosta čvrsto drži. 

Ako je kamena sol onečišćena glinom, ilovačom ili sadrom, 
to je s njom posao mnogo teži, jer ju onakvu nije moći rabiti. 
Valja ju tuđe najprije u vodi raztopiti i onda u posudah izpariti. 
Da to što jeftinije bude, to se izkapaju u slojevih oveće šupljine, 
u nje se napusti voda-, da se sol raztopi. Solju se nasićena voda 
onda izgrabi i izparuje. 

Kako već spomenusmo, sol se dobiva još i iz slanih vrela i 
to samo iz takvih, u kojih ima na 200 kilograma vode bar 16 kilo¬ 
grama soli. Da se pri izparivanju vode prištede drva, to upotrebljuju 
ponajprije takozvana kapala (Gradirwerke; vidi si. 15.). Namjeste 
naime u pravilnih hrpah veliku množinu sitna granja i trnja, a 
slanu vodu dovedu kroz ciev na takovo kapalo, da lagano kapajuć 
kroz granje prolazi. Prolazeć kroz kapalo izpari se mnogo vode, a 
preostala voda, koja tim postane mnogo slauija, nakupi se u doljnjoj 
posudi. Zasićenu tu vodu stave sada u posudah na vatru, tako da 
se ona sva izpari, a čista sol ostane na dnu posude. 

No nas će Hrvate najviše zanimati način, kako se sol dobiva 
iz slane morske vode u dalmatinskom primorju. — Na ravnih 
morskih obala naprave radnici plitke ali široke jarke, slaništa 
(Salinen, Salzgarten; vidi sliku 16.). Pred staništi stoji oveća jama, 
u koju se morska voda ponajprije pusti i neko vrieme drži, dok 
se nečistoća na dnu neutaloži. Pročišćena morska voda dovede se 

odavde u druge nešto pliće ali široke jame, u kojih stoji ona neko 
vneme. Pri sunčanoj žegi se voda izparuje, a iz nje se ponajprije 
sadra utaloži. Tim postane voda punija soli. Takvu jednu jamu 
vidimo u sredini naše slike. Svagdje neimaju ovu drugu vrst jama, 
ne 8° gledaju da se odmah u prvoj jami voda očisti i ujedno sadra 
utaloži. Kada je voda tim postala slanija, stanu ju odavde puštati 
kroz male kanale u plitko slanište, koje naliči uredjenom vrtu. 


Slika 15. 



Kapalo. 


Voda se na suncu izpari, a po staništih se nakupi sol. Poslenici 
pokupe sada sol, te ju snesu na velike hrpe. Svaka hrpa se po¬ 
krije slamom ili travom, da joj kiša nenaškodi, te ostavi dulje 
vremena u solištu, doklegod se iz nje neke suvišne raztopive rude 
same neizvuku i u zemlju neprodru. 

Najvažnije slanište nalazi se kod Stona na poluotoku Pelješcu 
nedaleko od Dubrovnika. Posao počimlje n svibnju i traje do po- 

četka listopada. Množina soli, što se ovdje dobiva zavisi o tom, 
da li je godina suha ili kišovita. Tako su ovdje god. 1871. dobili 
oko 1,800.000 kilograma, a god. 1872. jedva 620.000 kilograma. 
Slanište ovo je u državnih rukuli. Osim toga ima jedno slanište na 
otoku Pagu, a jedno na otoku Rabu, a oba su u ruku privatnih podu¬ 
zetnika, koji su obvezani dobivenu sol predati državi pod ustanovljenu 
cienu. Oba ova mjesta dala su g. 1871. oko 6,400.000, a g. 1872. 
oko 4,800.000 kilograma soli. Na svih tih mjestih se dobiva biela 


Slika 16. 



Slanište na jadranskom moru. 


i siva morska sol. Najveći dio te soli proda se u Crnu goru, Bosnu 
i Hercegovinu. 


Najjeftinije je izradjivanje soli u morskih slaništih, nešto 
skuplje dodje sol, koja se kopa, a tri, četiri a i pet puta skuplja 
je sol, što ju dobivamo iz slanih vrela. Tako u Austriji dodje centa 
(56 kilograma) morske soli državu na 10 novč.; kopana rudna sol 
dodje na 20 novčića, a centa soli dobivena iz vrela na 55 novč. 

Vidi se iz toga, da je sol iz slanih vrela najskuplja, al za to je 
i najčišća i najbolja. 

Po zakonitom cieniku od godine 1873. stojala je u Austriji 
bečka centa (56 kilograma) 

kamenite soli prama čistoći . . 5 for. — nvč. do 5 for. 80 nvč. 

izparene vrelne soli prama čistoći 4 » 80 » » 6 » 40 » 

biele morske soli » » 4 » 4 » » 5 » 40 » 

sive morske soli.2 » 60 » 

Ovi brojevi nara jasno kažu, koliku dobit mora država pri prodaji 
soli imati. U godinah 1870., 1871. i 1872. imala je bečka polovica 
austro - ugarske države u prosjeku na 16 milijuna čista dohodka 
pri prodaji soli. 

Potrošak soli u pojedinih država je razan, jer on zavisi o 
hrani i blagostanju naroda. 0 Austriji dođje svake godine na glavu 
8 kilograma, u Ruskoj 9, isto toliko i u Francezkoj i Bavarskoj, 
u Badenu preko 10, a u Saskoj ni 5* kilograma. 

Pa tko bi rekao, da ota neznatna sol zauzimlje uz železo i 
ugljen u čovječjem obrtu dično — a možda i prvo mjesto. Ako 
uzmemo u obzir etičnu, zdravstvenu i obrtničku vriednost soli, to 
pred njom izčezava umišljena vriednost zlata i dragoga kamenja, 
ona ih daleko nađkriljuje, s toga podpunira pravom zaslužuje onu 
čast, što joj danas još Slaveni izkazuju, pružajuć ju tudjincu pod 
najsvetiji amanet. 

DRAGULJI. 


Čovječje oko tražilo je od uviek u prirodi što ljepše predmete, 
kojimi če okititi svoje tielo, da ono bude tim uglednije. S prva 
kraja zadovoljio se je čovjek tim, što si je tielo šarenimi bojami 
namazao. No čim mu se je ponešto ukus popravio, stao si je po 
tielu vješati najprije liepe bilinske plodove, a onda je potražio u 
rudstvu predmete stalnije, dugotrajnije i ljepše, pa se s njimi kitio 
kroz tolika stoljeća, te još ni danas se nije mogao otresti tih starih 
i taštih običaja. Medju prvi mi uresninami, što ih je čovjek iz ruđ- 
stva uzeo, bili su dragulji i zlato. Već davno prije, nego što seje 
počela bilježiti poviest. ljudstva, bilo je već 11 a daleko drago ka¬ 
menje razšireno i obljubljeno. 

Za dragulje ili drago kamenje birao si je čovjek onakove 
rude, koje su mu oko zasliepljivale ili svojom liepom bojom ili svo¬ 
jom prozirnošću, te osobitim sjajem i svjetlucanjem. Medju ostalimi 
svojstvi, radi kojih postadoše dragulji toli cienjeni, postade skoro 
najvažnijim njihova tvrdoća. Jer čim je dragulj bio tvrdji, tim 
se je teže mogla njegova liepa površina pokvariti i ozlediti, pa to 
je baš radi čega su tvrdji dragulji za ures tako omilili. 

Za najstarije narode u Indiji i Egiptu se znade, da su se od 
pamtivjeka sa dragulji resili. Indija je još i danas, a bila je i od 
uviek najbogatija liepimi dragulji. Egipćani su svojim mrtvacem 
metali pod jezik dragulje, koji su bili izrezani u obliku jedne vrsti 
bube, koja im je neumrlost predstavljala. Sa Egipćani dolazili su 
doticaj stari Izraelićani, pa su od njih naučili kititi se sa dragulji. U 
to vrieme poznavalo se je već mnogo vrsti dragulja. Tako nabraja 
Mojsija dvanajst raznih dragulja, pa nalaže, da se s njimi imade 
nakititi prsni štit velikoga svećenika. Od 12 židovskih plemena 
bio je svakomu po jedan takav kamen posvećen. 

Kod starih Grka udomaćili su se dragulji mnogo kašnje. U 
Homerovih pjesmah, koje su nastale čitavih 500 godina poslije 
Mojsije, nespominju se dragulji nigdje niti jednom riečju. Samo na 

tri mjesta spomenut je ovdje jantar a o draguljih nigdje ni govora. 
Čini se po tom, da u to vrieme Grci dragulja nisu poznavali. U 
Homerovih pjesmah nalazimo vjerno opisan sav grčki javni i ku- 
čevni život. Iz svega se vidi, da je Homer rado opisivao sve što 
je u čovječjih očiju vriedna, sjajna i liepa, pa nejma dvojbe, 
da bi on i dragulje spomenuo, da su ih Grci u to vrieme po¬ 
znavali. Čudnovato nam se to čini tim večma, što znamo, da su 
Grci mnogo občili i trgovali sa mnogimi azijatskimi narodi, koji 
su dragulje već poznavali. Tek u 7. i 6. stoljeću prije Krsta upo¬ 
znaše se Grci sa dragulji. Kao prvoga vještaka, koji je znao 
dragulje rezati, spominju Teodora iz Samosa, a Herodot kaže 
za njega, da je on napravio poznati i glasoviti Polikratov pr¬ 
sten. Nešto kašnje napisao je svećenik grčki, Onomakritos, či¬ 
tavu pjesmu o draguljih, u kojoj opisuje čarobne i tajne sile, 
što ih dragulji u sebi imadu. U to doba bili su dragulji po 
Grčkoj mnogo razšireni, a odavde prešao je običaj resiti se sa dra¬ 
gulji u Italiju. Kako su Rimljani bili razkošni i puni taština, to 
su kod njih dragulji u običaj došli u mnogo većoj mjeri, nego 
kod ijednoga starijega naroda. Za vrieme rimskih careva segla je 
pohlepa za dragulji do nevjerojatne mjere. Za dragulje izdavao se 
je silan novac, a svatko tko je samo nešto bogatiji i ugledniji bio, 
bio je natrpan sa dragulji. 

Rimski prirodoslovac Plinij piše veoma obširno o draguljih, 
ali njegovo opisivanje je puno bajanja i pričanja. U draguljih je 
nalazio neke tajne moći, koje su na čovjeka uplivale, ako ih je on 
sa sobom nosio. U obće je ovo tajinstveno shvaćanje dragulja bilo 
kroz nekoliko stotina godina tako razšireno, da su ljudi dragulje 
kupovali i njimi se kitili više radi toga, što su mislili da u njih 
ima neke vrhunaravne sile, nego radi ljepote. Praznovjerje ovo nije 
bilo samo u starom vieku razšireno, nego se je ono još kroz čitavi 
srednji viek širilo, dapače u srednjem vieku bile su predsude o dra¬ 
guljih mnogo veće nego prije. Ni izobraženiji ljudi, pa ni oni, koji 
su se samom znanošću bavili, nisu si mogli pomisliti dragulja bez 
čarobne sile i moći. Ljudi su ih nosili kraj sebe kao svoju sreću. 
Mislili su, da će s njimi uzdržati zdravlje i zadobiti ljepotu. S dra¬ 
gulji su mislili steći prijateljstvo i ljubav, domoći se časti, dosto¬ 
janstva , bogatstva i svake druge sreće. Držali su, da onom neće 
niti otrov, niti neprijateljsko oružje nahuditi, koji uz sebe drago- 
ciene dragulje ima. Kada su vojnici u rat polazili, ponieli bi sa 

sobom sve svoje dragulje, da ih oni od smrti sačuvaju. Karlo Smjeli 
nakitio se za boj uviek sa svojimi najskupocienijimi dragulji, pa 
ne možda za to, da tim svoje dostojanstvo pokaže, nego da ga 
oni čuvaju; ali ga ipak oni jednom iznevjeriše. Pa nesamo da su 
u draguljih nazirali najčarobnije moči, nego i pripoviedahu o nji¬ 
hovu postanku čudnovate bajke. Praznovjerje je zahvatilo sve ljude. 
Alkemiste tražili su u draguljih vrhunaravne sile, mislili su medju 
njimi nači kamen mudraca, s kojim će modi proste kovine u zlato 
pretvarati. Zviezdoznanske sanjarije srednjega vieka imale su mnogo 
posla sa dragulji. Zviezde, planete i godišnje dobe bile su u savezu 
sa dragulji, tako da su držali, da je dobro, ako svaki mjesec po¬ 
sebnu vrst dragulja uza se nosimo. 

U novom vieku počela je znanost mah preotimati. Znanstvena 
iztraživanja i iznašašća raztjeraše onu trnicu, koja je kroz stoljeća svie- 
tom vladala. Napredak prirodopisnih znanosti uništio je mnogo 
praznovierje, koje se je u svih granah čovječjega života uvrežilo 
bilo. Od to doba nije čovjek u draguljih više tražio čarobije, nije 
ih cienio radi njihove vrhunaravne moći, nego je u njih štovao i 
cienio plemenita i liepa svojstva, koje je znanost ustanovila i iz- 
tražila. 

Dugo je vremena prošlo, a da ljudi nisu znali točno razli¬ 
kovati jednu vrst dragulja od druge. Bio je tomu uzrok, što su se 
pri razpoznavanju dragulja najviše samo na boju obzirali. Kroz 
tisuće godina su držali, da su modri safir i crveni rubin dva skroz 
različita dragulja. No danas se znade, da je jedno i drugo ista 
ruda, zovu ju korund, pa da je samo slučajnimi primjesinami jedan 
korund postao modar a drugi crven. Draguljari su mnogu tvrdu 
rudu, koja je prozirna i liepo žuta bila, držali za topaz, a danas 
se zna, da ima osim topaza i drugih žutih dragulja. U obće se je 
u tom pogledu mnogo griešilo, pa i danas još mnogi krivo čine, 
kada po boji razredjuju dragulje. Najveći dio dragulja, ako je sa¬ 
svim čist, proziran je kao voda. Kojigod je takav dragulj bojadisan 
pa ma ta boja bila najljepša i najdražestnija, uviek je svaki dobio 
tu boju od koje druge primiešane tvari. Kada se je koji takav 
dragulj u prirodi stvarao, trebalo je samo neznatno malo da mu 
se koje druge tvari primieša, pa bi već postao bojadisan. Ako i 
jest na mnogom dragulju liepa boja ono, radi čega ga osobito ljube 
i ciene, to se ipak moramo pri razlikovanju obazrieti na druga 
svojstva, koja nisu tako slučajno nastala kao boja. 

Kišpatić; Slike iz rudstva. 9 

Najsigurnije sredstvo, kako ćemo razpoznati koji dragulj, jest 
kemičko iz traži vanje; valja nam naime pronaći od koje tvari dra¬ 
gulj sastoji. Ali to je veoma težak posao, treba za to mnogo zna¬ 
nja i vježbe. Uz to je ovdje još i ta potežkoca, da se pri takvom 
iztraživanju dragulj uviek uništiti mora. U običnom životu se ova- 
kovo iztraživanje izvesti neda, valja tu dakle na drugo sigurno 
sredstvo misliti. A toga ima, i to je tvrdoća. 

Pomoćju tvrdoće nije težak posao razpoznati dragulje. Zna 
se, da je dijamant medju svimi dragulji najveće tvrdoće. S nijed¬ 
nom drugom rudom nije moći dijamant parati i rezati, pa to je 
tako sigurno, da se pri dijamantu, ako mu tvrdoću kušamo, nije 
moći nikada prevariti. Svaki drugi i najljepši dragulj dade se sa 
dijamantom parati. Odmah za dijamantom u tvrdoći dolazi korund 
(safir, rubin). On para i reže sve dragulje samo ne dijamant. To¬ 
paz je još manje tvrdoće, a znade se i za druge dragulje točno, 
kakve su tvrdoće. Ako čovjek dobije u ruku koji nepoznati dra¬ 
gulj, valja mu samo pokušati sa drugimi poznatirai dragulji nje¬ 
govu tvrdoću, pa će obično uviek pogoditi što ima u ruci. 

Ciena i vriednost dragulja raste sa njihovom tvrdoćom, a samo 
u gdjekojih slučajevih plaća se kadšto za mekši dragulj više nego 
za tvrdji, ako je na primjer on riedak ili osobito liepe boje. Tako 
se liepe vrsti dragoga opala, koji je najmekši medju dragulji, često 
tako skupo plaćaju kao mnogi tvrdji dragulj. 

Dragulji se u prirodi malo kada u tako liepom obliku nadju, 
kako bi ih mogli odmah za ures upotrebiti. Obično su oni ovdje 
neugledne površine, tako da čovjek mora imati mnogo vještine i 
izkustva, dok uzmogne na takvu kamenu prepoznati, da li je dra¬ 
gulj. A da bude on za ures prikladan, treba mu obično još i umjet¬ 
ničke izradbe. 

U najstarije vrieme znali su dragulje za ures samo rezati, a 
tek u 15. stoljeću izumiše brušenje dragulja. Već stari narodi re¬ 
zali su svoje dragulje na dva načina. Oni su rezali u kamenu pi¬ 
smena i druge predmete ili unutra ili na površinu uzdignuto. 
Prva vrst služila je za pečatenje, a druga samo za ures. Kod starih 
Egipćana bili su rezani dragulji dugo u običaju. Mojsija spominje 
rezano kamenje i rezbare, a Herodot piše o Babiloncih, da je skoro 
svaki nosio rezani prsten. Za Aleksandra Velikoga razvilo se je 
rezbarstvo do takva savršenstva, kao nikada kašnje, pa ni danas 
ne umjedu ljepše rezati. U Italiji su Etrušćani već pet stotina 

godina prije Krsta bili vještaci u rezbarstvu, docira se je ono po¬ 
čelo razvijati kod samih Rimljana za 400 godina kašnje, pa i onda 
su se ovdje ponajviše doseljeni Grci rezbarenjem bavili. 

Prava vriednost dragulja počela se dizati tek od godine 1456., 
kada su izumili brušenje dragulja. Tek od to doba znali su ljudi 
draguljem dati liep i pravilan oblik, da se tim njihov sjaj i svje- 
tlucanje boja što savršenije pokaže. Kako se dragulji a napose 
dijamanti bruse, imati čemo zgode u sliedečem članku koju obšir- 
niju progovoriti. 

Brušeni dragulji uklapaju se za ures obično na dva načina. 
Kamen se učvrsti samo na okrajku, tako da mu se gornja i dolnja 
strana vidi ili mu se dolnja strana skrije. Prvo uklapanje je naj¬ 
bolje i najljepše, jer se kamen onda najbolje svietli, dočim na drugi 
način uklapaju kamen najradje onda, ako on ima kakvu pogriešku 
koju bi rada sakriti. Dno pod ovako uklopljenim kamenom znadu 
takodjer bojadisati, da tim poprave boju sama kamena. Čovjek se 
može ovdje uviek lahko prevariti, za to je najbolje nekupovati 
skupo kamenje, ako ga nemožemo viditi, dok je neuklopljeno. 

Pri prodavanju dragulja varaju draguljari dosta često sa tako 
zvanimi dubleti. Oni naime uzmu samo tanku brušenu ploču 
od pravoga dragulja, pa ju priljepe na staklo od iste boje, koje je 
i dragulj. Ako se ovakav dublet metne u vruću vodu, odmah će 
razpasti, jer ljepilo popusti. No u novije vrieme neće nas ni to 
od prevare očuvati moći, jer su izumili tako priljepiti staklo na 
dragulj, da jedno od drugoga nije moći razstaviti. Veliku savršenost 
postigoše i u pravljenju krivih dragulja. Već Plinij pripovieda, 
da su za njegova vremena znali od stakla praviti gdjekoje dragulje 
tako vješto, da ih je bilo težko prepoznati. Danas znadu od boja- 
disana i svjetlucava stakla praviti tako vješto dijamante, rubine, 
safire, smaragde i druge dragulje, da neće ni najizkusniji draguljar 
prepoznati prevaru, ako dotično kamenje samo po boji i svjetlu 
razsudjuje. Odmah će dakako biti na čistom, ako ide samo poku¬ 
šati njihovu tvrdoću, jer su ovi krivi dragulji uviek manje tvr¬ 
doće nego i jedan pravi dragulj. Na još jednostavniji način možemo 
razpozuati krivi od pravoga dragulja. Valja nam samo pri ruci 
imati jedan pravi dragulj, pa ga staviti na hladan zrak sa sum¬ 
njivim draguljem. Pravi dragulj će tuđe uviek prije i više ohladiti 
nego krivi, pa to ćemo odmah lahko osjetiti na ustnicah, ako ih 
se sa dragulji dotaknemo. 

Od kako se je kemički pronašlo, od kojih sastavina pojedini 
dragulji sastoje, pokušaše mnogi učenjaci, nebi li im pošlo za ru¬ 
kom napraviti na umjetan način prave dragulje. Ti pokusi uspješe 
dosta dobro, jedino dijamante nemogoše napraviti. U velikoj jari 
stvaraju danas ledce korunda, bojadišu ih modro ili crveno, tako 
da oni budu safiri ili rubini, pa tako isto stvaraju i sve ostale 
dragulje. Topazi, što ih je Daubre napravio, nerazlikovahu se upravo 
u ničem od topaza, što ih u naravi nalazimo. Liepi crveni uledjeni 
rubini, što su več god. 1849. u Parizu pravili, bili su naravnim 
rubinom slični nesamo u obliku, boji i svjetlu nego i u tvrdoči. 
Čovjek je tu dakle učinio ono isto, što je narav svojimi silami 
stvorila. No uz sve to ipak nije čovjek do danas narav posve do¬ 
stigao. Dragulji, što ih je on umjetno stvorio, većim dielom su tako 
maleni i sićušni, da praktične koristi od njih nejmamo. Gdjekoji i 
oveći dragulj, koji je uspio pod čovječjom rukom, stojao je toliko 
truda i vremena, da se još danas neizplaćuje umjetno pravljenje 
dragulja. Svi dosadanji pokusi imadu samo znanstvenu važnost, 
jer je tim čovjek dokazao, da umije prodirati u najsakrivenije pri¬ 
rodne tajne i sile, pa se s njimi služiti. Da je čovjek pri umjetnom 
pravljenju dragulja udario dobrim putem, jamče nam svi uspjeli 
pokusi, pa je za to nade, da će rađeni čovječji duh vremenom 
nadvladati i ostale potežkoće, te stvarati po volji dragulje u raznoj 
veličini i u raznih bojah. 

Broj dragulja, kojimi se čovjek danas služi, je dosta velik, 
pa bi predaleko zašao, kada bi u ovom malom članku, komu nije 
i onako svrha potanko i znanstveno opisivati dragulje, pošao redom 
nabrajtfti i opisivati sve dragulje, s toga neka mi bude dopušteno 
spomenuti samo najvažnije i najobičnije vrsti. 

1. Dijamant ili alem kamen je medju svimi dragulji najtvrdji 
i najskupocieniji. On svojom ljepotom i vriednošću nadkriljuje sve 
ostale dragulje. U životu i u razvoju mnogih naroda bio je dija¬ 
mant od velike važnosti, s toga on zaslužuje, da u posebnom članku 
njegove prednosti iztaknemo. 

2. Korund će malo biti u običnom životu poznat pod ovim 
znanstvenim imenom, jer draguljari još i danas razne vrsti korunda, 
koji se samo po boji razlikuju, nazivlju samo posebnimi imeni, kao 
što su rubin, safir, orijentalni smaragd, orijentalni topaz i t. d. 
Godine 1802. uvede tek grof Bournon u znanosti ime korund za 


sve ove razno bojadisane dragulje, koje od iste tvari sastoje, pa 

koji su iste tvrdoće. Od korunda je jedini dijamant tvrdji; svi drugi 
dragulji su manje tvrdoće. Posvema čisti korund je proziran kao 
voda, pa tako naliči svojim sjajem dijamantu, da ga je moći od 
njega samo po tvrdoći razpoznati. Zovu ga bielim safirom 
(Leucosaphir). Mnogo običniji su bojadisani korundi i to u svih 
mogućih bojah. Vriednost njihova dakako ovisi o ljepoti boje i o 
prozirnosti. Već najstariji narodi dieHli su korunde po jakosti boje 
u-mužke i ženske: mužki su bili tamnije, a ženski svjetlije boje. 

Najljepši i najskupocieniji modri i crveni korundi nalaze se 
u zadnjoj Indiji. Ondašnji stanovnici misle, da oni u zemlji rastu 
i dozrievaju, a pri zrijanju da mieujaju svoju boju, pa čim su zre¬ 
liji, da su tim ljepše boje. S početka dok su nezreli, bivaju bieli, 
a onda sazrievajuć postaju najprije žuti, onda zeleni, modri, a kad 
napokon podpuno sazriju, onda su crveni pa i najljepši. Krasni ovi 
dragulji ponajviše propadnu za sviet, a tomu je kriv ondašnji jedan 
zakon, koji nalaže, da mora svatko, koji nadje oveći dragulj, dr¬ 
žavi ga predati, a tko to neučini, da će biti smrću kažnjen. Ako tko 
nadje veći korund, obično ga nepreda, ali da ga može bez pogibelji 
pri sebi zadržati, to ga onda razbije na više manjih komada. — 
Liepih korunda nalaze danas još na otoku Cejlonu, za tim u južnoj 
Americi i Australiji. Kao dragulji su korundi veoma cignjeni i 
jako skupi. Sitnije vrsti — osobito rubine — radi velike tvrdoće 
uzimlju za ure, da u nje učvršćuju malena kolešca. Najprostiju vrst 
korunda, poznatu pod imenom srni rak (Schmirgel), taru u prah, 
pa s njom bruse sve dragulje osim sama korunda i dijamanta, do- 
čim korund i dijamant bruse sa dijamantovim prahom. 

Korunda razlikuju 11 vrsti, a medju njimi su najznamenitiji 
rubin, safir i orijentalni topaz. 

Rubin je korund krasne crvene boje, ali često ima u njem 
bielih ljaga, koje će izčeznuti, ako takav rubin oprezno grijemo u 
vatri. Ako male ledce rubina držimo u vatri, to oni postanu, kada 
se ohlade, bieli, a onda zeleni, a napokon dobiju opet svoju liepu 
crvenu boju. Rubin je bio uz dijamant od vajkada najskupocieniji 
dragulj. Već stari mu hvale njegov liepi sjaj, pa vele, da on na 
suncu naliči zažarenom ugljenu. Agrikola kaže, da pred tamno 
crvenim (mužkim) rubinom oko zadrhće. Ako je takav rubin pod¬ 
puno čist, to za njega plaćaju više nego za dijamant. U Parizu 
su pri razprodaji dragulja nekoga markeza za rubin od 2 \ ka¬ 
rata (1 lot ima 72 karata) platili 5.600 for. Do god. 1870. bila 

je u obće za veće rubine ciena manja nego za dijamante, no od- 
kako su u južnoj Africi našli veliki broj dijamanta, od onda stoje 
veliki i liepi rubini više nego dijamanti od iste veličine. Jedan 
karat liepa rubina plaćaju sa 75 for., a ciena velikim rubinom se 
tako računa, da se broj karata pomnoži samim sobom, a taj pro¬ 
izvod opet pomnoži sa polovicom ciene od jednoga karata (37 for.); 
tako n. pr. rubin od 10 karata stoji 10 X 10 X 37 = 3700 for.; 
premda i to računanje nije za svaki slučaj valjano, jer se za oso¬ 
bito liepo kamenje plaća nekoliko puta više nego što se ovim 
računom izračuna. 

Safir je korund modre boje, koja je sada tamnija sada svjet¬ 
lija. Tamnije vrsti safira zovu mužkimi, a bledje ženskimi safiri, 
dočim su svjetli poznati pod imenom vodeni safiri. Safir je bio 
već kod starih naroda cienjeni dragulj, a Mojsija ga već u svetom 
pismu spominje. Plinij ga imenuje radi njegove modre boje cyanos 
(različak, Kornblume), a razlikuje mužke i ženske safire. Najljepši 
i najskuplji su safiri tamno-modre boje. Ako se safir u vatri drži, 
izgubi svoju boju, pa svietli kao kakav brušeni dijamant. Najviše 
safira nalazimo na otoku Cejlonu. Za karat safira plaćaju obično 
35 do 40 for., a safir od 10 karata dodje na 600 do 750 for. 

Orijentalni topaz dobio je svoje ime, što je žute boje 
kao obični topaz. Žuta boja ovoga korunda je po jakosti i svjetlosti 
veoma raznolika. Od običnoga topaza lahko ga je moći po tom 
razlikovati, što je veće tvrdoće, pa što je mnogo ljepšega sjaja. 
Najljepše on svjetluca, ako ga pri svieći motrimo. Za žuti ovakav 
korund, ako je 10 karata težak, plaćaju obično 450 do 750 for. 

Osim ove tri obične vrsti koru uda pojavljuje se on i u drugih 
bojah. Tako je orijentalni akvamarin korund zelenkasto- 
modre boje, orijentalni hrizolit je žućkasto-zelen, orijentalni 
jakint je crvenkasto-žut, orijentalni ametist je ljubičast, 
a medju svimi je najriedji tamno-zeleni orijeutalni smaragd. 

3. Topaz je manje tvrdoće od korunda, tako da ga je moći 
s njim parati. Najobičnija boja, u kojoj se topaz pojavljuje, je žuć¬ 
kasta kao vino, ali ga ima i bez boje i prozirna kao voda. Ime mu 
potiče već iz staroga vieka, a stari pripoviedahu, da ima u crvenom 
moru jedan zmijski otok, na kom moraju stanovnici po zapoviedi 
kraljevoj po noći ići tražiti svjetlucavi topaz. I Plinij kaže, da ima 
u crvenom moru jedan otok Topazos, koji je uviek u magli i na 
kom se nalaze liepi zeleni dragulji. Topazu su u prijašnje vrieme 

veliku moć pripisivali. Za njega su govorili, da mu tajna sila raste 
kada mjesec raste, a da manja biva, kada mjesec opada. Kada se 
on baci u ključajuću vodu, onda joj oduzme toplinu, a vrijenje 
odmah prestane. Sličnu moć rekoše da ima on i na čovjeka, jer 
da on znade onom, koji ga pokraj sebe nosi, ublažiti srčbu i raz- 
draženost. Ako se topaz metne pokraj kakvoga otrova, izgubi svoj 
sjaj, ali mu se on opet odmah povrati, čim se otrov odstrani. 

Topaz se je brojio u prijašuje vrieme medju najskuplje dra¬ 
gulje, a danas mu je ciena već tako malena, da ga ni nebroje više 
medju plemenitije dragulje. Uzrok je tomu ponajviše taj, što ga u 
Braziliji i Sibiriji u tolikoj množini nalaze, da mu je ciena morala 
pasti. Osim toga ima u prirodi veoma mnogo jedne vrsti prozir¬ 
noga i žućkastoga kremena, koji jako naliči topazu, a tako se 
jeftino prodaje, da za nj ištu samo ono, što brušenje vriedi. 

Najglavnija mjesta, gdje topaz nalaze, je Brazilija, Sibirija i 
Saska. U Saskoj odkriše god. 1737. kod Auerbacha 80 stopa visoki 
breg, Schneckenstein, koji je bio pun topaza. Ovdje nadjoše u izo¬ 
bilju velikih bljedožutih ledaca, s toga su u briegu dotle kopali i 
rovali, dok ga nisu sasvim sa zemljom sravnili. Od ovih topaza 
imadu u Draždjanih veoma krasnih uresnina. 

Medju brazilijanskimi topazi su najpoznatije dvie ^rsti, jedna 
je bez boje a druga smedje-žuta. Najskupocienija je prva vrst, a 
poznata je pod imenom »vodene kaplje« (pingos d’ agoa), jer je 
tako prozirna i čista, da dijamantu naliči. Pa uz svu tu ljepotu 
su vodene kaplje tako obične i jeftine, da na mjestu za komad, koji 
je kao grah velik, plaćaju nešto preko forinte. U kralja portugalskoga 
ima jedan kamen, koga su držali za dijamant i cienili na 2240 mili¬ 
juna forinti, jer je velik kao kokošje jaje ali kažu vještaci, da to nije 
ništa drugo nego liepa i prozirna vodena kaplja iz Brazilije. — Sme- 
dje-žuti brazilijanski topazi su radi toga cienjeni jer u vatri postanu 
crveni kao rubini, pa i jer onda imadu veoma liepo i ugodno svjetlo. 
Na godinu nalaze u Braziliji ovakvih topaza na 1000 kilograma, 
a većina se u samoj Braziliji izbrusi i onda u trgovinu razašilje. 

Sibirski topazi su zelenkaste ili žućkaste boje. Na glasu su 
oni ovdje radi toga, što se nalaze u velikih komadih, od kojih 
gdjekoji važe 10 do 15 kilograma. Najljepši komadi nalaze se u 
rudarskom zavodu u Petrogradu. 

4. Smaragd je od vajkada na glasu kao skupocieni dragulj, premda 
je on manje tvrdoće nego topaz. Visoku cienu imade on zahvaliti 

svojoj krasnoj i oštroj zelenoj boji, koja je osobita liepa sjaja; — 
boja je to, koja je danas poznata pod imenom smaragdne boje. 
U starom vieku brojao se je on medju najdragocienije dragulje, a 
Plinij veli, da je on medju ljudskimi uresninami zauzimao treće 
mjesto; najskupocieniji da je bio dijamant, onda biser, za biserom 
odmah najskuplji je bio smaragd. Ali da to nije bilo bez razloga, 
veli Plinij, pa hvali njegovu zelenu boju kao najljepšu na svietu. 
On veli, da nejma boje, koju bi čovjek tako ugodno gledao, kao 
na smaragdu, oko ju se nemože sito nagledati, jer se ništa zelena 
na svietu tako liepo nezeleni, a za Nerona veli on, da je gledao 
borbu gladiatora kroz smaragd. Za dokaz, kako je moćan bio ovaj 
sjaj na smaragdu, navađja Plinij mramorna lava, što je stajao na 
grobu kralja Harmiasa na otoku Cipru. Lav je imao oči napravljene 
od smaragda, pa kako se je nalazio u blizini mora, tako su mu 
oči jako prama moru svietlile, da su tune poplašene od obale' 
bjegale. Ribarom je to štetu nosilo, za to oni izvadiše lavu njegove 
smaragdne oči i umetnuše mu druge. Arapski pisac Ahmed ben 
Abdalaziz kaže u svoj razpravi o draguljih, da svaka zmija odmah 
osliepi, čim uoči smaragd. 

Kako je smaragd u starom vieku obljubljen kamen bio, vidi 
se još i ii toga, što nalaze na egipatskih mumijah smaragdne 
nakite. U Rimu i u Pompejih nalaze u zemlji dosta često rezana 
smaragda, koji je starim Rimljanom kao ures služio. Herodot pripo- 
vieda, da je u glasovitom Polikratovom prstenu bio skupocieni sma¬ 
ragd. Još u čitavom srednjem vieku bijahu liepi i veliki sma¬ 
ragdi dosta riedki, tako da se pojedini ljepši smaragdi spominju 
kao osobita riedkost. Tako kažu, da je papa u 8. stoljeću imao liep 
smaragd, koji je bio jedan palac dug. Tek odkrićem peruanskih 
smaragda postadoše oni nešto običniji. Kortez je doneo odavde pet ko¬ 
mada, koji su sami vriedili 100.000 kruna (500.000 for.). Jednu hrpu 
sraslih ledaca, od kojih nijedan nije bio deblji od prsta, platiše u 
Petrogradu g. 1818. sa 33.000 for. Uz tako visoku cienu nije čudo, 
da su se jako poradovali, kada su oko Jekatarinenburga g. 1830. 
našli veliku množinu liepih smaragda. U carskom rudarskom zavodu 
u Petrogradu imadu jedan smaragdni ledac, koji je 8 palaca du¬ 
gačak i 5 palaca debeo. 

Ciena smaragdom je bila prije odkrića peruanskih i ruskih 
smaragda veoma visoka, no odmah iza toga je naglo pala. Upravo 
u zadnje vrieme postadoše smaragdi riedji, jer ih mnogo manje 

nalaze, pa za to im je ciena opet poskočila. Najljepše vrsti sma¬ 
ragda, koje su tarano-zelene boje, ali uz to ipak prozirne, plaćaju 
za karat 45 for., 2 karata 100 forinti, 4 karata 450 forinti a 12 
karata 1500 forinti. 

Kod nijedne vrsti dragulja nejma tako malo liepih i čistih 
komada kao upravo kod smaragda, a to je glavni uzrok, za što su 
liepi smaragdi skuplji nego gdjekoji tvrdji dragulj. Ako je na sma¬ 
ragdu najmanja kakva pogrieška ili ako mu je zelena boja samo 
malo jasnija, več je zuatuo jeftinije ciene. Najobičnije pogrieške na 
smaragdu su te, da nije pod puno proziran i da je izpucan. 

Smaragd je danas u znanosti poznat pod imenom berilj, te 
nije ništa drugo nego zeleno bojadisana vrst berilja. Inače znade 
berilj takodjer biti žut, modar a i bez boje. Sve one ljepše i prozirne 
vrsti berilja, koje nisu tamno-zelene boje, zovu dragimi berilji, 
a medju njimi je najviše cienjen kao more zeleni akvamarin. 
Najljepše drage berilje nalaze dauas na Uralu. Odavde imadu u 
Petrogradu jedan žučkasto-zeleni ledac 10 palaca dug, koji ciene 
na 64.250 for. U Braziliji nadjoše jedan prozirni ledac, koji je 
vagao 8 kilograma. Za uresnine u obče netraže mnogo dragi berilj 
a u naravi ga mnogo nalaze, s toga mu je ciena nizka. Za ljepše 
vrsti plaćaju po karatu 3 do 4 for. 

5. Granat broje medju dragulje slabije vrieduosti, ali je on 
ipak jako razširen i dosta obljubljen. Pohlepa za nakitom uvriežila 
se je medju sirotinjom možda više nego medju bogatijim svietom, 
pa upravo tu je granat našao pravo pristanište. Ciena mu je ma¬ 
lena, jer ga posvuda u izobilju nalaze, a uz to je ipak tako liep, 
da ga je moći za ures uviek upotrebiti. Granat je malene tvrdoće 
a obično je još i slabo proziran, s toga nejma na njem onoga 
liepoga svjetlucanja, što ga kod ostalih dragulja nalazimo. 

U naravi nalaze oko osam raznih vrsti granata, ali one nisu 
sve kao ures od jednake vrieduosti; neke vrsti ni neračunaju medju 
dragulje, što nejmaju oštre boje ili što nisu prozirne. 

Medju ljepše vrsti granata broje a lm a u din. On je crven 
kao krv. Gdjekad mu crvena njegova boja prelazi u ljubičastu, 
pa ako ga onda motrimo pri svieći, to stane ponešto žućkasto 
svjetlucati, a to kvari znatno njegovu ljepotu. Po tom ga je lahko 
razpoznati od crvena rubina, kojemu on gdjekad mnogo naliči. 

Almandin nalaze skoro po svih zemljah. U Tirolskoj znadu 
pojedina zrna biti velika kao čovječja glava, a i u Češkoj nisu 

velika zrna riedka, ali uz svu tu veliku množinu almaudina samo 
je maleni dio liepe boje i proziran, a sve ostalo nije moći za ljepše 
uresnine upotriebiti. Ljepša crvena zrna, koja nisu dovoljno pro¬ 
zirna, izradjuju se za ures tako, da im se jedna strana izgubi, da 
tim postanu tanja i prozirnija. Tu vještinu poznavali su već stari 
Rimljani, kako je to viditi na izdubljenih granatih, što ih danas 
izkapaju iz podrtina i ruševina rimskih. 

Mnogo poznatija je druga vrst granata, koja se u običnom 
životu najviše za ures upotrebljuje. Ljudi ju zovu obično samo jedno¬ 
stavno »granat«, a u znanosti je poznata pod imenom češki granat 
ili pirop. Grčko ime pirop znači, da nam se uočuje kao vatra, 
jer mu je boja vatrena i crvena kao krv. Najljepše pirope, što ih 
za ures bruse, nalaze u Češkoj, pa odatle mu njegovo drugo ime, 
češki granat. Ovdje se on u naplavljenoj zemlji u velikoj množini 
nalazi, i to u krugljastih i sitnih zrnih. Pokupljena zrna se po 
veličini u razne kupove razredjuju. Obično dodje ih 32, 40, 70, 
100, 165 ili 400 na jedan lot; zrna, od kojih dodje 16 do 24 na 
jedan lot su riedka, a najriedje su tako velika, da ih 5 ide na lot. 
Ovako razredjena zrna prodaju se za brušenje i onda dolaze u tr¬ 
govinu. Kako su ovi granati dosta omiljeli, to je trgovina sa gra¬ 
nati u Češkoj veoma razvijena, pa i donaša veliku korist. 

Spomenuti nam je ovdje još dvie vrsti granata, koje se odli¬ 
kuju posebnom svojom bojom. Jedno je uvarovit, a drugo je 
melanit. Uvarovit je granat tamno-zelene boje kao smaragd. Ime 
je svoje dobio po predsjedniku petrogradske akademije. Nalaze ga 
u Rusiji i Kaliforniji, ali uviek jako malo. Kao ures je mnogo 
cienjen. — Melanit (melas = crn) je granat crne boje, pa se za to 
s njim kite u žalosti. 

6. Dragi opal je tako malene tvrdoće, da ga nebi po pravu 
išlo mjesto medju dragulji, ali njegovo liepo svjetlucanje boja steklo 
mu je toliku vriednost, da ga često više ciene nego mnogi pravi 
dragulj. Boja mu je modrušasto-biela. Premda je mutan i nepro¬ 
ziran, to ipak pri svjetlu krasno svjetluca i pokazuje sve boje, koje 
na dugi vidimo, a medju njimi osobito u oči pada zelena, modra i 
crvena boja. Već stari narodi su radi toga opal mnogo cienili. 
Plinij piše o njem, da se na njem vidi blaga vatra rubina, svjetli 
i grimizni sjaj ametista, liepo zelenilo smaragda, pa da ova nevje¬ 
rojatna smjesa divno svietli. Rimski senator Nonius imao je krasan 
opal, velik kao lješnak, Jsoga su radi njegove krasote na milijun 

forinti cienili. Radi toga opala poslao je triumvir M. Antonius senatora 
Noniusa u progonstvo. Ovomu je bilo laglje odieliti se sa Rimom nego 
sa svojim opalom. Kažu, da su ovaj opal našli kašnje u ruševinah 
Aleksandrije. Najveći poznati dragi opal se nalazi u dvorskom mi¬ 
neralnom kabinetu u Beču. On je 4 palca dug i 2£ palca debeo, 
a ciene ga na 700.000 for. Sva Napoleonova porodica je osobito 
rado imala opale. Za dijamanti su im oni bili najmiliji. Jedino zadnja 
carica francezka, Eugeuija, nije opale pod nipošto htjela nositi, jer 
je mislila, da će joj oni nesreću donieti. Žena Muratova imala je 
najljepši na svietu ures od opala. 

Najveće i najljepše komade dragih opala kopaju u Ugarskoj 
kod sela Crvenice blizu Kašave. Ova rudokopnja iznajmljena je 
jednom bečkom draguljaru. Za njega kažu, da znade na neobičan 
način uzčuvati visoku cienu svojih opala. Kada naime premnogo 
opala nakopaju, onda kad i kad bace veliki dio u Dunav. Iz ove 
okolice bili su 1873. na bečkoj izložbi tako krasni opali izloženi, 
da im se je sve divilo. Ciena dragim opalom je dosta visoka. Pla¬ 
ćaju za karat 20 do 30 for. — U novije vrieme dovažaju liepe 
opale i iz Amerike. Opali, sto ih u Saskoj nalaze, sasvim su mutni i 
neprozirni, nu kada ih neko vrieme u vodi držimo, stanu se tako 
liepo svietliti kao najkrasniji ugarski dragulji, ali na zraku za neko 
vrieme opet potamne. 

DIJAMANT. 


Vovjek je izabrao i izmedju ruda ljubimca, pa ga postavio nada 
sve rude kao kralja, i dao mu vriednost i cienu kao nijednoj drugoj 
rudi. Samo sjajno zlato u kruni i žezlu kraljevu izčezava svojom 
vriednošću prama kralju svih dragulja, prama dijamantu, koji je 
ondje najljepšim i najdragocienijim uresom. Krivo bi učinili čo¬ 
vječjem umu, kada bi mu zamjerili, što se je dao taštinom tako 
daleko zavesti, da je. od uviek cienio više dijamant, nego zlato, 
železo, ugljen i stotinu drugih ruda, koje su mu u životu nepri¬ 
spodobivo više koristile. Upravo u tom leži ljepša strana čovječjega 
uma, da osim obične potrebe za život osjeća u sebi nešto višega, 
a to je ukus, osjećanje ljepote. Pa upravo u dijamantu našao je 
čovjek svojstva, radi kojih on zaslužuje, da mu je dao prednost 
pred svimi ostalimi prirodninami. 

Dijamant — alem kamen — je medju svimi dragulji jedini, 
koji sastoji, ako ga kemički motrimo, samo od jedne tvari. U dija¬ 
mantu nalazimo čisti ugljik, koji nije s ničim spojen i slučen. 
Pa čudo, upravo ova tvar, koja je ovdje tako prozirna i svjetla, 
inače je u naravi tako razširena i tako obična. Ugljik je glavna 
sastavina grafita (olovke), kamena ugljena, drveta, petroleja, masti, 
mesa, ugljične kiseline i stotine drugih stvari, ali svuda ovdje je 
on još spojen sa drugimi tvarmi i počeli — nigdje čist kao u dija¬ 
mantu. Jedini je jošte grafit, koji je dijamantu srodan; on je ne¬ 
prozirni ugljik, u kom ima nešto nečistih primjesina. Pa uz sve 
to, da je dijamant sastavljen od tako poznate i razširene tvari, nije 
ipak sve do danas čovjeku pošlo za rukom, stvarati si umjetne 
dijamante; svi pokusi uspješe dosada dosta slabo. 

Glasoviti englezki zviezdoznanac Newton, bio je prvi koji 
je došao na tu misao, da dijamant može izgoriti, ali toga sam do¬ 
kazati nije mogao. U to vrieme nisu još znali, da dijamant sastoji 
od ugljika. Učenjaci u Fijorenci, Beču i Parizu pravili su kroz dvie 
sto godina pokuse, te nepodje nijednom do Lavoisierug. 1776, 

u Parizu za rukom, da je dijamant mogao spaliti. On je ujedno 
prvi bio, koji je nedvojbeno dokazao, da dijamant sastoji od ugljika, 
jer on u čistom kisiku sasvim izgori i pretvori se onda u ugljičnu 
kiselinu. Kada se dijamant užari uz pristup zraka ili čista kisika, 
onda se on zapali kao ugljen i gori dotle, dok sasvim bez traga 
neizgori. U najvećoj jari ako k dijamantu nejma zrak pristupa, 
tad će on ostati sasvim nepromienjen, niti će boju, niti će svjetlost 
svoju promieniti. 

Medju najvriednija svojstva, kojimi se dijamant odlikuje, ide 
sigurno njegova tvrdoća. On je nesamo medju dragulji nego 
medju svimi rudami i svimi tjelesi najtvrdji. To svojstvo dijamanta 
bilo je već starim narodom dobro poznato, ali oni nisu još znali 
razlike izmedju tvrdoga i krhkoga tiela. Za to su i mislili 
Grci i Rimljani, da nije moći ni najvećim kladivcem razlupati 
dijamant, jer da je on najtvrdja ruda, pa da onda nemože niti 
krhak biti. No danas svaki znade, da i najtvrdja stvar može biti 
krhka, dočim da je opet mnogu mekanu stvar moći veoma težko 
kidati i ciepati. Tako je upravo i sa dijamantom. S njim mo¬ 
žemo parati i rezati svaki predmet na svietu, a njega 
samoga nije moći s ničim drugim parati, pa ipak je on 
u toliko krhak, da će nam se u stotinu komada razpasti, ako ga 
samo jačim kladivcem udarimo. Svaki znade, da je staklo teže re¬ 
zati od drveta, da je dakle staklo tvrdje od drveta, pa ipak će 
nam se udarcem prozor prije polupati nego njegov drveni okvir; 
a to samo za to, jer je staklo većma krhko nego drvo. 

Uz naše znanje čini nam se jako čudnovato, kako su mogli 
stari narodi tako pomiešati krhkost i tvrdoću, pa ipak to oni uči- 
niše. Oni su smatrali samo onu rudu tvrdom, koja nije krhka, 
koja se neda razlupati. Pa tako se je sigurno mnogomu dijamantu 
dogodilo, da su ga pri iztraživanju razlupali i onda bacili, kao da 
nije pravi dijamant. Glasoviti rimski pisac, Plinij, piše u svom 
prirodopisu o dijamantu stvari, koje nam jasno svjedoče, kako čudno¬ 
vate nazore u prirodi imadjahu u ono vrieme. On piše ovako: 

»Nesamo medju dragulji nego i medju svimi čovječjimi pred¬ 
meti imade dijamant najveću cienu. Dugo ga poznavahu samo kra¬ 
ljevi, a i to samo malo njih. Nalaze ga kao i zlato u rudokopnjah, 
ali dosta riedko. On dolazi uz zlato, pa čini se, kao da se samo u 
zlatu stvara. Ima ga 6 vrsti, a medju njimi su indijski i arabski 
od neizrecive tvrdoće; na nakovnju odbijaju udarac kladivca tako 

silno, da se železo i nakovanj u komade razpadne. I vatru dijamant 
nadvladjuje, tako da se u njoj nikada neugrije; pa odatle mu i 
ime adamas, što u grčkom znači »nepobjedljivi«. Moć ovu nad 
vatrom i čelikom može samo skršiti jarčeva krv i to samo onda, 
ako se dijamant svježom i toplom krvlju namoči. Ovu veliku tajnu 
mogao je samo bog čovjeku priobćiti. Kada se na taj način dija¬ 
mant sretno stane trgati, onda razpadne u tako sitne komadiće, 
da ih čovjek ni viditi nemože«. U srednjem vieku opjevali su pje¬ 
snici čudnovato ovo svojstvo dijamanta, a glasoviti alkemista Al- 
bertus Magnus sasvim ozbiljno pripovieda, da će jarčeva krv tim 
prije uništiti moć dijamanta, ako se jarcu prije dade, da pije vina 
i jede peršina. 

I takve bajke širile su se još stoljeća po svietu. Dugo vre¬ 
mena nije nikomu palo na um, da žrtvuje koji dragocieni dijamant, 
da ga u vatri i pod kladivcem iztražuje, nego to ostade sve do 
najnovijega vremena neriešeno. 

Uz svu tvrdoću dijamanta, dade se on nesamo udaranjem u 
nepravilne komade razkidati, nego ga je još moći u pravilnih pravcih 
ciepati i kalati. Pravilnom ovom kalanju i ciepanju leži uzrok u 
tom, što je dijamant skoro uviek uledjen, ili što mu je bar nutr- 
njost pravilno složena. Lik, što ga vidimo na si. 17. zove se osmerac 
ili oktaedar; on je temeljni oblik, u kom se dijamant ledi. Ovako 
uledjeni dijamant dade se kalati lahko u onom pravcu, kako ploče 
leže. To znadu dobro ljudi, koji se bave brušenjem dijamanta, jer 
im to znatno olahkoćuje posao. Navedeni oblik (si. 17.) vidjamo 
obično kod indijskih i afrikanskih dijamanta. Ali osim toga oblika 
vidjamo dijamant još i u drugih likovih, koji su prvomu slični i 
srodni. Tako su često brazilijanski dijamanti uledjeni u obliku, koji 
je omedjen sa 12 četverostranih ploča (si. 18., rombički dodekaedar), 
no ima ih i u oblicih, kako ih vidjamo na slici 19., 20., 21. i 22. 
Ploče dijamantovih ledaca su malo kada podpuno ravne, nego su 
obično ponešto zavinnte, kako to prikazuju slike 20., 21. i 22. 

Veliki dio nadjenih dijamanta nije se razvio u spomenutih 
pravilnih oblicih, nego ih ima često i u krugljastih pa i u sasvim 
nepravilnih oblicih, ali se svi ti dijamanti dadu upravo tako ka¬ 
lati kao osmerac. 

Dijamant je obično bez ikakve boje, pa proziran kao naj¬ 
čistija voda. Cim je on prozirniji, tim mu je veća vriednost i ciena. 
Za podpuno nebojadisane i prozirne dijamante vele vještaci, da su 

»prve vode«. Dijamanti »drage vode« su takodjer bez boje, ali 
imadu malene ljage i pogrieške, doeim medju dijamante »treće 
vode« brojimo one, koji imadu ili veće ljage, ili koji su ponešto 
žućkaste boje. Iznimice i veoma riedko naći je živo bojadisanih 
dijamanta. Buduć znadu ove boje biti veoma liepe, pa jer su ovakvi 
dijamanti riedki, to običaju za njih više plaćati, nego za najljepše 
dijamante prve vode. Tako posjeduje vojvodkinja od Nevv-Castla 
krasni modri dijamant, u Draždjanih imadu zeleni, a u Rusiji jedan 
crveni kao rubin. Dosta često nadjoše i crnih dijamanta i to tako 
tamno-crne boje, da su skoro sasvim neprozirni. Takvih crnih dija¬ 
manta nadjoše na otoku Borneju. Oni su ovdje krasna i oštra sjaja, 


Slika 17. 


Slika 18. 


Slika 19. 



a uz to tvrdji nego drugi dijamanti, tako da se nedadu običnim 
dijamantovim prahom brusiti. U Parizu pokazuju jedan smedji dija¬ 
mant od 4 grama a u vriednosti od 24.000 for.; on postaje u vatri 
ružičasto crvene boje, ali zadrži tu boju samo 10 dana, a onda 
ga ciene na 80.000 forinti. 

Želimo li pri kupovanju dijamanta iztražiti, da li je on sasvim 
bez boje, to nam ga valja postaviti na čisti i bieli papir, pa ćemo 
tuđe odmah opaziti, ako samo i najmanje nagiblje na žućkasto. 
Drugu pogriešku, što ju dijamanti često pokazuju, naime da imadu 
n nutrnjosti ljaga ili sitnih pukotina, znadu brusari često zgodnim 

i vještim brušenjem tako skriti, da je težko takve pogrieške u 
prvi mah uočiti. Uz takve pogrieške dakako gubi dijamant znatno 
na 8 v oj oj vriednosti, pa za to kupac mora osobito biti oprezan, da 
ga trgovac neprevari. No i tu si može čovjek lahko pomoći. Valja 
mu samo uzeti sumporna vodika ili sasafrasova ulja, pa unj sta¬ 
viti dijamant. Ako je dijamant bez ikakove pogrieške, to ga ne¬ 
ćemo u tekućini skoro ni viditi, ali ćemo za to, ako je pogriešau, 
odmah uočiti svaku najmanju točku, ljagu i pukotinu. 

Tako iztražuju brušene dijamante. Poško je to tako lagan i 
jednostavan, da će i najnevještiji čovjek moći lahko omjeriti vriednost 
i cienu dijamanta. Ali mnogo težji je posao ocienjivati naravne 
dijamante, koji još nisu brušeni. Ovakvi nebrušeni dijamanti, ako 
su i najfiniji, znadu jako često biti neugledni, jer im je površina 
obkoljena korom, koja je kadkad neprozirna, izpucana i hrapava. 
Čitav dijamant je onda samo na polu proziran, sjaj mu je nečist, 
a boja ponešto siva. U takvih slučajevih je često upravo nemoguće 
unapred reći, da li će dijamant biti, kada ga izbrusimo, prve ili 
druge vode. Trgovci sa dijamanti moraju se mnogo godina vježbati, 
dok se nauče samo približno pogadjati vriednost nebrušena dija¬ 
manta, pa i najvještiji se znadu kadkad pri kupovanju znatno pre¬ 
variti. Novčani gubitci mogu biti pri tom kadkad preveliki, pa za 
to trgovci, koji kupuju dijamante u većoj množini, nepogadjaju 
se za pojedine komade, nego plaćaju poprieko. Što trgovac pri tom 
izgubije na lošijem, to on dobije na boljem dijamantu. 

Najzamamljivije svojstvo na dijamantu je njegov krasni sjaj 
i čarobno svjetlucanje, pa za to nekažu draguljari, da je dijamant 
krasna sjaja, nego da je krasne vatre, da tim što bolje označe 
njegovo liepo svjetlo. Vatra u dijamantu ovisi poglavito o njegovoj 
čistoći i prozirnosti. Kao što prozirnost, tako i sjaj nije uviek očit 
na naravnom nebrušenom dijamantu, nego se on tek u svoj svojoj 
ljepoti onda pokaže, kada se na njem izbruse pravilno poredane 
pločice, kao što ih vidimo na svakom skupljem brušenom dragulju. 
Brušenjem tek dobiva dijamant pravu svoju vriednost i cienu, zato 
i jest brušenje ovdje od najveće važnosti. 

Svakako je to čudnovato, da stariji narodi nisu umjeli dija¬ 
mante ovako brusiti, kako to danas rade. Stari Grci i Rimljani, 
pa onda Izrajelićani i Arapi dobivali su iz Indije svoje dijamante, 
pa su se rado s njimi riesili, ali ih nisu znali brusiti. Jedino Grci 
i Rimljani su na dijamantovih ledcih zakrivljene ploče izravnali i 

izgladili, a i to je bilo sve, što su znali. A da su to znali, svje¬ 
doče nam neki dijamanti, koji su se iz onoga vremena sve do 
danas sačuvali. Nekoliko takvih dijamanta kite carski plašt Karla 
Velikoga. Kako su narodi ovi svoje dijamante brusili, o tom neznamo 
upravo ništa; sigurno je to bila tajna samo nekolicine, koji su taj 
posao obavljali. Nekoliko stoljeća je poslije toga još prošlo, što nije 
nitko znao dijamante brusiti. Tek o godini 1373. se pripovieda, 
da je u Niirnbergu bilo nekoliko ljudi, koji su znali dijamante 
brusiti, ali kako, to se nezna. Pravi početak brušenju dijamanta 
pada u godinu 1456. Za iznašatelja smatraju nekoga Ljudevita 
van Berquena. Za njega vele, da je bio prvi, koji je umio na 
dijamantu izbrusiti pravilne pločice, te mu tako dati liep oblik, 
na kom se najbolje iztiču sva liepa svojstva dijamanta. 

Novim brušenjem dobiše dijamanti tek pravu svoju cienu. 
Van Berquen je bio več sam na glasu velik vještak u brušenju, 
a od njega naučiše taj posao mnogi drugi, tako da danas ima 
mnogo ljudi, koji se samo sa brušenjem dijamanta bave. Modni i 
tašti vojvoda burgundski Karlo Smjeli, dao si je kod van Ber- 
quena više liepih i velikih dijamanta brusiti. Od tih su se do danas 
još dva sačuvala i to Sancy i Florentinac, a na njih je viditi, 
kakav je van Berquen vještak bio u brušenju. On je imao više 
učenika, koji su se kašnje nastanili u Parizu, Anversu i Amster¬ 
damu, gdje su se onda sami brušenjem dijamanta bavili. Bogati 
francezki vladari i dostojanstvenici davali su u Parizu i Anversu 
mnogo dijamanta brusiti, da tim uzdrže i podupru brusarstvo u 
Francezkoj. Tako je kardinal Mazarin dao u Parizu s nova brusiti 
dvanajst velikih krunitbenih dijamanta, koji su bili dugo na glasu 
i poznati pod imenom 12 Mazarina, no koji su vremenom izčezuuli, 
tako da je god. 1774. bio u vladara samo još jedan. 

Uz sve to nastojanje nemogoše Francezi uzdržati ovaj obrt u 
Francezkoj. U Parizu i Anversu stalo je brušenje dijamanta pro¬ 
padati, ali se je za to u Amsterdamu najljepše razvilo i procvalo. 
Amsterdam je veliki svjetski trgovački grad, u koji su sa svijuh 
strana dovažali dijamante na prodaju, pa je sasvim naravno, da 
su ovdje brusari najviše posla imali. 


Brušenje dijamanta u Amsterdamu nalazi se več od dugo 
vremena jedino u ruku amsterdamskih Izrajeličana. Ovdje ih ima na 
28.000, a od toga bavi se oko 10.000 jedino sa trgovanjem dija- 


Kišpatić: Slike iz radstva. 


Digitized by 


Google 


10 



- 146 — 


manta. Radi se ovdje u 500 mlinova sa parom, a odtale se sav sviet 
sa dijamanti snabdjeva. 

Samo brušenje je danas dosta jednostavan posao, premda ono 
zahtjeva još uviek puno izkustva. Neizradjen naravni dijamant, 
koji se ima brusiti, učvrsti se na vrh jedne drvene palice, pa se 
onda poeme izradjivati onaj dio, koji stoji prost. Glavni posao sa¬ 
stoji u tom, da se na dijamantu naprave malene pločice, a čine 
to po prilici ovako. Na kamenu se drugim oštrim dijamantom dotle 
para i vuče, dok se na njem nepokaže oveća pukotina. U pukotinu se 
sada stavi oštro čelično dijeto i udari po dijetu, a na dijamantu 
se jedan dio odcjepi i pločica pojavi. Posao ovaj ide dakako samo 
onda, ako želimo napraviti pločicu u onom smjeru u kom se dija¬ 
mant lahko cjepa i kala. Ali ako neznamo, u kom se smjeru do¬ 
tični dijamant cjepa, ili ako hoćemo u kojem drugom smjeru plo¬ 
čicu ' napraviti, onda nesmijemo dijetom dijamant rezati, jer ga 
možemo lahko pokvariti, nego nam se valja latiti drugoga sredstva. 
Dijamant se onda mora piliti. Uzme se fina čelična žica, namaže 
sa maslinovim uljem i pbspe finim dijamantovim prahom. Sa ovako 
priredjenom žicom se sada odpile pojedini komadi na dijamantu, a 
tim onda nastanu pločice. Pri pili može raditi ili čovjek, ili se 
ona može gibati strojem. Odrezani komadi od dijamanta znadu 
dosta veliki i skupi biti, za to ih uviek sve pomno pokupe i sprave. 

Kada je dijamant na taj način već neki oblik dobio, onda ga 
tek počimlju brusiti. Uzmu obično dva što sličnija dijamanta, po¬ 
stave jedan na drugoga, pa ih dotle taru, dok jedan drugomu što 
pravilnije pločice neizbrusi. Ali tim posao nije još gotov. Dijamant 
je sada slabo proziran, sive boje i slaba sjaja, a sva ta zla svojstva 
moraju se tek pravim gladjenjem i brušenjem odstraniti. To oba¬ 
vljaju u mlinovih na okruglih čeličnih pločah. Ploča se pospe sit¬ 
nim dijamantovim prahom i nakvasi maslinovim uljem. Dijamant 
se pritisne na ploču sa onom stranom, na kojoj bi rada izbrusili 
pločicu. Para stane sada gibati čeličnu ploču velikom brzinom sve 
dotle, dok se pločica sasvim neizgladi. U radnici Costerovoj u 
Amsterdamu radi 400 ljudi, a parni stroj, kojim se ploče okreću, 
ima 56 konjskih sila; svaka ploča se u minuti 3000 puta okrene. 

Dijamantov prah, kojim dijamante bruse, dobivaju ili od zlo¬ 
čestih dijamanta, koje nije vriedno brusiti ili od komadića, što pri 
pilenju i brušenju odpadaju. Ovako razdrobljeni komadi dijamanta 
stave se u čelične stupe, pa se u njih čeličnim klipom dotle 

lupaju, dok se nesmrve u najsitniji prašak. Ovaj dijamantov prah 
je sivkaste do crnkaste boje, pa čim je finiji, tim je tamnijeg sjaja. 

Ako imade oveći dijamant u sredini kakvu ljagu ili drugu 
pogriešku, to ga onda razlupaju u dvie polovice i tako izbruse, da 
pogriešku odstrane. Tim se dobiju dva doduše manja dijamanta, 
ali za to oba uviek više vriede, nego što bi vriedio čitavi dijamant 
sa pogrieškom. 

Dugim izkustvom složili su se brusari u tom, da su dva bru- 
šena oblika najzgodnija, a to je briljant i ružica, jer da se u 
njih najbolje vidi liepi sjaj dijamanta, pa za to u novije vrieme 
nebruse nego samo briljante i ružice. 

Briljant se pravi tako, da se kalanjem napravi u dijamantu 
oblik osmerca, ako ga ou več nejma. Na osmercu se (si. 23.) od¬ 
brusi ili odpili najprije veliki dio gornjega vrha i mali komad 
dolnjega vrha. Sada se na gornjoj i đolnjoj polovici izbruse plo¬ 
čice. (SI. 24. i 25.) Po broju izbrušenih pločica razlikujemo tro¬ 
struke i dvostruke briljante. 


Slika 23. Slika 24. Slika 25. 



Trostruki briljanti dobiju na gornjoj polovici tri reda pločica, 
a ima ih onda svega 32 pločice, dočim su na dolnjoj strani 24 plo¬ 
čice poredane u dva reda. Podpuni trostruki briljant ima onda 
56 pločica, ako se pribroji i gornja i dolnja ploča. 

Dvostruki briljant je manje vriednosti, za to ga i riedje prave. 
On ima na gornjoj strani 16 pločica u dva reda, a na dolnjoj strani 
8 do 12 pločica takodjer u dva reda. 

Gornju stranu briljanta zovu krunom, a dolnju stranu ka¬ 
le tom (si. 24. i 25.) Briljanti se uviek umiću u zlato a jour, 
to jest tako, da dolnja strana nebude skrivena nego prosta, da 
svjetlo sa svijuh strana prolazi. Briljanti su u obče najskuplji, jer 
oni najljepše svjetlucaju. Kardinal Mazarin je bio prvi, koji je dao 


Digitized by 


Google 


* 


— 148 — 


dijamante u obliku briljanta brusiti, a od onoga vremena se oblik 
briljanta nije skoro ništa promienio. 

Ružica (Rosette) se brusi tek od god. 1520. Dolnja strana 
ružice je ravna, a na gornjoj se strani naprave u dva reda pločice. 
Šest pločica se sastaje u vrhu (si. 26.) a pod njimi stoji 18 plo¬ 
čica, tako da čitava gornja strana ima onda 24 pločice (si. 27.). 
Obični oblik ružice je okrugljast, no kod starijih dijamanta vidjamo 
i nepravilne, dugoljaste oblike. 


Slika 26. 


Slika 27. 




Dijamante najradje bruse 
u briljante, jer su oni najskuplji, 
a samo onda kada je dijamant 
takav, da bi se brušenjem mo¬ 
ralo mnogo odrezati, dok od 
njega naprave briljant, prave 
ružice. Spomenuti dijamanti, 
Sancy i Florentinac brušeni su kao briljanti. 

Vještina i finoća u brušenju došla je već do takve savršenosti, 
da joj se danas diviti moramo. Na parižkoj izložbi god. 1855. bilo 
je izloženo u ninozemskom odsjeku tako sitno brušenih ružica, da 
ih je tek 1500 komada vagalo jedan karat. Kakva je to radnja 
lahko ćemo pojmiti, ako pomislimo, da 72 karata čini tek jedan 
lot naše stare mjere. Pa ipak je čovjek pod povećalim staklom na 
ružicah ovih vidio, sasvim pravilno poredane pločice. Ovakve sitne 
ružice upotrebljuju, da ih pri prstenju i drugih uresninah oko ve¬ 
ćega dijamanta naokolo poredaju. Radjenje sa strojevi olahkotilo 
je danas brušenje na toliko, da se pojedine sitne ružice, od kojih 
ide 1000 komada na jedan karat, prodavaju po 40 pfeniga. 

Ciena dijamantu računa se po njegovoj težini. Već od ne¬ 
koliko stoljeća ušlo je u običaj mjeriti dijamante kao i sve dragulje 
po karatu. U Africi raste jedna vrst sočivnice, a ondašnji na¬ 
rodi ju zovu kuara. Zrnje od ove sočivnice, kada se posuši, sve 
je skoro jednake težine; jedno zrno smatra se kao karat. Jedan 
karat važe po novoj mjeri oko 205 miligrama, a po staroj mjeri 
ide 72 karata u 1 lot. 

Ciena dijamantu nije uviek jednaka bila, ona je često rasla 
i padala, prama tomu da li se je dijamanta više ili manje u tr¬ 
govinu uvažalo. Kao što svakoj robi, tako i dijamantu raste i pada 
ciena prama tomu, da li ga mnogo ima i da li ga mnogo traže. Kada 
se u kojoj zemlji obavljaju krunitbene svetkovine, onda ciena dija- 

mantu brzo naraste. One godine, kada je svjetska trgovina slaba, 
a u svieta malo novaca, onda dijamantu cieua padne, a to se isto 
dogodi, ako gdjegod na jedanput mnogo dijamanta nadju. Kada je 
brazilijanski vladar Don Pedro prije 40 godina platio u Londonu 
kamate od državnoga duga sa dijamanti, onda im je ciena naglo i 
duboko pala, ali se je za nekoliko godina opet digla. Za vrieme 
francezke revolucije pala je ciena dijamantu za polovicu, no kašnje 
kada je Napoleon I. stao razvijati razkoš, digla se je ciena dija¬ 
mantu po karatu od 75 na 135 for. 

Prah dijamantov, kojim dijamante bruse, plaćaju danas po 6 
do 8 forinti za karat. 

Briljant prve vode od jednoga karata plaćali su prije po 70 for. 
a danas plaćaju obično po 100 do 120 for., a ružicu po 75 forinti. 
Dijamanti druge vode stoje mnogo jeftinije. Karat nebrušena dija¬ 
manta plaćaju danas po 40 for. 

Cienu većih dijamanta računaju na poseban način. Ako jedan 
karat briljanta stoji 120 for., to briljant od 2 karata nestoji dva 
put 120 for., nego četiri puta 120 for.; briljant od 3 karata stoji 
devet puta 120 for., od 4 karata stoji 16 puta 120 for.; od 5 ka¬ 
rata dvadeset i pet puta 120 for.; i to ide na ovaj način sve dalje. 
No kod jako velikih dijamanta plaća se osim izračunane svote još 
koja tisuća forinti više prama pogodbi. Tako je prije negdje kupio 
egipatski podkralj dijamant od 49 karata; jedan karat je pogodio 
po 120 for., pa mjesto da je platio po običnom računu (49x49x120) 
288.120 for. morao je za nj dati 304.000 for. 

Kako su poslije god. 1871. iz Afrike (Kap) donesli u trgo¬ 
vinu veliku množinu dijamanta, pala im je ciena jako znatno. Sada 
plaćaju obično svaki karat po 120 for., pa ma koliko ih dijamant 
imao. Premda su ciene dijamantu tako pale, to je ipak još uviek 
dijamant medju svimi predmeti najskuplja roba. 

Najvažnija nalazišta dijamanta su u prednjoj Indiji, 
na otocih Sumatri i Borneu, u Braziliji, na Uralu, u Australiji, 
a u novije vrieme i u južnoj Africi — u Kaplandu. 

Najstarije nalazište dijamanta nalazi se u prednjoj Indiji. 
Odavde su već narodi u starom vieku svoje dijamante dobivali, a 
sve do početka prošloga stoljeća dolazilo je u Europu iz Indije naj¬ 
veći dio dijamanta. Dijamanti se nalaze ovdje na pet mjesta i to 
na iztočnoj strani Indije. Skoro posvuda su oni zatrpani u mla- 
djem naplovljenom kamenju. Naplovina ova sastoji od tvrdo sljep- 

ljena pieska ili šljunka. Dijamanti su ovdje u dubljini od jedne 
stope, a riedko kada nešto dublje. Ondašnji narod kopa od vaj- 
kada ovaj otvrdnjeli piesak i šljunak, pa ga onda izpira i dijamante 
kupi. Na mnogih mjestih traže dijamante pokraj rieka, gdje je voda 
sama tvrdu naplovinu razdrobila, jer je tu posao mnogo laglji, a 
često i dosta izdašan. Več stari Ptolomej spominje ovdje jednu 
dijamantovu rieku. Francez Tavernier, koji je iz Indije donio 
mnogo dijamanta, piše (1669.), da je kod Kistnaba našao 60.000 
ljudi, koji su se bavili traženjem dijamanta. Danas se tuđe več 
malo radi. C obče se može reci, da je danas traženje dijamanta 
po cieloj Indiji jako utišalo. 

Na otoku Borneu nalaze uz zlato dosta često i dijamanta; 
oni su ovdje dosta često liepe crne boje. Isto tako ima ponešto 
dijamanta i na otoku Sumatri, samo u manjoj množini. 

Indijanski dijamanti dobiše opasnoga takmaca godine 1727., 
kadno odkriše u Braziliji široka i bogata nalazišta dijamanta; 
za kratko vrieme bila je Europa poplovljena dijamanti. Brazilija 
je bila jedno vrieme na glasu radi svoga bogatstva na zlatu, a pri 
izpiranju zlata su mnogo prije godine 1727. nalazili u piesku i 
šljunku liepo svjetlucavo kamenje, ali nitko nije ni snivao, da je 
ono tako velike ciene. Crnci su pri izpiranju zlata ovo kamenje ili 
pobacali ili su ga sačuvali, da se s njim igraju. God. 1727. došao 
je u Braziliju neki Španjolac, Bernardino Fonseka, koji je 
bio u iztočnoj Indiji i ondje vidio u naravi dijamante. Cim je on 
vidio ovo svjetlucavo kamenje, prepoznao je odmah u njem dijamante, 
nakupio ih veliku množinu i onda ih u Portugalsku odneo na pro¬ 
daju. To učini veliki prevrat u trgovini sa dijamanti. Europejski 
trgovci, koji su imali indijskih dijamanta na prodaju, pobojaše se, 
da če padanjem ciena mnogo izgubiti, pa za to razturiše po svietu 
bajku, da brazilijanski dijamanti nisu ništa drugo nego zločesti 
indijanski dijamanti, koje su Portugizi iz svoga jednoga indijskoga 
posjeda poslali u Braziliju, da ih onda odavde kao novo nadjene 
dijamante u Europu na prodaju donesu. Sviet je u tu izmošljotinu 
brzo povjerovao, ali Portugizi bijahu još mudriji. Oni poslaše svoje 
brazilijanske dijamante na svoj posjed u Indiju, a odavde u Ben- 
galiju, gdje su ih onda za skup novac prodavali kao indijske dija¬ 
mante. I prevara im dobro prošla za rukom. Ali ipak istina se 
nedade na dugo zagušiti. U Braziliji se nalazilo sve više dijamanta, 
i oni skoro pokrčiše put kroz sviet pod svojim vlastitim imenom. 

Glavno nalazište dijamanta bilo je u provinciji Minas Gereas, 
a dijamanta je bilo ovdje mnogo više nego u Indiji. Brazilijanski 
dijamanti nisu bili veliki; veći od 35 karata bili su vec jako riedki. 
Najveći nadjoše god. 1854.; on je vagao 254 karata, a dobio je 
ime južna zviezda. Računaju, da su u čitavoj Braziliji od po¬ 
četka pa do god. 1860. našli dijamanta u težini od ’ 0 milijuna 
karata, dalle oko 44 kilograma. Vriednost svih ovih dijamanta iznaša 
158 milijuna forinti. Posve je naravno, da je počeo sviet uz takove 
okolnosti hrliti u Braziliju, pa se baviti traženjem i trgovinom sa 
dijamanti. Mjesto Tejuco bilo je god. 1801. još sasvim neznatno 
selo, a kašnje od njega nastade napučen grad, koji je poznat pod 
imenom Diamantina. Zanimive podatke javlja nam o tom gradu 
Tschudi, koji seje odande vratio g. 1858. On veli: »Točka, oko 
koje se čitava trgovina grada Diamantine kreče, jesu dijamanti. 
Sve što ovdje živi, sve trguje sa dijamanti. Težko je nači i jednoga 
stanovnika, koji nebi imao nekoliko dijamanta pri sebi u žepu. 
Bilo je vrieme, kada su i same gospodje veoina živo pristajale uz 
trgovinu sa dijamanti. — No upravo za moga boravka zavladala 
je po svih krajevih, po svih gradovih neobično slaba trgovina, a 
ta nesreća snašla je i grad Diamantinu. Svi poslovi zapeše, a di¬ 
jamanti padoše u cieni za polovicu. Za godinu 1848. vele, da je 
bila ova nesreća još mnogo veča. Da trgovina sa dijamanti stane 
propadati, nije uviek nuždno, da se ovako važni svietski dogodjaji 
zgode; svaka viest o političkih pobuna, koja dodje u Dijamantinu, 
znade znatno sniziti ciene dijamantom, za to i izčekuju željno u 
Dijamantini poštu iz glavnoga grada, koja svaki šesti dan dodje.« 

Korist, što ga je Brazilija od dijamanta imala, bila je veoma 
slaba i nesigurna. Obrt i poljodelstvo je bilo skroz propalo, a bez 
toga nejma pravoga narodnoga bogatstva. Jedno vrieme je to por- 
tugizka vlada uvidila, pa je za to portugizki ministar Pombal za¬ 
branio tražiti dijamante. Ali sve zabrane su bile uzalud, lakomi 
sviet se nije mogao obuzdati, kada je vidio, da se može na lagan 
način dočepati silna blaga. 

Sa traženjem dijamanta bavili su se skoro sami robovi. Na 
onih pjeskovitih ravnicah uz silnu žegu južnoga sunca bio je to ne¬ 
snosan i upravo smrtonosan posao. Kade je rob onemogao i šuštao, 
več mu je bio za ledji nadzornik sa bičem u ruci, a svaki čas se 
je dogodilo, da je koji rob od napora poginuo. Ali za to si nije 
nitko puno glave treo, novih robova je bilo uviek lahko dobiti. — 

Crnci su bili pri poslu prevejani lopovi; od kradje se nije moglo 
nikada dovoljno načuvati, premda su nadzornici i preveć pazili, 
Uviek je po jedan nadzornik stojao na kojem uzvišenijem mjestu, 
odkle je mogao lahko pogledati sve robove, gdje u koritih izpiraju 
zemlju. Ali lukavi crnci znali su uviek po koji dijamant skriti u 
kosu, medju prste ili u usta i to tako vješto, da je malo kada 
pošlo za rukom ih uhvatiti u kradji. Kada su vidili, da se kradji 
neda na put stati, onda su se dosjetili boljega sredstva. Obećali 
su, pa su i davali robu za svaki veći dijamant, što bi ga našao 
dobru nagradu. I to je obično pomoglo, jer crnci i onako nisu 
mogli i smjeli ukradjene dijamante za skup novac prodavati, nego 
su ih morali kradimice bud zašto davati. Uz sve to bili su troškovi 
pri traženju dijamanta tako visoki, da je brazilijanska vlada uvi- 
dila, da je najbolje, ako ona pusti monopol, koji je ona sve do 
god. 1834. sama vodila. Od to doba povlače se po Braziliji čitave 
čete ponajviše samih crnaca, koji traže dijamante. 

Na Uralu nadjoše prve dijamante god. 1829. pri izpiranju 
zlata. No dijamanti su ovdje jako riedki i maleni. Sve do god. 1848. 
nadjoše samo 72 komada, a većina nije bila ni jedan karat težka. 
Najveći dijamant je bio 7£ karata težak. Za to danas ondje ni 
netraže dijamante, osim ako ga gdjegod uzgredice zapaze izpi- 
rajuć zlato. 

I u Australiji nadjoše na nekoliko mjestah uz zlato dijamanta 
ali tako malo, da ni tamo nepomišljaju na traženje dijamanta. 

Veliki prevrat u trgovini sa dijamanti učini odkriče bogatih 
dijamantnih poljana u južnoj Africi, štono leže u blizini rieke 
Oranje i Vaal. Dogodilo se to tek god. 1867. Neki lovac 0. Reilly 
koji se je u onoj okolici bavio lovljenjem nojeva, svrnuo se k jed¬ 
nom posjedniku, da ga zamoli, nebi li smio kod njega prenoćiti. 
Ovdje je našao već jednoga drugoga putnika, koji je prije njega 
onamo svrnuo, gdje je upravo sa domaćom gcspodjom pri slabom 
večernjem svjetlu razgledao neki veoma svjetlucavi kamen neobična 
oblika. Djeca domaćice su ga našla na obali rieke, pa ga donesla 
kući. Svim je ljepota toga kamena odmah pala u oči, pa ga i 
Reilly stao razmatrati. Sve troje je mislilo, da li to nije onaj dra¬ 
gulj, o kom sv. Ivan u svojoj prikazi pripovieda. Napokon se do¬ 
govoriše, da predadu kamen Reilly-u koji bi ga odneo u grad 
Graharastown, koji je nekoliko dana puta udaljen, da ga ondje 
dade iztražiti, pa ako je moguće za što veću cienu proda. Dobitak 

bi imali medju sobom razđieliti. Reilly se dade odmah sutra dan 
na put, pa iza težka putovanje dospije napokon u Grahamstown. 
Ovdje ga uputiše neka ode lječniku dr. Atherstonu, jer da je on 
jedini u čitavoj iztočnoj kaplandskoj okolici, koji se sa rudstvom 
bavi. On ode k njemu, te Atherstone odmah prepoznade dijamant. 
Dijamant je vagao 20 karata. Za nj dobiše 5000 forinti. 

Nije prošla ni godina dana, a ono nadje jedan Hotentot di¬ 
jamant 83 karata težak. Kada su ga izbrusili vagao 44£ karata. 
Ponajprije dadoše za njega 120.000 for., a kašnje 300.000 for. Danas 
je on u posjedu Lady Dudley, a pozuat je pod imenom južne afri- 
kanske zviezde. Kada ljudi saznaše za ovaj nalazak, nastade u 
Kaplandu onakva pomama za dijamanti, kakva je prije dvadeset 
godina vladala u Australiji za zlatom. 

Silno pučanstvo stalo se je seliti prama rieki Oranje (Oranž), 
da dijamante 'traži. Prve dvie godine išlo je sve liepo i mirno. Nije 
se tu zapažalo one lahkomosti i razdraženosti, što se obično pokazuje 
pri takvih zgoda. Narod je živio u mirnoj i blaženoj sredi. Uzrok tomu 
je ležao u naravi onih ljudi, koji su se prvo vrieme bavili traže¬ 
njem dijamanta, a onda u samoj okolici. Malo je takvih zemlja, koje 
bi tako odlučene bile od ostala svieta, kao što je upravo ovaj dio 
južne Afrike. Stanovničtvo je sastojalo većim dielom od holandezkih 
doseljenih seljaka, koji su veoma mirno i pobožno živili, svoja polja 
obdjelavali, te kojim je jedina zabava bila, da su si psalme pje¬ 
vali. Holanđezki ovi seljaci su prvo vrieme skoro jedini bili, koji 
su išli za dijamanti. Oni su poveli na kolih ženu i djecu, pa uzeli 
i svoje krave i ovce i odputovali do dijamantnih poljanah, gdje 
su onda dijamante tražili. Kako se je glas o dijamantih po obliž¬ 
njih gradovih brzo razneo, nije čudo, da je i mnogo skitalica po¬ 
hrlilo, pa se gdjegdje pomiešalo sa mirnirai i čestitimi seljaci, ali 
uza sve to bilo je mirnoga življa u pretežnoj množini, skitalice nerno- 
goše nigdje mah preoteti. Oni su svojom lahkomišljenošću i svojim 
razkalašenim životom mogli jedino uliti u onaj jednostavni i dosadni 
život seljaka nešto života i veselja, ali večega upliva neiraadjahu. 
Pa i okolica je nešto doprinela blaženom ovom životu. Obala rieke 
je bila sumarni obrasla, a podnebje blago i zdravo, priroda na sve 
strane bujna i liepa. Ziveža je bilo u prvo vrieme lahko dobivati, a 
uz to je bio jako jeftin. Ljudi su plivali u izobilju, pa se skoro 
može reci, da je god. 1869. i 1870. na dijamantnih poljanah trajala 
velika zajednička gostba bez kraja i konca. Sam posao pri traženju 

dijamanta bio je veoma lagan, a nz to izdašan. Valjalo im je samo 
napuniti posudu sa šljunkom od riečne obale, pak to izprati, a 
skoro uviek su se mogli nadati, da će u petoj ili šestoj posudi 
naći jedan dijamant. Kada je koje družtvo našlo koji oveći dija¬ 
mant, odmah bi tu veselu viest oglasilo pucanjem i kliktanjem, 
a stanovnici iz obližnjih koliba bi odmah doletili, da čestitaju, jer 
su znali, da će biti gostbe i veselja. S prvoga kraja pjevali bi se 
samo psalmi, ali kada je veselje malo ponaraslo, zaorile bi i svjet¬ 
ske pjesme. Naravno je, da je veselje bilo tim veće, čim je veći 
dijamant bio, tako da je čovjek mogao skoro uviek po veselju i 
gostbi suditi, kako velik je bio nalazak. Prve dvie godine plaćali su 
za dijamante veoma visoke ciene, jer s početka nisu znali ocieniti 
vriednost pojedinih dijamanta. Svaki je mislio, da su to najčistiji 
dijamanti, što ih ima na svietu, pa se je sve za njimi otimalo, da 
pri trgovanju nešto zasluži. Ljudi dobiše silni novac, 'pa nije čudo 
da su onda radnici na dulje vremena ostavljali izpiranje i traženje, 
pa tražili u gostbah i lovu zabave. Ali ovaj krasni život prestade na 
jedanput god. 1871. U to vrieme stigoše prve viesti iz Londona u 
Kapland o prodaji kapskih dijamanta i o njihovoj vriednosti u Lon¬ 
donu. Svi uvidiše, da su se u računu jako prevarili. Ciene dijamanta 
padoše veoma naglo. Svi, koji su bili imućniji, bavili su se trgo¬ 
vanjem sa dijamanti, a taj udarac nanese im svim veliku štetu, pa 
tako prodjoše stari dani blažena veselja. Sretni oni odnošaji pro- 
mieniše se još radi drugih okolnosti, koje sada nastaše. Nadjoše 
najme, da nekoliko milja daleko od rieka na pustoj i prašnoj visočini 
imade širjih i bogatijih dijamantnih poljana, nego što su bile one u 
blizini rieka. Pa sada dodjoše ovamo mnogobrojne čete pustolovaca iz 
Europe i Amerike, da se obogate sa dijamanti. U njih nije bilo onoga 
mirnoga značaja, što ga imadoše kapski naseljenici. Otimačine i 
razbojstva zgadjala su se svaki čas, jer je svatko htjeo doći ma na 
kakav način do bogatstva. Austrijski konzul, N. Adler piše odavde: 
»Ljudi piju ovdje sve, što je mokro samo ne vodu: šampanjac, bor- 
deaux, xeres, englezko i bečko pivo, što na tisuće škrinja ovamo 
dolazi, gasi žedju pučanstva, što se je ovamo zgomilalo iz svijuh 
krajeva svieta, da traži svjetlucavo kamenje.« Tamo gdje su prije 
četiri godine pojedine kuće stajale, tamo se danas šire veliki gra¬ 
dovi, medju kojimi ima ih mnogo sa 25.000 stanovnika. 

Nova ova nalazišta dijamanta leže oko 170 milja sjeverno 
od Kaptowna (Kapstadt). Poljane su te široke, ali žalostne, jer 

nadaleko ni drveta nije vidjeti. Silna sunčana žega i mnogi prah 
je uzrokom, da život ovdje nije ni najmanje ugodan. Sitni vap- 
neni prah prodire u usta i nos, pa izpnnjuje sve otvore (pore) na 
koži, tako da se na čovjeku uhvati kora od gada. Na vodi je velika 
nestašica; ona se mora često iz velike daljine dovažati, a uz to je 
postao život neizmjerno skup. Vredu krumpira pladaju sa 30 for., a 
vredu melje sa 42 for., pa ipak je tuđe znalo raditi na 50.000 ljudi. 
Istina je doduše, da dijamanta ima ovdje u velikoj množini, pa i 
onda da se nerazmjerno mnogo velikih dijamanta nalazi, radi 
čega je ciena vedih dijamanta jako pala. Europejski trgovci po¬ 
kušali su lažnimi viestmi smanjiti cienu kapskih dijamanta, jer da 
oni nisu velike vriednosti, upravo tako kao što to učiniše sa bra- 
zilijanskimi dijamanti. Vedina je doduše žućkaste boje, pa spada u 
red trede vode, ali svi ostali dijamanti su veoma liepi i svjetlucavi 
a medju njirai je mnogo dijamanta prve vode. Velika pogrieška 
dijamanta, a osobito velikih, je ta, da se veoma lahko kalaju, za 
to ih moraju obično u maslu odpremati. 

Od ožujka god. 1867. pa do 1875. nadjoše u ovih krajevih 
dijamanta u vriednosti od 120 milijuna forinti. Na jednom male¬ 
nom mjestu, Kopje, nadjoše u nekoliko mjesecih toliko dijamanta, 
koliko na čitavom svietu u 20 godina. Danas izvažaju godišnje iz 
Afrike dijamanta u vriednosti od 15 milijuna forinti. Na bečkoj 
izložbi bio je izložen do onda najveći dijamant u Africi od 228 ka¬ 
rata. Zvao se je »Stevart dijamant,« a bio je žućkasti ledac visok 
1£ palca. Kašnje nadjoše još veći sa 300 karata. Tko je imao 
zgode, mogao se u Beču na izložbi diviti bogatstvu i ljepoti izlo¬ 
ženih kapskih dijamanta. 

Dijamantne poljane južne Afrike spadale su slobodnoj državi 
pri rieci Oranje. No kada se je razširila viest o njihovu bogatstvu 
na dijamanti, poželio si je sav sviet, da dodje do toga posjeda. Po- 
jagmiše se za njim prastari stanovnici Hotentoti i Kafri, pa i samo 
berlinsko misionarsko drnžtvo. Najmudriji bijahu Englezi. Oni se 
dosjetiše, da je nekada jedan stari Kafrijski glavar odstupio En¬ 
glezom ove poljane, pak si oni to usvojiše, neobzirud se na nikoga. 
Holandezki seljaci stadoše prosvjedovati proti tomu i predložiše, 
neka njemački car izpita i rieši ovo pitanje o pravu posjeda. Ali 
Englezi nisu za to hajali, pa je tako od god. 1871. čitava ova 
okolica englezkom imovinom. 

Dijamanti su u obće veoma maleni. Komadi od 12 do 20 karata 
su več jako' veliki i liepi. Preko 20 karata su veoma riedki. Dija¬ 
manta od preko 100 karata ima veoma malo, dočim preko 200 
karata poznato je samo nekoliko. Veliki i liepi dijamanti bili su 
od uviek glasoviti, pa čudo, večina tih poznatih, liepih dijamanta 
imade osobitu prošlost, imadu svoju poviest kao i svjetski krajevi. 

Regent ili Pitt (si. 24. i 25.) je medju svimi velikimi dija¬ 
manti najljepši, jer je krasno brušen kao briljant. On je težak 
136^ karata, a nalazi se u francezkoj kruni. On potiče iz iztočne 
Indije, iz dijamantne rudare Parteala u okružju Golkondi. Ovdje 
ga je našao god. 1702. jedan rob. Da ga laglje ukrade, ozledio si 
je nogu, pak pod zavoj skrio skupocieni ovaj kamen. Rob otišao 
nekom mornaru, rekao mu, što je našao, pa mu obećao dati kamen, 
ako ga iz robstva izbavi. Mornar uze roba k sebi na brod, te prim 
dijamant, ali je onda roba zadavio. Na to prodade on dijamant 
za 10.000 forinti tadanjemu zapovjedniku tvrdjavice St. George. 
Zapovjednik se je zvao Pitt, te tako po njemu dobi dijamant ime. 

Medjutim je mornara zaslužena kazna stigla. On je novce u 
brzo raztepao, pa se onda u zdvojenju objesio. 

Zapovjednik Pitt odnio je kamen u Europu, te ga ponudio 
vojvodi orleanskom, tadanjemu francezkomu vladaru, koji ga je za 
još nedorasla kralja Ljudevita XV. kupio i za nj platio jedan i 
pol milijuna forinti. 

Dijamant je bio u to doba 410 karata težak. Kada su ga 
izbrusili u savršeni briljant, postao je za dvie trećine manji. Samo 
brušenje je trajalo dvie godine, a stajalo je 40.500 for. Sama 
dijamantova praha potrošilo se pri brušenju za 13.500 forinti, a 
komadi, što su pri brušenju odpali, vriedili su još 72.000 forinti. 

Kada su za francezke revolucije god. 1792. oplieuili kraljevski 
dvor, ukradoše i Regenta sa mnogi mi drugimi dijamanti. Nekoliko 
godina se nije za ovaj dijamant ništa znalo ni čulo. Najednom 
dodje tadanjem policajnom ministru u Parizu list bez podpisa, u 
kom mu netko javlja, da su ukradjeni dijamanti zakopani na eli- 
zejskih poljanah i označuje točno mjesto. Pa zbilja ovdje nadjoše 
uz Regenta i sve vrednije dragulje. Bilo je dakako težko ovako 
velike dijamante iči nekamo prodavati, kada bi ih svaki draguljar 
lahko prepoznao. Nešto kasnije došla je francezka republika u ne¬ 
priliku radi novaca, pa založila ovaj dragocieni dijamant u Berlinu 
kod novčara Treskowa. Kada su ga opet izkupili, nosio ga je 

Napoleon I. na svom maču. Kada su god. 1815. pruske čete u 
bitci kod Waterloa zaplienile Napoleonova kola, pripoviedalo se je 
dugo, da je i Regent zaplieujen. Ali to nije bila istina. Prusi za- 
plieniše doduše tom zgodom jedan briljant, ali taj je vagao samo 
34 karata. On je i danas u pruskom krunitbenom nakitu. Regent 
je medjutim bio na svjetskoj izložbi god. 1855. u Parizu izložen, 
pa je još i sada imetak francezke države. 

Orlov ili Amsterdamac (si. 28.) je medju svimi glaso- 
vitimi dijamanti u Europi najveći. On važe 149J karata. On nije 
brušen, kako su brušeni moderni europejski dijamanti. Naliči po¬ 
nešto nepravilnoj ružici sa veoma mnogo 
pločica. Oblik taj dobio je on još u Indiji 
prije koju stotinu godina. Kako je dija¬ 
mant ovaj krasna svjetla, bio bi on od 
neprocienive vriednosti, samo da je nešto 
pravilnije i ljepše brušen. 

Orlov potiče iz prastarih dijamantnih 
poljanah u Indiji. Jedna indijska priča 
kaže, da je on bio kao oko jednoga gla¬ 
sovitoga kipa u Brahminom hramu. Kašnje došao je on u prestolnu 
stolicu perzijskoga šaha Nadira. Kada su šaha ubili, ukrade dija¬ 
mant jedan francezki vojnik, koji je bio u perzijskom dvoru u 
službi, pa s njim pobježe na Malabar. Ovdje ga prodade jednom 
pomorskom kapetanu za 21.000 for. Kapetan ga odmah prodade 
nekom Židovu za 126.000 forinti. A ni u ovih rukuh neostade 
dugo, nego dodje za mnogo skuplji novac u ruke armenskoga tr¬ 
govca Schafrasa. On ga odnese u Amsterdam na prodaju, gdje ga 
je g. 1775. ruski knez Orlov kupio za caricu Katarinu II. — Scha- 
fras dobio je za nj 675.000 for. (450.000 rubalja), a uz to plemstvo 
i doživotno godišnjih 3000 forinti. 

Od to doba je Orlov posjed ruskih careva, te stoji na vrhu 
ruskoga žezla. 

Koh-i-noor ili brieg svjetlosti bio je god. 1851. na 
londonskoj izložbi medju najljepšimi dijamanti. On je medju svimi 
europejskimi dijamanti najmladji, premda ima najstariju poviest. 

Indijska priča pripovieda o njem u onom velikom boju, koji 
se opjeva u glasovitoj pjesmi Mahabharati. Kroz dulje vremena bio 
je on posjedom vladara u Malvi. U 14 stoljeću oteo ga je neki 
Alaedin. Kada je Francez Tavernier putovao god. 1665. u Indiji, 

onda mu ga je veliki Mogul pokazao. Bio je onda težak 280 karata. 
Imao je oblik u sredini prorezana jajeta. Kažu, da je prije vagao 
793f karata, no da je došao u ruke nekoga nevještoga mletačkoga 
brusara, koji ga je znatno smanjio i unakazio. Šah Nadir koji je 
god. 1739. zauzeo Delhi, došao je do njega i dao mu ime, koje još 
i danas nosi. God. 1813. došao je u ruke vladaru od Lahore. Pri 
ustanku godine 1850. dopao je englezkoj vojsci, koja ga je onda 
englezkoj kraljici kao dar poklonila. On je vagao tada još samo 
186 karata, pa je takav bio god. 1851. u Londonu izložen. 

Sliedeće godine predade ga kraljica Viktorija Boorsangeru, 
najvještijemu brusaru, koji je radio u brusarnici Costerovoj u 


Slika 29. 

Amsterdamu, da ga s nova i ljepše izbrusi. Brušenje je trajalo 38 
dana, a kamen je postao za 80 karata laglji, te sada važe 106 ka¬ 
rata (slika 29. i 30.). Ciene ga na 1,200.000 for. On je sada imovina 
englezke kraljice. 

Florentinac ili Toskanac bio je medju glasovitimi dija¬ 
manti Karla Smjeloga največi. On je doduše sasvim čist, ali mu 
boja ponešto nagiblje na žućkasto. Njega je brusio poznati van 
Berquen i dao mu krugljasti i s jedne strane šiljasti oblik sa mnogo 
pločica (briolet; slika 31. i 32.) On je veoma krasne vatre, a danas 

je u posjedu austrijskoga cara. Cienu mu računaju na 1,050.000 for., 
a važe 133 J- karata. 

Karlo Smjeli ga je u bitci kod Gransona god. 1476. izgubio. 
Na putu ležao je on u jednoj škrinjici uz krasnu perlu. Ovdje ga 
je našao neki vojnik, koji je s prvine dijamant kao bez ciene bacio, 
a perlu uzeo. No medjutirn se je ipak predomislio, pa ga uzeo i 
prodao jednom svećeniku za jednu forintu. Svećenik ga prodade 
za 1 for. 20 novč., na što ga opet bogati trgovac Bartol Mey, 
kapi za 5000 for. Od njega dobi ga za nešto više jedan Genovezac, 
koji ga je opet prodao za dvostruku svotu milanezkomu vladaru. 
Odavde ga je kupio papa Julijo II. za 20.000 dukata, a danas je 
imovina austrijskoga cara i moći ga je viditi u dvorskoj riznici 
u Beču. 


Sancy (si. 33.) bio je takodjer imovinom Karla Smjeloga. 
On je kao i prijašnji bio u rukuh van Berquena, koji ga je brusio. 
Po obliku je sasvim sličan Florentincu, ali je od njega mnogo 
manji i važe samo 53 £ karata. Mnogo je prozirniji od predjašnjega 
Slika 33 * broji se medju dijamante prve vode. 

Karlo Smjeli nosio ga je pri sebi u bitci kod 
Nancy-a god. 1477., gdje je i poginuo. Neki švi- 
carski vojnik došao je do Karlove lješine, pa ju 
oplienio, a pri tom uzeo i dijamant. On ga je 
odmah prodao za malene novce. Kao što prijašnji, 
tako je i ovaj prošao kroz mnoge ruke, dok nije u 16. stoljeću 
došao u posjed francezkoga plemića Nikole Harley-a, gospodara od 
Sancy-a, po čem je i ime dobio. 

Plemić ovaj se je bavio god. 1589. u Solothurnu, da kupi 
vojsku. U to vrieme je francezki kralj Henrik III. tražio po Fran- 
cezkoj u zajam novaca, da se proti buntovničkom Parizu obrani. 
Harley htjede svomu kralju pomoći, pa mu posla po vjernom slugi 
svoj dijamant. Na putu napadoše razbojnici na slugu, pa ga nbiše. 
No sluga je dijamant progutao, pa su ga zbilja našli u njegovom 
želudcu. Poslije toga spadao je on dugo vremena ka krunitbenom 
uresu francezkih kraljeva. Godine 1792. nestade on pri plienjenju 
kraljevskoga dvora sa mnogimi drugimi dragocieuostmi. Kašnje ga 
opet nadjoŠe, ali godine 1830. kupi ga Demidov za ruskoga cara za 
cienu od 500.000 rubalja, gdje se još i danas nalazi. 

Najveći medju dijamanti nalazi se sada u Raj aha od Ma- 
tana na otoku Borneu. Našli su ga na samom otoku; on je prve 

vode, a važe 363 karata. On je velik kao pol poprieko razdieljena 
jajeta. Po svoj prilici bio je on još jedan put tako velik, ali drugu 
mu polovicu nisu nikada našli. 

Šah perzijski nosi na desnom ramenu dijamant od 252 ka¬ 
rata, a zove se Daria-i-noor ili sjajno more, a na lievoj 
nogi ima jedan Koh-i-noor. 


Dijamant nije samo kao uresnina za čovjeka od važnosti, nego 
on imade i u tehničkoj uporabi radi svoje velike tvrdoće znamenitu 
vriednost. Korist njegova ovdje biva za čovjeka svakim danom sve 
veća. Pri gdjekojem poslu nejma u prirodi predmeta, koji bi mogao 
dijamant zarajeniti. Dijamant su od vajkada upotrebljivali za re¬ 
zanje stakla, a čine to i danas. U tu svrhu uzimlju manje ko¬ 
madiće sa oštrimi i nešto zavinutimi rubovi. Gladki i ravni ko¬ 
madi nerežu staklo duboko i onda je staklo težko ravno prelomiti. 
Sa šiljatimi dijamantnimi komadići pišu na staklu. Za mjerenje 
sitnih predmeta, koje samo pod sitnozorom vidi ti možemo, uzimlju 
tanka stakla, na kojih je urezena najfinija mjera. Mjera ta se pro¬ 
stim okom ni viditi nemože, pa ipak ju je dijamant tako točno 
izrezao, da si je težko veće točnosti pomisliti. Rezbar nemože svoje 
fine i točne risarije na bakrenih pločah tako liepo izrezati nijednim 
predmetom, kao što sa dijamantom. Isto se tako na kamenu mogu 
samo dijamantom najfinije crte izrezati. Na raznih znanstvenih 
strojevih za točno i fino razdjelenje prostora upotrebljuju najbolje 
dijamant. Za brušenje najtvrdjih dragulja nemogu ništa tako dobro 
rabiti kao dijamantov prah. Sa dijamantom se probušuju najtvrdji 
predmeti. U tom pogledu došao je ženevski urar Lechot do izuma, 
koji je postao u kratko vrieme od osobite važnosti. On je napravio 
spravu za bušenje kamenja; na kraju sprave umetnuo je dija¬ 
mante. Sa takvom spravom su u škriljavom kamenju u Englezkoj 
probušili u 36 sati prokop od 84 stope duljine, čovječja vještina 
nije dotle mogla s nijednim drugim sredstvom takva šta izvesti. U 
novije vrieme postadoše ovi strojevi pri pravljenju železničkih pro¬ 
kopa i u najtvrdjem kamenu od osobite važnosti. Kod sitnozora 
počeše mjesto staklenih leća praviti dijamantne leće, jer one po- 
većuju predmete mnogo više, ali su za to takvi sitnozori preveć skupi. 

Kako vidjesmo, postala je u novije vrieme ciena većim dija¬ 
mantom mnogo niža, nego što je bila prije odkrića afrikanskih 

dijamanta, jer su u Africi našli toliku množinu velikih dijamanta, 
kako nigdje drugdje na svietu. Ako dijanantna nalazišta nebudu 
skoro presahnula, to je nade, da će ova nizka ciena još dugo po¬ 
trajati. Željeti bi bilo, da te ciene još niže postanu, jer koliko god 
bude dijamant jeftiniji postajao, u toliko ce on veću važnost imati 
za čovječji napredak. Ali slaba je tu nada; upravo je vjerojatno, 
da če dijamant uviek ostati najskuplji medju svimi dragulji. Dija¬ 
mant nije bio kroz toliko stoljeća možda za to najskuplji, što su ga 
manje nalazili od ostalih dragulja. Baš nasuprot se je dokazalo, da 
je još prije odkriča afrikanskih dijamanta bilo na svietu više dija¬ 
manta nego ostalih cienjenih dragulja, a poslije toga dakako još 
više medju sviet došlo. Najboljim je to dokazom, da je čovjek od 
vajkada znao cieniti vriednost dijamanta, te da ta vriednost nije 
sasvim umišljena, kako neki misle. 

Preostala bi nam sada samo još dva pitanja, da ih u kratko 
spomenemo, a to je, kako je dijamant postao i da li se on može 
umjetno praviti? 

Kako je dijamant postao, o tom se još nemogoše vještaci slo¬ 
žiti. 0 tom ima samo razna nagadjanja. Dijamant danas nalaze po 
ravnicah u naplovljenom kamenju, a ponajviše u naplovljenom piesku 
i šljunku. Sigurno je, da dijamant nije u ovoj naplavini postao, 
nego da je on bio u gorah u drugom kamenju urasao. Voda je 
ovo kamenje razdrobila, pa ga naniela u ravnice, a s njim doniela 
i dijamante. Dijamanti su dakle morali postati u drugom kamenju 
u davnoj prošlosti. Jedni misle, da je velika zemaljska toplina po- 
stvarala iz ugljične kiseline dijamante, dočim drugi drže, da je od 
pokopanih biljka kemickim raztvaranjem preostao čisti ugljik i 
stvorio tako dijamante. Neki su već našli u gdjekojih dijamantih 
sačuvane bilinske stanice. Ovo pitanje ostati će možda jošte dugo 
vremena tajnom. Ako se ono jedan put sretno rieši, pa ako čovjek 
udje u trag načinu, kako je narav dijamante stvarala, poći će onda 
možda i čovjeku bolje za rukom praviti umjetne dijamante. Do 
danas su već napravili umjetne rubine, safire i smaragde, ali dija¬ 
mante neznade još nitko praviti. Učenjaci učiniše mnoge pokuse, 
ali nijedan nije onako uspio, kako zaželiše. Jedini Despretz je 
medju svimi još najviše postigao. On je zatvorio čisti ugljen u 
ciev bez zraka, pa je pustio, da mjesec dana prolazi munjina kroz 
ugljen. Poslije toga vremena našao je na žici u cievi sitni crni 
prah. Pod sitnozorom vidio je, da taj prah sastoji od sitnih osme- 

raca, a bio je tako tvrd, da je mogao s njim brusiti rubine. Nejma 
dvojbe, da je ovaj prah dijamantu najsrodniji. U Braziliji nalaze 
uz čiste dijamante u komadih još i neku vrst crnih dijamanta, 
koju kao prah drobe i za brušenje upotrebljuju, pa koja je Des- 
pretzevu prahu veoma slična. Što nije Despretzu pošlo podpuno 
za rukom, poći če možda kom drugom, a dijamant če onda, kada 
ga bude čovjek znao čista stvarati, sigurno čovječanstvu više ko¬ 
ristiti, nego što je do danas koristiti mogao. Prava vriednost če 
mu tek onda početi rasti, premda če mu prodajna ciena daleko 
izpod današnje pasti. 

GRAFIT. 

(Tuha, olovka, graphit, crayon noir, black lead.) 


^Mnogostruki čovječji napredak razvijao se kroz tolika stoljeća, pa 
se več dovinuo do visine, kojoj se moramo diviti. Ali uz sve to 
granice svoje nije ni iz daleka dostigao. Kako je čitav vasmir bez- 
krajan, tako nejma ni čovječjem napredku kraja — doklegod bude 
čovjek po zemlji hodao, dotle će on neprestano napredovati. Na¬ 
predak i razvoj ovaj osnovan je na veoma širokom temelju. Priroda 
je sa svojimi silami i proizvodi stvarala ovaj temelj, na kom je 
čovjek dalje gradio i zidao. Čovječji um je imao pri tom najkras- 
niju zadaću;, on je imao birati u prirodi sredstva, kojimi će što 
bolje osigurati svoj obstanak pa i napredak. Kamogod pogledjemo 
u prirodu, svagdje ćemo naći predmeta, koje je čovjek upotrebio, 
pa koji su za njegov duševni razvoj od najveće važnosti bili. Po¬ 
mislite si čovjeka bez domaćih životinja, bez sadjena bilja, bez 
zlata, železa, kamena ugljena, pa eto vam najsiromašnijega stvora 
ove zemlje. Predmeti ovi učiniše čovjeka onim, što je on danas u 
svietu. Sa svakom tom prirodu inom je uzko skopčan jedan 
dio čovječjega napredka i razvoja. Medju timi pomagali, 
kojimi se je čovjek obogatio, nalazimo i grafit. On nezauziralje 
ovdje doduše prvo mjesto, ali sigurno niti zadnje. 

Grafit je ruda, koju svatko dobro pozna. Nejma naprednijega 
čovjeka, koji se nije još njom služio. Ruda je to, od koje sastoje 
naše olovke, kojimi svaki dan pišemo. Ime grafit potiče od grčke 
rieči g r a p h e i n, što u hrvatskom znači pisati. Naš izraz »olovka« 
kao i njemački »Bleistift« je nevaljao, a potekao je odtale, što su 
jedno vrieme mislili, da ona tvar, od koje olovke prave, sastoji od 
jedne vrsti olova. Kašnje se tek osvjedočiše, da to nije olovo, nego 
posve druga ruda — nazvaše ju grafit (tnha, graphit) — koja je 
veoma srodna najmilijemu našemu dragulju, dijamantu. 

Nije tomu tako dugo, od kako ljudi znadu za grafit — tek 
je tomu 300 godina prošlo, od kako su počeli praviti olovke od 

grafita. Prvo vrieme bile su olovke riedke i prilično skupe, no 
danas udomaćila se je olovka i u najsiromašniju kuču. Ona nam 
je danas tako običnim predmetom, da nikad ni nepomišljamo, od 
kako velike je ona važnosti za naš duševni život. Djaku, spisatelju, 
slikaru svim je ona od neprocienive vriednosti. Pri slikanju i br¬ 
zomu i lakomu pisanju nejma danas ničega, što bi olovku zamje- 
niti moglo. Olovka u rukuh umnika ima sigurno veču 
moralnu vriednost nego najljepši dijamant na glavi 
ma kojega svjetskoga dostojanstvenika. Pa nije li to 
čudnovata sudbina, da dvie rude, kao što su grafit i dijamant, koje 
sastoje od iste tvari, da imadu tako razne ciene i tako razne vried¬ 
nosti? Skupocieni dijamant može se po svojoj važnosti samo onda 
natjecati sa grafitom, kada je u rukuh radnika, koji reže i brusi 
staklo i razne dragulje, inače zaostaje on daleko za grafitom. A1 
taština čovječja bila je od uviek veča nego razbor. Taj nenaravni 
odnošaj izmedju grafita i dijamanta može se samo opravdati ve¬ 
ćom ili manjom riedkošću dotičnih ruda, ali on nije nikada smetao 
svjetskomu napredku, on mu je pače bio koristan, jer se je tim 
olahkotilo širenje koristnije rude. 

Čini se, da stariji narodi nisu grafita poznavali. Oni su do¬ 
duše imali imena za neku tvar (plumbago, molybdaena, molybdo- 
ides i t. d.), kojom su pisali, ali je vjerojatno, da pri tom grafit 
nije imao nikakva posla, nego da je to bilo olovo možda smješano 
sa kojom drugom rudom. Prve sigurne viesti o pravoj olovci od 
grafita dopiru nam po prilici od god. 1560., poslije kako su odkrili 
prvo i glasovito nalazište grafita kod Borrowdala u Englezkoj, 
gdje su i prve olovke pravili. Olovka je bila u to vrieme nešto 
nova i važna, pa prvi spisatelji, koji o njoj pišu, spominju ju kao 
veoma važno iznašašće. Prvi ju spominje Conrad Gessner u 
svom jednom znanstvenom djelu, (Do omni rerum fossilium genere, 
gemmis, lapidibus, metallis etc.) gdje se olovka i naslikana nalazi. 
Englez Pettus opisuje (The laws of art and nature, 1583) olovku 
nešto obširuije, pa veli, da ju uklapaju u jelovo ili cedrovo drvo. 
Mnogo obširnije piše o tom Perrate Imperato (Historia natu¬ 
rale, Napoli 1599), pa vriedno je ovdje spomenuti njegove rieči, 
da se vidi, kako su o važnosti olovke već onda sudili. On piše 
po prilici ovako: »Grafit (grafio piombino) je za risanje mnogo pri¬ 
kladniji nego tinta i pero, jer se pismo vidi nesamo na bieloj 
podlozi nego i na crnoj, jer je ono sjajno. A pismo se može po 

volji pridržati ili izbrisati, a uz to je moći po pismu sa perom 
pisati i risati. Na risariji, koja je načiujena sa olovom ili ugljenom 
nemože se to učiniti. Ruda je gladka, mastna opipa, olovnate boje 
a ostavlja na papiru trag, koji se sjaji kao kovina. Pojavljuje se 
kadkad ljuskava i dade se u same ljuštice razdrobiti, a gdjekad 
je opet ova ruda gušća i čvršća, pa onda od nje sjeku olovke za 
pisanje.« 

Kako već spomenusmo, prvo odkriće grafita zgodilo seje izmedju 
god. 1540. i 1560. Bilo je to sasvim slučajno kod Borrovvdala pri 
Keswicku u grofoviji Kumberland, a tim bje položen temelj novom 
i veoma važnom obrtu, naime pravljenju olovaka. 

Grafit leži ovdje u briegu, koji je 650 metara visok. Ulaz u 
rudokopnju nalazi se u polovici briega, a sam grafit leži u listi- 
čavom brusilovcu; veoma je gust, a prvo vrieme bilo ga je u ve¬ 
likoj množini. Još pred sto godina dogadjala se je ovdje mnoga 
kradja. Ljudi iz obližnje okolice znali su nakrasfci toliko grafita, da 
su tim obogatili. Posjednici rudokopnje imali su doduše namje¬ 
štene straže, ali to nije ništa pomoglo, ljudi su išli u kradju 
izvrgavajuć i svoj život opasnosti. Nekolicina radnika je jedanput 
silom navalila na rudaru, oružanom ju rukom otela, pa neko 
vrieme gospodovala i radila u rudari. Posjednici moradoše pozvati 
u pomoć vojničtvo, te preoteti rudaru i raztjerati otmičare. Kradji 
moradoše od sada drugčije stati na put. Rudaru obzidaše kao kakvu 
gradinu sa veoma debelimi zidovi. Kuću i ulaz iz kuće u rudaru 
učvrstiše tako, da nije nikomu više lahko bilo unutra provaliti. 
Kada je koji radnik došao na posao, morao se je najprije u jednoj 
sobi svući i obući rudarsko odielo. U rudari bi radio šest sati, a 
poslije dovršena posla morao se je opet u istoj sobi preobući u 
prisutnosti jednoga nadzornika, da nebi niti najmanji komadić 
grafita sa sobom ponieti mogao. U drugoj sobi bila su dva čovjeka, 
koja su pri velikom stolu izkopani grafit čistili i razredjivali; — 
doklegod su tu radili, dotle su bili zatvoreni, a uz njih je bio čuvar, 
naoružan sa dvie nabijene puške. Jedino tako se je mogao uzdržati 
red i zapriečiti svaka dalnja kradja. 

Englezka vlada je brzo pojmila, od koje je važnosti kumber- 
landski grafit po englezki obrt i trgovinu, pa je za to odmah naj- 
strožije zabranila, da se on nesmije neizradjen izvadjati iz Englezke. 
Samo gotove olovke smjele su se u sviet raznašati. Jedno vrieme 
je pače bilo pod pretnjom smrtne kazne zabranjen izvoz neizra- 

cijena grafita. Da se rudara brzo neiztroši, smjelo se je u njoj na 
godinu samo šest nedelja kopati; ali kroz stotine godiua, prem se 
je kopalo uviek samo kratko vrieme, ipak se je rudara tako iztro- 
šila, da danas u njoj nejma ništa do nečistih odpadaka, koji se 
več više nemogu onako za olovke upotrebiti, kako se je to prvo 
vrieme činilo. 

Grafit, što su ga kroz šest nedelja kod Borrowdala izkopali 
očistili bi, pa ga u velike i čvrste železne škrinje zatvorili i onda 
u London donieli, gdje su ga posjednici u svojih stovarištih spre¬ 
mili. Svaka takva škrinja imala je 150 kilograma grafita. Ovdje se 
je sada svakoga mjeseca jedan put grafit javno na dražbi prodavao. 
Ciena je bila grafitu popriečno za 50 kilograma 1600 do 2000 for., 
pače se je jedno vrieme prodavao najfiniji grafit za 160 for. kilo¬ 
gram. Uz tako visoke ciene nije se čuditi, da se je svake godine 
u kratko vrieme od šest nedelja nakopalo grafita obično u vried- 
nosti 300 do 400.000 forinti. 

Kumberlandski grafit se je kopao u velikih gustih komadih. 
Radi velike njegove čvrstoće mogao se je on najbolje samo za 
olovke upotrebljavati. Komadi su se rezali u tanke šibke, pa u 
drvo umitali i olovke su bile gotove. Grafit ovaj nije bio ni izda¬ 
leka čist, ali je bio ipak radi svoje jedrine veoma cienjen. Danas 
je Kumberlandski grafit velika riedkost, a u trgovinu se skoro 
ništa neuvažava. 

Odkako je počelo padati proizvadjanje grafita u Englezkoj, 
obratiše ljudi svoju pozornost na druge krajeve. I trud im se je 
izplatio, jer danas poznadu toliko bogatih nalazišta, da nas nije 
strah, da če nam olovke skoro poskupiti. 

Kao najvažnije nalazište grafita postade u novije vrieme Si- 
birija — ona ista zemlja, koja je u novije vrieme postala tako 
važna radi svojih zlatnih poljaua. Grafit u Sibiriji našao je slučajno 
jedan sibirski trgovac, imenom I. Alibert. On se je zaputio u 
iztočni dio Sibirije u svom trgovačkom poslu, pa je ondje ujedno 
po obližnjih riekah tražio zlata. Kopajuč po piesku naidje slučajno 
u blizini Irkutska u jednom prodolu na liepe i čiste komade gra¬ 
fita. Alibert je kao vještiji trgovac dobro poznavao grafit i njegovu 
važnost, pa je odmah najmio ljude, koji su mu u okolici kopali. 
Godine 1847. osvjedoči se on, da je naišao na veoma bogato skla¬ 
dište grafita u blizini kinezke granice 4000 vrsta daleko od Ir¬ 
kutska. Alibert se odmah dade na to, da napravi prokop, te naj- 

prije odkopa jedno 300 tona (1 tona ima po prilici 1000 kilo¬ 
grama) nečistoga grafita, a onda dodje na krasan i čist grafit. 
Pojedini komadi, što ih je ondje nalazio vagali su kadkad do 40 
kilograma. Brieg ovaj dobi ime od svoga obretnika i sadanjega 
posjednika — Alibertov brieg. 

J?ut u grafitnu rudaru ide preko široke čretištne visočine, te 
se lagano sve više diže. Dole u nižih krajevih zarasla je okolica 
mahovinami i lišajevi, a uz to poraslo je ponešto raznovrstna grmlja, 
tako da je pogled na čitavu okolicu veoma jednoličan i tužan. Iduč 
putem nešto više, dolazi se u hladniji kraj, gdje na vlažnom tlu 
ništa drugo rasti nemože do mahovine i lišaja. Daleko naokolo u 
toj žalostnoj i pustoj okolici nevidi čovječje oko ništa do gdjegdje 
po koji drveni križić, koji nam kaže, kojim putem valja do rudare 
poči. Napokon se stigne do' male kolibe, gdje se je moči odmoriti. 
Odavde vodi uzki put još 12 vrsta kroz nizko drvlje, gdje se ru¬ 
dara nalazi. 

Glavna žila grafita je po prilici jedno 6 stopa široka, pa ide 
okomito dole izmedju sijenita i granita. U većoj dubljini postaje 
žila slabija i grafit lošiji. Osim glavne žile ima još nekoliko manjih 
žila. Osim toga se nalaze gdješto u kamenu za sebe oveći komadi 
veoma fina grafita. Gdje nije grafit lahko izkapati, tamo se pećine 
najprije prahom raztrgaju. 

Grafit nije u obče onako čvrst i jedar kao kumberlandski, 
on se obično u ljuske kala, a i nije baš najljepša kovna sjaja, ali 
ga za to ima u velikoj množini. Samo u glavnoj žili izračunaše, 
da imade mnogo milijuna kilograma, tako da samo ova množina 
može obasuti sviet sa neizmjernim brojem olovaka. Najveća ne¬ 
sreća pri ovoj rudari je ta, što je ona tako udaljena od Europe, 
da je dovaženje grafita spojeno sa najvećimi potežkoćami. Jedino 
po zimi, kada snieg zapadne i kada se sve posmrzava, naprave se 
putevi, na kojih je moći grafit izvažati. Kada se grafit očisti i po 
svojoj dobroti razredi, onda ga poslažu u drvene škrinje, u svaku 
po 100 do 150 kilograma, pa se onda odpremlje u Europu. Dok 
grafit dospije na svoje opredieljeno mjesto u Njemačku, prodje 
uviek pol godine. 

God. 1856. sklopio je Alibert ugovor sa starom i glasovitom 
tvornicom olovaka, koju vodi L. Faber u Steinu kod Nurnberga, 
da mu ona prima sav izkopani grafit. Pa tako sada i za sva vre¬ 
mena putovati će sav Alibertov grafit u Njemačku. To dakako 

biva uz dozvolu ruske vlade, koja nije znala tako oprezua biti kao 
Englezka, da pridrži grafit u Rusiji, gdje bi se on u olovke izradjivao. 
Tim bi silni novac, što ga danas Njemačka zaslužuje za Alibertov 
grafit, ostao u Rusiji. Faber placa najfiniju vrst grafita po centi 
(56 klg.) po 600 forinti, kada mu se na mjesto u Stein dopremi. 
Ciena je toga grafita danas mnogo niža od stare ciene kumberland- 
skoga grafita, premda je on ovom po dobroti skroz jednak. 

Sibirski grafit, što je bio izložen na zadnjih izložbah u Lon¬ 
donu, Parizu i Beču, bio je za mnoge mnogo zanimiviji, nego iz¬ 
loženi dijamanti. Liepo napravljene umjetnine od grafita pa i ukusno 
poredanje učinilo je na mnoge liep utisak. 

Osim u Alibertovu brdu našlo se još na nekih mjestih u Si- 
biriji dobra grafita. Tako ga ima u turuhanskom okružju u gu- 
berniji jenisejskoj uz neke rieke, a za tim nadjoše veoma mnogo 
grafita u guberniji tobolskoj, gdje u novije vrieme i mnogo zlata 
kopaju. — U Aziji je još spomena vriedno nalazište grafita na 
otoku Cejlonu, odkle se godišnje oko 5,600.000 kilograma u 
trgovinu izveze. 

Zlatom bogati amerikanski krajevi obdareni su još i znat¬ 
nom množinom grafita. Veči dio sjevero-amerikanskih država bogat 
je grafitom, a medju svimi je Kalifornija najbogatija. Ovdje se 
grafit nalazi u blizini grada Sonore. Rudara grafitna zove se »E u- 
reka« (Eureka black lead mine). Žila grafita široka je ovdje na 
7—10 metara, a proteže se na 1300 metara duljine. Grafit, što ga 
ovdje kopaju, tako je čist i fin, da ga ni najmanje nemoraju čistiti, 
nego ga odmah u komade režu i u trgovinu razašilju. Mjesečno 
izkopaju ovdje na 20.000 centi grafita, što bi po Faberovom ugo¬ 
voru sa Alibertom vriedilo oko 12 milijuna forinti. 

Ni Australija neoskudjeva na grafitu. Ovdje ga nadjoše 
najviše u južnih zlatonosnih krajevih. Na Novom Seelandu nadjoše 
godine 1861. braca Curtis neprocienive naslage* grafita. Nijedna 
zemlja' nam neobriče tako krasne budućnosti kao upravo ova, gdje 
se osim grafita nagomilala velika množina zlata, kamena ugljena 
i železa. 

Austrijska monarkija obiluje takodjer velikom mno¬ 
žinom grafita. Tako ga ima na jako mnogo mjestah u česko-mo- 
ravskom gorju, osobito uz kristalinično kamenje. — U dolnjoj 
Austriji širi se grafit uz Dunav sve do moravske granice duljinom 
od deset milja. Ovdje se je god. 1853. izkopalo 328.000 kilograma 

grafita, a danas ga kopaju na godinu tri puta toliko. — Najvaž¬ 
nija nalazišta grafita u Moravskoj leže kod Hafnerludena i Pomica. 
Ovdje su grafitne žile na pol metra debele, a idu do 12 metara 
dubljine. Kod Hafnerludena samoga kopa se na godinu 224.000 
kilograma grafita, a nedaleko od Scklagelsdorfa dobivaju godišnje 
280.000 kilograma, a kod Muglitza na 448.000 klg. najfinijega 
grafita. — U Češkoj razvio se je grafit kod Krumlova uz Mol- 
davu, gdje je mjestimice na 15 metara nadebljao. Ovaj grafit je malo 
kada sasvim liep i čist, obično je pomiešan sa glinom, železom i 
bjelutkom. Plaćaju ga po 4 forinta po centi (56 klg.). Prije su ga 
izvažali u Njemačku, no od g. 1810. izradjuje ga domaći tvorničar 
Hardtmuth u Budjejovicah. God. 1862. odkrio je rudarski posjed¬ 
nik Anton Merkel velike naslage grafita kod Svojanova u Češkoj. 

Osim toga nalazimo grafita u Štajerskoj kod Kaisersberga, 
ali on je ovdje tako nečist, da se nemogu od njega praviti olovke, 
nego ga izradjuju u opeke i malene lončiće za keinićke svrhe. — 
Napokon nalazi se nešto malo nečista grafita u Koruškoj kod 
Klamberga. Od njega prave samo opeke. 

Danas kopaju grafit u Austriji u 220 rudara, a izkopa se ga 
na godinu u prosjeku na 22,400.000 kilograma. Najveći dio austrij¬ 
skoga grafita a osobito češkoga izvadja se u Euglezku, a nešto u 
Njemačku, Belgiju, Francezku, pa ća i u Ameriku, a najmanje 
ostaje u Austriji samoj. Najveći dio olovaka čitava svieta prave od 
češkoga grafita, a neizmjerni broj kamina, peći i cievi ocrnjuju 
samo sa austrijskim grafitom. Austrija dobiva za svoj grafit ne¬ 
brojeni novac, a da je industrija u nas bolje razvijena došlo bi u 
Austriju još jednom toliko novca. 

Napokon spomenuti nam je veoma staro nalazište grafita u 
Njemačkoj kod Pasave. Ovdje su god. 1868. u 36 rudarah iz- 
kopali 89.760 kilograma sa 216 radnika. Grafit ovaj prodaju po 
3—9 forinti kilogram. Grafit ovaj malo je kada čist, pa se neda 
ni izdaleka prispodobiti sa češkim, za to i prave malo kada od 
njega olovke. 

Čovjek se je služio sa grafitom preko 200 godina, a nije 
znao, što je grafit i od čega on sastoji, dok nisu tek pod konac 
prošloga vieka dokazali, da on sastoji od iste tvari, od koje i dija¬ 
mant. Dijamant je čist ugljik, dočim u grafitu ima osim ugljika 
još nešto malo primiešana železa, gline i kremene kiseline. Grafit 
u najvećoj jari teže izgara nego sam dijamant. Vriednost grafita 

za olovke neovisi o njegovoj čistoći, nego poglavito o tora, da li 
je on fina zrna i bolje čvrstoće. Kako je grafit nastao u kamenju, 
n kom ga nalazimo, to je još danas neriešeno pitanje. Većina uče¬ 
njaka misli danas, da je grafit bilinska poriekla, te da je nastao 
od kamena ugljena. Kameni ugljen sastoji u glavnom od ugljika 
uz nešto vodika i kisika, pa misle, da je zemaljska toplina od 
ozdol grijajuč iztjerala iz ugljena sav vodik i kisik, a da je onda 
preostali ugljik stvorio grafit. D novije vrieme počeli su stvarati 
na razne načine i umjetni grafit, ali on do danas nejma u obrtu 
još nikakve važnosti. 

Danas se grafit kopa svuda, gdjegod ga nadju, bio on sada 
bolje ili lošije vriednosti, jer jednu i drugu vrst znadu ljudi dobro 
upotrebiti. Najobičnije upotrebljuju grafit za pravljenje olo¬ 
va k a. Prve olovke pravili su, kako smo spomenuli, tek poslije od- 
krića grafita kod Borrowdala, a Englezom ide u tom pogledu pr¬ 
venstvo. U prijašnje vrieme pravile su se olovke na dva načina. 
Prave englezke olovke pravili su tako, da su naravni izkopani 
kumberlandski grafit izrezali sa pilom u prikladne šibke, pa su 
bez ikakvog drugog priredjivanja šibke u drvo umitali. Naravne 
ove kumberlandske olovke bile su posvuda u svietu na glasu 
radi svoje osobite dobrote. Drugi način pravljenja umjetnih 
olovaka bio je mnogo više razširen. U Englezkoj su naime od- 
padke od naravnih olovaka, a u Njemačkoj su nečisti zemljasti 
grafit strli u prah, pa od toga napravili tiesto, ali su najprije u 
prah primiešali neku drugu tvar, koja je tiesto skupa držala. Kada 
se je tiesto posušilo, onda su od njega rezali olovke, ili što je još 
prikladnije bilo, neki su odmah od mekana tiesta pravili tanke 
šibke za olovke, tako da se tiesto nije moralo rezati. Pri pravljenju 
umjetnih olovaka osječali su svi tvorničari tu potežkoču, da nisu 
mogli nikada nači takvu tvar, koja bi tiesto sljepila, a da nebi 
olovke tim postale pretvrde i nevaljane za pisanje. Kao ljepilo 
upotrebljivali su najobičnije sumpor, smolu, gumi, ali sve te smjese 
nisu puno vriedile, jer su olovke bile veoma slabe vriednosti. Tomu 
zlu doskoči jedan Francez, Nikola Conte, koji je sa svojim ro- 
djakom upravljao u Parizu jednu tvornicu olovaka. Odkriče svoje 
našao je on god. 1795., a tim je neizmjerno mnogo pomogao prav¬ 
ljenju olovaka, dao mu upravo sasvim novi pravac, tako da su 
od toga vremena zabacili sve dosadanje načine pravljenje olovaka, 
pa se svi njegovoga načina latili. 

Izum ovaj sastojao se je u tom, da se razdrobljenom i smlje- 
venom grafitu primieša nešto gline. Kada se ovakvo tiesto dovoljno 
izžeže, onda daje najbolje olovke. Način ovaj je veoma jeftin, jer 
je gline moči svuda nakopati, a onda je modi tim, što se više ili 
manje gline primieša, dobiti tvrdje ili mekše, a i jasnije i tamnije 
olovke. Tim izumom postade pravljenje olovaka jednim od najvaž¬ 
nijih obrta, a tvornice olovaka razviše se na veliko. U samoj Ba¬ 
varskoj rade u 26 tvornica olovke, — a sve se osim dvie nalaze 
u Niirnbergu. U tih tvornicah zaslužuje si 5500 ljudi svoj kruh, a 
izrađjuje se godišnje 250 milijuna olovaka u vriednosti od 4 mili¬ 
juna forinta. U najvećoj i najglasovitoj tvornici A. W. Fabera 
izradi se svake nedelje 360.000 olovaka. Premda se ovdje sve radi 
parom, to je ipak u tvornici zabavljeno 500 ljudi. U drugoj veli¬ 
koj Rehbachovoj tvornici radi se sa sto makina i napravi na 
godinu 12£ milijuna olovaka, a pri tom se izdade 12.000 forinti 
za češki grafit, a 45.000 forinti za razne vrsti drva. U Austriju 
uveli su nov način pravljenja olovaka god. 1800. Najglasovitija 
tvornica olovaka u Austriji je Hardtmuthova u Budjejovicah 
u Češkoj. Ovdje radi preko 250 radnika, a svake godine izrade 
olovaka u vriednosti od 400.000 forinti. 

Priredjeni i ukalupljeni grafit umiće se u drvo, i to u tim 
finije drvo, čim je finija olovka. Najprostije olovke dolaze u sasvim 
mehko drvo, nešto bolje olovke medu se u jovino, grabrovo i ja- 
vorovo drvo, a fiuije vrsti dodju u virginsko smrekovo drvo (juni- 
perus virginiana i j. bermudiana L). 

Kako se grafit niti u najvećoj jari netali, to ga rado upo- 
trebljuju za pravljenje lončića, u kojih zlato i druge kovine tale, 
za tim za kuhinjsko posudje, opeke, ognjišta, pećne ploče, pa i za 
same peći. Grafitni lončići iz Pasave za talenje kovina su na glasu; 
oni se prave od gline i grafita kao i obični lonci. Na glasu je 
takodjer tvornica ovakvih lončića u Londonu; ona na godinu po¬ 
troši 280.000 kilograma cejlonskoga grafita. 

Sa prostijom vršću grafita mažu železne cievi i peći, da ne- 
pohrdjaju, a fini grafitni prah rabe za ličilo i bojadisanje kose. 
Sa čistim grafituim prahom mažu strojeve, da se ribanje umanji. 

U novije vrieme postao je grafit veoma važnim pri priredji- 
vanju i odpremanju pušćanoga praha. Pušćani prah se sa grafitom 
izgladi, te se onda prebrzo nezapaljuje. Pri odpremanju praha se u 
škrinji primieša nešto grafita; ako se gdjegod prah zapali, to on 

onda izgori sasvim lagano, bez ikakve opasnosti. Za gladjenje (po¬ 
liranje) olovnoga pušćanoga zrnja služi najbolje grafit. U novije 
vrieme upotrebljuju veoma rado grafit i za bojadisanje šešira, a u 
galvanoplastici je grafit danas od neprocienive vriednosti. 

To je korist, što nam grafit u svagdanjem životu pruža. Vried- 
nost njegova postaje uz napredak čovječji svakim danom sve to 
veča, pa za to mislim, da nismo ni najmanje krivo uradili dija¬ 
mantu , kada smo rekli, da je grafit po napredak čovječji mnogo 
važniji od dijamanta. 

KAMENI UGLJEN. 


Jedne nedelje poslije službe božje stajao sviet kod kolodvora i gle¬ 
dao prolazeći vlak, a medju svietom nalazio se glasoviti englezki 
mjernik George Stephenson i Buckland, geolog stare škole. 

— Imam Vas nešto pitati, reci će Stephenson Bucklandu. 
Nebiste li mi znao reći, kakva sila giblje ovaj vlak ? 

— E da, reći će on, mislim, da ju giblje vaša debela makina. 

— Ali tko tjera makinu? 

— Sigurno kakav upravitelj parostroja iz Newcastla. 

— A što mislite o sunčanom svjetlu? 

— Kako Vi to mislite? upita u čudu Buckland. 

— Vidite, vlaka Vam netjera niti parostroj, niti kakav New- 
castlac, već sunčano svjetlo, koje se je kroz tisuće godina nakup¬ 
ljalo na zemlji — svjetlo, što su ga biline u se usisale, da mogu 
plinoviti ugljik za svoga rasta iz ugljične kiseline izvući i u tvrdu 
tvar pretvoriti, pa u sebi sačuvati — svjetlo, koje je sakriveno u 
kamenu ugljenu ležalo pokopano u zemlji kroz tisuće i milijune 
godina, pa se sada oslobodilo, da služi ljudem pri njegovih umnih 
podhvatih, kao što evo i u ovoj makini. — 

Divna je to istina! Svjetlo i toplina, što nam se razvija, 
kada gorimo drvo ili kameni ugljen, nije ništa drugo nego sun¬ 
čano svjetlo, što ga je biljka sisala i gutala, dok je živila i rasla. 

Svjetlo je uvjet života; — bez njega bi čitavo bilinstvo pro¬ 
palo. Sila sunčanoga svjetla je stvorila u biljci sve njene tvrde 
sastavine. Sila sunčanoga svjetla pretvorila se je u silu kemičku, 
koja pojedine bilinske čestice na okupu drži. Kada se bilinsko tielo 
zapali, to se sunčano svjetlo i toplina opet oslobadja i pojavljuje. 
Svaka biljka razvija pri gorenju upravo toliko svjetla i topline, 
koliko je sunčana svjetla i topline u životu svom usisala i upo- 
trebila za razvoj svoga tiela. Sto valja za biline, to vriedi i za 
kameni ugljen. On nije ništa drugo nego bilinski ostanci, koji su 
pokopani u zemlji ležali tisuće i milijune godina, pa se vremenom 

u toliko promienili, da je na njih često veoma težko prepoznati 
njihovu bilinsku narav. I u ugljenu je kao i u svakoj drugoj biljci 
sunčano svjetlo skriveno. Kada kameni ugljen izgara, onda nam 
svietli i žari onim istim svjetlom i toplinom, što je možda pred 
milijune godina od sunca na zemlju dolazilo, te omogućilo rast i 
život ondašnjih bilina, od kojih je kameni ugljen nastao. Neiz¬ 
mjeran broj godina je protekao, dok još čovjeka na svietu nije 
bilo. Za to vrieme je sunce sjalo, bilje je raslo, ali sva sunčana 
toplina i sve bilje iz toga vremena nije za čovjeka propalo. Bilje 
se je sačuvalo u zemlji kao kameni ugljen, a u ugljenu sačuvalo 
se je i sunčano svjetlo i toplina. Oboje se danas u tvornicah, u 
raznih pećih oslobadja svoga robstva i služi radenom čovječanstvu 
za njegove raznovrstue podhvate. Čovjek je umio ovo prastaro 
sunčano svjetlo upotrebiti i s njim si stvoriti najsigurniji temelj 
svom blagostanju. 

Zamašniji razvoj tvorničarstva i velikoga obrta započeo je 
tek onda, kada je čovjek počeo kameni ugljen upotrebljivati. En¬ 
glezi čine pravo, kada nazivlju kameni ugljen crnim svojim zla¬ 
tom, jer njemu imadu zahvaliti svu svoju snagu i veličinu u obrtu. 
Pa zbilja kameni ugljen je više koristio čovječanstvu nego skupo- 
cieno zlato. Nebrojeni visoki tvornički dimnjaci, koji su nam živi 
svjedoci blagostanja i bogatstva pojedinih predjela, mogu u toliku 
broju obstati samo uz kameni ugljen; izradba i obrt kovina osno¬ 
van je danas na porabi ugljena; o njem ovisi brzina posla, jefti¬ 
noća, jednom riečju, kameni ugljen je postao najvažnijom silom, 
koja kreće veliki obrt i promet. 

Jedino što bi moglo donekle zamieniti kameni ugljen, bilo bi 
drvo, ali uza nj nebi ono postigli, što ugljenom izvadjamo. Ljud¬ 
stvo se sve više površinom zemlje širi, pa uz to uništuje silne šume, 
da tim gospodarstvu namakne dovoljna zemljišta. Maleni broj šuma, 
što se je do danas sačuvao, brzo bi izčeznuo, kada bi veliki obrt 
u svom današnjem obsegu počeo upotrebljavati drvo mjesto ka¬ 
mena ugljena. Pa kako užasne posljedice bi iza toga sljedile! Šume 
nam čiste zrak od otrovne ugljične kiseline, razblažuju podnebje, 
djeluju na umjerenije padanje kiše, bez njih nebi bilo po gorah 
obilnih i uztrajnih potoka, okolice bi bez šuma opustile. Pohlepna 
čovječja ruka posekla je krasne šume sa Krasa, a narav se je za 
to grozno osvetila; nepregledna pustoš i užasna golotinja i sirotinja 
razširila se širom hrvatskoga Primorja, koje je jednom slovilo radi 

ljepote i bogatstva, pa to se je dogodilo svagdje, gdje je čovjek 
nerazborito šume izsjekao, nebriuee se za njihov podmladak. Ali 
čovjek nemora za svoje obrtničke svrhe uviek posizati u šumu, 
narav se je pobrinula, te spremila u slojevih toliko goriva, da če 
čovjek moči njim tisuće godina podmirivati svoje potrebe. Gorivo 
to, je kameni ugljen. 

Biljke , što su nebrojeni broj godina prije čovjeka na zemlji 
rasle, nisu sve po njega propale; mnogo se je toga sačuvalo kao 
u skladištu, da posluži jednom čovjeku za njegove velike svrhe. 
Na mnogom kamenom ugljenu nije doduše viditi, da je on od 
biljka postao, ali se za to ipak u znanosti sigurno vjeruje, da je 
sav ugljen od biljka postao. Iztraživanje pod sitnozorom, bilinske 
okamenine i druge neke okolnosti nam jamče, da se o porieklu 
kamena ugljena nevaramo, no najboljim dokazom za naše mnienje 
nam služe pojavi, koji nam se pred očima zgadjaju i pokazuju 
prvi početak, kako kameni ugljen nastaje. Mislimo na postauak 
treseta, koji se i danas neprestano razvija, te od koga če sigurno 
vremenom nastati kameni ugljen. Treset možemo smatrati još ne¬ 
razvijenim kamenim ugljenom, od koga postaje ponajprije mrki a 
onda crni kameni ugljen. 

Kada biljka izumre, to se ona več za kratko vrieme znatno 
promieni. Ako do nje dolazi topliji zrak, to če ona vremenom sa¬ 
svim izčeznuti; od nje neče upravo ništa preostati. Drugčije je to, 
ako biljka raste po vlažnih mjestih, po močvarah. Izumrla biljka 
padne tuđe u glib, u vodu, a zrak ju nemože onda raztvarati, ona 
neizčezne, nego se samo promieni. Biljka izgubi ponajprije svoju 
boju, stane bivati smedja, a onda izgubi i svoj oblik. Na takvih 
mjestih raste dakako uviek velika množina močvarnih biljka. One 
padaju u glib ili vodu, pa se tu — tako rekuč — pougljenjuju i 
tvore onda naslage treseta (Torf). 

Sjeverni krajevi Europe bili su več od davna na glasu sa svojih 
mnogobrojnih i širokih tresetišta. Plinij ih več spominje. On 
pripovieda o primorskih stanovnicih iztočnoga mora, da neimaju 
marve, kao njihovi susjedi, koji se kravjim mljekom hrane. Oni 
nisu lovci, jer neimaju šuma, pa niti dobre divljači. Bave se po¬ 
najviše ribolovom; mreže pletu od sitine, što im po močvarah raste. 
Mulj iz močvara kalupe rukama, pa ga na suncu suše. 
Zemlju ovu pale; pri nj oj kuhaju jela i pri nj oj gr i j u 
svoja ozebla uda. Mulj ovaj, što ga Plinij spominje, nije ništa 

drugo nego treset mekan i pun vode, koga su već onda znali ko¬ 
ri stno upotrebijivati u krajevih, gdje je drvo velika riedkost. 

U gdjekojih krajevih sjeverne Njemačke a osobito u dolovih 
prama njemačkom i baltičkom moru, pa za tim po dolinab sjeverne 
Rusije, Sibirije i Amerike šire se mjestimice nepregledna tresetišta. 
Ogromne ove ravnine su puste i od naravi neplodne. Na gdjekojem 
mjestu se čovjeku pričinja, kao da stoji na morskoj pučini; kamo¬ 
god okom dosegne, svuda nepregledna ravnica, nigdje drveta, nigdje 
grmka, nigdje kuće ni kolibe, svuda se nastanile samo močvarne 
mahovine i druge pomanje močvarne biljke. Kada nastanu kišoviti 
dani, pretvore se tresetišta u močvare, kroz koje nije moći čo¬ 
vjeku proći. 

Najveće njemačko tresetište širi se na 60 geografičkih če¬ 
tvornih milja. Hanoveranska imade 350.000 jutara najboljega 
treseta, koji je skoro dva metra debeo. Treset ovaj dobro gori, pa 
mu ciene jutro na 750 for., tako da hanoveranske tresetne poljane 
imadu vriednost od jedno 263 milijuna forinti. U Irskoj pokrivaju 
tresetišta skoro četiri i pol milijuna jutara, a sam treset je blizu 
10 metara debeo. 

Najvažnije biljke, od kojih treset postaje, jesu mahovi, lišaji 
i vriesine, a uz to još po gdjekoje druge močvarne biljke. Mahovi 
i lišaji rastu malo ne kroz tri četvrta godine bez prestanka, jedni 
druge pokrivaju i tako nastaju vremenom debele naslage treseta. 
Najdeblje naslage poznate su danas u Irskoj; one dosižu mjestimice 
debljinu od 12 metara. Obična debljina njemačkoga i ruskoga tre¬ 
seta iznosi 3 do 6 metara. 

Viditi je često, kako su pojedina jezera i močvare u Ugarskoj, 
Njemačkoj, Rusiji i Irskoj obrasle na površini gusto izpletenimi 
močvarnimi mahovinami (splagnum i t. d.). Mahovine se nagomilaju, 
te stvore vremenom plivajuće otoke od 1 do 2 metra debljine. Na 
takvu otoku porastu često vrbe, breze, jele, korenje im se u ma¬ 
hovinu zaplete i učvrsti, pa to sve stvori čvrsto tlo, po kom ljudi, 
konji i marva sigurno hodi. Otok biva na gornjoj strani sve deblji, 
ali mu za to odozdol otrule mahovine odpadaju, pa se na dnu 
močvare slažu. Na taj način znade se močvara sasvim izpuniti bilin- 
skim truležom, a od nje onda nastane tresetište puno najčistijega 
treseta. Na gerdauerskom jezeru u iztočnoj Pruskoj plivao je tako 
velik otok, da je na njem do 100 goveda paslo. Kašnje ga je vjetar 
razkidao, a pojedini komadi popadoše na dno jezera. Na drugom 

jednom jezeru plivaju ljeti otoci na okolo, dočim ih zimi kraju 
pri vežu. 

Za razvoj tresetišta su svakako hladni sjeverniji krajevi pri¬ 
jatniji nego topliji predjeli na jugu. Već su same biljke, što na 
sjeveru uspjevaju, prikladnije za tvorenje treseta nego južnije biljke, 
a onda u hladnijih krajevih nemogu izumrle biljke tako trunuti 
i raztvarati se kao na jugu. To je uzrok, zašto su tresetišta u sje¬ 
veru običnija nego na jugu. Gdje se je jednom treset udomio, tamo 
se on tako uztrajno širi, da ga ništa smetati nemože; — dovuče li se 
tresetište do šume, to ono polagano ubija drvo za drvetom. Maho¬ 
vina se popiuje po stabljiki do vrhunca drveta, pa ga tako za¬ 
guši i uništi. Sitna i neznatna biljka poubija na taj način najveće 
šumske gorostase, a vjetru je onda lahko, porušiti potrula tjelesa, 
pa tako uadje šumsko drvlje siguran grob u tresetištu. Kako su 
se tresetišta razmaknuta i razširila, svjedoči nam najbolje to, što 
na dnu treseta nalazimo često prastare gradjene ceste, ostanke 
ljudskih stanova, čovječje rukotvorine i mnoge druge stvari, koje 
nam jasno svjedoče, da je tu bila nekoć ravnica bez treseta ili 
jezero i močvara. 

Čvrstoća tresetišta nije svagdje i uviek jednaka. Za suha i 
topla vremena se znadu tresetišta tako posušiti, da na njem poČmu 
rasti sočnije i bolje trave, a pusta tresetišta se pretvore onda u 
pašnjake. No čira se opet stane vlaga nakupljati, preotmu tresetue 
biljke mah, a sve drugo pougiba. Potraje li kišovito i vlažno vrieme, 
to se nutrnjost tresetišta prepuni vodom; tresetište postane mehko 
i glibovno, pa ako je na površini još tvrdja kora, to se ona pod 
nogama valovito giblje. Ali umekša gdješto i kora, da nemože na 
sebi nositi većega tereta. Težko si ga onda čovjeku ili životinji, 
koja se zabludi u takvo tresetište. Čovjeku se pod nogama otvara 
duboki glib, pa čim brže misli izbjeći gotovoj propasti, tim dublje 
zapada u mulj. Naokolo mu se širi nepregledna pustoš, pa ako za 
pomoć viče, nejma živa stvora, što bi ga čulo. Badava mu svaka 
muka i naprezanje, jer nejma grm ka, nejma stabljike, o koju bi 
se uhvatio. Mulj ga napokon uguši. Treset raste i dalje, sakrije 
sasvim svoju žrtvu, koja se ovdje pougljeni i sačuva, dok ju možda 
slučajno lopata radnika neizkopa. Dogadjalo se to često. Čitave 
čete vojnika znale su u takvih tresetištih za uvieke propasti, za 
pojedine historičke osobe se znade, da su na taj način zaglavile. 
Zadnji Jagelonac propao je u tresetnom mulju u bitci kod Mo- 
Kišpatić: Slike iz rudstva. Digitized by GoOglC 12 

hača, a tako propade i Viliin holandezki. Po tresetištih nalazimo 
dosta često ostanke danas živućih životinja. Kadkad i takve živo¬ 
tinje, koje su do danas posve izumrle, kao što je mamut, jelen 
gorostas, špiljski medvjed i t. d. 

Mekane naslage tresetna mulja znadu se mjestimice tako 
uzdići i nabreknuti, da tvore čitave brežuljke. Jedino čvrsta kora 
drži jošte ovdje, da se mulje nerazidje. Ima primjera, gdje se je 
u ravnici u kratko vrieme uzdigao tako visok brežuljak tresetna 
mulja, da se iz jednoga sela u drugo nije moglo viditi kao prije. 
Pukne li kora ovakovomu brežuljku, to se mulje iz njega izlije i 
teče kao rieka ua široko i daleko, pa zalije i opustoši sve, kamo 
dospije. Naliči to provali vulkana, te kao što ovdje uništi usjana 
lava sve, kamo se izlije, tako i ovaj mulj poubija svuda sav bi- 
linski život. Takve provale dogodiše se više puta u Irskoj, Škot¬ 
skoj, Ruskoj i Ugarskoj, pa učiniše uviek znamenite štete. Zna¬ 
menite su dvie provale tresetnih brežuljaka, što se dogodiše u Ir¬ 
skoj u grofoviji Antrim kod Tulamore-a. Prva se dogodi 25. lipnja 
1821., a druga 17. rujna 1835. Prva provala uništila je u prvi 
mab 300 jutara oranice. 3000 ljudi uzbacilo je na brzo visok ob- 
kop, da zatvori put mulju, koje je bez prestanka teklo, ali mulje 
je i taj obkop provalilo. Kod druge provale se je za četiri nedelje 
razlio trulež na prostoru, koji je bio 100 metara širok a 2 kilo¬ 
metra dug. Truleža je bilo na 10 metara debljine. Naravno je, da 
je mulje moralo uništiti sve, što mu je na putu stojalo. 


Nejma dvojbe, da se je treset razvijao i u najstarijoj prošlosti 
naše zemlje po močvarnih krajevih, pa gdješto valjda i uz druge 
okolnosti i druge biljke. Pa gdje je danas taj treset? Izčeznuo 
nije. On se je sačuvao u zemlji. Preko njega izlile su rieke, izlilo 
je more mulje, piesak, pa ga tako zakopalo u dubljiuu, gdje se je 
on uz pritisak gornje zemlje i uz toplinu sve više mieujao, pre¬ 
tvorio se ponajprije u mrki a onda u crni kameni ugljen. Da se 
je to zbilja tako dogadjalo, smijemo lahko zaključiti po tresetu, što 
uam se pred očima razvija i mienja. Najmladji treset, koji je tek 
nastao, obično je žućkaste boje. U njem se mogu još razpoznati 
sve biljke, od kojih je postao. Nešto stariji treset je već smedje ili 
crne boje; on je već tako stisnut, da se u njem samo bilinska vla- 


kanca još prepoznaju. Stari pako treset je obično već tako gust i 
čvrst, da se u njem više nevide biljke. Gdjekoje starije vrsti tre- 

seta, kao što je u. pr. smolinasti treset, tako su već kamenu ugljenu 
nalićne, da ih nije moći od njega razlikovati. 

Kada bi treset, što danas nastaje, ostao netaknut ne koju 
stotinu nego koju tisuću godina, to bi se on pretvorio u kameni 
ugljen. Ali čovjek neće to da čeka, već gleda, kako bi se već sada 
tresetom okoristio. Upravo u takvih krajevih, gdje se tresetišta šire, 
drvo je riedko i skupo, za to tuđe treset kopaju i kao gorivo upo- 
trebljuju. U sjevernih krajevih živi na tisuće obitelji jedino od 
kopanja treseta. Iz sjeverne Njemačke putuje u proljeće veliki broj 
radnika u Holamliju, da si ondje kopanjem treseta zasluži ziininu. 
Od Monakova pa do bođenskoga jezera viditi je uz železnicu čitav 
niz malenih zemnih kolibica, u kojih stanuju kopači treseta. Radi 
skupoće drveta i kamena ugljena postao je treset na mnogih mjestih 
veoma važnim predmetom. Mnoge talionice železa, mnoge tvornice 
služe se danas izključivo sa tresetom. Kao što prave od drveta 
ugljen, tako prave i od treseta tresetu i ugljen, da bolje gori. Osim 
ugljena prave od treseta još i plin i tekuću smolinu. Uz tako raz¬ 
noliku uporabu naravno je, da je postao treset važnim u obrtu. 
S pokusi se je dokazalo, da pri gorenju 100 klg. drvena ugljena 
upravo toliko topline proizvede, koliko proizvede 105 klg. kamena 
ugljena ili 113 klg. tresetna ugljena, ili 118 klg. treseta ili 234 klg. 
omoričua drveta. 

Gdje je treset ponešto gust i čvrst, tamo ga režu i kopaju. 
Ponajprije naprave u tresetu jarke i odvodne cievi, da suvišna voda 
iz njega odteče, a onda se ili sa strojevi treset izreže u komade, 
koji naliče opekam, ili to obave radnici ručnim djelom. Izrezani 
komadi postave se na zrak, da se ovdje jedno 6 ili 8 nedelja suše. 
Na salzburžkom tresetištu izreže vještiji radnik na dan po 3000 
komada treseta. Rezanje i sušenje od 1000 komada dodje ovdje na 
1 for. 5 novč. Oko Monakova izreže radnik na dan 10.000 ko¬ 
mada treseta, a centa (50 klg.) treseta na mjestu dodje samo na 
14^ novč. — Mnogo mučniji posao je svakako ondje, gdje je treset 
tako mekan, da posve mulju naliči, kao što su to na primjer holan- 
dezka tresetišta. Mekani treset se ovdje posudami grabi i siplje u 
prostor, koji je daskami ogradjen , iz koga može voda lagano od- 
ticati. Kada se je ovdje treset ponešto posušio, onda ga gaze i lu¬ 
paju, dok nepostane sasvim čvrst. Ovakva ga režu i kalupe i onda 
u trgovinu uvadjaju. 

Mnoga tresetišta u sjevernih krajevih dopiru upravo do mora 
a imade i gdje se je obala sa tresetom tako spustila, da se je daleko 
preko nje more prelilo, pa gdje je onda treset došao pod more. C- 
jednom i u drugom slučaju znade more izliti nad tresetom veliku 
množinu pieska, pa ako ovakovo tresetište dodje opet na suho, to 
na njem s nova treset poraste. To se može po nekoliko puta ope¬ 
tovati, tako da nastane više slojeva treseta, gdje je jedan od dru¬ 
goga odieljen samo naslagom pieska. Dolnji slojevi treseta su pod 
pritiskom, pa se i brže mienjaju, pa za to obično naliče skoro sa¬ 
svim mrkom ugljenu. Kod Skagena u Jutlandu leže tri sloja tre¬ 
seta jedan nad drugim, a treset je več tako promienjen, da ga 
nije moči razlučiti od mrka ugljena. 

Po svem ovom lahko če svatko vjerovati, da je mrki ugljen 
mogao od treseta nastati. Za mnoge vrsti mrka ugljena je upravo 
znanost dokazala, da su od treseta nastale. Dakako da u svih slu- 
čajevih nije morao nastati od samih mahovina, nego da su osobito 
u starijih formacijah pri tom sudjelovale i druge raznovrstne mo¬ 
čvarne biline, koje su pače i drvolike bile. 

Spomenuti mi je ovdje jošte jedan način, na koji je kameni 
ugljen nastajati mogao. Gđjekoje amerikanske rieke, koje teku kroz 
zapuštene i neuredjene krajeve, zarasle gustimi šuraami, doplavljuju 
do ušča veliku množinu drva i drugih bilina, što su ih sa obala 
odrle. Drvlje se do ušča obično uapije vode, napokon ugnjili, po¬ 
stane težko i onda popada na dno. Traje li ovakovo nanašanje 
dugo vremena, to je naravno, da če se na duu pri ušču nakupiti 
toliko drvlja, da če od toga moči postati velike i debele naslage 
kamena ugljena. Vidjamo n. pr. pri ušču rieke Misisipi, koja pro- 
tiče veliki komad kroz guste cipresne šume i dovaža odatle silnu 
množinu drveča. Veči dio toga drvlja popada u more, samo nešto 
odnesu morske struje prama sjevernim krajevom Europe, gdje ga 
ljudi pohlepno hvataju, jer im u hladnom podneblju ono neraste. 
Što se danas dogadja, događjalo se je sigurno i u prijašnja vremena, 
pa je naravno, da ima kamena ugljena, koji je i na taj način na¬ 
stao. S druge strane je opet vjerojatno, da je ovoga ugljena u 
manjoj množini i u manjem obsegu, nego ima onoga, koji je na¬ 
stao iz močvarnih biljka. 

Svi ovi pojavi tako nam jasno tumače postanak kamenoga 
ugljevja, da pri tom nemožemo biti u dvojbi. Kako več spomenusmo 


mi razlikujemo u glavnom dvie vrsti kamena ugljevja i to mladji 

mrki i stariji crni kameni ugljen. Jedua i druga vrst 
dosta često tako medjusobno naliči, da nije uviek moći odlučitii 
koje je crni a koje je mrki ugljen. Kao treću vrst ugljena spo- 
. menuti nam je ovdje jošte ugljac ili a n traci t. Ugljac je naj- 
večma promienjen ugljen, pa je obično i najstariji, premda ne uviek, 
a lahko se razpoznaje svojim osobitim sjajem. 

U prošlosti naše zemlje dva su poglavito odsjeka, dvie su 
dobe, u kojih se najviše kamena ugljena postvaralo. Prva doba 
spada u najstariju davninu naše zemlje, a u znanosti ju zovu ka¬ 
meno-ugljenom dobom iji kame no-u gl j e uo m forma¬ 
cijom, dočim druga doba dosiže još u nedavnu prošlost, a poznata 
je pod imenom m r k o - ug 1 j e v i te ili tercijarne formacije. 

Danas je občenito priznato u znanosti, da zemlja nije od 
uviek ovakova lica bila, da nisu 11 a njoj od uviek ove iste biljke 
i životinje živile, kako ih danas nalazimo. Milijuni godina su prošli, 
dok su se te promiene dogodile. Mora i rieke mienjale su svoje 
mjesto, ali svagdje iza sebe ostaviše naslagano kamenje, stvoriše 
slojeve pieska, pješčenika, gline, škriljavca, vapna, sadre i t. d. a 
u tom kamenju sačuvale su se mnoge okamenjene životinje i biline. 
Po tih okameninah znamo, da li je dotično kamenje nastalo u 
moru ili u rieci, po njih sudimo čitavu prošlost naše zemlje. 

Kada se je zemaljska kora 11 a toliko ohladila, da su vodene 
pare iz zraka pale na zemlju i stvorile prvo more, pojavile su se 
i prve životinje i biljke. Prvu ovu dobu zovemo mi silurskom 
formacijom, a za čitave te. dobe nije bilo još ni kopnenih ži¬ 
votinja ni kopnenih biljka, pa iz te dobe nejma ni kamena ugljena. 
U sliedečoj — devonskoj — dobi pojaviše se prve biljke na 
kopnu, a prama koncu te dobe raslo je mjestimice več toliko bi- 
liua na okupu, da su se počele stvarati naslage kamena ugljena. 
Taj ugljen je najstariji. Poslije devonske formacije dolazi po kameni 
ugljen najvažnija doba, doba kamena ugljena. 

Za vrieme kameno-ugljeue formacije širile su se od juga pa sve 
do najsjevernijih krajeva naše zemlje jedne te iste biljke: 11 a Islandu, 
Spitzbergu, Australiji, Novoj Seelandiji, svuda sretamo isti bilinski 
život. Jasno nam to svjedoči, da je za to vrieme po čitavoj zemlji 
jednaka toplina vladala. Nije onda još bilo razlike izniedju ljeta i 
zime, svuda je vladalo vječno ljeto. Ali čudan je to bio bilinski 
život! Pogledjimo si sliku 84., koja nam predstavlja šumoviti i 
vlažni predjel iz kameno-ugljene dobe, sliku, što si je čovjek po 

nadjenih okameninah n svojoj mašti stvorio, pa ćemo viditi biljke, 
kojim danas na zemlji nejma nigdje traga. Sve je to izumrlo. Vi¬ 
dimo tu stabla, koja niti naliče listnatom niti crnogoričnom drvlju 
naših krajeva, a niti palmam južnijih krajeva. Biljke ove imadu 
doduše svojih dal njih rodjaka, koji još danas živu, ali ti rodjaci su 
danas ponajviše maleni i sićušni. To su razuovrstne preslice, pa¬ 
prati i crvotočine, koje su se razvile do drvolike veličine. Medju 
njimi su sigilarija i lepidodendra značajne ljepote, jer imadu na 
stabljiki pravilno poredane utiske. Sve te biljke spadaju u red 
tajnocvietka. Maliovinam i lišajem, što danas treset tvore, nejma 
ovdje ni traga. Od viših biljka nalazimo ovdje samo dalnje rodjake 
četinjača i palma. 

Šume ove premda su u toplom i vlažnom podnebju bujno rasle, 
ipak su bile žalostile. Šuma bez listnata drvlja, bez cvieća, pa tomu 
pusta i prazna. U to doba još nije bilo sisavaca ni ptica, koje bi 
šumu oživljivale, a kukci i plazavci čini se da su bili u tih šumah 
veoma riedki. Gdjekoji žabnjak i puž povlačio se po močvarnom 
tlu, a po drveću vukao se po koji pauk, škorpion, kukac i stonoga. 
Inače je bilo sve prazno i pusto. Računaju, da je posvuda vladala 
toplina od jedno 25° C. Sitne biljke, koje su se 11 a vlažnom tlu 
brzo razvijale, davale su dovoljno gradiva, da se od njega stvori 
vremeuom kameni ugljen. Mjestimice su naslage kamena ugljena 
ogromne debljine, pa nejma dvojbe da je moralo proći mnogo vre¬ 
mena, dok se je toliko biljka naslagalo. Kod Saarbriickena u Pruskoj 
računaju, da imade u kameno-ugljenoj formaciji preko 90 bilijuna 
funti ugljena, pa Bischof računa, da je moralo proći 1,004.177 
godina, dok je toliko biljka izraslo, koliko treba za dotični ugljen. 
Ovaj broj godina dakako da nije ni izdaleka točan, pa ako je i za 
trećinu prevelik, to je ipak na njem bar to vjerojatno, da on mora 
biti veoma velik. 

Naslage kamena ugljena u ovoj formaciji su skoro svuda na¬ 
stale ondje, gdje su biljke rasle. Da je tomu tako, vidimo iz toga, 
što po naslagah često nalazimo čitave stabljike sa korenjem tako 
da čovjek može skoro označiti mjesto, gdje je dotična biljka rasla. 
Nadalje su naslage u pojedinih predjelih, na velikom prostoru raz- 
širene; tu su morale ogromne močvarne šume uspjevati, doplovljeno 
to nije moglo biti. 

Poslije kameno - ugljene dobe nije više nikada na zemlji bilo 
tako zgodnih okolnosti za stvaranje kamena ugljena. Biljke posta- 

jale su savršenije i raznoličnije ali nisu nigdje više tako bujno 
rasle, da bi stvorile tako velike naslage ugljena kao u kameno- 
ugljenoj formaciji. U permskoj, triaskoj, jurskoj i kredinoj formaciji 
nalazimo doduše pojediuih naslaga kamena ugljena, nu one nedo- 
sižu nigdje velike razširenosti. Ali poslije kredine formacije a prije 
dobe čovjeka još je jednom bilinstvo mjestimice u prikladnijih okol- 
nostih raslo i stvorilo naslage ugljena, koje nisu doduše tako ob- 
sežne kao one iz kameno-ugljene formacije, ali su ipak tako mnogo¬ 
brojne i čovjeku lahko pristupne, da su postale u obrtu veoma 
važne. Ugljen iz te dobe poznat je pod imenom mrkoga ugljena, 
a samu dobu zovemo mrko-ugljevitora dobom ili još i terci¬ 
jarnom dobom. 

Na slici 35. vidimo okolicu iz mrko-ugljevite formacije. Slika 
nam je ta več mnogo poznatija, jer drvlje koje ovdje vidjamo, več 
ponešto naliči drveću današnjih šuma. Po životinjah i bilinah sudeć 
moralo je u to doba još mnogo toplije podnebje vladati na zemlji 
nego danas. Prosječnu toplinu ove dobe računaju na 20° C. Šume 
su bile obrasle listnatim drvljem i crnogoricom, a medju njimi 
dizale su se ponosne palme, kojih danas u srednjoj i sjevernoj Eu¬ 
ropi više nejma. Medju drvljem su za ovu dobu veoma važni janta- 
rovci, jer je iz njih iztekao sav jantar, što ga na sjevernoj njemačkoj 
obali love i kopaju. Zivotinjstvo, što se je povlačilo po ovih šnmah, 
još nam je dosta tudje. Bili su tu gušteri, žabe* konji, slonovi, ali 
sve izumrle vrsti, koje samo ponešto naliče danas živućim životinjam. 

Kameni ugljen se je skoro svuda i u svih formacijah stvarao 
i slagao po dolovih i ravninah. Na gdjekojih mjestih kao n. p. u 
Englezkoj i Rusiji ostali su slojevi ugljena u onom istom položaju, 
u kom su i nastali. No mnogo običnije naći ćemo slojeve ugljena 
u zemlji raznoliko previjene, uzdignute u brda, jer kakogod se je 
zemaljska kora na pojedinih mjestih previjala i dizala, tako su se 
za njom i naslage ugljena savijale. Na pojedinih mjestih malo ćemo 
kada naći samo jedan sloj ugljena, obično ih leži po više poslaganih 
jedan povrh drugoga. Mjestimice ih nalaze po 20, 50 pače 100 i 200 
slojeva. Izmedju jednoga i drugoga sloja leže uviek naslage pješ- 
ćenoga ili glinenoga kamenja, a pri tom je obično ugljena manje 
nego drugoga kamenja. Kod Draždjana razvila su se 4 sloja ugljena 
a od njih se samo jedan izkapa, jer su ostali pretanki. Kod Dudley-a 
u Englezkoj ima 11 slojeva, a od tih se samo jedan kopa, ali je 
za to on sam na 30 stopa debeo. Kod New-castla razvio se ugljen 

u 40 slojeva, ali je većina tako tanka, da se samo 2 izradjuju. 
Kod Saarbriickena ima 164 sloja, mnogi su dakako jako tanki: 
svi skupa dosižu debljinu od 338 stopa. U južnoj Rusiji kod Doneca 
razvio se ugljen n 225 slojeva, koji svi skupa iznose debljinu od 
410 stopa (130 nit.). 

Ako i nedosižu pojedini slojevi kamena ugljena velike deb¬ 
ljine, ali se za to oni često šire osobito širokim prostorom. Naslage 
ugljena kod Saarbriickena protežu se prostorom od 7 četvornih geo- 
grafičkih milja, kod New-castla pokrivaju one 22, kod Derbyshi- 
re-a 35, kod južnoga Walesa 43, a u Americi u državi Illinois 
na 2070 četvornih geogr. milja. Sve je to dakako samo crni ka¬ 
meni ugljen, mrki ugljen se nije nigdje na velikom prostoru razvio, 
premda tnu znadu slojevi dosegnuti mnogo veću dubljinu, nego 
slojevi crna ugljena. 

Kopanje kamena ugljena spada u rudarstvu još danas medju 
najtegobnije i najopasnije poslove, premda si je čovjek tolika po¬ 
moćna sredstva izmislio. Reći točno, kada se je počeo kameni 
ugljen pravilno iz zemlje izkapati, nije moguće. Jedino se zna, da 
je ova rudokopnja u Belgiji započela, gdje su se već u 12. stoljeću 
pravilni ugljenici nalazili. Mnogo prije toga bio je kameni ugljen 
dobro poznat, a i znalo se je, da on gori, ali nitko nije na to 
pomišljao, da ga stane kao gorivo upotrebljivati. Kako je u to doba 
još obrt bio slabo razvijen, to nije nitko osjećao potrebe, da po¬ 
segne za kamenim ugljenom. Englezka, koja danas najviše ugljena 
proizvadja a i najviše potroši, počela je umnije kopati ugljen i 
služiti se s njim tek pred 200 godina. Još u 14. stoljeću izdalo je 
poglavarstvo u Londonu strogu zapovied, da nitko nesmije ložiti 
kameni ugljen, jer da je to zdravlju škodljivo. A danas nejma na 
svietu ni jednoga grada, u kom bi razmjerno toliko ugljena izgo- 
rilo kao u Londonu, pa se ipak Loudon broji medju najzdravije 
gradove. 

Kameni ugljen se kopa ili s površine ili pod zemljom. Mrki 
ugljen se često nalazi plitko pod glinom ili pieskom, a onda na 
takvih mjestih odstrane sa ugljena samo pokrov, pa izkapaju 
ugljen, kao što se obično izkapa pješćeno ili vapneno kamenje. 
Na taj način kopaju mrki ugljen u Češkoj i sjevernoj Njemačkoj 
na mnogih mjestih. Gdje vlastuik zemljišta ima pravo na svom 
posjedu ugljen kopati, tu on jednostavno izkopa okruglu jamu do 
ugljena, pa ga izkapa zdola na sve strane dotle, dok nemisli, da 

bi mu se mogao prokop srušiti. Trošak je pri tom kopanju veoma 
malen, pa za to na nekih mjestih u Češkoj i prodavaju centu mrka 
ugljena za nekoliko novčića. 

Crni kameni ugljen nigdje nekopaju s površine, nego uviek u 
podzemnih prokopih, a čine to i pri mrkom ugljenu, gdjegod je 



on dublje pod zemljom, ili gdjegod žele slojeve u većem obsegu 
izgrabiti. Prije nego što se prodje na izkapanje ugljena, mora se 
sa površine na raznih mjestih bušenjem ustanoviti, kako idu i kako 
leže slojevi ugljena. Kada je to obavljeno, onda se izkapa glavni 
ulaz do slojeva. Kako sloj teče, tako se pravi prokop, ugljen se 

izkapa i do izlaza izvađja. Kamenje nad ugljenom se lahko ruši, 
za to ga sa stupovi i daskami izpodupiru. Pri kopanju smeta veoma 
česta voda, pa ju moraju ili sisaljkami izvlačiti, ili joj napraviti 
prokope, kojim i če oteči. Izkopani ugljen se na malenih kolih po 
železnih tracih dovlači do izlaza, a odavde se onda gore izvlači. 
Na slici 36. vidimo prorez od velika ugljenika, gdje se vide sve važ¬ 
nije pojedinosti pri kopanju ugljena. 

Gdjekoji ugljenici su veoma zanimivi. Takav jedan zanimivi 
ugljenih nalazimo kod K1 a d n a u Češkoj. Na dva mjesta ide 
250 metara dubok prokop do samoga ugljenika. U prokopu nose 
železna užeta veliku spremu, u kojoj se ljudi pomočju parnoga 
stroja u rudnik spuštaju. Na dnu prokopa nalazi se velik sveden 
prostor, glavno spremište, do koga sa sviju strana zviezdoliko dolaze 
železnički putevi. Pokraj ovoga prostora nalazi se kovačnica, u 
kojoj se pri svjetiljki popravlja sve radničko orudje. Nedaleko 
odatle nalazi se kotao, iz koga izlazi para u mnoge parne strojeve, 
koji prevažaju izkopani ugljen. Parni strojevi ovdje nesamo da 
olahkoćuju posao, nego i čiste zrak tim, što ga griju, jer se on 
sam diže i izlazi iz rudnika. Da se uzdrži neko redovito izmienji- 
vanje zraka, to vodi u rudnik nekoliko zračnih prokopa. U gdje- 
kojih hodnicih je gibanje zraka tako jako, da naliči najjačoj buri, 
zato moraju na takvih mjestih napraviti vrata, koja uzđržaju vjetar. 

U nekih ugljenicih u Francezkoj i Englezkoj upotrebljuju 
konje za prevažanje izkopaua ugljena. Dodju li jednom konji u 
rudnik, to oni obično nikada više nevide sunčana svjetla, a to im 
ni najmanje nehuđi zdravlju. Posao im je uviek jednak, hranjenje 
jednako i umjereno, pa uz to u rudniku nejma naglih promjena 
u toplini, u liepu i zločestu vremenu kao na površini zemlje, pa 
to znatno djeluje na zdravlje životinje. Pa i sami ljudi, koji ostaju 
po dulje vremena u ugljeniku, a da neizilaze van, malo se kada 
tuže na zdravlje. 

Malo u kojoj rudokopnji se dogadja toliko nesreća koliko u 
ugljenicih. Proračunalo se, da je jedno vrieme svaki milijun kilo¬ 
grama ugljena stojao jedan čovječji život. Dogadjale su se upravo 
strašne nesreće, a i danas nisu one tako riedke, premda se neiz¬ 
mjerno pazi, da se svaka nesreća zaprieči. Najveći broj nesreća se 
dogadja od upale praskava plina. 

One česti biliue, od kojih vremenom imade nastati kameni 
ugljen, sastoje poglavito od tri počela i to od ugljika, vodika i 

kisika. Cim se je biljka vise pretvorila u ugljen, tim ima više u 
njoj ugljika, a manje kisika i vodika. Tako ima u sto dieli: 



ugljika 

vodika 

kisika 

drveta .... 

.50 

6 

44 

treseta .... 

.55 

6 

30 

mrka ugljena . 

.66 

5 

29 

crna ugljena 

.82 

4 

14 

ugljaca. . . . 

.04 

3 

3 

Promjena ta postaje 

tim, što se iz ugljena neprestano i 

azvijaju i 

izlaze razna ulja i plinovi. Sav petrolej čini se 

da se je 

razvio iz 

ugljena. U gdjekojih 

ugljenicih kaplje toliko ulj 

e, da ga 

se radnici 


Slika 37. 



])avy-eve svjetiljke. 


uemogu dosta očuvati. Ulja pa i plinovi, što se iz ugljena razvijaju, 
odnesu iz ugljena mnogo vodika i kisika i nešto malo ugljika. 
Ugljen biva onda sve bogatiji na ugljiku. 

Opasni plin, što se u ugljenieih razvija sastoji od ugljika i 
vodika (CH 4 ). Sam plin izgara težko. Disanju je škodljiv, ali najopas¬ 
niji je, ako se pomieša sa zrakom, jer se onda lahko zapali uz veliki 
prasak i silu, te počini silnu štetu (schlagende Wett,er). Najužasniji 
prasak postaje onda, ako je 1 dio plina pomiešan sa 9 dieli zraka. 

Od uviek su se tim plinom nesreće dogadjale. U rudnicih se 


neda raditi bez svjetla, pa se uviek uz najveću opreznost može 

dogoditi, da se plin zapali. U starije vrieme su po ugljenicih imali 
uviek po jednoga odvažuoga radnika, koji se je češće potrbuške 
provlačio po rudniku i nosio na dugu štapu upaljenu svjetiljku, 
da kuša je li zrak čist. Ako je u zraku bilo malo plina, to bi on 
onda izgorio bez ikakve štete, a to je bivalo uviek, ako seje češće 
plin palio. A dogodilo se je ipak često, da je takva radnika iznenadio 
strašan prasak, pri kom je on, a često i mnogi drugi radnik izgubio 
glavu. Za radnike postade ponešto bolje doba, kada im je Euglez 
Davy izmislio svjetiljku, koja ih je čuvala od upale plina, Davy- 
eva svjetiljka (si. 37.) obkoljena je gusto izpletenom bakrenom ži¬ 
com. Ono malo plina, što u svjetiljku udje, izgori unutri bez opas¬ 
nosti, a žica uzdrži toplinu, da se nemože plin izvan svjetiljke 
upaliti. Radnici nerado nose ove svjetiljke, jer im malo svjetla 
daju. Oni radje postavljaju otvorene svjetiljke na takva mjesta, 
gdje plin izlazi , da odmah izgori, dok ga se još mnogo nenakupi. 
Najbolje sredstvo proti ovim nesrećam je za sada dobar propuh, 
koji u rudniku neprestano izmienjuje zrak. 

Kako užasne se nesreće upalom ovoga plina znadu dogoditi, 
neka mi posvjedoči ovo nekoliko slučajeva God. 1857. na 20. siečnja 
dogodila se kod Lundhilla u Euglezkoj strašna nesreća. Plinovi pra- 
snuše oko 12 sati a tek za nekoliko sati moglo je dvanajst srđćanih 
ljudi ući u rudnik. Ugljen je već gorio, ali ipak im je pošlo za rukom 
brzo izvući iz kužnoga zraka 19 ljudi i spasiti im život. Na daluje 
spašavanje nisu mogli misliti. Za nekoliko dana mogoše tek izvući 
180 mrtvih radnika. Još groznija se nesreća dogodila 2. kolovoza 1869. 
kod Draždjaua u ugljeniku Burgk. U jutro u pet sati ušla je čitava 
četa radnika u ugljenik. Nije prošlo četvrt sata, kada uz silni 
prasak propade najednom 276 ljudi, pa to ne na jednom mjestu, 
nego na razuo udaljenih točkah. Prasak je tako strašan bio, da je 
u svojoj prvoj blizini užasne stvari počinio. Jedno čovječje tielo se 
je u trenu tako posušilo, da je naličilo pougljevljeuoj mumiji. Ka¬ 
menje i stienje se je porušilo, balvani na daleko odletili, nato¬ 
varena kola na 200 koračaja odletila. U silnoj gomili kamenja, 
stienja, drveća, ugljena našle su se razkidane čovječke ruke, noge, 
trupla, glave. Nešto dalje od toga mjesta, gdje je praskanje započelo, 
našli su ljude ponajviše izgorene, ali kako! Odjelo, koža je izgorila, 
ruke noge bile su zavinute; jeduom su oči izgorile, drugom su 
bile izbuljene, da je bilo užasno sve to motriti. Bilo je to oko 


800 koračaja od prvoga mjesta, pa tu je još tolika žega bila! Naj- 

gorje su prošli oni, koji su bili u rudniku najudaljeniji. Prvi su 
bar na jednom završili svoje muke, u u ovi moradoše gledati u svoju 
sigurnu smrt. Kada se plinovi upale onda se razviju novi otrovni 
plinovi, koji čovjeka uguše. Kada je prasak minuo, bila su još 34 živa 
čovjeka, koja su htjela kroz postraue hodnike pobjedi. 13 njih 
ugušilo se je odmah u prvom hodniku. Ostali 21 podje u viši 
hodnik, pa tu očekivahu ili pomod ili smrt. Ali pomoći nije bilo, 
otrovan zrak dolazio je do njih, oni pomisliše na boga i na rod¬ 
binu, napisaše sa olovkom i kredom po zidu zadnje svoje misli i 
onda pogiboše. Pa tako se završi ta grozna nesreća. 

Nisu ova dva slučaja jedina, što bi ih mogao navesti, svaki 
čas oglašuju dnevni listovi slične nesreće. Raduici u ugljenicih 
postaju sve oprezuiji, pa se i nesreće smanjuju, ali sasvim im pre- 
dusresti dosad nemogoše. 

Kako su prokopi u ugljeuicih obično slabo čvrsti, to ih mo¬ 
raju podupirati, a uz sve to se oni ipak često ruše i poubijaju 
mnogo radnika. God. 1867. je u Englezkoj po raznih ugljenicih od 
upale plinova, od rušenja i drugih nesreća poginulo 1190 ljudih, 
a u Pruskoj su iste godine propala 293 čovjeka. — 


Svatko če znati, da se često dogadja da se slojevi kamena 
ugljena upale i dugo vremena pod zemljom gore. Pri upali plinova 
se kadkad ugljen zapali, a dogodi se to i uz neopreznost ljudi sa 
svjetiljkom ili ma kojim užigalom. No još jedan je način, kojimi 
se slojevi ugljena upaliti mogu, a da čovjek pri tora nesudjeluje. 
Ako se naime u ugljenu uz pristup zraka železna pakovina naglo 
troši, to se tim trošenjem može tolika toplina razviti, da se ugljen 
zapali. Ako do upaljena ugljena može zrak dopirati, to če on 
dalje goriti, ali neče plamenom izgarati, jer mu za to premalo 
zraka dolazi, nego če lagano tinjati. Gore li jednom slojevi ugljena, 
onda ih je težko ugasiti, jer nije moči tako lahko zapriečiti, da 
zrak nedopire do ugljena. Na površini se pozna, da u zemlji ugljen 
gori, što se na pojedinih mjestih diže dim, što se zemlja ugrije, 
pa što se ruši ondje, gdjegod je ugljen več izgorio. Ako goruči 
ugljen nije duboko pod zemljom, onda se obično površina znade 
tako ugrijati, da se drvlje i željne biljke posuše. Gdje se gorenjem 
ugljena površina zemlje samo umjereno ugrije, tamo običaju u no¬ 
vije vrieme praviti umjetne tople vrtove, koji dobro uspjevaju i 


liepu korist donašaju. 

Nedaleko od češke granice kod Planitza (Zwickau) gorio 
je sloj ugljena valjda dalje od 400 godina, jer ga već Agrikola 
(1494 — 1555) spominje, pa sve do nedavno. Na razne načine po¬ 
kušaše, da ga ugase, ali su se veoma dugo uzalud mučili. Vatra 
se nalazila jedno 60 metara duboko u zemlji, a površina zemlje 
je bila tako topla, da na njoj nije mogao po zimi snieg ostati. 
Kada se je samo malo kopalo, došlo se je na takvu toplinu, da su 
pri njoj jaja otvrdnula. Koliko je tu silno blago izgorilo! — Kod 
Duttvveilera u Bavarskoj gori 12 stopa debeli sloj ugljena več 
nebrojeno godina. Mjestimice se iz zemlje puši kao iz kakva vul¬ 
kana a iz pojedinih pukotina iztiču pare pune sumpora i raznih 
soli. — Prije nekoliko godina upalio se mrki ugljen kod nas u 
krajini i to po svoj prilici od železne pakovine. 

Vrieđnost ugljena po sve grane obrta je tako ogromna, da se 
neda omjeriti. Iza železa zauzimlje ugljen odmah prvo mjesto. 
Ugljen je sklopio sa železom najuži savez, jedno s drugim proiz- 
vadja sve ono što zovemo velikim obrtom. Njemačka, a osobito 
Euglezka imade železu i ugljenu zahvaliti svoju obrtnu snagu. U 
Englezkoj je blagostanje i bogatstvo naroda tako uzko skopčano 
sa ugljenom, da več sada u najvećem strahu ručunaju ono vrieme, 
kada če presahnuti englezka bogata nalazišta ugljena. Dobivanje 
i izradba železa i svih drugih kovina osniva se danas na kamenu 
ugljenu. Neizmjerni broj tvornica radi skoro sasvim sa kamenim 
ugljenom. Silni strojevi, koji obavljaju toli razuolične poslove, mogu 
samo uz kameui ugljen obstati. Ugljenom uzdržajemo železnice i 
parobrode. Jedna kubična stopa dobra ugljena daje toliko topline, 
koliko 7 kubičnih stopa bukova drveta. Kada bi htjeli ugljen dr- 
vetom zamieniti, kakve peči pa kolika spremišta bi naši strojevi 
morali imati. Pa kamo bi tek onda došli! God. 1852. izkopaše u 
Pruskoj 108 milijuna kilograma ugljena, a to pri gorenju vriedi 
upravo toliko kao 10 milijuna hvati borova drveta. Za ovu mno¬ 
žinu drveta trebali bi šumu od 1200 četvornih milja ili skoro 
jedu u petinu čitave monarkija. Cielokupni trošak na kilogram ugljena 
došao je samo na 10 novčića, a koliko bi stojalo drvo, pa koliko bi 
se tim otelo zemljišta šumskom gospođarstvn! Sam London potroši 
na godinu 70 milijuna kilograma ugljena, pa kolike bi se šume 
morale poseći, kada bi htjeli bar kroz deset godina u Londonu 
sve potrebe podmiriti sa drvetom mjesto ugljenom, pa kolika bi 


razlika u potrošenu novcu bila, a da negovorim o drugih silnih 

posljedica, koje bi s tim skopčane bile. Jednom riečju, kameni ugljen 
je kao gorivo od neprocienive vriednosti. Sav obrt bi nam najed¬ 
nom zapeo, kada bi ngljeu izčeznuo, jer je prirast šumskoga drveta 
tako slab, da nemože uzpoređo koracati sa potrebom. 

Kameni ugljen im ade danas i u kemičkomu obrtu veliku važ¬ 
nost. Najveći dio plina, koji nam razsvietljuje ulice, javna mjesta, 
sobe, pravi se od kamena ugljeua, pa tako nam ugljen nesamo 
toplinu nego i svjetlost daje. Iz kamena ugljena se u toplini pre- 
kapljivanjem dobivaju najraznoličuije boje, poznate pod imenom 
anilinskih boja. Boje su ove najkrasnije i najživlje, sto ih ima, a 
k tomu su tako dobrih svojstva, da bi bez njih danas težko mogli 
biti u bojadisarstvu i tiskarstvu. 

Ako se sve to uzme u obzir, lahko je pojmiti, zašto svi napred¬ 
niji narodi više pozornosti obraćaju na traženje i kopanje ugljena, 
nego na traženje zlata i draga kamenja. Englezka obrtna simga 
imade veču podporu u domaćem ugljenu nego u zlatu, što ga nalaze 
u englezkom posjedu u Australiji.. 

Ugljenom najbogatije države su danas Englezka i sjevero-ame- 
rikanske savezne države. U Euglezkoj šire se slojevi ugljeua 
prostorom od 500 četvornih milja, te zauzimlju jednu desetinu či¬ 
tave zemlje. U sjevernih grofovijah živi pod 2 emljom više ljudi, koji 
se kopanjem ugljena bave, nego nad zemljom. Najbogatije nalazište 
se nalazi u južnom Walesu, gdje računaju da na jutru ima 2 mili¬ 
juna kilograma ugljena. 

U saveznih amerikanskih državah se slojevi crna 
ugljena šire ogromnim prostorom , valjda preko 20.000 četvornih 
milja. U samoj državi Illinois proteže se ugljen prostorom tako 
velikim kolika je čitava Englezka, dočim su ostala nalazišta mnogo 
veča, pa ipak se u Euglezkoj na godiuu dvaput toliko ugljena na- 
kopa koliko u saveznih državah. 

Njemačka država proizvadja poslije saveznih državah najviše 
ugljena. Najbogatije su joj zeml je Pruska, južna Njemačka i Saska. 

Naslage kamena ugljena šire se iz Njemačke u Belgiju. 
One leže ovdje u velikoj dubijini, pa je kopanje težko, ali podu¬ 
zetni Belgijanci uz sve potežkoće na svom malenom zemljištu ko¬ 
paju godišnje skoro toliko ugljena koliko ciela Francezka. Sama 
Francezka je bogata ugljenom. Čini se, da slojevi ugljena pre¬ 
laze iz Francezke izpod kanala u Euglezku. Kod Creuzota se nalazi 
najmoćnija naslaga ovoga svieta. Velikim prostorom se šire naslage 
ugljena i u Rusiji, premda je ovdje proizvađjanje ugljeua još 

dosta slabo razvijeno. U Austriji se je kameni ugljen na mnogo 
mjestah razvio. Uz crni ugljen ima mnogo i mrkoga ugljena. U 
Hrvatskoj ima crnoga ugljena samo kod Ivanca, Lepoglave, Vr- 
hovca i Graba u malenoj množini, dočim mrkoga ugljena ima skoro 
po svib gorali u Hrvatskoj, Slavoniji i Dalmaciji. 

Kolika ogromna množina ugljena se na zemlji izkapa, pa 
kako se je u zadnje vrieme u tom uznapredovalo, neka nam po¬ 
kažu ovi brojevi, koji ako i nisu pod puno točni, a ono su sigurno 


bar približno vjerni. 

god. 

mi lij. centi 

go.l. 

railij. renti 

Englezka . . . 

1852 

740 

1873: 

2.540 

Savezne države 

18(35 

436 

1874: 

1.000 

Njemačka. . . 

1862 

310 

1865: 

570 

Prusija sama . 

1862 

260 

1875: 

668 

Francezka . . 

. 1863 

214 

1870: 

378 

Belgija .... 

. 1858 

180 

1875: 

340 

Austrija (cis) . . 

. 1869 

118 

1871: 

170 

Rusija. 

1863 

120 

— 

— 


U cielokupuoj Hrvatskoj se je god. 1862. proizvelo 163.870 centi 
mrkoga ugljena 

U nijednoj zemlji se neosjeća važnost ugljeua toliko, kao u En- 
glezkoj. Svi znadu ondje jako dobro, da njihova trgovačka i obrt¬ 
nička premoć nad ostali mi narodi ovisi o dobrom i jeftinom ugljenu, 
pa da bi im to bez ugljena odmah propalo. Za to se je u Englez- 
koj već više puta potaknulo i živahno pretresivalo pitanje, kako dugo 
će još potrajati njihov ugljen. Kako se čovjeku u prvi mah pričinja 
ovo pitanje čudnovato, kada vidi, kako se ogromne naslage ugljena 
po svietu šire, to ipak za praktična Engleza nije ono ni najma¬ 
nje neznatno. God. 1863. poveo je William Arnistrong u skupštini 
jednoga družtva ozbiljnu rieč o tom pitanju. On je računao, da se 
ugljen samo do dubljine od 4000 stopa kopati može, pa da bi se 
onda dalo izkopati u svem 1,600.000 milijuna centi ugljena. Ra- 
čuuajuć, da će se svake godine sve više ugljena izkapati i trošiti, 
to bi čitava množina englezkoga ugljena dosegla samo još za 212 go¬ 
dina. Brojevi ovi đojmiše se englezkoga pučanstva veoi^a neugodno. 
Kada je glasoviti učenjak Stuart Mili ustao u parlamentu govoriti 
proti novom državnom zajmu, naveo je kao razlog upravo ovo pi¬ 
tanje, veleć, da Englezi nesiuiju ostavljati potomkom dugova, kada 
im i onako svu glavnicu, što ju Englezka u ugljenu imade, već 
sada troše, pa da potomkom neće ništa preostati već samo dugovi. 

Sve se je tada stalo zanimati s ovim pitanjem, a sama vlada 
imenovala je posebno povjerenstvo, koje će stvar proučiti. Povje¬ 
renstvo je to ponešto umirilo obćinstvo. Ono je došlo do sliedećih 
zaključaka (1806). — Iz Englezke idu slojevi ugljena pod more, pa 
se na nekih mjestih protežu rudnici i pod more, a bude li potrebe, 
sigurno će se i dalje protegnuti. Ugljena ima sigurno neizmjerno 
puno, ali taj se sav ugljen neinože izkopati, jer su mnoge zapreke 
na putu. Ponajprije se neda pomisliti, da će se moći kopati u većoj 
dubljini od 4000 stopa i to radi velike topline. Poznato je, daje u 
zemlji tim toplije, čim dublje idemo. U rudniku jednom kod New- 
Castla u dubljini od 1800 stopa vlada toplina od 28° C., a ta to¬ 
plina je već za radnike nesnosna. U dubljini od 4000 stopa nebi 
bila niža toplina od 45° U., a valjda i mnogo viša, a to čovjek nebi 
mogao podnieti, premda je vjerojatno, da bi se našlo i izumilo sred¬ 
stva, da se i ta toplina ma na koji način snizi. Drugi važni uzroci, 
koji prieče duboko izkapanje ugljena jesu veliki pritisak gornjega 
kamenja i onda veliki troškovi, radi kojih bi ugljen jako poskupiti 
morao. Ali uza sve to se neda račun izvesti, kako dugo će trajati 
ugljen, jer nitko nije u stanju proračunati točno množinu ugljena, 
što se u Englezkoj nalazi, isto tako kao što nitko nemože pobrojati 
ribe po moru. Ako Englezkoj i pomanjka ugljen, nade je, da će se 
ou moći iz drugih udaljenih i bogatih zemalja dovažati za nizku 
cienu, a onda — čini se — da će vremenom manje trebati ugljena. 
Mjesto ugljena počeše u novije vrieme za grijanje strojeva upotre- 
bljivati petrolej. Ako petroleju samo padne ciena, to će sigurno on, 
kako više topline razvija od ugljena , u mnogom zamieniti ugljen. 
Preustroj iva nje peći, kotlova i strojeva u novije vrieme ide na to, 
da se što manje goriva potroši, pa se je u tom do danas već mnogo 
postiglo, te će tako razmjerno sve manje ugljena trebati. 

Iz svega se toga vidi, da se netreba niti ostalom svietu bojati, 
da će im skoro ugljen nestati. God. 1873. izračunaše, da će en- 
glezki ugljen potrajati još 1200 godiua, pa sigurno je još i taj 
broj premalen. Kod Saarbriickena računaju, da će biti ugljena još 
za 17.000 godina, ako ga budu toliko kopali, koliko danas izkapaju. 
Pa gdje su još naslage ugljena u Americi i Aziji! Nebrojeue će 
godine proći dok uzmogne čovjek sve to potrošiti, a onda V Dotle 
će čovjek umjeti naći i drugih izvora topline, umjeti će možda i 
bez ugljena živiti. 

* 


Digitized by CjOOQle 


PETROLEJ TLT KAMENO ULJE. 


Osim kamena ugljena imamo u zemlji još jednu rudu zakopanu, 
koja ima po svoj prilici svoj postanak zahvaliti bilinstvu, što je 
prije nebrojeno godina na zemlji uspjevalo, te koja stoji u naj¬ 
užem savezu sa samim ugljenom. Petrolej je to, koji je tek u 
novije vrieme stupio na pozornicu svieta, te zauzeo u kućanstvu 
veoma važno mjesto. 

Postanak kamena ugljena nam je, kako smo se u prediđučem 
članku osvjedočili, dosta jasan. 8a petrolejem nije to tako. U uče- 
uom svietu nemogoše se još do danas složiti u tom, kako če protu¬ 
mačiti postanak petroleja. Najveći dio učenjaka ipak misli, da je 
najvjerojatnije, da je petrolej postao od pokopanih biljka, koje su 
se u kameni ugljen pretvorile. U mnogih uaslagah kamena ugljena 
nalazimo još danas, kako su pojedine naslage tako pune ulja, da 
su podpuno mastne, ili kako u gdjekojih rudarah mjestimice ulje 
kaplje kao kiša. Ulje ovo, što iz kamena ugljena samo kaplje, nena- 
liči podpuno petroleju, ono sadržaje neke sastavine, koje se ali 
mogu pomoćju vode ili promieniti ili izvuci, tako da onda pre¬ 
ostalo ulje postane sličnije petroleju. Mastnih i smolinastih tvari 
ima u kamenu ugljenu tim više, čim je ugljen mladji. U crnom 
kamenom ugljenu ima smolinastih tvari već jako malo, a u ugljacn 
skoro ništa, dočim je u mrkom ugljenu najviše uljevitih primiesina. 
Pojavi ovi i nehotice namiču čovjeku tu misao, da iz kamena 
ugljena, čim on stariji biva, sve više uljevitih tvari izlaziti mora, 
pa da se ulja ova u zemlji nakupljaju i tvore onda kameuo ulje 
ili petrolej. Ako u dobro zatvorenoj posudi grijemo kroz dulje vre¬ 
mena nekoliko bilina, to če se biljke pretvoriti u crnu tvar, koja 
podpuno naliči kamenu ugljenu, a osim toga če se u posudi na¬ 
kupiti ugljični vodik kao plin. Što ovdje čovjek proizvadja u ma¬ 
lenom pomočju topline, to je narav proizvela u velikom kroz neiz¬ 
mjeran broj godina pomočju pritiska. Kako se biline pretvaraju u 
kameni ugljen, čuli smo več u predidučem članku. Pri tom pre- 

tvarauju izlazi iz bilinskih tvari vodik i kisik, a ouđa ugljik 
spojen sa vodikom kao ugljični vodik. Ugljični ovi vodici, što su 
se na taj način razvili iz ugljena, neostanu plinoviti, nego se u 
onom velikom pritisku, u kom se razvijaju, odmah pretvaraju u 
tekućinu i tvore tako petrolej. 

To je u glavnih crtah mnienje većine prirodoslovaca, kako 
si oni tumače postanak petroleja. Od drugih nazora, kako tumače 
postanak petroleja, spomenuti ću samo onaj, da neki misle, da se 
je petrolej razvio raztvaranjem životinjskih tjelesa, koja su nekada 
u morskih dubinah pokopana bila. Druga tumačenja neću da ovdje 
spominjem, jer se čine veoma nevjerojatna. 

Kameno ulje, kako ga u zemlji nalazimo, nije uviek jednako. 
Već u boji pokazuju razne vrsti kamena ulja veliku razliku. Gdje- 
koje ulje je prozirno kao voda, a drugo je opet žućkasto, smedje, 
a i sasvim crno. NajČišću i najprozirniju vrst ulja zovemo naf¬ 
tom, zagasitije vrsti poznate su pod imenom petroleja, đočim 
crne vrsti zovu paklinom. Uz petrolej nalazi se u zemlji veoma 
često još i zemna smoli na ili asfalt, pa se misli, da je ova 
smola nastala iz petroleja tim, što se je petrolej dielomice izhlapio, 
a od njega onda preostala gusta smola. 

Kameno ulje i slične mu tvorine bile su čovjeku već od vaj- 
kada poznate. Već kod gradnje gradova Babilona i Ninive pravili 
su ljudi od kamena ulja tvrdu smolinu, i njom se pri gradjenju 
služili. Grčki pisac Herodot pripovieda za dva izvora na otoku 
Zaute, iz kojih iztiče kameno ulje, i to tim više čim se bolje iz 
njih grabi. Još su na glasu od staroga vieka gorući izvori kamena 
ulja na poluotoku Abšeron na Kaspičkom moru. Narod je tu vječnu 
vatru ogradjivao hramovi i nosio žrtve bogovom vatre. No danas 
već neimade oveće pokrajine, gdje se nebi kameno ulje nalazilo. 

Malo je bilinskih proizvoda, koji bi u svietu za toli kratko 
vrieme toliko prevrnuli odnošaje, koliko petrolej. Oko god. 1860. 
dizala se silna graja medju trgovačkim svietom u Europi proti 
tom novom naseljeniku. Sve dotle se u tvornicah u velike izra- 
djivao loj, stearin, vosak, parafin, ulje i sve za skup novac pro¬ 
davalo. A1 u to stupi na pozornicu svieta moćan protivnik, koj se 
je u deset godina uvukao u najzabitnije krajeve i najniže kolibe, 
razsvietlio nam ulice i radionice, te tako omogućio dulji rad i pro¬ 
met. Silan novac otišao je za petrolej u Ameriku, a to sve na 
štetu našim tvorničarom, pa nije čudo, da se je na novo ulje digla 

tolika graja. Sve novine a ponajviše englezke ozloglašivahu, što 
su mogle i znale novu robu. Tako pišu jedne novine od god. 1862. 
po englezku ujedljivim načinom : »Čitava atlantična i great-wes- 
ternska željeznica smrdi danas kao kakova gadna parafinska svje¬ 
tiljka, pa ako se uskoro nepronadje kakav liek od toga kuživa, 
to čemo već po njuhu lahko poznati u družtvu Amerikanca kao 
moškatnjaka. Kola ili brod, na kojem se je jednom petrolej vozio, 
nemože se više upotriebiti za prenašanje hranivih stvari. Pa ko¬ 
lika je tek opasnost, ako se petrolej na brodu zapali. Na otvorenom 
moru još i koje kako, ali da se to dogodi na Temzi, prije bi iz- 
gorili svi brodovi i sam London, nego što bi se vatra ugasiti mogla«. 

Ali badava je bila sva ta vika, jer je korist, što ju sviet od 
kamenog ulja ima, veča, nego li bi čovjek pomišljao, — s takovim 
takmacom bilo badava boriti se. Borba s kamenim uljem bar je 
u toliko koristila, da su oblasti stale brinuti se, gdje i kako će 
se ono stovarivati, da se što manje nesreće dogodi. 

Prava trgovina i proizvadjanje kamenog ulja počelo je u 
Americi prije jedno 20 godina! Davno prije toga nailazili su po¬ 
jedinci na izvore petroleja, ali nitko lieznade njihovu vriednost 
ocieniti. Već sami Indijanci su još prije odkrića Amerike kopali 
mjestimice zdence i iz njih grabili petrolej, pa ga kao liek upo¬ 
trebljavali. Godine 1772. opisuje jedan putnik dosta točno razne 
izvore petroleja, a god. 1819. su pri kopanju soli došli na veoma 
izdašan izvor petroleja, ali okoristiti se tim nitko neznade. 12. kolo¬ 
voza 1859. najvažnijim je danom u trgovini kamenog ulja. Taj 
dan izkopaše u sjevernoj Americi, u državi Pensilvaniji bogati izvor 
petroleja. Iz toga izvora izticalo je s početka na dan 2 a kašnje 
četiri hiljade litara ulja. Vrelo je to doduše za nekoliko mjeseci 
usahlo, al poduzetni Amerikanci nisu od tada mogli mirovati. Sve 
se je dalo samo na kopanje petroleja. Već za godinu dana bilo je 
u saveznih državah preko dvie hiljade zdenaca. Gdjetko bijaše sretan; 
već je pri 20. metru dubljine došao do ulja, drugomu je bilo tre¬ 
balo kopati 100—150 metara, a treći nije ni došao do ulja. Ameri- 
kanske novine donašale su svakim danom viesti, za koje bi čovjek 
prije pomislio, da su iz pripovjedke »tisuć i jedna noć«, nego li 
istiniti dogodjaji našega vieka. Najsiromašniji ljudi, koji su se na 
svom zemljištu jedva kruhom mogli hraniti, postali su preko noći 
miljunaši. Kopali jamu na svom zemljištu, a iz nje izticalo dan na 
dan ulja u vriednosti od koje tisuće forinti. Drugi opet potrošili 

su sav svoj imetak kopajuć ulje, dok napokon nisu postali prosjaci, 
jer do ulja nedoprieše, tako da su morali nadničare njem životariti. 
Zemljišta, koja su danas samo nekoliko forinta vriedila, stojala su 
sutra nekoliko stotina tisuća, samo da se je došlo do kamenog 
ulja. Da navedem samo jedan primjer izmedju stotine. 

U Kanadi blizu Euniskillena stoji dubok zdenac, koga je njeki 
John Shaw nekoliko mjeseci dan i noć vrtao. Sav svoj imetak bio 
je potrošio na kopanje zdenca, ali badava, ulju nije bilo ni traga? 
dočim su zdenci njegovih susjeda preticali uljem. Bio je već postao 
skroz siromašan čovjek. Novaca nije više imao, odielo i obuća mu 
se poderala, tako da na zimi nije mogao više raditi. Bilo je to 
svršetkom siečnja 18(52. Nije znao drugo, nego poći bližnjemu 
čižmaru, da si obuću na vjeru kupi. ( ’ižmar je znao, da je propao, 
pa mu čižama nehtjede dati. Sha\v dodje zdvojan kući, pa odluči 
samo još jednom pokušati sreću. Nagne još zadnji put vrtati zdenac 
najvećom silom. Nepotraje dugo, ali pod svrdlom mu stane nešto 
šumiti kao voda — i evo provri ulje. Prodje 5 časova, prodje 10, 
a za 15 napuni se zdenac do vrška uljem. Ulje nagne i preko 
zdenca izticati; za čas je bila velika posuda puna. Shaw je skrštao 
i lamao ruke, gledajući kako mu eto ulje potokom odtiče, a on ga 
ustaviti nemože. Možete misliti, kakvo ga je čuvstvo osvojilo, kada 
je vidio, da je na jednom postao najbogatijim čovjekom u okolici. 
Ta viest razujela se poput munje medju naseljenici. Sve doleti 
Shawu, da mu čestita na sreći, pa i sam čizmar došao je da po¬ 
nudi Shawu sve, što mu uztreba. Kameno ulje teklo je s početka 
tolikom silom i brzinom, da ga nije bilo moguće izmjeriti. Tek 
kasnije, kad je tok postao pravilniji, izračunalo se je, da je u pol- 
drug časa izteklo 1G0 litara. Po najnižoj cieni računano izteklo je 
iz zdenca kamenog ulja u jednom satu u vrieđuosti od 80 forinta; 
u 24 sata na 2000 for., a u godini dana, ako neračunamo nedelje, 
kada se nije grabilo, do G00.000 for. No uzalud bilo Shawu sve 
blago i bogatstvo, kada nepotraje sreća ni godinu daua. Kada se 
je jednom u zdenac spuštao, da očisti ciev, stade ga para dužiti?- 
a on brzo dade znak, da ga iz zdenca povuku. Ali prekasno; 
omamljen nije se više mogao držati na lancu, nego je pao u zdenac 
i u ulju se ugušio. 

Taj isti pojav ponavljao se stotina puti na sve strane. Iz zemlje 
izticalo ljudem toliko bogatstvo i u tolikoj množini, da nisu znali 
što bi s njim počeli. Posudja nije se moglo dosta nasmagati. Ciena 

ulju pala je toliko, da je bilo jeftinije od posudja. Muogi su sto- 
jali zdvojni kod svojih zdenaca, jadikujnči za silnim blagom, što 
im badava u potocih odtiče. Potoci su bili više puta na milje da¬ 
leko pokriveni kamenim uljem. Cesto se je takovo ulje i zapalilo, 
čitava okolica stvorila se jednom vatrom. Kamogod je ulje doprlo, 
sve je izgorilo, gradovi, sela, sve se pretvorilo pustinjami. Od toga 
se nije moči obraniti. Pa tako širila se uz bogatstvo s druge strane 
nesreća i nevolja. 

Na slici 38. vidimo izvore petroleja kod Oil Creeka u Pensil- 
vaniji. Dva su tu navrtana zdenca u onakvom stanju, kako su 
običavali prvo vrieme sve zdence praviti. Prednji zdenac je bio 
tako bogat, da su iz njega svake nedelje blizu 3000 posuda sa 
petrolejom napunili. Iztičuče ulje se pri svih izvorih u veliko iz- 
paruje, a čitava okolica po plinovih tih neizmjerno zaudara. Pli¬ 
novi se lahko zapaljuju, pa se jako lahko dogadja, da se oni za¬ 
pale, a onda počine goriti i petrolej pri izvoru, pa goreč teče i 
opustoši čitavu okolicu. 

Pokrajine najbogatije kamenim uljem u sjevernoj Americi 
jesu Alabama, Georgija, Tenesse, Kentucky, Virginija, Maryland, 
Ohio i Pensylvanija. U iztočne krajeve Europe mnogo se dovaža i 
troši kamena ulja iz Azije. Najviše se proizvadja u birmanskom 
carstvu. Samo kod mjesta Jamanghoung na lievoj obali rieke Ira- 
vadi ima 520 zdenaca, koji davaju na godinu 1,820.000 litara ulja, 
a čitava država proizvadja na godinu 120 milijuna litara. Ni Kina 
ne zaostaje za mnogo. 

Veliku množinu kamena ulja nalazimo i u Kaukazu. Ulje 
je ovdje veoma čisto i tvori najbolju vrst nafte. Najvažniji izvori 
nafte nalaze se kod Kaspičkoga mora na poluotoku Abšeron u bli¬ 
zini grada Baku. Več god. 920 po Krstu bilo je ovdje zdenaca, iz 
kojih su ulje grabili, nu tek poslije odkriča amerikanskoga petro¬ 
leja počeše ovdje naftu umnije u većoj množini dobivati. God. 1869. 
izvrtaše na amerikanski način prvi zdenac; — on je davao prvo 
vrieme na dan preko 490.000 kilograma ulja. Poslije bivao broj 
zdenaca sve to veči, a sada daju svi zdenci na Abšeronu godišnje 
oko 20 milijuna kilograma ulja. Dolina balahanska daje danas več 
preko 200 milijuna kilograma nafte. Da bi putevi i železnice u 
ovih krajevih bolje uredjene bile, moglo bi se kaukazko ulje lahko 
natjecati sa amerikauskim. — D okolici Baku-a iztiče sa naftom 
velika množina plina (ugljikov vodik), a mjestimice iztiče iz zemlje 

sam plin n tolikoj množini, da ga ljudi pale i na razan način 
upotrebljuju. U zemlju zataknu železnu ciev, a plin onda, što kroz 
ciev iztiče, zapale, to tim razsvietljuju puteve i radionice. Već n 
prastaro doba su mnogi azijatski narodi gorući ovaj plin obožavali. 
Sagradiše hram, pa kroz cievi dovedoše plin u hram, i tuđe obo¬ 
žavahu svetu vječnu vatru. Od vajkada su radi toga ovamo 
hodočastili a hodočaste još i danas mnoga plemena. No svećenici 
znadoše ovaj plin i na dobro upotrebiti. Oni nabacaju vapneno 
kamenje na takvo mjesto, gdje mnogo plina iz zemlje iztiče, za¬ 
pale plin, te dobivaju na taj način žeženo vapno. U novije vrieme 
svađjaju plin kroz duge cievi i dovadjaju u tvornice, gdje ga mjesto 
drveta za gorivo upotrebljuju. Jedna staklana i jedna pamučna i 
železna tvornica radi danas sa ovim plinom. 

Sama Europa imade toliko kamena ulja u zemlji skrivena, 
koliko bi joj za njenu potrebu trebalo. Ali danas joj se je još ba¬ 
dava natjecati sa mnogo bogatijom Amerikom. U Europi se još 
neda proizvesti toliko ulja po onu cienu, kakva je u Americi, s toga 
mora za sada svaki podhvatuik kod nas jošte propasti. Valja nam 
dakle čekati do boljih vremena. U Elsasu su kopajuć 150 stopa 
pod zemljom došli do pješčanika, koji je skroz napojen kamenim 
uljem, tako da se je nadati da će se po vremenu barem jedan dio 
Europe odatle obskrbljivati moći uljem. U Galiciji već su odavna 
nalazili kamena ulja, ali se je vrlo malo izradjivalo i prodavalo. 
Tek kako je amerikansko ulje izišlo na glas, počeše i u Galiciji 
pomišljati o umnijem izradjivanju ulja. No svi pokusi ostadoše do 
danas na nizkom stupnju razvoja. Slojevi, pod kojimi se u Galiciji 
nalazi kameno ulje, mnogo su čvršći i tvrdji nego u Americi, s toga 
je vrtanje teže i mnogo skuplje. Podhvatnici u Galiciji napuštaju 
industriju petroleja, pa se obraćaju na kopanje zemljena voska — 
ozokerita. 

Ozokerit je po postanku petroleju sličan, te je po svoj 
prilici od njega i nastao. Boje je obično žućkaste ili tamno-smedje, 
a u zemlji je tako mekan, da ponešto teče. Ciena mu je dvaput 
tako velika kao petroleju. On se danas po austrijskih tvornicah u 
veliko pretaplje i čisti. Tim postupkom postaje ozokerit mjedene 
ili bielo-žute boje kao najfiniji pčelin vosak, od kog se onda veoma 
malo razlikuje, s toga i upotrebljuju ga u iste svrhe kao i pčelin vosak. 

God. 1875. su u Galiciji izkopali 20,066.000 kilograma pe¬ 
troleja u vriednosti od 2,126.000 for., a ozokerita 8,138.000 kilo- 

grama u vriednosti od 1,484.840 for. U Hanoveranskoj kod Lehrte 
i Sehnde i u Italiji kod Parme iztiče toliko kamena ulja, da se 
njim trguje. I kod nas po Hrvatskoj poznato je nekoliko mjesta, 
gdje nam ulje iztiče. Tako se u Medjimurju u piesku nakuplja 
dosta čisto ulje, da ga je moči za gorivo upotriebiti. Isto tako 
izvire iz zemlje kod Petrova sela, a kopaju ga kod Raiča, onda i u 
Bačiu-dolu u Slavoniji. Kod Mikloške u Moslavini iztiče iz dva 
izvora crna paklina. Ona se ovdje grabi i prodaje za mazanje kola 
i strojeva. Na godinu se prosječno dobije 30.000 kilograma pakline. 
Valjalo bi nam obratiti malo više pozornosti na te izvore, možda 
bi nam oni mogli danas sutra podiči narodnu blagobit i promet. 

Kameno se ulje riedko kada nalazi u slojevih kamenog ugljev- 
lja. Ono lahko iz njega iztiče, pa izpuni u zemlji šupljine i pu¬ 
kotine ili šupljikave slojeve drugog kakvog kamenja. Doci do kamena 
ulja u šupljinah zavisi od sreće i slučaja. Ote šupljine pojavljuju 
se več u dubljini od 20 metara, dočim se pokraj njih mora po ne¬ 
koliko stotina stopa kopati, dok se do ulja dodje. Ako se nedaleko 
jednoga zdenca kopa drugi nešto dublji, to če prvi brzo usahuuti, 
dočim če drugi preticati uljem. Pokraj ulja nalazi se u slojevih i 
lako upaljivih plinova, koje več spomenusmo, a i vode. Pri kopanju 
nagnu plinovi velikom silom letiti van i uza se visoko nositi ulje 
u zrak. Zovu taj pojav u Americi disanjem zemlje. Ako se nad 
uljem nalazi voda, valja ju najprije sisaljkami izvuči, a onda se 
stane ulje samo dizati. U slabijih se zdencih upotrebljuju velike 
sisaljke sa parnimi strojevi, koji ulje brže izvlače. 

Surov i neizradjen petrolej je stnedje, zelenkaste ili tamuo- 
žute boje, pa je riedko kada prozračan. Od vode je mnogo laglji, 
s toga na njoj pliva. On je smjesa od jedno desetak raznih vrsti 
ulja, ali sva ta ulja sastoje ipak samo od ugljika i vodika. Neka 
ota ulja izhlapljuju vrlo lahko, a druga težko. Lahko izhlapljiva 
ulja veoma su opasna, jer se lahko zapaljuju. Kameno ulje nemože 
se onako kako iz zemlje iztiče, odmah u trgovinu uvesti, jer se 
lahko zapaljuje i neugodno smrdi, nego se mora najprije u tvor- 
nicah očistiti, ili kako to u trgovačkom svietu zovu, rafinirati. U 
tvornicah imadu velike železne zatvorene kotlove iz kojih idu cievi 
kroz hladnu vodu. Stane li se kotao sa uljem lagano grijati, poemu 
najprije izticati najhlapivija ulja. Najprije izadje kerasolen i benzin. 
Kerasolen se zapali več iz daleka od plamena. Benzinom vade mast ne 
ljage iz odjela a i ulje iz uljevitog sjemenja. Poslije toga stanu 


Digitized by 


Google 



- 204 


izticati iz posude razna goriva ulja, medju kojimi je najvažniji 
petrolej. On je sada prozirne vodene i ponešto žućkaste boje, a 
ako se krozanj na svjetlo gleda, onda plavkasto svietluca. Svaku 
posudu kamenog ulja, prije nego što prodje u trgovinu, moraju 
pregledati državni činovnici, da se osvjedoče, da li je ulje lahko 
zapaljivo, jer takvo onda nepuštaju u trgovinu. — Poslije čista 
kamena ulja stane iz kotla izticati gušće i teže ulje, koje rado 
upotrebljuju za mazanje strojeva. Kada i to izadje ostane u kotlu 
tvrda smolina ili asfalt, koji upotrebljuju za gradjenje cesta i podova. 

Najvažnija uporaba kamenog ulja je za razsvjetu. Svjetiljke, 
u kojih petrolej gori, moraju posebna ustroja biti. Najglavniji je 
pri tom stakleni tuljak. Na mjestu gdje plamen gori, ima tuljak 
biti napupčen, a zgora stisnut, da što više zraka provlači. Kada 
zapalimo stien, počme se kameno ulje, što ga je stien usisao, pre¬ 
tvarati u paru i spajati sa kisikom, koj iz zraka do plamena dodje. 
Ovo spajanje zovemo u običnom životu gorenje. 

Kameno ulje sastoji, kako sam več prije spomenuo, od ugljika 
i vodika. Vodik se pri gorućem stienu vrlo lahko spaja sa kisikom 
i izgara vrlo vrućim ali skoro nevidivim plamenom. U tora vodi- 
kovom plamenu plivaju sitne krugljice ugljika, koje takodjer sa 
kisikom izgaraju i jasno svietle. Da sav ugljik izgori, mora pro¬ 
laziti tuljkom što više zraka; ako je zraka premalo, onda ostaje 
ugljik ne izgoren i hvata se kao čadja na staklo. Razsvietljivanje 
kamenim uljem udomilo se danas u sve kuće, radionice, urede i 
tvornice, pa se ipak nemože toliko ulja potrošiti, koliko ga samo 
u Americi proizvadjaju. S toga nije čudo, da su već dauas počeli 
premišljavati, nebih se kameno ulje dalo još i za druge svrhe 
upotrebiti kao n. pr. za kuhanje i loženje. Zna se, da je plamen 
od ulja mnogo vrući nego od ugljena, pa nije nevjerojatno, da će 
se skoro željeznice i brodovi ložiti kamenim uljem mjesto ugljenom. 
Brodovi, koji na daleko putuju, moraju veći dio prostorija zapre- 
miti ugljenom, što se nebi moralo učiniti, kada bi se stroj uljem 
grijao. Malo je koga, tko još nije vidio malih sprema za kuhanje, 
u kojih se petrolej om loži. 

Korist, što ju je kameno ulje u sviet unielo, neizmjerno je 
velika. Čovjek nebi povjerovao, da je mogla toli neznatna stvar 
kao kameno ulje toliki promet u svietu pokrenuti. Narod je postao 
u sjevernoj Americi kamenim uljem bogat i napredan. Bog zna, 
bili se bio zapodio i onako uztrajno vodio krvav boj za oslobodjaj 

robova, da se nije narod nijem obogatio i osviestio. Novi izvori ka¬ 
menog ulja stvoriše u sjevernoj Americi nove gradove i digoše toli 
živ promet, kakova ga nigdje vise nevidimo. Za laglje izvažanje i 
prodavanje ulja stvoriše se u Americi za kratko vrierne nebrojeno 
željeznice, prokopi i brzojavi. Tisuće se brodova stade baviti samo 
prevažanjem ulja iz Amerike u Europu. Za čišćenje ulja stvorio se 
neizmjeran broj tvornica, u kojih su tisuće i tisuće ljudi našli liepe 
zasluge. I najsiromašnija koliba može si za malen novac nabaviti 
dobru razsvjetu, pokraj koje danas milijuni marljivih radnika i po 
noći rade, da samo sebe i obitelj obskrbe. A koliko se opet mili¬ 
juna ljudi pri jeftinom svjetlu naobražuje i uči! Nije još bilo pro¬ 
izvoda, koj bi toliko blagotvorno uticao u sve grane čovječjega 
rada koliko petrolej, — tomu slična primjera nenalazimo u po- 
vjestnici naroda. 

Promet se je i trgovina sa kamenim uljem u zadnjih godina 
toliko razvila, da je vriedno o tom još koju prosboriti. Kameno 
se ulje odprema iz Amerike u jednakih modro bojadisauih bačvah, 
u koje stane oko 150 kilograma ulja, pa tako putuje po čitavom 
svietu. Godine 1860. izvezlo se iz sjedinjenih država kamena ulja 
6 milijuna litara, a god. 1868. već 397 milijuna, god. 1871. iz¬ 
vezlo se 624 milijuna a danas izvozi se do 900 milijuna litara. 
Ovi brojevi pokazuju jasno, kakvimi se je ogromnimi koraci raz¬ 
vijalo proizvadjanje ulja. Do danas ima sjeverna Amerika bližu do 
4000 zdenaca iz kojih se ulje grabi. Najvažnija su stovarišta petro- 
leja u Europi Bremen, London i Hamburg. U njih se uvaža sada 
svaku godinu na milijune centi kamena ulja. Po vriednosti zau- 
zimlje kameno nije četvrto mjesto u svjetskoj trgovini; pred njim 
dolazi samo pamuk, riža i duhan. 

JANTAR 


Bog sunca, Helios, imao sina Phaetona. Sinu se saželilo jednom 
da mjesto otca sjedne na sunčana kola i da proveze sunce preko 
neba. On zamoli otca, a ovaj mu dopusti, da jedan dan upravlja 
sunčanimi koli. Ali Phaeton bio nevješt, pa nije znao obuzdati 
divlje sunčane konje, a kola sa suncem dodjoše tako blizu zemlji, 
da je ona počela goriti. Boginja zemlje stade sada moliti boga 
Zeusa, neka ju obrani od propasti i on ju usliša i ubije gromom 
Phaetona, pa ga strovali mrtva u rieku Eridanus (današnja Rajna). 
Riečne vile zakopaše lješinu na obali, ali ju valovi izpraše. Sestre 
Phaetonove pa i njegova majka nadjoše mu grob, ali od tuge i 
žalosti nemogoše se od groba razstati, nego ostadoše ondje, gorke 
suze prolievajuč. Bogovom se smilovalo, gledajuč njihovu tugu, pa 
dadoše, da se one zakorjene i pretvore u drveća. Ali iz granja su 
tekle i kašnje suze. Na suncu su suze ove otvrdnulo i od njih po¬ 
stao jantar, a rieka ga hvatala, pa ga šalje Rimljankam, da se 
njim kite. 

Tako pripovieda stari Ovid u svojih pjesmah. 

Nježna ova grčka priča najboljim nam je dokazom, da je već 
u najdavnijoj prošlosti bio jantar (Berusteiu) dobro poznata i omi¬ 
ljela ruda, kojom su se ponajviše ženske tako rado kitile. Osim 
kovina i slonove kosti nejma nijednoga trgovačkoga predmeta, koji 
bi sizae tako daleko u davnu prošlost, kao upravo jantar. On je 
bio uzrokom, da su se najstariji narodi počeli upoznavati sa dale- 
kimi sjevernimi i zapadnimi krajevi Europe, da im se je tako znanje 
o svietu razširilo i trgovina razgranila. Poduzetni Feničani plovili 
su od juga na sjeverne strane Europe, o kojih ondašnji sviet 
upravo ništa nije znao, pa bi odavde donašali sa sobom jantar i 
onda ga u Grčkoj i Italiji za skup novac prodavali. Narod raotreć 
ovu čudnovatu rudu, stvarao si još čuđnovatije priče o njenu po¬ 
stanku i o onoj nepoznatoj zemlji, odkle ju trgovci donašahu. I 
takvih priča iz staroga vieka sačuvalo se više. One su za nas za- 

nimive, jer nam one ne pokazuju samo nježnu i poetičku narav sta¬ 
rih naroda, nego i njihov oštroumni sud o samom jantaru. 

I Sofokles pripovieđa priču o postanku jantara. Ona je slična 
Ovidovoj, ali ovdje je junak Meleager, koga oplakuju njegove sestre, 
pa koje su se onda pretvorile u indijske biserke. 

Fenički trgovci dolazeč sa svoga puta, pripoviedali bi lahko- 
vjernom narodu mnoge priče o dalekom svietu i o samom jantaru, 
da im tim roba u što većoj cieni ostane. Najstariji narodi pozna¬ 
vali su samo maleni dio naše zemlje. Znali su za južni dio Europe, 
za sjevernu stranu Afrike i veliki dio Azije, drugoga ničega za njih 
nije bilo na svietu. Ovu malu ploču svieta obljevalo je po njihovu 
mnienju more, a tu je bio i kraj svieta. Tako pripoviedahu Fe¬ 
ničani, da se na sjeverozapadnom kraju svieta sa visokih brđiua 
(Alpa) izlieva u ocean rieka Eridanus. Na uscu rieke, pripoviedahu, 
da raste neko drveće, od koga dobivamo jantar. Stari pričahu, da 
bog Helios dovede svako veče sunce na zapad do mora, a onda ga 
na čamcu po moru preko sjevera doveze na iztok, odkle ga opet 
sa konji odveze preko neba na zapad. Na putu po sjevernom moru 
— pripoviedahu Feničani — proveze se sunce blizu spomenutoga 
drveća, iz kojega stane od velike sunčane žege curiti jantar, pa za 
to ga i nazivahu stari elektron ili sunčani kamen. 

Stari Feničani bijahu lukav narod. Oni su znali dobro, da 
na sjevernih obalah neraste nikakvo drveće, iz koga bi jantar ka¬ 
pao. Ali tko bi im plaćao skup novac za jantar, kada bi rekli, da 
ga ondje more svojimi valovi na obalu u velikoj množini izba¬ 
cuje? Pa i dugo vremena nekazivahu oni nikom puteve, kojimi 
bi dolazili u sjeverne krajeve Europe i odkle bi donašali ko¬ 
sitar i jantar. Oni bi Grkom samo tajiustveno pripoviedali, da 
onamo iduć, valja voziti iza Sicilije kroz ušće oceana, koji nam 
zemlju obkoljuje, a odavde da se ide, ostavljajuć na lievo atlas, 
sunčana vrata i sretno prebivalište blaženih pokojnika, a na desno 
ulaz u podzemni sviet, i do neba visoke srebrne pećine, iz kojih 
ocean izvire, sve dalje pokraj tmičnih obala, dok se napokon ne- 
dodje uz velike opasnosti do rieke Eridanus, gdje jautarovo drvlje 
raste i gdje se nalaze otoci puni kositra. Narod grčki je u svojoj 

mašti ove priče još bolje izkitio, pa ih pjevao i pričao, a Feni¬ 
čani ih pustiše u bludnji, jer im je to korist donašalo. Feničani 

uvidiše odmah, da jantar mora biti neka smola, koja je iztekla 

iz drveća, pa se i neprevariše. Tek u novije vrieme dokazaše, da 

su stari narodi o jantaru bolje umovali, nego svi učenjaci u sred¬ 
njem vieku. 

Najstarija viest o jantaru sačuvala nam se u Homerovoj 
Odiseji (oko 1000 godina pr. Kr.), gdje se pripovieđa, kako je je¬ 
dan fenički brodar nudjao na prodaju zlatan ovratnik, na kom je 
bio nanizan jantar, koji je naličio svietlećemu suncu. — Glasoviti 
grčki povjestničar Herodot (oko 400 godine pr. Kr.) spominje, 
da se iz najdaljih krajeva dovaža u Grčku kositar i jantar, ali u 
ostale priče on nevjeruje. — Najzanimiviji je Tacit (oko god. 
100 pr. Kr.), koji u jednom spisu opisuje Njemce i tom zgodom 
spominje jantar. Zanimivo je čuti, kakvih su nazora u to doba i 
izobraženiji ljudi bili, s toga neka mi bude dopušteno ovdje važ¬ 
nije izreke iz Tacita spomenuti. 

S one strane Sviona, piše Tacit, nalazi se jedno drugo more, 
koje, kako se čini, Čitavu zemlju obkoljuje, jer ondje zadnji traci 
zapadajućega suuca svietle sve do zore tako jasno, da zviezde po- 
tamnjuju*. Priča se uz to, da se pri zapadu sunca čuje štropot i da 
se vide bogovi i sievajuće krune na njihovih glavah. Ovdje kao 
da sviet prestaje, a biti če to valjda i istina. Na desnoj obali ovoga 
mora stanuje narod, koji žito i druge usjeve sadi. Ali on i more 
iztvažuje, pa medju svimi narodi je on jedini, koji po plitčinah i 
po morskih obalah kupi jantar. Ljudi ovdje uepoznaju narav i po¬ 
stanak jantara, pa i nikoga za to uepitaju. Dugo je ležao na obali 
jantar, što ga je more izbacilo, a uitivo ga nije dirao, dok mu tašti 
Rimljani nedadoše glas i važnost. Om ga sami ne u potre bij uju. 
Onako prost i neizradjen, kako ga pokupe, ide on dalje, a ljudi 
primaju u čudu za nj plaču. Jantar netnože ništa drugo biti nego 
sok od drveća, jer u njem možemo još jasno kadkad viditi gdjekoje 
kopnene životinje, a medju nj i mi i koju krilatu. Kada je sok bio 
još tekuč, oblio je ove životinje, a one su ostale zatvorene, kada 
je sok otvrdnuo. S toga je vjerojatno, da u zapadnih zemljah i 
otocih rastu bujne šume i gajevi, iz kojih curi tamjan i balzam, 
upravo tako kao što u tajinstvenih iztočnih krajevih. Traci blizu 
nalazečega se sunca iztjeruju valjda ovaj sok, a tekućina pada u 
obližnje more, odkle ga bure dotjeraju na protivnu obalu. Iztražuju 
li se svojstva jantara u vatri, to se on zapali kao baklja i gori ča- 
djavim i mirisavim plamenom, pa se onda kao smola raztopi. — 

* Misli sjevernu zoru. 

Osim Tacita vrieđno je spomenuti i Plinija, jer on navadja 
sve, što se je za ujegova vremena o postanku i domovini jantara 
pripoviedalo. Pričaju se tu priče jedna od druge ne vjerojatni ja i 
čudnovatija. Ali vidi se iz svega, da se je za Plinija već točno 
znalo, odkle se jantar dobiva. Spominje on, da je od Karnutuma 
(oko Požuna) jedno 100 milja germanska obala, odkle se jautar 
dobiva, a to je oko današnjega Konigsberga. Naravno je, da je 
pobjedonosna vojska rimska, koja je daleko prama sjeveru prodrla, 
donašala sigurnije glasove o domovini jantara. Plinij pripovieda o 
jednom rimskom vitezu, da je proputovao čitavu obalu, na kojoj 
se jautar dobiva. Kada je Nero na početku svoje vladavine htjeo 
u Rimu prirediti jednu veličanstvenu svečanost, poslao je Klaudius 
Julianus, nadzornik nad carskimi gladiatori, spomenutoga viteza, 
na sjever, da donese što više jantara. Vitez ode, pa se poslije godinu 
dana povrati i donese veliku množinu jantara, što mu je jedan 
njemački kralj dao, da odnese kao dar caru Neronu. Vele, da je 
tu bilo 13.000 funti jantara. U cirkusu, gdje se je svečanost obav¬ 
ljala, bilo je sve sa jantarom okićeno; mreže, koje su dielile zvierad 
od borilišta, gladiatorsko oružje, mrtvački ljesovi, sve je bilo jan¬ 
tarom urešeno. Kako je car Nero ljubio jantar, vidi se i iz toga, 
što je za kosu svoje ljubljene Sabine govorio, da je jantarove boje. 

Mnogi rimski spisatelji spominju, da su bogati Rimljani mnoge 
uresuine i posude rado od jantara dali praviti, pa vele, da je 
mali kip čovjeka od žućkasta jantara više stojao nego živ čovjek. 
Osobito cieujeu je bio jantar, ako je bio žut kao falernsko vino. 
Od jantara, što je po boji kosti naličio, pravili su cienjene kocke 
za igranje. Jantaru su u obće pripisivali osobite ljekovite moći, 
pa su se radi toga jako rado s njim kitili. Pjesnici u svojih pjesmah 
slavili su jantar, a glasoviti Martial prispodablja jantarov zadah 
zadahu od poljubca. Od istoga pjesnika ima tri epigrama, u jednom 
opjeva pčelu, u drugom mrava, a u trećem zmiju, što ju je jantar 
uklopio i sačuvao. U muogih rimskih grobovih iz najstarijih vre¬ 
mena, pa onda u srednjoj Europi nalaze često liepe uresnine od 
jantara. Danas znamo, da i u Siciliji jantara ima, ali za to u staro 
vrieme nitko nije znao, bar nijedan pisac to nespominje, pa za to 
je vjerojatno, da je sav jantar starijega vremena dolazio sa sje¬ 
vera. Sami Feničani, koji su prvu trgovinu sa jantarom uveli, nisu 
znali sa bogata nalazišta jantara na baltičkom moru uz ravno 
njemačko primorje, nego su samo dolazili do obala Nizozemske i 

ondje pobrali ono malo jantara, što ga sjeverno more na obalu iz¬ 
bacuje. Da su oni samo slutiti mogli, da uz obalu baltičkoga mora 
leži badava razbacana velika množina jantara, kako to Tacit spo¬ 
minje, sigurno bi oni bili oplovili Dansku i otišli u baltičko more, 
premda ovdje bure i pjeskoviti ostrovi otežčuju putovanje. Sigurno 
nebi onda plaćali Grci jantar tako skupo kao zlato, a niti bi mu 
se Rimljani toliko divili. 

Odkrićem baltičkoga jantara pala je doduše njegova prvotna 
visoka ciena, ali mu je njegova važnost po obrt i trgovinu posta¬ 
jala svakim danom sve veća. Koža i jantar bili su več za rimsko 
doba najglavniji trgovački predmeti, radi kojih je sviet putovao 
stranom po moru stranom po kopnu do sjevernih i zapadnih nje¬ 
mačkih obala. Da je ovo trgovanje osobito sa sjevernimi obalami 
bilo jako razvijeno več u starom vieku, dokazuju stari rimski novci, 
što ih danas nalaze na onih mjestih, kojimi su trgovački putevi 
išli. Pa čudnovato, onim istim putem, kojim je jantar išao u sta¬ 
rom i srednjem vieku na jug, ide on još i dan danas. Još i sada 
najveća množina njemačkoga jantara putuje kopnom preko Beča 
na jadransko i na crno more, a odavde se onda razširuje po čita¬ 
vom svietu. 

Premda je jantar veoma poznata uresnina, to če ipak mnogim 
biti nepoznato njegovo glavno nalazište, njegov postanak, pa i 
trgovina mu, s toga neka mi bude dopušteno o tom ovdje koju 
obširnije prozboriti. 

Domovina jantara su sjeverni krajevi i to poglavito sje¬ 
verna Amerika, Sibirija i primorski krajevi iztočnoga (baltičkoga) 
i sjevernoga (njemačkoga) mora. Veoma malo jantara nalaze i u 
Siciliji; on je ovdje liepe boje, ali skuplji od sjevernoga, jer ga 
malo ima. U uovije vrieme douašaju iz Indije, Afrike i Brazilije 
neku vrst smole, koju mjesto jantara podmiču, ali to nije pravi 
jantar, nego su to razne vrsti biiinskih smola — zovu ih kopali 
— koje većim dielom iz danas živućih bilina kopaju. Lahko ih je 
od jantara već tim prepoznati, da nejmaju onaj miris, kada gore, 
što ga jantar ima. 

Sjeverni jantar, što u trgovinu dolazi, potiče sa dvijuh strana. 
Nešto malo ga dobivaju kopaujem iz ilovače i pieska, koji se sje¬ 
vernimi dolinami proteže. Gdjegdje je doduše na pojedinih mjestih 
jantar u većoj množini nagomilan, ali obično je on na riedko raz 
trešen, pa ga se u obće odavde tako malo dobiva, da je on sve do 

nedavna u svjetskoj trgovini izčezavao prama jantaru, koji se s dru¬ 
goga izvora dobiva. Sav ostali jantar, sto ga u prometu imamo, 
nalazi se uz obale, kamo ga sjeverno ledeno more, njemačko more 
i onda baltičko more izbacuje. Najvažnija su ovdje ipak nalazišta 
uz zapadnu obalu Danske i Schleswig-Holsteina, te 
onda na sjevernoj pruskoj obali od S t r a 1 s u n d a do M e- 
mela. Zapadna obala Danske i Scbleswig-Holsteina daje doduše 
veoma liepa jantara, ali ga godišnje jedva 1600 kilograma nakupe. 

U trgovini je svakako od najveće važuosti pruski jantar. Na 
samoj obali, što se proteže od Danziga do Memela dobivaju u 
na godinu 30.000 do 40.000 kilograma jantara. Ovo je najvažnija 
točka za dobivanje jantara. Najbogatije okolice su ovdje friška 
polojina (Frisclie Nehrung) i obala od Pila u-a do Bruster- 
Orta (vidi priloženu kartu). Ovdje su od najdavnijih vremena uviek 
najviše jantara dobivali. I danas znade more toliko jantara na¬ 
bacati, da ga nemogu svega ni pohvatati. Tako su jedne jesenske 
noči god. 1862. u okolici Palmnika nahvatali jantara na 2200 kilo¬ 
grama u vriednosti od 18.000 fr. Po množini jantara dolazi iza 
friške polojine k u r i š k a polojina (Kurische Nehrung). 

Kada stanu sjevero-zapadni vjetrovi puhati, uzbuni se more 
do svoga dna, pa počine onda odavde kupiti i nositi nagomilani 
jantar. Valovi potrgaju biljke, što na dnu mora rastu, pa ih ta- 
kodjer ponesu sa sobom. Dugačke ove biljke omotaju se obično 
oko jantara, pa s njim zajedno plove prama obali. Jantar nije 
težak, skoro je iste težine (1*07) kao i morska voda, za to on ne- 
pada na dno, nego plovi sa valovi. Svi dielovi sjeverne njemačke 
obale nejmaju isti položaj, za to jedan te isti vjetar uenosi jantar 
na sve obale jednako, skoro svaka obala ima prama svom položaju 
drugi vjetar, koji joj jantar đonaša. Cim vjetar nenosi valove iz¬ 
ravno prama obali, to odmah i jantar nedolazi k dotičnoj obali. 
Cesto se dogadja, da stanovnici koje obale moraju žalostno gledati, 
kako nezgodni vjetar u malenoj udaljenosti od obale pronaša čitave 
hrpe morskih trava sa jantarom, te ih vodi do koje susjedne obale, 
gdje obično več čekaju radine ruke, da pohvataju skupocienu ovu 
rudu. Nu nije ovdje samo pravac vjetra odlučan, nego i vrst vjetra. 
Primorski stanovnici znadu dobro iz izkustva, da če onda jantara 
najviše nahvatati, kada se bjesneča bura umiri, pa kada poslije nje 
laglji vjetar more ublažuje. 

Kada nastupi zgodno vrieme i jantar poleti prama obali, onda 
se posvuda nadju radnici, da ga pohvataju i poberu. Sve, što u 
blizini stanuje, poleti prama moru, muževi, žene i dieca, sve se 
to dade na posao. Što valovi izbace 11 a suho, to se lahko pokupi, 
jer je toga najmanje. Mnogo težji a i važniji posao je pohvatati 
onaj jantar, što ga valovi sa morskom travom nabacuju, jer on 
znade sa valovi od obale opet od plovi ti. Na taj posao daju se naj¬ 
zdraviji i najjači ljudi. Oni uzmu široku predju (mrežu), koja stoji 
nataknuta na dugačkoj motki, pa se s njom postave u more na 
plitka mjesta, gdje če najbolje moći travu hvatati. Biva to obično 
u drugom i trećem valu, a gdješto i dalje — po 50 do 100 kora- 
čaja od obale, dakako ako nije tuđe preduboko. 

Morske biljke, u kojih je jantar ponajviše umotan, zovu jan- 
tarovom travo m (Bernsteinkraut), a nisu ništa drugo nego obična 
morska haluga (Seetang, fucus vesiculosus i fastigiatus). Ljudi ju 
sa svojimi predjami hvataju i ouda izbacuju 11 a obalu. Žene i dieca 
stanu odmah izbacanu travu razmatati i umotani jautar vaditi, pa 
ga onda po veličini razredjivati. 

Zgodni vjetrovi se nepojavljuju baš jako često, za to se i radi 
bez prestanka dan i noć, čim dobar vjetar puhne; negleda se tu, 
da li je ljeto ili zima, liepo ili zlo vrieme, jer skupocieno ovo blago 
nepušta se lahko iz ruke, kada se liepa zgoda pruži. U to vrieme 
nadju se odmah i trgovci na obali sa gotovim novcem, pa prekupljuju 
nalovljeni jantar. 


Najjači vjetrovi, koji po dulje vremena traju i najviše jantara 
doplave, pojavljuju se obično u zimi i to u mjesecu studenom i 
prosincu. Dakako da je to vrieme upravo najneprijatnije za lovljenje, 
jer sa sjevernimi vjetrovi dolazi i oštra zima. Ljudi moraju dane 
i noći stojati u hladnoj vodi uz oštar vjetar, pa za to se na taj 
posao daju najzdraviji i najčiliji ljudi. Da im bude laglje zimu 
podnašati, obuku se od glave do pete u toplo i čvrsto kožnato 
odjelo, pa uz to još žene na obali podpaljuju vatru, pri kojoj se 
lovci svaki čas ogrievaju. Vele, da je gdjekad upravo užasno mo¬ 
triti , kako se ljudi u vodi najvećom silom moraju boriti sa bjes- 
nečimi valovi, koji im znadu kadkada preko glave letiti. Pojedinci 
nisu sigurni, da ih neče valovi srusiti i sa sobom odnieti. Da se 
kakva nesreča nedogodi, to se obično po više njih jedan za drugoga 
užetom povežu, pa kada vide, gdje se silni i opasni koji val pri- 

bližuje, onda se znadu o motku svoje predje osloniti i tako vješto 
u visinu skočiti, da ih val sretno mimoidje. 

Na slici 39. vidimo u koži obučena lovca sa svojom predjom, 
gdje nosi o vratu obješenu kesu, u koju trpa nalovljenu travu sa 
jantarom. Odkako su se ljudi u obče počeli baviti sa lovljenjem jan¬ 
tara, to se čini, da su to od uviek na isti način obavljali. Več 
sto godina prije Krsta spominje Tacit, kako baltički primorci mre- 
žami hvataju jantarovu travu, pa je vjerojatno, da se onda pa do 
danas pri tora lovljenju nije ništa promienilo. 

Lovina nije dakako svake godine i u svako doba jednako iz¬ 
dašna. Pripoviedaju, da u gdje koje zgodno vrieme znadu za 3 do 
4 sata nahvatati 800 do 1000 kilograma jantara. Ako se uzme, da 
u prosjeku plaćaju za kilogram ovakva neizradjena jantara do 6 for. 
50 uovč., to u to kratko vrieme mogu lovci dobiti za svoju lovinu 

5200 do 6500 for. Svakako 
je to veoma liepa zasluga, 
ali ovakve sretne lovine su 
veoma riedke. Dogadja se 
pače, da gdjekojoj okolici 
kroz više godiua nedodje zgo¬ 
dan vjetar, koji bi joj jantar 
nauašao. Najbogatije i naj¬ 
sretnije obale nalaze se na 
zapadnoj strani danzižkoga 
zaljeva i to od Neutiefa kod 
Pillau-a pa skoro sve do svje- 
tiljnjaka kod Briisterorta. 
Ima tu 8 mjesta, gdje su 
dosada svake godine najviše 
jantara nalovili. Od Briisterorta pa do početka kuriške polojine nije 
obala tako bogata jantarovoni lovinom, no najsiromašnije obale su 
na friškoj i kuriškoj polojini, premda znadu gdjekoje godine baš 
ovdje najviše jantara naloviti. 

Kroz 18 godina bilježilo se je na 35 mjesta, gdje su jantar 
hvatali, pa se iz tih bilježaka vidi, da se je samo na 10 mjestah 
u prosjeku na godinu nahvatalo preko 600 kilograma jantara, a 
na 8 mjesta jedno 50 do 60 kilograma, doćim sva ostala mjesta 
bijahu tako slaba, da se na nijednom nije na godinu niti 50 kilo¬ 
grama nalovilo. 

Sav jantar, što ga valovi sa sobom prema obali ponesu, ne- 
đospije svagdje tako lahko do obale, jer na mnogih mjestih leži 
blizu obale veliko kamenje; valovi se o kamenju razbiju, pa oslabe, 
a jantar popada na dno medju kamenje. A znade se tuđe toliko 
nakupiti, da su već davno počeli njemački primorci i po duu jantar 
pobirati. Već u 16. stoljeću spominju ovaj način dobivanja jantara, 
ali se čini, da su u sliedećem stoljeću bili opet od njega odustali. 
Danas se je on opet posvuda udomaćio. 

Kada je more posve mirno i bez ikakvih valova, onda sjedne 
4 do 5 ljudi u poveću barku, uzme sa sobom sve nuždno orudje 
i odplovi na dotično mjesto, gdje će medju kamenjem jantar tražiti. 
Ljudi su obično tako bistrih očiju, da u dubljini od 10, 20 do 30 stopa 


Slika 40. 



Vadjenje jantara sa morskoga dna. 


lahko zapaze pojedine komade jantara. Kada koji komad jautara za¬ 
paze, najprije ga oturaju na čistije mjesto sa dugim štapom, koji ima 
na dolnjem kraju oštro železo, a drugi ga odmah sa malom mrežom 
uhvate i gore dovuku. Ako je jantar sakriven za velikim kamenjem, 
onda uzmu jače batine, koje imadn dole velike železue vilice. S ovimi 
batinanu odvaljaju kamenje, a onda jantar sa mrežami pokupe. 

Na slici 40. viditi je takvu jednu barku, iz koje ljudi jantar 
pobiraju. U barki stoje spremljene sve vrsti orudja, kojim se radi. 

Kako svi ljudi na jednoj strani barke rade, to se ona obično do 
ruba u vodu nagne, a ljudi sami polože se skoro čitavim tielorn 
nad površinu vode, da bolje vide i laglje rade. 

U okolici Briisterorta vade sa dna mora priličnu množina 
jantara, ali ovdje to čine na poseban način. U dubljini od 15 do 
30 stopa nalazi se ovdje širok i dugačak komad dna, koji je pun 
jantara. Ovdje nije samo onaj jantar nagomilan, što valovi donesu 
i što na dno popada, nego čini se, da se ovdje nalazi stara naslaga 
zemlje, u kojoj imade posvuda primiešana jantara. Netreba tu 
jantar tek tražiti, već je dovoljno, ako se samo zemlja i kamenje 
izkopa, pa se skoro uviek sa tom izkopinom i jantar nadje. Za to je 
modi i onda raditi, kada more nije posve mirno. Po nekoliko stotina 
barka znade se ovdje kadkada naći, koje jantar izkapaju. Velikoga 
kamenja nalazi se na dnu veoma mnogo, pa ovo smeta kopanje. 
Za to valja veliko kamenje najprije hvatati i onda izvlačiti, da se 
dno očisti. Kamen se po kamen sa klještami pomoćju koloturnika 
(Flasehenzng) sa dna vadi i na splav postavlja i onda dalje odnaša. 
Kada je tako dno na komadu očišćeno, onda se dno sa mrežami 
strnže, Mreže imadu na svom obodu oštro i jako železo, da s njim 
zemlju i kamenje čim laglje rovati mogu. Sitno kamenje pada pri 
struganju u mrežu, a s njim i sam jantar. 

Jantar iz okolice Briisterorta je krasne boje. čist i čvrst, pa 
za to u velikoj cieni. Pa ako se još uzme, da su naslage janta- 
rove ovdje jako bogate i skoro neizcrpive, to nije čudo, da su podu¬ 
zetni ljudi pomišljali na druge načine, kako bi ovdje u veliko duo 
izkapali i tako jantar vadili. Htjedoše ponajprije sa velikimi strojevi 
dno kopati, ali od toga podhvata odustaše skoro. Uz takav stroj 
mora biti uviek veći brod, ali taj nije nikada siguran, da se neće na 
opasnoj obali odmah razbiti, čim se more uzburka. U blizini nejma 
nigdje zgodna pristaništa, u kom bi se mogao takav brod pri ne¬ 
nadanoj buri odmah skriti. Drugi pokus učiniše sa ronilom (Taucher- 
glocke), ali i s njim nepostigoše mnogo i to s istih razloga. Mnogo 
veći uspjeh postigoše sa ronci. Već je u prošastom stoljeću bila 
poslala pruska vlada vješte ronce u Briisterort, da u moru jantar 
kopaju, ali oni prestadoše skoro raditi. Ponešto ih je u tom zima 
priečila, a i onda ondašnji stanovnici praviše im razne neprilike, 
jer im se nije htjelo gledati, da im drugi posao kvare. God. 1863. 
uzeše najamnici ove obale u Parizu dva vješta rouca, pa počeše 
s njimi s nova raditi. Posao je pošao za rukom, pa je i broj ro- 

nača narasao. Kod ronaca je jedina ta neprilika, što nemogu pri 
uzburkanom moru raditi, jer onda na dnu ništa nevide. 

Prije desetak godina uvedoše još jedan novi način, kako će 
na nekih mjestih jantar izdašnije kopati i to u kuriškom zatonu. 

Put od Kranza i Konigsberga uz kuriški zaton pa do Memela 
izvržen je poplavam, more ga često muljem zasipava. No da se 
put uzdrži čist, uzdržavala je njemačka vlada strugare (Bagger), 
koji su strojevi put čistili. Kada nije bilo na putu posla, onda bi 
strugari znali sa svojimi strojevi kopati dno u zatonu i tako jantar 
dobivati. Posao se bio dobro izplatio. Poduzetni trgovci Becker 
i Stantien u Memelu zamoliše vladu, da im dopusti samim ko¬ 
pati u zatonu, a da če oni za to čistiti cestu i plaćati znatnu na¬ 
jamninu. Vlada pristade na to i oni ustrojiše na kuriškoj polojini 
devet strojeva 11 a paru i tri stroja na ruke, pa s njimi rade i ko¬ 
paju jantar kroz šest mjeseci u godini dan i noč. Čitav posao osno- 
vaše oni na veliko. Načiniše čitavu naselbinu, u kojoj do 600 
radnika stanuje, a uz to sve moguće i potrebne zgrade i djelaonice. 
Uz tako dobro uredjenu osnovu podjoše i poslovi jako dobro. U 
jednoj godini izkopaše oni na 41.000 kilograma jantara u vriednosti 
od 270.000 forinti. Od toga dodje na dan 225 kilograma jantara 
u vriednosti od 1500 for. Premda je cielokupan trošak, osobito 
ako se uračuna osnovanje toga poduzeća, jako velik, to je ipak 
čisti dobitak razmjerno dosta velik. 

Zemlja u kuriškom zatonu, u kojoj se jantar zatrpan nalazi, 
sastoji od zelenoga pieska. U piesku ima osim jantara još i mnogo 
raznoga pougljenjenoga drvlja i morskih trava. Čini se, da u pri¬ 
jašnje vrieme nije bilo kuriške polojine, nego da je zaton bio u 
savezu sa otvorenim morem. Možda kroz tisuće godina nosili su 
valovi jantar u ovaj zaljev, gdje se je on onda na dno slagao. Još 
u historičko vrieme se znade, da polojina nije dopirala do Memela, 
nego da se je ona tek kašnje ovamo primaknuta. 

U novije vrieme pokušaše i u friškom zatonu kopati duo, ali 
se toga skoro okaniše. Uzrok tomu bio je, što je voda često jako 
uzburkana osobito u blizini Pillau-skoga prodora, pa onda, što je 
jantara ovdje mnogo manje nači nego u kuriškom zatonu. 

Jantar ovaj, što se na obalah baltičkoga mora i u zatonih 
dobiva, nije jedini što sa sjevera u trgovinu dolazi. Već prije 200 
godina nadjoše, da i podalje od obale imade u zemlji u raznih na- 
slagah toliko raztrešena jantara, da ga je vriedno izkapati. Seljaci 

pri oranju znadu Često iz zemlje po koji komad jantara izorati, pa 
je čudo, da nisu već prije došli ondašnji stanovnici na tu misao, 
da i po kopnu jantar kopaju. Tek god. 1677. spominje H a r trn a n 
u sjevernih krajevih prvo kopanje jantara na kopnu. On veli da je 
tek 15 godina, od kako počeše rudari prokapati bregove i iztra- 
živati one naslage, u kojih se jantar zakopan nalazi. Izkapanje 
ovo skoro kroz 200 godina nije za proizvadjanje jantara bilo od 
osobite važnosti. Ljudi su slučajno sada ovdje sada ondje dolazili 
na slojeve sa jantarom, a o kakvom uređjenom i sustavnom ko¬ 
panju nijo bilo ni govora, jer nisu znali točno, koji slojevi su bo¬ 
gatiji na jantaru, pa kako se ti slojevi pod zemljom šire. Tek ne¬ 
umornim i sa vještu im proučavanjem ondašnje okolice ustanovio je 
profesor Zaddaeh u Konigsbergu, koji slojevi nose jantar ikako 
se oni razprostiru. Na temelju njegova iztraživanja počeše u novije 
vrieme u veliko izkapati jantar na kopnu, pa nas on ujedno i nauči, 
odkle dolazi ovaj jantar, što ga more svojimi valovi na obalu iznaša. 

Zaddaehova iztraživanja odkriše evo ovo: 

Uz njemačku sjevernu obalu šire se uizki brežuljci, u kojih 
skoro posvuda nalazimo jednako naslagano kamenje. Dol nje naslage 
toga kamenja sastoje od zelenkastoga pieska. Nad tim pieskom leže 
naslage mrkoga ugljena i svietloga pješćenika, a povrh svega toga 
širi se najmladji naplovljeui piesak, šljunak i lapor. Sve ove tri 
vrsti slojeva sadržavaju u sebi jantara, ali u jednoj je više a u drugoj 
je manje. Dvie gornje vrsti naslaga imadu malo jantara i to samo 
na gdjekojih mjestih. Najdolnje naslage zelenoga pješćenika su jan¬ 
tarom najbogatije. U ovom zelenom pješćeniku šire se mjestimice 
debeli slojevi pjeskovite modre zemlje, a upravo ta modra 
zemlja je puna jantara. 

Kada su počeli prvih puta na kopnu jantar kapati, to su naj¬ 
prije izkapali pješćenike uz mrki ugljen, jer ovi pješćenici stoje 
mjestimice goli na površini. Premda je ovdje bivalo malo jantara, 
to su ipak na sve strane kopali, jer je posao bio veoma lagan. U 
modroj zemlji počeli su tek početkom ovoga stoljeća kopati? 
pa kada uvidiše, da se ova zemlja na sve strane daleko širi i da 
je prepuna jantara, našlo se je u brzo mnogo poduzetnih i bogatih 
ljudi, koji dadoše posvuda po bregovih modru zemlju izkapati. Na 
strmih obroncih primorskih brežuljaka izkopaše široke jame, suimiše 
svu zemlju, koja leži nad modrom zemljom, da iz nje onda jantar 
laglje izkapaju. čitavi redovi radnika idu onda, pa sa lopatami 

polagano modru zemlju prekapaju. Kada motika u zemlju udari, 
pa kada se osjeti tvrda zapreka, odmah radnici znadu, da su naišli 
na komad jantara. Oni ga onda oprezno odkapaju i rukom poberu 
i dodadu odmah nadzornikom, koji za njimi zastopce sliede. U pro¬ 
sjeku se može reci, da u 12 kubičnih stopah modre zemlje nadju 
uviek pol kilograma jantara. Ako se uzme, da ponešto samo ljepša 
vrst ovoga izkopanoga jantara stoji po kilogram 10 do 15 forinti, to 
će svatko odmah uviditi, da se ovakvo kopanje dobrano izplati. Gdje 
je pri kopanju slab nadzor, tu dakako poduzetnik neće nikada do 
svoga novca doći, jer svaki radnik krade što više može. 

Mjestimice stoji modra zemlja jako duboko, pa kada se do 
nje prokopa, to znade veoma često iz gornjih slojeva toliko vode 
na modru zemlju doći, da se u njoj nemože kopati. Moraju za to 
na takvih mjestih napraviti strojeve, a konji onda pomoćju strojeva 
izvlače neprestano vodu, što odozgor dotiče. 

Izkapanje jantara na kopnu postalo je u novije vrieme pra¬ 
vom blagodatju u onih krajevih. Na tisuće radnika zaslužuju ovdje 
ljeti i zimi liep novac, pa ako se uzme da u prosjeku na godinu 
izkapaju iz modre zemlje na 22.000 kilograma jantara, to dobiju 
poduzetnici za taj jantar oko 300.000 forinti. 

Da je to težak posao odkopati sve naslage, koje leže nad 
modrom zemljom, lahko je razumiti, s toga su već više puta po¬ 
kušali, nebi li se mogli izpod zemlje izkopati kanali, iz kojih bi 
modru zemlju izvlačili, a da tim gornje slojeve nediraju, kao što 
to čine, kada kopaju kameni ugljen. Njemačka je vlada često na 
to pomišljala, pa je izaslala god. 1867. W. Rungeai dr Berenda, 
da prouče ondašnju okolicu i izvide, u koliko bi se moglo izka¬ 
panje jantara razširiti. W. Runge je izrekao nadu, da nejma ni 
najmanje dvojbe, da je moći uz tehnička sredstva, koja čovjek da¬ 
nas poznaje, podzemno jantar u veliko izkapati. I njegov predlog 
poprimiše, pa se je već do danas mnogo u tora pogledu učinilo. 

Spomenuti mi je ovdje još, da se u nekih šumah u iztoenoj 
i zapadnoj Pruskoj i Poznanjskoj u naplovljeuoj ilovači i piesku 
nalazi dobra množina jantara. Netreba ovdje duboko kopati, samo 
koju stopu, pak eto jantara. Jantar se ovdje nalazi uz komade dr¬ 
veća i morsku travu , kakvu more još i danas izbacuje na obalah. 
Dokazom je to, da je čitava ova okolica bila u zadnje vrieme blizu 
mora, s koga su valovi jantar na obalu izbacivali, a kasnije da se 
obala pomakla dalje u more. 

Kako već spomenusmo, Zaddachova iztraživanja protumačiše 
nam ujedno kako i odkle more dobiva onaj jantar, što ga sa va¬ 
lovi na obalu izbacuju. Evo u kratko što o tom danas misle. 

Glavno spremište i nalazište jantara je modra zemlja. Ona 
se širi velikim dielom sjevernoga njemačkoga primorja. Na mnogih 
mjestih, daleko od obale nadjoše pri kopanju zdenaca modru zem¬ 
lju. Dalje na kopnu praiua jugu ide ona duboko u zemlju, dočim 
se prama sjeveru t. j. prama obali sve više diže. Po tom je vjero¬ 
jatno, da se u moru nedaleko od obale modra zemlja diže do 
površine dna. I tim bi bilo protumačeno, odkle more izbacuje jan¬ 
tar. More čini ovdje ono isto, što na kopnu čovjek čini, kada iz- 
kapa modru zemlju. Kada se more do dna uzbuni, onda ono 
prokapa i ruje modru zemlju, što proviruje na dnu, pa iznaša na 
obalu jantar, koji je i onako veoma lagan. A i drugi pojavi, što se 
pri iznašanju jantara zapažaju, dokazuju, da jantar dolazi iz modre 
zemlje, što se u moru širi. Čovjek nemože dospjeti do dna mora, da 
u njem izkapa jantar a i nije mu to nuždno, jer mu more samo taj 
posao obavlja, čovjeku valja na obali samo doČikati, da pohvata ono, 
što mu je more izkopalo. To je dakako udobnije, nego na kopnu ko¬ 
pati, samo kada bi more htjelo uviek kopati i što izkapa, na obalu 
donašati. More kopa i ruje svoje dno sigurno kroz tisuće i tisuće 
godina, pa iznaša jantar na obalu. Onaj piesak, koji leži na kopnu 
povrh modre zemlje ima mjestimice jantara. Piesak taj je more 
izbacilo i naslagalo, pa u nj i jantar zatrpalo. Da danas primorci 
nekupe jantar, što ga more na obalu izbacuje, nastale bi tuđe de¬ 
bele naslage, a u njih bi kroz tisuće godina naši potomci mogli 
izkapati zatrpani jantar, kao što ga danas kopaju iz starijih naslaga. 

Svi vjetrovi, što sa mora prama obali pušu, nedonašaju sa va¬ 
lovi jantar. Cisti sjevernjak, pa i sjevero-zapadnjak nedotjeruju jan¬ 
tar, jedini je sjevero-iztoČnjak s kojim jantar đoplovljuje. Iz toga 
se možemo po prilici stvoriti sliku, gdje i kako izlazi modra zemlja 
na dnu mora. Biti će tu prostor od jedno deset milja, u kom pro¬ 
viruje modra zemlja i gdje more pri svakoj buri jantar izkapa 
i iznaša. U zadnjih 300 godina iznašalo je more skoro svake godine 
dosta jednaku množinu jantara. Može se reći, da se je u prosjeku 
svake godine po obalah nahvatalo jedno 28.000 kilograma jantara. 
More je sigurno i više izbacilo, ali dosta se je toga izgubilo i si¬ 
gurno i kradomice prodalo, da o tom računa noj ma. Ali uz sve to 
se vidi iz zabilježenih brojeva nahvatana jantara, da je modra 

zemlja, koju more podkapa, posve jednako puna jantara. Ako se 
uzme. da i u toj modroj zemlji dolazi na 12 kubičnih stopa zemlje 
nešto preko pol kilograma jantara, to mora more svake godine pro- 
ravati 600.000 kubičnih stopa zemlje, da uzmogne izbaciti 28.000 kilo¬ 
grama jantara. 

Modra zemlja, što ju more ruje, nemože daleko biti od obale, 
gdje je velika dubljina. Svim je poznato, da se i pri najvećoj buri 
more do duboka dna neuzburka. Mnogi fizici tvrde, da se pri ve¬ 
likih valovih more samo do 50 stopa dubljine uznemiri, a sva voda 
izpod te dubljine daje mirna. Kada bi modra zemlja bila u dub¬ 
ljim od 50 stopa, to ju more nebi moglo izkapati. Ona mora dakle 
biti dosta blizu obale, gdje je more tako plitko, da valovi mogu do 
dua doseći i onda rovati. 

Deset je tomu godina, kako se uprieše sve sile, da se proiz- 
vadjanje jantara na što viši stepen digne. Još prije deset godina 
proizvadjala je Pruska u prosjeku na godinu 112.200 kilograma 
jantara. Od toga je bilo izkopano u kuriškom zatonu 41.000 kilo¬ 
grama, u primorskih bregovih 25.000 kilograma, a dalje u kopnu 
na 5.600 kilograma, dočim su u moru nalovili na 41.000 kilograma. 
Godine 1876. dobilo se je u Pruskoj 150.000 kilograma jantara, a 
sama rudokopnja kod Palmnickena dala je 95.000 kilograma jantara. 
A kako se je počelo u novije vrieme razvijati kopanje jantara na 
kopnu, to nejma dvojbe, da će se ovi brojevi skoro podvostručiti 
i potrostručiti. 

Jantar je danas kao uresnina tako razširen, da će malo koga 
biti, koji ga nebi poznavao, a i njegova svojstva biti će valjda 
mnogomu poznata. 

Na jantaru su najprije naišli stari filozofi na jedno svojstvo, 
koje je dotle bilo nepoznato, premda se ono u naravi tako često 
pojavljuje. Bila je to munjina (Elektricitat). Ako jantar u ruki 
ili na suknu ribamo, pa ga onda primaknemo sitnim komadićem 
papira, to će papirići na čas skočiti na jantar i odmah za tim opet 
odpasti. Uzrok tomu privlačenju i odbijanju je munjina ili kako 
ju stari već nazivahu, električnost. Rieč ova potekla je od Grčkoga 
imena za jantar, elektron. Filozof Thales (640 pr. Kr.) mislio 
je, da jantar ima u sebi dušu, jer privlači i odbija predmete. 

U vatri gori jantar liepim bielim plamenom, pa širi onda 
ugodan miris. Za to su jantar već u staro vrieme rado upotreb- 
ljivali za kadjenje, pa ga već i Mojsija u svetom pismu spominje. 

Pri kupovanju i prodavanju jantara paze najviše na veličinu, 
boju i čistoću, jer nm o tom zavisi cieua. Kada ga u naravi nadju, 
to mu oblik nije ni najmanje liep. Jantar je obično onda pokriven 
neprozirnom i neuglednom korom, s toga se mora ova kora silom 
skinuti, da se uzmogne vidi ti , da li je dotični komad čiste i liepe 
boje. Tek ovako očišćen janatar dolazi u trgovinu, gdje se on dalje 
izradjuje za uresu i ne. 

Po veličini diele prodavaoci nviek svoj jantar u pet vrsti, 
koje ouda za raznu cienu prodaju, 

U prvu vrst meću sve takove komade, koji su najmanje 5 
loti težki. Zovu ovu vrst »Sorti ment«. 

Druga vrst, poznata pod imenom »Tou nenstein,« sa¬ 
stoji od takvih komada, od kojih 20, 40, 60 ili 70 ide na kilogram. 

Treću vrst zovu koralji, a ona sastoji od tako sitnih zrna, 
koja je moći samo za perle u potrebiti. 

Četvrtu vrst zovu piesak, jer su joj zrna tako sitna 
kao piesak. 

Peta vrst sastoji od sitna zrnja, koje je posve nečisto. Ovu 
kao i prijašnju vrst upotrebljuju samo za kadjeuje i za druge neke 
tehničke svrhe. 

Pri kopanju kao i pri lovljenju dobivaju dakako svih ovih 
pet vrsti ali ne u jednakoj množini. U sto dieli dobiveua jantara 
ima od prve vrsti obično samo jedan dio, od druge vrsti ima 9 dieli, 
od treće vrsti na 40 dieli, dočim sitni jantar izuaša obično polo¬ 
vicu dobivena jantara. Med ju jantarom, što ga na kopnu izkapaju, 
znade nviek biti većih komada nego u onom, što ga more izbacuje. 

Komadi od kojih ide 3, 4 ili šest na kilogram veoma su rieđki, 
a komadi težji od pol klg. jedva se nadju svake druge, treće godine. 
Kako već spoineuuh, najveće komade nalaze pri kopanju na kopnu. 
Ovdje bi sigurno nalazili i veće komade, da se nespretno nekopa. 
Radnici, hodeć po modroj zemlji, zuadu često sa nogom ili sa oš¬ 
trom svojom motikom mnogi veliki komad tako ozlediti, da ga 
moraju razciepiti, ako ga žele za uresnine upotrebi ti. Na taj način 
oštete se obično najljepši komadi. 

Najveći poznati komad jantara, što su ga do sada našli, potiče 
iz Jiitlanda u Danskoj. Za njega vele daje vagao 15 kilograma. U 
novije vrieme uadjoše u Pruskoj jedan bieli komad jantara, koji je 
vagao 11 kilograma. Kupili su ga za berlinsku mineralogičku zbirku 
za 3000 for. U istoj zbirci čuvaju drugi veliki komad od 7| kilograma. 

čovjek, što ga je našao u jednom jarku god. 1803., odciepio je od 
njega 8 loti; za nagradu dobio je on 1500 for., a sam komad ciene 
na 15.000 for. On je 13J palca dug, 8£ palca širok, dočim je na 
jednoj strani 5-*- a na drugoj strani 3£ palca debeo. I Plinij spo¬ 
minje jedan kornad, koji je 7 kilograma vagao. U muzeju u Ma- 
dridn imadu komad liepa jantara od 41 kilograma. 

Veliki komadi jantara stoje toliko koliko ista težina zlata, a 
kadkada se ljepši komadi plaćaju i mnogo više. Stari Grci su i za 
manje komade plaćali toliko koliko i za zlato, danas je dakako 
ciena manjim komadom mnogo niža. Komadi, koji su težji od 5 loti 
pa sve do funta, ciene se tako, da za svaki lot plaćaju 1 for. 50 nov. 
Upravo je to ona ciena, koju i srebro ima. 

Od većih komada prave vrćeve, posudice, križeve i druge sitne 
uresnine. Za cara njemačkoga napraviše prije nekoliko godina od 
jednoga komada veoma skupocienu i liepu pisaću spravu. Grofica 
brandenburžka dala je napraviti od jantara čitav nared za šah, pa 
ga poklonila danskom kralju, a markgraf Albrecht poklonio je Luteru 
žlice od jantara, a za sebe je dao napraviti jantarne posudice i čaše. 

Komadi jantara, koji su sploštena oblika, izradjuju se ponaj¬ 
više za naprsnice i naušnice. Dugoljaste liepe komade šilju ponaj¬ 
više u Carigrad, gdje se od njih prave pušaće sprave. Turci misle, 
da se na jantar neljepe priljepčive bolesti, pa za to ga rado imadu 
na svojih pušaćih spravak. IJ Carigradu plaćaju gdješto za liep i 
izradjen komad, koji je biele boje kao mljeko i na kom nejma ni¬ 
kakvih ljaga i žila, po 60 do 150 for. 

Sitniji jantar izradjuju sav, ako je samo čiste i liepe boje, 
kao perle. U svih sjevernih krajevih nose ženske oko vrata janta- 
rove perle veoma rado, te i prilično mnogo za njih plaćaju. U 
gdjekojih krajevih nije naći bolje stojeće seljakinje, koja nebi oko 
vrata imala takav niz jantara. No najveći dio izradjenih jantarovih 
perla šilje se na jug i to poglavito u Afriku, Ameriku, Indiju, 
Kinu, Japan i na Australske otoke neizobraženim onim narodom. 
Momčad pa i kapetani skoro na svakom brodu, što iz Londona 
ili Francezke plovi u ove južne krajeve, ponesu uviek sa sobom 
veću množinu izradjenoga sitnijega jantara, pa ga ondje izmienjuju 
za druge mnogo skupocienije stvari, jer se prosti narod upravo 
otimlje za jantarom. 

Boj a jantara je veoma raznolična. Ima ga prozirna kao voda, 
biela kao kreda, žućkasta, zelenkasta, crvenkasta, krvava i smedja. 

Žućkasti jantar je najobičniji. Zelenkasti i modri jantar je u sjever¬ 
nih krajevih veoma rieđak, ali ga češće nalaze u Siciliji. Ovdje ga 
znadu naći zelenkasta kao smaragd , liepo ljubičasta i modra kao 
safir i onda purpurno - crvena. Kao što nisu svi jantari jednake 
boje, tako i nisu svi jednako prozirni. Biele i jasuo-žute vrsti su 
često skroz neprozirne. Zovu ih onda »kosti« (Knochen). Ove vrsti 
bile su u staro doba veoma cienjeue, jer su mislili, da u njih ima 
ljekovite moći, a danas ih upotrebljuju za vađjeuje jantareve kise¬ 
line. Uz neprozirne biele vrsti imademo uapolu prozirne i oblačne 
vrsti, a onda sasvim prozirne vrsti (Gelbblank, Uothblauk). Naj- 
skupocieniju vrst zovu »Bastart«. Ona je samo na polu prozirna, 
pa je jasno-zelenkasto-žute boje. Ovu vrst najradje imadu u Europi 
i po čitavoj Turskoj, dočim u Americi, Africi i Australiji ljube 
prozirne jantare. 

Slabo prozirni, oblačni komadi znadu kadšto biti veoma liepo 
izšarani. Mašta čovječja znade u toj šari često naći najčudnovatije 
slike, osobe, okolice i gradove, pa ih za to mnogo ciene i dobro 
prodaju. Od osobite ciene su i oni jantari, u kojih ima uklopljenih 
životinja, samo što znadu ovakve liepe vrsti i umjetno praviti. 

U samoj Njemačkoj se jantar malo kada izradjuje, obično se 
on naravan i neizradjen u inozemstvo izvađja, gdje ga onda u 
uresnine izradjuju. Najvažnija mjesta, gdje se jantar izradjuje, jesu 
Beč, Pariz i Carigrad. 

Samo izradjivanje jantara je veoma lagan posao. Sprava i 
strojeva netreba tu mnogo; nekoliko pila i dijeta, pa imamo dosta 
orudja, kojim je moći jantar očistiti i dati mu neki oblik. Oštrim 
nožićem se očiste i izravnaju sve ploče, a kada je i to gotovo, onda 
se on samo kredom i plovučcem (Bimstein) izgladi. Posao taj ne 
samo da je veoma lagan nego i veoma zabavan. Zna se za mnoge 
odlične velikaše i velikašice, da su se rado bavile za zabavu sa re¬ 
zanjem sitnih jantarovih uresnina. 

U vrijućem ulju moći je jantaru oduzeti boju a i po volji ga 
bojadisati. Jedno je samo, što bi radnici sa jantarom najviše želili, 
a što nemogoše do sada postići, a to je, da mogu po volji sljepiti 
dva ili više komada tako, da nije moći, prepoznati, nego da to 
naliči jednom komadu. Mnoge jantarove uresnine postale bi onda 
jeftinije. Dosada postigoše samo to, da mogu dulje komade previnuti, 
ako ih samo postave u raztopljeni vosak ili ključajuću vodu. 

Za izradbu uresnina dospije jedva samo jedna polovina po- 
lovljena i izkopana jantara. Druga polovica — a ta iznosi u Nje¬ 
mačkoj na 78.000 kilogr. — je tako sitna i nečista, da se nemože 
za ures izradjivati. Dakako da je onda i ciena ove vrsti veoma 
malena. Za kilogr. takva jantara neplačaju gdješto više od 40 nov., 
pa ipak je i taj jantar u obrtu danas od dosta velike važnosti. 
Jedan dio ovoga jantara upotrebljuju za to, da iz njega vadejan- 
tarovu kiselinu. Sto kilogr. jantara daje 2 do 4 kilogr. jantarove ki¬ 
seline. Ona je dosta skupa, jer ju mnogo upotrebljuju u kemiji, u 
ljekarstvu, u bojadisarstvu i fotografiji. Pri vadjenju jantarove ki¬ 
seline dobiju od 100 kilogr. jantara još i 20 do 25 kilogr. jantarova 
ulja, koje u ljekarstvu dosta često upotrebljuju. Uz ulje dobiva se 
pri tom još i jantarov kolofonij. Iz ovoga kolofonija dobivaju jednu 
vrst smoline, kojom mažu železuu i drvenu robu. Osim ove tamne 
smoline prave još i jednu finu i čistu vrst smoline, kojom sobe 
mažu i od koje priugotavljaju voščano platno (Wachsleinewanđ). 
Pri pravljenju ove smoline nesmije se praviti jantarova kiselina i 
ulje, nego se mora sav jantar u smolinu pretvoriti. — 

U najstarije vrieme smjeli su na sjevernom njemačkom pri¬ 
morju stanovnici loviti i hvatati jantar, kolikogod im je drago 
bilo, a isto su tako smjeli uz obale kopati; smatrali su to ljudi 
občenitom imovinom. No ti odnošaji promieniše se, čim se je kr¬ 
šćanstvo razširilo do sjevernih obala, pa čim seje u Fischhausenu 
utemeljila biskupska stolica. Ciena jantaru bila je tada mnogo veča 
nego danas, premda su sa svih strana dolazili trgovci, da ga ku¬ 
puju. Biskupe je to zamamilo, pa proglasiše, da u biskupiji sav 
jantar njim pripada. Od god. 1264. nalazimo prvu listinu, u kojoj 
se jantar spominje. Red majke božje, poznat pod imenom njemačkih 
vitezova, dopro je u to vrieme do njemačkoga jantarova primorja, 
a biskup iz Fischhausena pokloni mu u pismu od god. 1264. ko¬ 
mad zemljišta i ustupi im dvie trećine jantara, što ga u Witt- 
landsortu nadju. Njemački vitezovi se sa biskupom pogodiše, pa 
već god. 1265 sagradiše si oni u Lochstettu veliko stovarište za jantar. 

Kada su vitezovi uvidili, koliko im jantar unieti može, to 
oni zasnovaše pobiranje i razpošiljanje jantara u najvećem obsegu. 
Oni postaviše posebne sluge, koji su na obali hvatali i kupili jan¬ 
tar, za tim upravitelje i nadzornike, da se jantar nepokrade. U 
mnogih velikih gradovih u Njemačkoj, pa i izvan Njemačke imali 
su spremišta sa jantarom, gdje su njihovi vlastiti činovnici jantar 

prodavali. Nikomu drugomu neđadoše oni jantar hvatati ili s njim 
trgovati. Grad Danzig i samostan Oliva imali su pravo jantar hva¬ 
tati i kupovati ga, ali ga nisu smjeli drugomu prodavati, nego su 
ga morali dati njemačkim vitezovom uz stanovitu cienu. U čitavoj 
Pruskoj nije se smio nigdje nastaniti zanatlija za izradjivanje jan¬ 
tara. Tek god. 1534. sklopio se je u Stolpe-u prvi ceh ovih zanatlija. 
God. 1584. bilo je već u četiri grada ovih cehova. Celiovi se slo¬ 
žiše, napraviše si pravila i zakone, a knezovi i kraljevi im te za¬ 
kone uviek potvrđjivaliu. 


Primorski narod nije mogao mirnim okom gledati, kako jači 
i bogatiji bez ikakva prava sam pobire skupocieni jantar, pa je 
stao u veliko sa jantarom kriomčariti. Da to posjednici preprieče, 
postupahu sa kriomčari najvećom okrutnošču. Koga su sluge uhva¬ 
tili, gdje potajno kupi ili krade jantar, toga bi odmah bez ika¬ 
kve iztrage i presude na obližnjem drvu objesili. Pa sama sumnja 
ili kakva potajna prijava bila je već dovoljna, da su osumnjiče¬ 
noga na najgroznije muke stavljali, pod kojimi bi nesretnik obično 
i poginuo. Kada je kašnje prešlo pravo pobiranja i prodavanja jan¬ 
tara u ruke grofova i knezova, nepostade za siromašne primorce 
ništa bolje. Posjednici ustrojiše posebne sudove za kriomčarenje sa 
jantarom, pa izdaše najokrutnije zakone. Kriomčare kazniše sa za¬ 
tvorom, mukami i smrću na vješalih ili mačem, Sirom krasne 
obale protezali su se čitavi redovi vješala, na kojih bi svaki čas 
koji nesretnik dokončao. Svi stanovnici uz more moradoše položiti 
zakletvu — Bernsteineiđ — da će prijaviti svakoga, ma mu 
to roditelji ili najbližnji rodjaci bili, ako samo saznadu, da u njih 
ima sakrivena jantara. Siromašni stanovnici kada bi našli ili na- 
lovili jantara, moradoše ga predati oblasti, pa bi za nj dobili istu 
množinu soli; samo za ljepše komade dobili bi dva puta toliko 
soli, koliko je dotični jantar vagao. Samu državu stoji sol veoma 
malo, pa se može reći, da je ona jantar skoro badava dobila. Ali 
ljudi, koji živu od ribarenja, nemogu biti bez soli, pa su morali uz 
najveći trud jantar tražiti i loviti, da mogu s njim do soli doći. 


U 16. stoljeću promieniše se ovi nenaravni odnošaji. Državna 
oblast iznajmila je u to vrierne lovljenje i trgovinu sa jantarom 
jednoj trgovačkoj kući u Danzig u. Trgovci stekoše za kratko vrierne 
silan novac a i primorskim stanovnikom postade bolje, jer su im 
poduzetnici morali veću nagradu i zaslugu plaćati. 


Kišpatić: Slike iz ruilstva. 

Kada je državna oblast vidila, koliku korist dobiše poduzetnici, 
preuze opet u svoje ruke dobivanje i prodavanje jantara. Ali za 
vrieme državne uprave razvi se opet kriomčarenje, tako da je dr¬ 
žava morala opet sve u najam dati. I tako se je više puta izmie- 
njivala uprava državna i privatna. Najamnici su radi velike koristi 
sve više vladi najamnine nudjali, tako da je na posljedku vlada 
dobivala 60.000 for. najamnine. — 

Na koncu prošloga stoljeća dokinuše zakletvu radi jantara, a 
god. 1837. ustupi Fridrik Wilhelm pravo na jantar od Danziga 
pa sve do Memela pojedinim primorskim obćinam i posjednikom 
uz najamnu svotu od 15.000 for. Za taj novac smjedoše obćine i 
posjednice jantar kopati, iz mora vaditi i loviti, pa ga po volji 
prodavati. Tek od god. 1868. počela je vlada napose iznajmljivati 
kopanje jantara iz primorskih bregova. Danas nebavi se država 
nigdje sama dobivanjem jantara, ali za to ipak smatra država sve 
to svojim posjedom, jer joj svaki mora za zemljište ili za morsku 
obalu, gdje jantar hvata, platiti malenu najamninu. Koji nadje na 
svom zemljištu komad jantara, to on mora svaki takav komad 
ustupiti vladi, ako on za dotično zemljište nikakve najamnine ne- 
plaća. Kao nagradu za svaki takav komad dobije dotičnik od države 
jednu desetinu od onoga što jantar vriedi. 

Timi ustanovami započeo je novi, slobodniji život u primor¬ 
skih krajevih, pa danas može se svatko uz obalu mirno proći, a da 
se neboji, da će ga iznenada koji državni činovnik uloviti i zatvo¬ 
riti. A i blagostanje dotičnih obćina stoji danas mnogo bolje, nego 
što je ikada stojalo, jer svakomu stoji prosto, da si svojim trudom za¬ 
služi što više novca. Narod je postao usljed toga marljiviji a i pošteniji. 

Ako se uzme, da se u Pruskoj na godinu u prosjeku dobije 
140.000 kilgr. jantara, pa ako računamo popriečno kilgr. po 15 for. 
to ostaje u zemlji godišnje najmanje dva milijuna forinti, a to je 
već liepa privreda. Koli razgranjena i obsežna je pruska trgovina 
sa jantarom, svatko će lahko pojmiti, ako mu samo spomenem, da 
trgovačka kuća Stantier i Becker n Memelu ima glavna i velika 
skladišta jantara u Parizu, Beču, Londonu, Carigradu, Berlinu, 
Livornu, Hongkongu, Kalkuti, Bombaju i Mazatlanu u Meksiku. 

Preostaje nam još jedno zanimivo pitanje, a to je o postanku 
jantara. Ako pogledjemo pojedine ljepše komada jantara, u kojih 
ima sačuvanih biljka i životinja, pa ako prispodobimo jantar sa 

smolom današnjega drveća, to se moramo čuditi, kako su ljudi i 
jedan čas samo mogli misliti, da jantar nije bilinska smola. Pod- 
punim pravom je mogao Ruuge u svojoj razpravi o jantaru, koja 
mi je u ovom članku služila kao temelj , prispodobiti mnoge ko¬ 
made sa preostalimi ruševinami Pompeja. Kao što vidimo u Pom- 
pejih po sačuvanih ostanci sviet, kako je on živio prije 18 stotina 
godina, tako možemo u jantaru čitati još stariju prošlost naše zemlje. 
Mi vidjamo u jantaru cvieće sa svojimi prašnici i pestići, vidimo 
kapljice rose, vidimo zelenilo lišća i mahovinu, na sačuvanih ko- 
madih drveća možemo odbrojiti njegove godine. Mi vidimo paukove 
predje, mnoge kukce u raznom stanju, gdje se plode, gdje nose 
jaja, gdje se bore sa smrću i izvlače iz smole, mi vidimo gusenice 
i ličinke; — pred nami se, veli Ruuge, otvara podpuna slika čitave 
šume, u kojoj se je jantar radjao, sa čitavim njenim životinjskim 
i bilinskim životom. A i dauas u svietu ima mnogo primjera, koji 
nam mogu protumačiti, kako je jantar postao. Svakomu je poznato, 
da ima mnogo drveća, iz koga iztiče smola. Na glasu je u tom 
osobito neko južno bilje. Da samo spomenem ovdje dvie biljke i to 
dam mara australis i d. orientalis. Prva biljka raste u 
Novoj Kaledoniji. Iz stabljike pa i iz granja teče joj smola u velikoj 
množini i pada na zemlju. Pojedini komadi smole znadu veoma 
veliki biti, pa dosegnu kadkada težinu od 30 do 60 kilograma. 
Druga biljka veoma je razširena na iztočuom i indijskom otočju. 
I na njoj iztiče iz stabla i granja jasna i mehka smola, koja se 
već za nekoliko dana stvrdne u liepe i prozirne grude. Kada se u 
drvetu kora zareže, to iz njega obilnije poteče smola, a ljudi ju 
pri korenju u posude ili jame hvataju i kupe. Na Sumatri nije 
potrebno drvo zarezivati, jer iz njega smola u tolikoj množini iztiče, 
da u velikih grudah sa drveća spada. Cesto je viditi kako na dr¬ 
vetu visi nebrojeno mnogo velikih kapljica prozirne smole. 

Da je i jantar jedna vrst bilinske smoline, to su već slutili 
stari Feničani, kada su pripoviedili lahkovjernom svietu čudne bajke 
o nepoznatih sjevernih krajevih. Plinij pa i mnogi drugi stariji 
spisatelji bili su podpuno o tom uvjereni, da je jantar morao iz 
drvlja izcuriti. Poslije toga prošlo je mnogo stotina godina, a nitko 
se u znanosti nije brinuo za postanak jantara. Tek u 16. stoljeću 
zapodjelo se o tom na novo pitanje. Pa čudo! u to vrieme imali 
su o postanku jantara podpunoma krive nazore. Stari narodi su 
uz sve svoje bajanje bili istini mnogo bliži nego učenjaci nekoliko 

stotina godina kašuje. Čuveni i učeni Agrikola napisao je go¬ 
dine 1546. glasovito djelo o rudali i rudokopnjah, pa je u njem 
izsmjehavao stare učenjake. On veli, da kako bi mogao jantar po¬ 
ticati od drveća, kada ga more izbacuje, — ta u moru neraste dr¬ 
veće! Jantar je po njegovu zemaljska smolina, koja iz zemlje u 
moru iztiče isto tako, kap što iztiče na mnogih mjestih crna pa¬ 
klina. Uz Agrikolu pristadoše kašnje dakako svi učenjaci, dok na¬ 
pokon na koncu prošloga stoljeća nedokazaše ono, u što su već 
stari Grci i Rimljani vjerovali, naime da je jantar smola, koja je 
iztekla pred mnogo tisuća godina iz izumrla drveća, pa koja je ležala 
zakopana u zemlji, dok ju nije more izkopalo i na površinu iznielo. 

Prvu obsežniju znanstvenu razpravu o postanku jantara na¬ 
pisao je Sehweiger god. 1829. U njoj je dokazao, da jantar ne- 
potiče od palma, kako su neki bili tvrdili, nego od savršenijega 
drvlja, pa je već on mislio, da je bilo više vrsti drveća, iz kojega 
je jantar curio. Po bilinah i životinjah, što ih je u jantaru našao 
tvrdio je, da je za doba, dok je jantar izticao, u sjevernih krajevih 
bilo mnogo blažije i toplije podnebje, nego što je danas. 

Poslije Schweigera bio je Ayke (1835.), koji se je mnogo 
bavio znanstvenim iztraživanjem jantara. Po njegovu mnienju je 
jantarovo drvo bila jedna vrst omorike. Iz jantarova drveta izticalo 
je toliko smole, kao što ni iz jednoga danas živućega drveta. Jantar 
je gdjekada curio tolikom silom, da je sa drveta odlupio velike 
komade kore, a gdješto i čitavo drvo razkidao i uništio. Ayke je 
nadalje pokupio veliku množinu dokaza, pokraj kojih se nemože 
niti časka dvojiti o postanku jantara. On tvrdi, da je sa jeduoga 
te istoga drveta znao prozirni i neprozirni, bieli i bojadisaui jantar 
izticati, jer je kadkada moći na jednom te istom komadu viditi, 
kako je jedan dio drugčije bojadisan i drugčije proziran nego drugi 
dio. Po obliku raznih komada jantara vidi se, da on nije bio uviek 
jednake melikoće, kada je izticao. Gdjekad se je otezao u duge 
niti, a gdjekada je opet bio tako mekan, da je mogao zahvatiti 
i sačuvati najfiniju paučinu i kukca sa razširenimi krili, kao da 
hoće letiti. 

Sada počeše učenjaci proučavati jedno novo pitanje. Znalo se 
je već, da je jantar izašao iz jedne vrsti crnogorična drveta, a nije 
bilo dvojbe, da je to drvlje raslo na okupu u velikih i širokih šu- 
mah. Šume su te dakako već prije mnogo i mnogo tisuća godina 
izčezle sa lica naše zemlje, pa ostavile za sobom tragove svoga ži- 

vota jedino u jantaru i u životinjah i biljkah, što u jantaru na¬ 
lazimo. Te ostatke počeše sada bolje proučavati, da si po njih 
uzmognu stvoriti što jasniju sliku o jantarovoj šumi, pa da vide, 
kakve životinje i kakve biljke su u toj davnoj dobi na svietu živile. 
Berendt u Danzigu skupio je na 2000 komada jantara, u kojih 
bijaše sačuvanih bilinskih i životinjskih ostanaka, pa ih je stao 
proučavati. Poslije njega je Goppert (g. 1853) u mnogom raz- 
svietlio i razjasnio život jantarove šume. On je u njoj našao 163 
vrsti bilja. U jantarovoj šumi je po Goppertu rasla jedna vrst breze, 
jedna vrst johe, jedna vrst bieloga grabra, jedna vrst topole, dvie 
razne bukve, sedam hrastova, tri vrbe, oko 30 vrsti jela i omorika, 
20 čempresa i tuja, jedan kesten i jedan bagrem, a osim toga ve¬ 
lika množina zelenih biljka, koje su ponešto srodne danas živućim 
biljkam. Danas nejma prediela, koji bi svojim bilinstvom nešto više 
naličio jantarovoj izumrloj šumi. 

Goppert je s početka razlikovao osam raznih vrsti crno- 
gorična drveća, iz kojih da je jantar izticao; kašuje je taj broj 
smanjio. Jednoj vrsti jantarove omorike, iz koje je najviše jantara 
izteklo, nadjenuo je ime pinus succi nifera ili pinites 
s u c c i n i f e r. 

U jantaru nalazimo često zatvorene zračne šupljine i vodene 
kapljice od kiše ili rose. Jantar je dielomice ili curio pri korenju 
ili je uz stablo tekao i pri korenju se nakupio. Tu su po svoj 
prilici ležali najveći komadi. Dielomice je on opet sa granja kapao 
na zemlju, pa padao na lišće, koje se i sada vidi otisnuto na đolnjoj 
strani takvih komada. 

Životinje, koje su živile u jantarovoj šumi, bile su doduše 
po obliku nalične današnjim živućim životinjam, ali se po rodu i 
vrsti skoro sasvim razlikuju od sadanjih životinja. Od tih izuinrlih 
vrsti sačuvalo se najviše kukaca, pauka, stonoga i raka. 

Kako je jautar tekao i bio jako mebkan, to se nisu mogli 
manji i slabiji kukci, mravi i pauci iz njega izvući. Jače životinjice 
su se izvukle, ali im je kadkada zapala i ostala noga ili koje krilo. 
Veće i jače životinje se radi toga riedko kada nalaze u jantaru, 
pa ako ih je kada i naći, to su one obično u takvu stanju, da 
moramo misliti, da ih je jantar tek onda obkolio, kada su one 
ležale mrtve. 

Da su jantarovu šumu oživljale ptice, o tom nejma dvojbe. 
Hranivih plodova bilo je u šumi mnogo, pa je uaravno, da je tuđe 

bilo izobilje i ptica. Dosada nadjoše samo jedno ptičje pero, koje 
se je u jantaru sačuvalo. Od sisavaca nije se sačuvalo ništa do 
nekoliko dlaka, za koje misle, da su od sljepoga miša. Žaba, guš¬ 
tera, zmija i riba nenađjoše doslje u jantaru. Pokazivali su i pro¬ 
davali doduše već često naravni jantar, u kom se je vidila riba, 
gušter, ili žaba, ali svagdje je tuđe bila prevara. Znali bi uzeti 
dva jednaka komada jantara, pak ih na jednoj strani malo izdubiti 
te onda umetuuti u ovu udubinu izmedju oba komada dotičnu ži¬ 
votinju. Sada sa nekom mirisavom smolinom zaliju sve preostale 
šupljenice, a obadva se komada tako sljepe, da je težko prevari 
ući u trag. Ako se postavi ovakav slepljeni jantar u vrelu vodu 
ili žestu, odmah će se on razpasti. 

Sve životinje, koje do sada poznajemo iz jantarove šume, bile 
su kopnene. Samo jedna jedita čini se kao da je morska životinja. 
Bio je to mali morski rak. On je bio izašao na obalu, a vjetar ga 
je možda odnio u obližnju jantarovu šumu, gdje ga je jantar po¬ 
klopio i sve do danas sačuvao. U jantarovoj šumi bilo je mnogo 
potoka i močvara. Znamo to odtle , što veći dio sačuvauih kukaca 
proživi, dok se preobrazuje, u vodi. Svi ostali kukci bili su čisto 
šumski kukci. 

Velika jantarova šuma protezala se na široko po sjevernih kra- 
jevih. Ona je vremenom sasvim izumrla. Biljke i životinje se pro- 
mieniše, a danas se protežu sjeverom sasvim druge vrsti. Smola, što 
je iz jantarova drvlja izeurila, sačuvala nam se, ali kamo je ne¬ 
stalo drvo, to neznamo. Od mnogih bilina, što su nekada na okupu 
rasle, nalazimo danas više puta debele naslage ugljena. Ugljen taj 
je postao od izumrlih bilina, ali od jantarovoga drvlja nenadjosmo 
do danas ugljena. Računaju, da je u jantarovoj šumi nacurilo najmanje 
56 milijuna metričkih centi jantara. A za tu množinu jantara tre¬ 
bala je velika množina drveća. Pa kamo je ono nestalo? To se 
nezna. A i gdje se je upravo jantarova šuma širila, to se nezna. 
Možda se je ona protezala onuda, gdje danas leži njemačko ili 
baltičko more? Jer gdje danas jantar zakopan nalazimo kao n. p. u 
piesku i u modroj zemlji, tamo on nije postao; — onamo ga je 
voda tek naniela, upravo tako, kao što još danas morski valovi 
izbacuju jantar na obalu u piesak. 

Nejma dvojbe, da ćemo danas sutra i u tom biti bolje na 
Čistom, nego što smo danas. 

Izpravi u članku Sumpor na strani 89. u 14. redku odozgo mjesto „kao 

Izvadak iz pravila „Matice Hrvatske". 


♦♦♦ 

Smjer i sredstva. 


§. 1. Dosadanje društvo „Matica Ilirska" zvat će se „Matica Hrvatska", 
na koju prelaze sva imovinska prava i obveze „Matice Ilirske", te kojoj je pogla- 
viti smjer: 

a) širiti koristne nauko, na koliko ne spadaju na strogo znanstvenu i pučku 


knjigu; 

b) unanrcdiivati lir 




sredstva: 

c) unaprcdjivati glasbenu i likovnu umjetnost (slikarstvo i kiparstvo); 

d) podpomagati domaće zaslužno pisce i umjetnike, a ponajprije članove ovoga 
društva na književnom radu i na nevolji; 

c) namicati pomoć njihovim udovicam i sirotani. 

§. 2. Srodstva su „Matici Hrvatskoj 14 : 

a) kamati od glavnice; b) godišnji prinosci članova radnika i prinosnika; 

c) prihodi od rnzprodaje izdanih knjiga, od čitaćih i drugih zabava ; te napokon 

d) darovi. 


Članovi, njihova prava i dužnosti. 


§. 3. Članovi su „Matice Hrvatske": 

a) Zakladnici (utemeljitelji), koji najedanput ili na deset rokova za pet godina 
platiše ili plate u društvenu blagajnu f>() lbr. a. vr. ili ako su juristične 
osobe (knjižnice, školo, čitaonice itd.) 100 for. a. vr. lznimice moše svaka 
pučka škola siromašnijih obćina postati zakladnicom „Matice Hrvatske" uz 
prinos od 50 for. a. vr., ako politička oblast to siromaštvo potvrdi. 

h) Radnici, koji ako nisu zakladnici, plaćaju svake godine 3 stot. prinosa, te 
koji se osim toga obvezu unaprcdjivati smjer društva svojom književnom ili 
umjetničkom radnjom, čitanjem na zabavah, zajedničkim radom u strukovnih 
odborih ili inim načinom prama ustanovam §. 1. 

c) Prinosnici, koji plaćaju svake godine 3 stot. prinosa, a nikakve se druge duž¬ 
nosti nepotlhvaćaju. 

d) Počastili članovi, koji nisu ni zakladnici, ni plaćajući radnici, ni prinosnici 
„Matice Hrvatske", ali se ipak odlikuju književnim i umjetničkim radom, 
ili kojim drugim načinom u pomoć pritječu ovomu društvu , te koji se na 
predlog književno-umjetničkoga odbora u glavnih skupštinah imenuju. 

§. 6. Zakladnici, koji nisu voljni svoga prinosa na jedan put izplatiti, a i 
radnici obvezuju sc pismeno, da će se ustanovam §. 3. odužiti. 

§. 7. Tko šest mjeseci poslije pismene opomene dospjela obroka ne plati, 
prestaje biti članom „Matice Hrvatske" i lišava se prava, koja mu kao „Mati¬ 
čaru" pripadaju. 

§. 10. Zakladnici, radnici i prinosnici dobivaju dok živu, a juristične 
osobe dok kao takove obstoje, sve knjige, koje družtvo svojim troškom izdaje, 
bezp latice; samo ako bi troškovi izdavanja bili veliki, platiti će „Matičari" 
dielomičnu kupninu, koju za svaku knjigu ustanovi zajednički odbor. Trošak od- 
preme namirivat će oni „Matičari", koji tim putem dobivaju knjige. 

Opazka. Da se olakša pristup k družtvu, imade „Matica" u svih većih 
mjestih svoje povjerenike, kojim se prijaviti valja, te u opredieljeno 
vrieme prinos uplatiti. 

Članovi dobivaju svekolike, „Maticom" izdane knjige preko gg. povjerenika, 
kojim treba razmjerno da nadoknade poštarinu, skopčanu s pošiljkom. 

INaklađom „Matice Hrvatske 4 * izišle su i dobivaju se sliedeće 
knjige: : . • 


1. Djela Stanka Vraza: 


I. Djulabije.....for. —.60 

II. Grlasi iz dubrave Žeravinske.... .. „ —.80 

III. Eazlike pjesme ... „ —.60 

IY. Pjesnički prevodi ..... „ —.80 

V. Život i dopisi.. „ 1.20 

2. Osvetnici: I. Obrenov.. „ —.20 


III. Boj turski i crnogorski 1862. .. „ —.40 

3. Kolo, časopis literarno-zabavni Y., VL, YIII. ukupno .... „ —.30 

4. JukiĆ: Bosanski prijatelj III... . . .. „ —.50 

5. Mesić: Život Nikole Šubiča Zrinjskoga. . . ’.. „ 1. — 


6. Sulek : Biljarstvo II. dio . # f ,. .. 

7. Književnik god. III. sv. 1—4 ... 

8. Tisućnica slovjenskih apoštola. 

9. Senoa : Antologija pjesničtva hrvatskoga i srpskoga 

10. — 0 poetici (posebni otisak uvoda k antologiji) 

11. Jules Verne : Put na mjesec i okolo mjeseca 

12. — — Put oko zemlje za 80 dana .. 

13. Andersen : Izabrane priče .. 

14. Bernardin de Saint-Pierre : Pavao i Yirginija .. 

15. George Sand: Nahod Franjo.. 

16. Kraszewski: Pjesnik i sviet.. 

17. Pfleger-Moravski : Iz maloga svieta. 

18. Vjekoslav Klaić : Prirodni zemljopis Hrvatske. . . 

19. Jurković: Dramatička djela, svezak I. 

20. Irving : Izabrane crtice, svezak I... 

21. Tomić: Komedije, svezak I. 

22. Kišpatić : Slike iz rudstva. 


—.50 

2 .— 

1 .— 

2 .— 

-.20 

1.20 

L— 

—.80 

—.25 

—.50 

-.75 

1 

3.— 

-.50 

—.25 

—.75 

1.50 


Ostale , nakladom „Matice“ izašle knjige već su rasprodane , te se ne - 
mogu dobiti. 

Razpaćanje „ Matičinih “ knjiga povjereno je: za Hrvatsku i Slavoniju sve- 
učilištnoj knjižari Franje Župana (Albrecht i Fiedler) u Zagrebu; za 
Ugarsku i Srbiju knjižari braće Jovanovića u Pančevu; za Dalmaciju knji¬ 
žarom: Vilimu Schmidtu u Zadru , Vidu Morpurgu u Spljetu i Dragu¬ 
tinu Prettneru u Dubrovniku. 

